
50 DE ANI DE LA 
MAREA REVOLUŢIE SOCIALISTĂ DIN OCTOMBRIE 


Uniunea Sovietică și toate ţările sistemului socialist, ca si întreaga 
lume muncitoare și progresistă întîmpină cea de-a 50-a aniversare a vic- 
toriei Marii Revoluții Socialiste, înfăptuită la 25 octombrie 1917, cu toată 
atenția ce se cuvine unuia din cele mai importante evenimente din istoria 
omenirii. 

Încă din luna martie 1967, Comitetul Central al Partidului Comunist 
Român a elaborat o Hotărtre pentru sărbătorirea semicentenarului Marii 
Revoluții Socialiste din Octombrie, „eveniment de răscruce în istoria uni- 
versală“. +) 

În cuvîntarea sa cu prilejul aniversării a 45 de ani de la înfiinţarea 
Partidului Comunist Român, tovarășul Nicolae Ceaușescu, secretarul gene- 
ral al Partidului Comunist Român, a precizat: „Marea Revoluţie Socialistă 
din Octombrie, fauritorul primului stat socialist din lume, a deschis în 
istoria omenirii epoca revoluțiilor proletare, epoca trecerii de la capitalism 
la socialism. Victoria proletariatului din Rusia, condus de partidul comu- 
nist făurit de Lenin, ideile lui Octombrie au stimulat spiritul revoluţionar 
al clasei muncitoare, al maselor largi populare de pe toate meridianele 
globului, răsunînd ca un îndemn înflăcărat în lupta pentru realizarea aspi- 
ratitlor lor de libertate si progres, pentru eliberarea socială și naţională.“ 2) 

Marea Revoluţie Socialistă pune începuturile unei noi ere în istoria 
omenirii, epoca contemporană, în deosebire fundamentală de celeialte epoci 
ale istoriei universale. 

Prin noua orînduire se desavirseste adevăratul caracter al istoriei uni- 
versale, care cuprinde acum toate popoarele, indiferent de starea dezvoltării 
lor social-economice. Nici una din epocile anterioare n-a cuprins totalitatea 
diferitelor sectoare ale societăţii omenești ca noua era în dezvoltare, Ea 
înseamnă apariția orinduirii noi, caracterizată prin schimbarea fundamen- 
tala a raporturilor dintre oameni : societatea socialistă, desfiintindu-se pen- 
tru totdeauna exploatarea omului de către om. 

Spre deosebire de schimbările provocate în evoluţia societăţii, cînd 
o clasă dominantă rămîne totdeauna în vigoare ; spre deosebire de revolu- 
tiile burgheze care au instaurat un regim nou, al orînduirii capitaliste prin 
distrugerea orînduirii feudale, mărginindu-se să înlocuiască un sistem de 
exploatare prin altul. Revoluţia Socialistă din Octombrie a realizat, pentru 
întîia oară în istoria omenirii, desființarea claselor exploatatore. Revoluţia 


1) „Scînteia“, 31 martie 1967. 

2) Nicolae Ceausescu, Partidul Comunist Român — continuator al luptei revolu- 
fionare şi democratice a poporului român, al tradițiilor mişcării muncitoreşti şi socia- 
liste din România, Editura Politică, 1966, p. 21—22. 

din Octombrie a scindat lumea în două sisteme, adînc deosebite: vechea 
orînduire capitalistă, bazată pe exploatarea omului de către om şi orînduirea 
nouă, societatea socialistă, al cărei scop suprem este eliberarea omului de 
orice exploatare şi asuprire. 

Apariţia sistemului mondial al socialismului, care cuprinde astăzi 
peste 25 °/o din suprafaţa și mai mult din 35%/0 din totalul populaţiei globu- 
lui pămîntesc, a creat noi condiţii luptei popoarelor pentru realizarea aspi- 
ratiilor lor de libertate şi progres. Revoluţia din Octombrie a dovedit te- 
meinicia idealului socialist ; a tradus în practică posibilitatea organizării 
societăţii bazată pe alte raporturi, aşa cum întrevăzuseră întemeietorii so- 
cialismului ştiinţific. S-a trecut de la teorie la practică, dovedindu-se te- 
meinicia noii învățături, pe care cei mai multi o considerau o utopie, un 
vis nerealizabil. 

Spre deosebire de revoluțiile anterioare cunoscute în istorie, Revo- 
lutia din Octombrie a deschis posibilităţi tuturor celor ce muncesc la oraşe 
şi la ţară, să-şi dezvolte iniţiativa, să dezvolte forţele de producţie, în- 
tr-un ritm mult mai accentuat și rapid decît în societatea capitalistă. 

Revoluţia din Octombrie este o revoluţie populară. Prin revoluţia 
socialistă clasa proletară care a înfăptuit-o s-a pus în fruntea tuturor 
celorlalte pături sociale, sustinind tendinţele progresiste ale acestora. 

Marea Revoluţie din Octombrie a adus rezolvarea problemei naţio- 
nale. „Declaraţia drepturilor popoarelor din Rusia“, emanată la 2 noiem- 
brie de către Consiliul Comisarilor Poporului, pune capăt politicii de 
oprimare a naționalităților din vechea Rusie ţaristă. Se acordă popoarelor 
libertatea deplină, autodeterminare pînă la despărţirea de statul rus. S-au 
desfiinţat privilegiile nationale și national-religioase, pastrindu-se convin- 
gerile religioase și practica obiceiurilor. fiecărei naţionalităţi. 

Concepţia nouă asupra respectului faţă de fiecare stat sau popor, mare 
sau mic, asupra dreptului la egalitate, înlăturîndu-se toate discriminarile, 
a pus capăt politicii diversioniste, armă în mîinile imperialistilor. Se mai 
văd totuși şi astăzi unele practici ca urmare a politicii de diversiune de pe 
vremea stăpînirii coloniale a marilor puteri imperialiste. Rasismul, care a 
făcut cumplite ravagii pe vremea dominaţiei hitleriste, mai dăinuie şi astăzi 
în cîteva sate —Africa de Sud si Rodezia — sub forma cea mai sălbatică. 
O adevărată ruşine a civilizației de astăzi o constituie discriminarea rasială 
cu privire la zecile de milioane de negri din S.U.A., stat considerat ca 
unul din cele mai înaintate din lumea capitalistă. 

Revoluţia din Octombrie a avut un puternic efect asupra unei alte 
probleme, aceea a pămîntului, care interesa milioane de ţărani din Rusia, 
ca şi din ţările cu profil agrar. Unul din primele decrete ale Puterii Sovie- 
tice, „Decretul asupra pămîntului“, anunţa confiscarea fără despăgubiri a 
tuturor pământurilor mosieresti şi trecerea lor în stăpînirea poporului. Prin 
lichidarea mosierimii ca clasă, s-a distrus unul din stîlpii reacţiunii, dîn- 
du-se un avint fără precedente luptei maselor ţărăneşti, care-şi vedeau 
împlinindu-se. visul lor de veacuri, pentru care luptaseră cu jertfe nenu- 
mărate, fără să izbindeasca. Prin sprijinul acordat ţăranilor de către mun- 
citorimea de la oraşe, s-au pus începuturile unei lupte comune dusă de mun- 

citorii industriali şi de ţărani, alianţei dintre cele două categorii de oameni 
ai muncii. 

Prin izbucnirea revoluţiei socialiste în Rusia, centrul revoluţiei s-a 
mutat din Apus la Răsărit. Explicaţia ruperii lanţului capitalist tocmai în 
Rusia, a fost data de conducătorii leninisti ai revoluţiei, care au înţeles 
adincirea crizei totale a statului rusesc, unde contradicţiile dintre clase 
luaseră o forma acută. Datorită geniului lui Lenin s-a ales și momentul cel 
mai potrivit pentru declanșarea revoluţiei, prin cucerirea puterii de stat 
cu ajutorul Sovietelor. 

Revoluţia din Octombrie a pus bazele unei politici de bună înţelegere 
între popoare si stat, a pus în practică principiile leniniste ale convietuirii 
paşnice între state cu forme deosebite de organizare social-economică. Pri- 
mul decret emanat de noul guvern ce preluase puterea în Rusia a fost 
„Decretul asupra păcii“, prin care se propunea beligerantilor din ambele 
tabere să înceapă tratativele pentru încheierea unei păci generale, democra- 
tice, în condiţii de echitate pentru toate popoarele. 

Sînt declarate principii noi în relaţiile internaţionale. Se proclamă re- 
zolvarea problemelor litigioase, prin alte mijloace decît războiul, de inte- 
legere reciprocă şi respectarea drepturilor naţionale ale tuturor popoarelor 
pe picior de egalitate. Se pun bazele unei noi diplomaţii, care înlătură con- 
ceptia veche : războiul este continuarea, tratativelor diplomatice. Se înlătură 
primejdia războaielor, care au adus jertfe numeroase; numai ultimele 
două războaie au costat viaţa a 60 de milioane de oameni. Astăzi mai mult 
ce oricînd este necesară lupta împotriva concepţiei imperialismului agresiv, 
susținută de cercurile diriguitoare americane şi de acolitii lor. 

Existenţa. sistemului mondial socialist a pus în fata ţărilor socialiste 
sarcina de înaltă răspundere de a clădi relaţii internaţionale de tip nou, 
de a elabora norme de colaborare bazate pe prietenie, pe stimă şi respect 
reciproc. Superioritatea legăturilor reciproce bilaterale și multilaterale dintre 
statele socialiste constă în aplicarea neabătută a principiilor egalităţii în 
drepturi, neamestecului în treburile interne, respectării independenţei și 
suveranităţii nationale, avantajului reciproc si întrajutorării fratesti. 


+ 


„Zguduind puternic edificiul lumii vechi, capitaliste, și punind te- 
melia celei noi, socialiste — scrie tovarășul Nicolae Ceausescu în articolul 
din „Pravda“ din 17 octombrie 1967 — Revoluţia din Octombrie a avut un 
larg ecou în întreaga lume, a stimulat acţiunile revoluţionare ale clasei mun- 
citoare, ale celor ce muncesc de pe toate continentele, a insufletit fortele 
democratice si progresiste de pretutindeni“. 

„Unele trăsături fundamentale ale revoluţiei noastre — a spus 
Lenin — au o însemnătate nu locală, nu specific naţională, nu numai rusă, 
ci una internaţională... exemplul rus arată tuturor ţărilor cite ceva, dar nu 
tot esentialul — din viitorul inevitabil și apropiat. Muncitorii înaintați din 
toate ţările au înţeles de mult acest lucru și de cele mai mai multe ori nu 

atît l-au înţeles, ci l-au sesizat, l-au simţit cu instinctul lor de clasă revo- 
luţionară“. 3) 

În timpul valului revoluţionar care a urmat imediat după primul 
război mondial, influenţa Marelui Octombrie s-a resimţit prin aplicarea 
principiilor şi tacticii marxist-leniniste, declanșate de Revoluţia Socialistă. 
În unele locuri — Ungaria, Bavaria, Slovacia — s-a încercat înființarea de 
republici sovietice. Cea mai importantă si de oarecare durată a fost Repu- 
blica Socialistă Ungară, proclamată la 21 martie 1919 și care n-a putut 
rezista datorită intervenţiei statelor capitaliste şi a acţiunilor contrarevolu- 
tionare interne. Apar partide comuniste în anii 1919—1921 în diferite tari, 
care pun în practică ideile leniniste concretizate în partidul muncitoresc de 
tip nou, ce în Rusia reușise să aducă victoria clasei muncitoare. În luna 
martie 1919 se înființează o nouă Internațională cuprinzînd partidele co- 
muniste existente. Internaționala a III-a. 

Constituirea Internaționalei a II-a a însemnat o uriaşă victorie a 
marxism-leninismului asupra reformismului din mișcarea muncitorească, 
asupra. iluziilor democrat-burgheze. Chiar dacă au existat şi unele mani- 
festări negative în practica Internaționalei a III-a, ele n-au micșorat în- 
semnătatea și rolul ei in viata mișcării mondiale de eliberare socială și 
naţională. 

Deși ţările Americii Latine nu participaseră la război, situația mun- 
citorimii si ţărănimii era foarte grea. Vestea Revoluţiei din Octombrie tre- 
zeste conștiința unor muncitori mai ridicați şi intelectuali progresiști, care 
publică o întreagă literatură de propagare a ideilor leniniste. lau naştere 
în cîteva ţări partide comuniste. Intensificarea mișcării de eliberare natio- 
nală se resimte puternic în mai multe tari din Asia: China, India, Indone- 
zia, Mongolia, Coreea. Sun lat Sen, conducătorul mişcării revolutionar-de- 
mocrate din China, afirmă că revoluţia rusă este o mare speranţă pentru 
omenire. Desfăşurarea luptei national-revolutionare a poporului chinez a 
pregătit condiţiile pentru crearea unui puternic partid comunist chinez. 
Afganistanul, printr-un război national împotriva imperialistilor englezi, 
cîştigă independenţa. În ţările arabe din Orientul apropiat, unde Anglia 
pusese stapinire pe o serie de tari smulse Imperiului otoman, apar framin- 
tări împotriva noii stapiniri. 


Marea Revoluţie Socialistă din Octombrie a jucat un rol important 
şi-n yiata poporului român, atît prin influenţa pe care a exercitat-o asupra 
oamenilor muncii din România, cit şi prin manifestările de solidaritate si 
sprijin adus făuritorilor Revoluţiei din Octombrie și Uniunii Sovietice. 

Aplicînd creator teoria marxist-leninistă la condiţiile concrete ale 
țării noastre, Partidul Comunist Român a condus poporul român pe calea 
victoriei revoluţiei socialiste si a construirii noii orînduiri, care a învins 
definitiv si deplin la noi în tara. Poporul român muncește cu elan pentru 


3) V. I. Lenin, Opere, vol. 31, E.S.P.L.P., 1956, p. 5—6. 

desavirsirea construirii socialismului, înfăptuind cu succes programul de 
dezvoltare multilaterală a ţării, stabilită de Congresul al IX-lea al parti- 
dului. Muncind pentru înflorirea economiei și culturii patriei sale, poporul 
roman îndeplinește o îndatorire naţională, dar în același timp şi o înda- 
torire internationalista ; el isi aduce contribuţia la întărirea sistemului mon- 
dial socialist, la creșterea prestigiului: în lume al acestuia, la sporirea 
forțelor care luptă pentru pace, independenţa naţională si progres social. 

Militind pentru înfăptuirea acestui program, consemnat si în Decla- 
ratia de la Bucuresti din iulie 1966 — platformā ce deschide largi posibi- 
lităţi discuţiilor și contactelor internationale pentru crearea între ţările 
europene a unor relaţii care să excludă posibilitatea războiului — poporul 
nostru este convins că participă la o opera de covirşitoare însemnătate nu 
numai pentru popoarele Europei, ci pentru pacea întregii lumi. 

Sustinuta activitate pe plan international în sprijinul aspirațiilor 
înaintate ale omenirii contemporane desfăşurată de {ara noastră, prestigiul 
politicii externe a României socialiste, fundamentată științific și riguros 
echilibrată, și-au găsit recent confirmarea și recunoașterea în alegerea, 
într-un consens general, a ministrului afacerilor externe al ţării noastre, 
Corneliu Mănescu, în funcţia de preşedinte al celei de-a XXI-a sesiuni a 
Adunării Generale a Organizaţiei Naţiunilor Unite. 


Aniversarea Marii Revoluții Socialiste din Octombrie, împlinirea a 
cinci decenii de la faurirea primului stat socialist din lume constituie un 
moment de luminoasă încredere si de vibranta mîndrie pentru noi toţi în 
fata înaintării impetuoase spre socialism și comunism, a sute de milioane 
de oameni din întregul proces de profunde transformări prin care trece lu- 
mea contemporană. Eveniment epocal, Marea Revoluţie Socialistă din Oc- 
tombrie constituie farul uriaș care va lumina de-a pururi omenirea în 
drumul ei ireversibil spre fericire, progresul social şi pacea lumii întregi. 

„Bilanţul realizărilor obţinute de Uniunea Sovietică, de celelalte tari 
socialiste, întreaga dezvoltare a lumii contemporane în jumătatea de secol 
care a trecut de la Marea Revoluţie Socialistă din Octombrie — scrie tova- 
rasul Nicolae Ceauşescu, secretarul general al Comitetului Central al Par- 
tidului Comunist Român — demonstrează justetea şi forța înnoitoare a 
învăţăturii marxist-leniniste, insuflă noi energii clasei muncitoare interna- 
tionale, forțelor revoluţionare de pretutindeni. Devenit o impunătoare rea- 
litate istorică, socialismul este tot mai larg recunoscut ca perspectivă 
inexorabilă a dezvoltării societasii, însufleţeşte lupta a milioane si milioane 
de oameni de pe întreg globul pentru realizarea idealurilor lor de libertate, 
progres si bunăstare“. 


2 — 491 


TEORIE, CRITICĂ SI ISTORIE LITERARĂ 


NECULCE VISTIERUL, 
TATĂL CRONICARULUI ION NECULCE 


D. VELCIU 


1. Cu privire la identitatea tatălui lui lon Neculce s-a menţinut în 
istoriografia noastră literară o îndelungată confuzie, Neculce vistierul, tatăl 
cronicarului, fiind considerat aceeași persoană cu Enache grămăticul, tatăl 
vitreg, al doilea sot al mamei sale. Dim aceasta confuzie a ieșit, prin însu- 
mare, hibridul Enache Neculce, consemnat pînă nu de mult în biografia 
cronicarului de marea majoritatea a istoriilor noastre literare. 

Confuzia a fost creată de I. Tanoviceanu într-o lucrare din 1905, 
unde, după ce prezintă datele cunoscute despre Necule vistierul, căruia îi 
adaugă și porecla de Blănarul, la un loc cu cele despre Enache grămăticul, 
emite presupunerea că „ar fi purtat și numele de Enache Neculce“, bazat 
pe un document din 8 decembrie 1728, din care rezultă că Maria, una din 
fetele Jui Enache grămăticul, era nepoată lui Iordache Cantacuzino marele 
vistier, bunicul de pe mamă al cronicarului }. 

Pentru prima oară în istoriografia noastră literară o separare a celor 
două persoane care compuneau identitatea așa-numitului Enache Neculce 
face istoricul ieşean Mihai Costăchescu în lucrarea sa despre Prigoreni, satul 
de lîngă Tirgu-Frumos, unde-și avea cronicarul principala sa moșie de 
reşedinţă 2. Referindu-se la vistiernicul Neculce, „tatăl marelui cronicar“, 
Costăchescu arată că acesta a murit prin anii 1677 sau 1678, căci în 1679, 
iunie 15, mama cronicarului, Catinca, „era măritată, de-a doua oară, cu 
Enache gramaticul...“ Într-o nota el atrage atenţia asupra confuziei create 
de Tanoviceanu. 

Istoricul ieșean nu reușește însă să facă o delimitare deplină între per- 
soanele celor doi, punînd pe seama lui Neculce vistierul atribute care-l 
privesc pe Enache grămăticul : „Vistierul Neculce era un om cult, căci fata 
lui, Sanda, [...] spune : Şi au fost cîteva cărți grecești ale tatălui mieu, fiind 
tatăl mieu spudeos, precum îl știu toţi“ 3. Totodată, după cum se vede din 
citatul de mai sus, el considera pe Sanda ca şi pe Maria, sora acesteia, soţia 


17, Tanoviceanu, Cuntribuţiuni la biografiile unora din cronicarii moldoveni, 
București. 1905. 

> Mihai Costăchescu, Satul Prigoreni, cu trupurile sale Avrămeni si Ritul 
(schiţă istorică), în „loan Neculce“, buletinul Muzeului municipal Iași, fasc. 5, Iaşi, 1925, 
p. 40—69. 

3 Ibidem, p. 51. 

vistiernicului Ștefan Luca, fiice ale lui Neculce vistierul deși, în realitate, 
acestea erau fetele lui Enache gramaticul, surori numai după mamă cu 
cronicarul. 

Părerea lui Costăchescu, expusă într-o revistă de circulaţie nu prea 
largă cum era „loan Neculce“, buletinul Muzeului municipal Iași, a rămas 
fără ecou în rîndul cercetătorilor de istorie literară care au continuat să 
prezinte suprapunerea Enache + Neculce, cu dubla calitate de vistiernic şi 
grămătic, drept tată! cronicarului Ion Neculce. Atît de putin răsunet a avut 
această precizare a lui Costăchescu, încît ea n-a fost reținută nici cel puţin 
de principalii colaboratori ai revistei. Într-o recenzie publicată în numărul 
pe 1930 al revistei asupra unei lucrări despre Neculce, Gh. Ghibanescu, dînd 
o spita a familiei cronicarului, vorbeşte despre „gramaticul Necuicea Ia- 
nachi“, tatăl lui loan Neculce, al Sandei și Mariei +. 

Această părere greşită despre identitatea tatălui lui Neculce s-a men- 
ținut pînă în 1957, cînd, într-o documentată recenzie asupra ediţiei din 1955 
a cronicii lui Neculce, ingrijita de acad. Iorgu Jordan, istoricul C. A. Stoide, 
teactualizind şi revalorificînd precizările lui Costăchescu din 1925, aduce 
clarificări definitive si categorice 5. Cu această ocazie, C. A. Stoide face pre- 
cizarea suplimentară, deosebit de importantă, că cele două fete, Maria și 
Sanda, nu erau fiicele lui Neculce vistierul, ci ale lui Enache grămăticul, 
lucru, cum am văzut, neobservat de M. Costăchescu. 

Este surprinzător că această ultimă și categorică clarificare cu privire 
la persoana tatălui cronicarului, acceptată si introdusă în lucrările lor de 
marea majoritate a istoricilor literari, a rămas necunoscută unora dintre cer- 
cetătorii care s-au ocupat, după 1957, de biografia cronicarului. I. D. Laudat, 
de pildă, într-un curs universitar, editat în 1963, afirmă următoarele : „tatăl 
lui Ion Neculce este Iordache (sic!) Neculce, vistiernic, om cult pentru 
vremea lui. Moare în jurul datei de 1686, cînd se distruge și conacul de la 
Prigoreni, unde avea moşia“ 6, Deci, mai întîi „Iordache“ (id est Enache), 
apoi „om cult“ și, în cele din urmă, mort „în jurul datei de 1686", toate 
atribute cunoscute pentru grămăticul Enache. Mai ciudat este faptul că, 
într-o notă la alineatul citat mai sus, autorul menţionează și recenzia lui 
C. A. Stoide! „Iane [adică Enache] Neculce“, căsătorit cu Catrina, tatăl 
lui Ion, al Mariei și Sandei, figurează şi în arborele genealogic cu care 
Aurora Ilies, într-un articol din 19647, isi întărește unele afirmaţii privi- 
toate la înrudirea cronicarului cu Constantin Brincoveanu. Același „lenachi 
Neculce, zis vistiernicul [...], ucis la Ocna, unde era camaras“ apare și în 


1 Gh. Ghibănescu, N. Iorga: Originea moldoveană a lui lenächijă Văcărescu, 
[recenzie], în „loan Neculce“, fasc. 8, Iasi, 1930, p. 239—240. 

5 C. A. Stoide, Jon Neculce, Letopiseţul Ţării Moldovei, ediţia Iorgu Iordan, 
1955, [recenzie], în „Luceafărul de ziuă“, Brașov, an. II (1957), nr. 2, V, p. 97—98. 

eI D. Lăudat, Istoria literaturii române vechi, partea a Il-a, curs ţinut la 
Universitatea „Al. I. Cuza“, Iasi, [litografiat], Bucuresti, Editura didactică si pedagogică, 
1963, p. 174. 

7 Aurora Ilies, Contribuţii la biografia cronicarului lon Neculce, în „Anuarul 
de filologie“, tom. XV [1964], Edit. Academiei R.P.R., Iasi, 1964, p.. 165—168 (v.p. 168). 

articolul postum despre Neculce, din 1965, al lui G. Călinescu, de fapt 
reeditare după Istoria literaturii române din 1941 8. 

Dat fiind că, cu toată contribuția, deosebit de utilă, adusă de 
C. A. Stoide în stabilirea adevăratei identități a tatălului cronicarului, mai 
persistă încă, la unii cercetători, o oarecare nesiguranţă care poate duce la 
noi confuzii, dar mai ales pentru considerentul că o bună parte din mate- 
rialele și documentele cunoscute care-l privesc pe Neculce vistiernicul nu 
au fost, pînă în prezent puse în adevărata lor lumină, am socotit util să 
întreprindem cercetarea de faţă în care încercăm să fixăm, cu cît mai multe 
date, valorificînd surse variate, persoana și personalitatea tatălui cro- 
nicarului. 

2. Despre familia Neculce, înainte de apariţia documentară a lui 
Necuice vistierul, nu se știe aproape nimic, 

Dintr-un document de pe la 1740 — o genealogie a familiei lui Vasile 
Lupu? — aflăm că o persoană al cărei nume nu este menţionat, a ţinut 
două soţii: cu prima, o vară primară a lui Vasile Lupu, a avut pe Sta- 
matie, fost stolnic mare şi apoi postelnic mare la Vasile Lupu și la alti 
domni următori, precum şi pe Arhonda Mironeasa, soţia lui Miron vames, 
moaşa, adică bunica lui Stefan Ghindă, biv postelnic autorul genealogiei 
care dă aceste ştiri ; cu a doua soţie, despre care nu se știe absolut nimic, 
a avut pe Neculce vistierul care, în felul acesta, era „frate dintru tată iar 
nu sa de-o mamă“ cu Stamatie postelnicul si cu Arhonda Mironeasa, cum 
zice Ștefan Ghindă 10, 

Alte acte care să vorbească despre înaintașii lui Neculce vistierul — 
vtori sau treti vistier, pentru că un Neculce nu întîlnim, în secolul al 
XVII-lea, în rîndul marilor vistieri ai Moldovei — nu se mai cunosc pina 
în prezent. 

În schimb, primul document care-l menţionează confirmă faptul că 
Neculce vistierul era frate cu Stamatie postelnicul. Este vorba de un act 


€e Q. Călinescu, Joan Neculce, în „Revista de istorie şi teorie literară“, tom. 14 
(1965), nr. l. p. 5. 

* N. Iorga, Studii și documente cu privire la istoria românilor, vol. III, Bucu- 
rești. 190]. p. 31—32. 

I. Tanoviceanu, op. cit, p. 15; v. și arborele genealogic anexat lucrării. 

1 N. Forga, op. cit, p. 32. Tanoviceanu, în arborele genealogic menționat, con- 
sideră, in mod greşit, că prima soție a fost mama lui Neculce vistierul şi a doua, 
vara primară a lui Vasile Lupu, mama lui Stamatie postelnicul si a Arhondei Mironeasa. 
Unele indicii ne permit să stabilim. cu aproximaţie, că Stamatie postelnicul se născuse, cel 
mai tirziu. pe la 1615—1620 (in 1639 era în armata lui Vasile Lupu, la lupta de la Ojogeni 
— ci. Miron Costin, Opere, ediţie critică de P. P. Panaitescu, Bucuresti, E.S.P.L.A., 
1958, p. 117 — și presupunem că avea cel putin 20—25 de ani); Arhonda Mironeasa tre- 
buie, de asemenea, să se fi născut și ea, cel mai tirziu, pe la 1620—1625 ca să poată avea 
un fiu Andronachi, postelnic al doilea sub Gh. Ghica (1658—1659), cum menţionează Stefan 
Ghindă în genealogia sa. Ca Neculce vistierul să se fi născut, din prima căsătorie a tată- 
lui, deci înaintea celor doi fraţi vitregi, ar fi însemnat ca el să aibă, în 1670, cînd s-a 
căsătorit cu Catrina, mama cronicarului, cel puţin 55—60 de ani (sau circa 57—62 ani, la 
nașterea fiului Ion, cronicarul), ceca ce este puţin probabil, chiar dacă luăm în considerare 
gi unele aspecte deosebite ce au fost puse în discuţie, cum vom vedea, în legătură cu 
această căsătorie. 

din 28 noiembrie 16601! prin care Evda, fata Zamfirii, nepoată de soră 
a lui Iorga, fost postelnic mare, vinde satul Drăguşanii, din ţinutul Doro- 
hoiului, „lui Miron pircalabul de Hotin i Neculcii brat Stamate 
poste Inicul dereptu trei sute de galbeni, tot bani gata, [.. 1 pentru 
căci sînt şi dumnealor de semintiia noastră, 

Din surse indirecte aflăm și de alte cumpărături ale lui Neculce 
vistierul care, după toate probabilitățile, urmează celei menţionate. Astfel, 
marele vistier Gheorghe. Ursachi, într-un „catastic“ al proprietăţilor sale 
în care cuprinde achiziţiile făcute pînă la 15 iulie 1669, menţionează și 
cîteva sate răscumpărate de la Neculce vistierul care le cumpărase „fără 
de cale“ : „un sat întreg şi cu vecini şi cu mori in Bistrita, rascumparatura, 
de la Neculce, care sat a fost a Chiratai, sora lorgăi postelnicul, Laitenii...“, 
în ţinutul Bacău ; „o bucată de loc... [în ţinutul Tecuci], tij răscumpărătură 
de la Neculce“ ; „satul Florintoaia si giumătate de sat de Ungheni cu hă- 
lesteu şi giumatate de sat Ciurești [ţinutul Iasi], care sate au fost a giupt- 
nesii Chiriatii, sora lorgăi postelnicul, ce i s-au venit ei la impartala, si 
aceste toate și alte sate le-au fost cumpărat Neculce fără știrea noastră ; si 
fiind el străin, i-am întorsu banii cu giudet $i am luat satile“ 12. În același 
„catastiv“ al lui Ursachi figurează si Drăgușanii, în ţinutul Dorohoiului, 
menţionat de noi mai sus, „ce-au fost cumpărătură lorgăi postelnicul, şi i-am 
răscumpărat de la Neculce, căci el au fost cumpărat fără de cale, că, fiind 
străin, nu i s-au cadzut să cumpere“ 13, 

Într-un document din 10 aprilie 1667, se arată că Alexandra stolni- 
ceasa, o altă soră a lui Iorga postelnicul, vinde unei persoane al cărei nume 
nu figurează în act, urmînd să fie trecut ulterior, „un loc de casă şi cu piv- 
nita de piiatră, cu beciuri de piiatră, aici în tirgu in Iasi, pe Uliţa Mare, 
între Mitropolitul și între Prajescul“ 14. Cumpărătorul nu este altul decît 
Neculce vistierul, aşa cum lasă să se înţeleagă actul din 1 octombrie 1683, 
al Alexandrei spătăroaiei, soacra lui Neculce vistierul, cum vom vedea mai 
departe, care donează doamnei Nastasia a lui Duca- vodă cel batrin, pentru 
Sfînta Mitropolie, „un loc de casă pre Uliţa Mare, între Mitropolia veche 
şi între casele Prajescului, în tîrgu în Esi [...], care loc au fost cum- 
paratura Neculcei vistiernicul de ta Alexandra 
stolniceasa, sora raposatului lorgai ce au fost pos- 
telnic“ t, 

Acelaşi act din 1 octombrie 1683 vorbeşte, in continuare, de o alta fostă 
proprietate a lui Neculce vistierul, „a triia parte den casăle lorgăi postel- 
nicul, den loc şi den casă de piatră si den pivniţă de piatră, parte Alexan- 


1 Julian Marinescu, Documente relative la loan Neculce, în „Buletinul Co- 
misiei istorice a României“, vol. IV, Bucuresti, 1925, p. 17—18. 

12 Ibidem, p. 23, 24, 33. 

13 Ibidem, p. 31. 

N. lorga crede (Studii si documente, vol. IV, Bucuresti, 1902, p. 340) că o vînzare 
din 23 iulie 1661, a „dumisale visternicului Neculei“, ar putea fi a lui Neculce, tatăl cro- 
nicarului. Apropierea” nu se poate face deoarece existenţa unui Necula vistierul — și el 
vtori vistier — se verifică documentar în această perioadă, iar actul de vînzare de mai 
sus îi aparţine. 

14 Iul. Marinescu, op. cit, p. 19. 

15 Ibidem, p. 86—37. 


NECULCE VISTIERUL 23 


drei, surorii Jorgai postelnicul [...] care rămîindu-ne nouă pentru dziastrile 
ce-am fost dat Neculcii vistiarnicul...“, zice Alexandra spătăroaia Canta- 
cuzino, soacra-sa, „... am socotit mai bine să fie pomană mării sale doamnei 
Nastasia la Sfînta Mitropolie“. După cum reiese dintr-un aot de danie din 
aceeași dată şi pentru același scop, al lui Ursachi, fost mare vistier, Neculce 
mai deținuse din această proprietate şi „a şesea parte [...] care parte o au 
fost vîndut Rusa, fata Chiriiatei, nepoata lorgăi postelnicul, Neculcii vis- 
tiernicul şi, fiind cumpărat rau, i s-au înttorsu banii Neculcii vistiernicul 
[de către Ursachi] ca şi pre alte moşii“ 16. 

Acestea sînt toate mărturiile documentare, cunoscute deocamdată, des- 
pre tatăl cronicarului Neculce, pînă la căsătoria lui cu Catrina Cantacuzino 
şi, în afară de faptul că era „de semintiia“ lui Iorga postelnicul, ele nu ne 
mai spun nimic despre originea și persoana lui. 

3. Să vedem deci cine era şi de unde venea Neculce vistiernicul si 
familia lui. 

„Numele — Neculce —, derivare, cu un sufix -ce, de la rădăcina nu- 
melui de persoană Nicolae — Neculae", are sonoritatea românească, desi 
sufixul -ce trimite în sudul Dunării 18, si îl găsim destul de frecvent în 
Moldova precum şi în Tara Românească, atît înainte cit și după prima 
apariție documentară a lui Neculce vistierul, fără a putea stabili vreo 
legătură de rudenie cu familia cronicarului 1%. 

În ce privește originea familiei, datorită putinelor date cunoscute, 
cercetătorii nu au ajuns, pînă în prezent, să-şi poată formula un punct de 
vedere documentat, înclinînd către ipoteze variate și contradictorii. 

„Familia Neculce nu e o familie veche, spune 'Tanoviceanu 2% ; ea e 
sau străină sau plebeiană ; înclin însă mai mult spre această din urmă 
părere“, pe care însă, din păcate, nu o argumentează cu nimic. 

La concluzia că familia Neculce e de origine străină ajunge Julian 
Marinescu, bazîndu-se pe menţiunea din „catastivul“ amintit al lui Gh. Ur- 
sachi că acesta a putut răscumpăra de la Neculce satul Drăgușanii si altele 
pentru că „fiind străin, nu i s-au căzut să cumpere“. (Se ştie că străinii, 
neimpaminteniti prin căsătorie, nu puteau cumpăra moșii în ţările româneşti). 


16 Ibidem, p. 37—38. 

11 Acad. Al. Graur, Nume de persoane, Bucuresti, Edit. științifică, 1965, p. 67. 

18 Ibidem, p. 63. . 

19 Cercetînd principalele surse documentare românești, fără pretenția de a le fi 
epuizat „am identificat între anii 1630 şi 1705, în Moldova, zece persoane cu acest nume, 
majoritatea, după cit se pare, ţărani, fără ranguri boiereşti, iar în Tara Românească, 
între anii 1570 şi 1775, opt. Numele se află şi în toponimie: Neculcea, vale, în comuna 
Valea Mare, plasa Podgoria, azi raionul Piteşti, regiunea Argeș (C. Rădulescu- 
Codin, Muscelul nostru, Cîmpulung, 1922, p. 112); sub forma Niculcea apare în Olte- 
nia (|. A. Candrea, Onomastica română cu privire specială la onomastica Olteniei, 
curs litografiat, 1935—1936, cu index; apud N. A. Constantinescu, Dicţionar 
onomastic românesc, Bucureşti, Edit. Acad. R.P.R., 1963, p. 118); Neculcea, sat, comuna 
Havirna, raionul Dorohoi, regiunea Suceava. (Împărțirea administrativă a teritoriului 
R.P.R., [Bucuresti], 1965, p. 235.) Numele, sub forma Neculcea, se regăseşte și în poezia 
populară. V. balada Badiul, în G. Dem. Teodorescu, Poezii populare române, Buc., 1885, 
p. 528—550. 

2 I. Tanoviceanu, op. cit., p. 15. 

Acest punct de vedere a fost însușit si de acad. Iorgu Iordan în 
introducerea la prima ediţie, din 1955, a cronicii lui Neculce *!, dar n-a mai 
fost menţinut în a doua ediţie din 1959. 

Cum s-a arătat de mai multe ori pînă acum, argumentarea pe 
această bază a tezei că familia Neculce e străină nu se poate susţine, deoa- 
rece aici termenul de „străin“ este folosit în legătură cu calitatea de rudă 
a lui Neculce vistierul fata de vînzători sau de ,razas“ (vecin sau copro- 
prietar) fata de moșia pe care o cumpărase, și nicidecum în legătură cu ori- 
ginea etnică a familiei sale. 

Mai judicioasă pare argumentarea lui C. A. Stoide. Pornind de la 
faptul că Stamatie postelnicul, fartele lui Neculce vistierul, purta şi porecla 
de Hiotul, adică originar din insula Hios, și că fraţii erau înrudiţi cu Vasile 
Lupu, albanez de origine, numai prin alianţă, el trage concluzia că „erau 
probabil greci, sau, în orice caz, levantini insulari“ 2%. Este şi aici, în fapt, 
o deducție, neîntemeiată pe un document edificator. 

În aceste condiţii ar putea fi luată în discuţie și ipoieza sugerată de 
Sever Zotta în legătură cu o eventuală origine macedo-română a familiei 
„cronicarului. Cu ocazia publicării unui document, din 25 august 1693, pri- 
vitor la Cirste, căpitan de darabani, mai apoi mare pitar, întemeietorul 
familiei Hurmuzachi, din care reiese că acesta era „nepotul lui Gheorghe 
Hadimbul“ 2%, Zotta actualizează, în notele explicative, o menţiune genealo- 
gică mai veche a sa prin care stabilise că acest Cîrste venea nepot de vară 
primară domnitorului Gh. Duca %. Gh. Hadimbul era frate cu Iane Hadim- 
bul, apropiat și, se pare, chiar rudă a domnitorului Gh. Duca, din partea 
căruia se bucură de multă încredere, fiind miluit de acesta cu sate de danie 26 
şi chiar cu căimăcămia Ucrainei 27. 

Familia Hadîmbul este pusă în legătură cu Stamatie postelnicul, fra- 
tele lui Neculce vistierul, care, pe lîngă porecla de Hiotul sau Sacizli 2, œ 


2 [on Neculce, Letopisețul Ţării Moldovei si O samă de cuvinte, ediţie în- 
grijită, cu glosar, indice şi introducere de acad. Iorgu Iordan (Col. clasicii români), 
fed. I], Bucuresti, E.S.P.L.A., 1955, p. 10. 

2 Gh. Ghibanescu, recenzie la „Bulet. Com. ist. a Rom.“, IV, (lucrarea ci- 
tată a lui Iul. Marinescu), în „loan Neculce“, fasc. 5, p. 358. 

C. A. Stoide, op. cit, p. 98—99. 

Vezi și Valentin Al. Georgescu, Preemţiunea în istoria dreptului româ- 
nesc, Bucuresti, Edit. Acad. R.S.R., 1965, care prin străin înţelege o persoană cu 
interese noi, divergente, din afara grupului de rude, devălmaşi, vecini etc., privilegiat la 
cumpărare (p. 12). 

23 C. A. Stoide, op. cit., p. 98. 

24 Sever Zotta. documentul din 25 august 1693 și note explicative la acest 
document, în „loan Neculce“, fasc. 4, Iasi, 1924, p. 166 și 169—171. 

25 Sever Zotta, Genealogia familiei Hurmuzachi, în „Arhiva genealogică“, 
I (1912), p. 137. 

26 Sever Zotta, în „loan Neculce“, fasc. 4, p. 169. 

22 Pseudo Nicolae Costin, Leatopisetul Țerei Moldovei, în M. Kogăl- 
niceanu, Cronicele României, vol. II, ed. a Il-a, Bucureşti, 1872, p. 21 („iară la Ucraina 
au trimis pre un nemesnic al său, anume Jane, ce era postelnic al doilea, de l-au pus 
hatman la Nemirova“). 

28 Sacizli = locuitor al insulei Chios, traducerea turcească a termenului de Hiotul, 
Heatin (v. și Diran Kélékian, Dictionnaire turc-français, Constantinopole, 1911, 
p. . 

mai avea şi pe aceea de Hadimbul?. În acelaşi timp, au existat legă- 
turi apropiate, confirmate documentar, între Cirste pitarul si Ilie Stamate, 
vătaf de aprozi şi mai tîrziu paharnic, feciorul lui Stamatie postelnicul 
Hadîmbul 3%. Pentru confirmarea legăturilor dintre Iane Hadimbul si familia 
lui Stamatie postelnicul noi mai adăugăm că, în timpul celei de-a treia dom- 
nii a lui Gk. Duca, atunci cînd acesta „a legat la pusci“, pentru a le stoarce 
bani, cîteva jupînese văduve, printre care şi pe proaspăta văduvă a lui Sandu 
Stamate comisul, un alt fecior al lui Stamatie postelnicul, acela care a 
intervenit pe lînsă domn pentru eliberarea lor a fost Iane Hadimbul *!. 

Documentind că Gh. Duca-vodă, de loc din Rumelia, nu putea fi decît 
de origine macedo-romana si că Hurmuzachestii au avut numeroase relaţii 
cu negustori din Metovo — Rumelia, Zotta conchide că aceste familii — 
Duca, Cirste — Hurmuzachi, Hadimbul şi Neculce:— între care au existat 
raporturi de înrudire şi încuscrire, sînt „probabil toate de ori- 
gine macedo-romina, deşi avînd cultură grecească“ 2. 

Precum vedem, diversitatea opiniilor privitoare la originea familiei 
tatălui cronicarului Ion Neculce, dintre care nici una nu este suficient docu- 
mentată, nu ne îngăduie să tragem concluzii categorice — cum au făcut unii 
cercetători — cu privire la o certă origine străină, respectiv grecească, 
a familiei. 

Dimpotrivă, larga răspîndire a numelui de Neculce pe teritoriul Mol- 
dovei și Munteniei, inclusiv în toponimie, ca şi implicaţiile de rudenie în 
mediul macedo-român sud-dunărean, de unde, mai ales pe calea comertu- 
lui, a avut loc o destul de largă transmutatie către nordul Dunării, lasă 
deschisă posibilitatea descinderii antecesorilor lui fon Neculce din fondul, 
înţeles în sens larg, al neamului românesc. 

Pe de alta parte, dat fiind circulaţia numelui de Neculce și în Tara 
Românească, nu este exclus ca unul din strămoșii cronicarului, poate 
chiar acel necunoscut din genealogia întocmită de Stefan Ghindă poste!- 
nicul, căsătorit cu o vară primară a lui Vasile Lupu, tatăl lui Neculce 
vistierul, să fi venit în Moldova din principatul vecin de la sud. O ocazie 
potrivită pentru aceasta, ceea ce ar confirma anturajul și s-ar încadra 
cronologic, ar fi putut-o constitui trecerile ca domn din Țara Românească 
în Moldova ale lui Radu Mihnea, în 1616 şi 1624, cu care ocazii acesta 
a dus cu sine, printre alţii, pe Trufanda postelnicul (viitorul socru al lui 
Torga postelnicul, înrudit, cum stim, cu Neculce vistierul), si pe Vasile 
Lupu însuși, atunci încă foarte tînăr. Lipsa unui document care s 
includă între cei veniţi din Muntenia si numele de Neculce nu ne per- 
mite însă să dam enuntului nostru de mai sus mai mult decît caracterul 
unei supozitil. 


29 Hadimb sau hadim = eunuc, scopit (lb. turcă). Miron Costin, op. cit, il 
numește de mai multe ori „Stamatie Hadimbul“ (v. p. 140 si 141). 

3 Sever Zotta, în „loan Neculce“, fasc. 4, p. 170. 

31 Pseudo Nicolae Costin, op. cit., p. 22—23. 

2 Sever Zotta, în „loan Neculce“, fasc. 4, p. 170. 

33 Ton Zaborovschi, Vasile Lupu ca dregător înainte de domnie, în „Revista 
istorică română“, an. XV (1945), p. 159. 

Vezi și Gh. Ghibănescu, Divanurile domneşti din Moldova şi Muntenia 

în secolul al XUll-lea, în „Arhiva“, laşi, an. XXVI (1915), p. 97—100 şi 161—174. 

4. Rangul de vistier al doilea sau al treilea îl va fi obţinut tatăl 
cronicarului, poate, ca urmare a influenţei fratelui mai mare, postelnicul 
Stamatie Hadimbul. Dar venitul relativ modest pe care i l-ar fi asigurat 
n asemenea slujbă nu i-ar fi îngăduit lui Neculce vistierul să se avînte, 
așa cum am văzut, într-un sir de cumpărături de sate, case si locuri de 
case, care, de regulă, și aşa cum rezultă din acte, se făceau pe „bani gata“. 
Este foarte probabil că sursa principală de venituri a lui Neculce vistie- 
rul era alta. | 

Legăturile strînse ce pare că au existat, cum am văzut mai înainte, 
între familiile Duca, Cirste-Hurmuzachi si Hadimbul — de care poate 
fi apropiat și Neculce — pe de o parte, şi mediul de negustori macedo- 
români sau greci din Metovo — Rumelia, pe de altă parte, ne îndeamnă 
să credem că principala activitate a lui Neculce vistierul şi prima sa 
sursă de venituri a constituit-o negotul. 

Un indiciu suplimentar în această privinţă este faptul că în hîrtiile 
care au rămas de la familia Neculce, achiziționate în 1909 de Academia 
Română, se află și un document din 15 iulie 1664, aparent fără legătură 
cu familia cronicarului, și anume o carte originală a țarului Alexie Mi- 
hailovici, prin care scutește de vamă şi de alte impozite, „pe grecul din 
Tara Moldovei anume Nicolae Jureva“, pentru mărfurile ce le va aduce 
pentru trebuinta cămării împărăteşti din Moscova 3. 

Dacă încercarea de a identifica pe acest Nicolae Jureva cu tatăl lui 
Neculce vistierul ar părea, în lipsa altor elemente de sprijin, întrucitva 
hazardată, ne îngăduim să afirmăm că simpla prezenţă între hirtiile necul- 
ciene a acestui act poate constitui, dacă nu mai mult, cel puţin o notă 
suplimentară care să confirme mediul de negutatori cu care, în acea 
vreme, avea relații — de ce nu de afaceri ? — tatăl cronicarului. 

5. O chestiune încă insuficient lămurită, deși s-a discutat destul de 
mult în jurul ei, și a cărei clarificare, după părerea noastră, ar aduce 
un plus de lumină în jurul persoanei lui Neculce vistierul, o constituie 
stabilirea condiţiilor și împrejurărilor în care a fost posibilă răscumpă- 
rarea de către marele vistier Gheorghe Ursachi a moşiilor achiziţionate 
de tatăl cronicarului de la urmașii lui lorga postelnicul. 

Am văzut că în actul de cumpărare a satului Dragusanii din ţinutul 
Dorohoi, din 28 noiembrie 1660, după numele celor doi cumpărători, 
Miron pircalabul de Hotin 3% si Neculce brat Stamatie postelnicul, se 


34 Biblioteca Academiei R.S.R., documentul nr. CCLXXVIII/42, 43; P(eceţi) nr. 584. 
Vezi si Creşterea colecțiilor Academiei Române pe anul 1909, Bucureşti, 1909—1910, p. 124, 
unde, după traducerea românească, numele se dă sub forma Nicolae Gheorghiu. 

35 Miron pircdlabul de Hotin a fost identificat de lul. Marinescu (op. cit, p. 3) cu 
Miron Stircea, dar acesta n-a fost niciodată pîrcălab de Hotin, ci de Suceava (Surete și 
izvoade, U, p. 160—161), si anume după data actului de cumpărare a Dragusanilor. Pîr- 
călab de Hotin a fost, înainte, sub Vasile Lupu, tatăl său Constantin Stircea (Ispisoace și 
zapise, IV/1, p. 140), de unde, probabil, confuzia lui Iul. Marinescu. C. Andreescu 
si C. A. Stoide (Ștefăniță Lupu, domn al Moldovei, p. 79 si 133) îl identifică cu 
Miron Ciogolea pe care, într-adevăr, îl găsim pîrcălab de Hotin la 20 aprilie 1660 
(Surete şi izvoade, IV, p. 298—302) și 11 mai 1660 (Pr. Paul Mihailovici, Do- 
cumente moldoveneşti, p. 51—54). Nu am reuşit însă să stabilim o legătură de rudenie 

arată că „sînt şi dumnealor de semintiia noastră“, adică rude cu vinza- 
torii, ceea ce, in virtutea dreptului de protimisis %, le-ar fi conferit prio- 
ritate la cumpărare. Luind întru totul valabilă, din punct de vedere juri- 
dic, această mărturie de rudenie din textul documentului, Iulian Mari- 
nescu a ajuns la concluzia greşită că Neculce vistierul a pierdut dreptul 
de cumpărare ca străin de neam. 

Realitatea este că tatăl cronicarului, deși într-o anumită legătură 
de înrudire cu familia lui lorga postelnicul, nu întrunea condiția ex- 
presă de rudenie pe care o cerea uzanta timpului în aplicarea dreptului 
de protimisis, de care, în schimb, se bucura, cum vom vedea, Gh. Ur- 
sache. Se ştie că rudele sau neamurile, în cadrul protimisisului, mergeau 
numai pînă la spita a şaptea, inclusiv: tatăl şi copilul (spita I) ; fraţii 
între ei (spita a I-a) ; nepoţii de frate si soră (spita a III-a); verii pri- 
mari (spita a IV-a); nepoţii de veri primari (spița a V-a); verii de-al 
doilea (spita a VI-a); nepoţii de veri de-al doilea (spita a VII-a) 87, De 
la veri de-al treilea (spita a VIll-a) mai departe înceta prioritatea de 
cumpărare a rudelor şi începea cea a răzeșilor (vecini sau coproprietari 
ai moșiei). 

Neculce vistierul era fiul acelui necunoscut din mentionata genea- 
logie a lui Vasile Lupu, care fusese initial căsătorit cu o vara primara a 
lui Vasile Lupu, a lui lorga postelnicul si a surorilor lui. El se născuse 
însă din a doua căsătorie a tatălui sau, prin care acesta nu mai menținea 
nici o legătură de rudenie (nici .măcar prin alianţă) cu grupul de veri 
amintit. În felul acesta, Neculce vistierul nu se încadra în nici una din 
spitele care i-ar fi asigurat, în mod legal, protimisisul de rudenie la 
cumpărăturile de moșii pe care le făcea de la surorile lui Iorga postelnicul. 

În privinţa legăturii de rudenie a lui Neculce vistierul cu Iorga pos- 
telnicul s-ar putea avea in vedere și informaţia lui Tanoviceanu dupa 
care Neculce vistierul, căruia el îi spunea și Blănarul, ar fi fost rudă 
apropiată — pare-se frate — cu un Andonie Blănar, ginere al Alexandrei 
stolniceasa, sora lui Iorga postelnicul %. Rămas văduv $i fara copii prin 
1664, Andonie Blănar pierde, potrivit uzanțelor timpului in astfel de 
situaţii, zestrea primită la căsătorie % si, totodată, calitatea de rudă fata 


între Miron Ciogolea şi neamul lui Iorga postelnicul, ceea ce pune sub semn de întrebare, 
în ce-l privește, temeinicia mentiunii de rudenie înscrisă în act. Opinăm pentru identifi- 
carea făcută de C. Andreescu şi C. Stoide, considerind că, în astfel de cazuri, ar fi 
fost suficientă legătura de rudenie cu vînzătorii numai a unuia dintre cumpărători pentru 
a beneficia de dreptul de protimisis. De altfel, acest al doilea cumpărător din act pare 
a avea un rol cu totul secundar în cumpărarea Drăgușanilor si probabil că nici nu a 
participat electiv la plată, întrucît Gh. Ursachi, cînd vorbește de răscumpărare, se referă 
exclusiv la Neculce vistierul ca cel ce cumpărase şi deținuse satul și căruia i-a întors banii. 

36 Drept de protimisis = drept de întîietate, de precădere, de preferinţă ; în ter- 
minologia juridică nouă — drept de preemtiune, de precumpărare etc. (Val. Geor- 
gescu, op. cit., p. 13). 

37 Gh. Ghibanescu, [recenzie la] I. Minea, „Cercetări istorice“, an. IV, nr. 2, 
Iaşi, 1928, în „loan Neculce“, fasc. 8, p. 260. 

% |. Tanoviceanu, op. cit, p. 15; M. Costăchescu, op. cit, p. 51, îşi 
exprimă îndoiala că s-ar putea lua în considerare o legătură precisă de fiu şi tată între 
bătrînul Blănar şi Neculce Blănar vistierul, ca aceea presupusă de către I. Tanoviceanu. 

3 Gh. Ghibanescu, Surete şi izvoade, IV, p. 25—26. 

de fosta lui soacră Alexandra stolniceasa. Bineînţeles, prin această împre- 
jurare, ar fi decăzut din legătura de înrudire cu Alexandra stolniceasa şi 
surorile ei şi Neculce vistierul, prezumtivul frate al lui Andonie. Acesta 
a putut fi semnalul pentru Gh. Ursachi să-și pună în valoare dreptul de 
răscumpărare a satelor pe care le cumpărase Neculce vistierul de la suro- 
rile lui Iorga postelnicul. 

Dacă rudenia lui Neculce tatăl cu Iorga postelnicul şi surorile lui 
era, în ambele situaţii mai sus arătate, destul de şubredă, în schimb 
Gh. Ursachi era rudă îndeaproape cu aceștia prin căsătoria cu Ileana, 
fata lui Gheorghe hatmanul, fratele lui Vasile Lupu, încă înainte de 
15 septembrie 1661, cînd ne este arătat ca atare de un document %. Ileana 
şi, o data cu ea, şi soţul ei Gh. Ursachi, veneau nepoți de veri primari 
surorilor lui Iorga postelnicul, rude de spita a cincea, cu drepturi certe 
de protimisire a moșiilor acestora, 

În asemenea condiții, apare limpede și pe deplin legal dreptul de 
răscumpărare de care a uzat Ursachi pentru a obţine moșiile pe care 
Neculce vistierul le cumpărase în baza unui fals protimisis sau, în orice 
caz, în virtutea unei legături de rudenie cu vînzătorii inferioară aceleia, 
de care se putea prevala Ursachi 41. 

Disputa pentru moșiile urmașilor lui Iorga postelnicul între Neculce 
vistierul și Gh. Ursachi se pare că a durat pina prin anul 1667, cînd trebuie 
să fi intervenit o conciliere între cei doi, ceea ce ar explica faptul că, chiar 
în acest an, Neculce a putut să cumpere, în continuare, de la surorile lui 
Iorga postelnicul fără ca posesia cumpărăturilor să-i mai fie tulburată de 
Ursachi. 

O dovadă în acest sens este actul, menţionat de noi mai sus, din 
10 aprilie 1667, prin care Alexandra stolniceasa, sora lui Iorga postelnicul, 
vinde unei persoane al cărei nume nu este încă menţionat în act (spațiu 
gol), dar care s-a dovedit a fi Neculce vistierul, un loc de casă cu 
pivniţă, în Iasi, pe Uliţa Mare. În acest document, printre martorii vîn- 
zării, figurează şi „dumnealui Ursachi vistierul cel mare“ # ceea ce, po- 
trivit uzanțelor timpului, însemna ca el, punindu-si semnătura pe act, 
înţelegea să renunţe la orice pretenţii de cumpărare sau răscumpărare 
în ce privește bunul ce făcea obiectul actului. Acest lucru se verifică pen- 
tru că aflăm dintr-un document ulterior, din 1 octombrie 1683, că Neculce 
vistierul a rămas bun proprietar al acestui loc de casă pe care l-a cedat 
mai tîrziu (prin 1670) soacrei sale, Alexandra Cantacuzino spătăroaia, în 
schimbul zestrei, și care, ca proprietară, l-a făcut danie, cum am văzut, 
la data de mai sus, doamnei Nastasia a lui Gh. Duca-vodă. 

În aceleaşi condiţii și cam prin aceeași vreme trebuie să fi devenit 
Neculce vistierul proprietar si pentru „a triia parte den casăle lorgai 
postelnicul“ din laşi, cumpărătură de la Alexandra stolniceasa — partea 
ce-i revenise acestuia la împărţirea averii fratelui răposat — proprietate 


4 Gh. Ghibănescu, Surete si izvoade, vol. XXII, Iasi, 1929, p. 7. Copiii 
„răposatului Ghiorghie ci-au fost hatman“ îl numesc pe Ursachi „cumnatu nostru“. 

îi Vezi Val. Georgescu, op. cit.: Răscumpărarea, ca sancţiune a nerespectării 
dreptului de preemtiune (protimisis), p. 12—13 şi 64—72. 

42 Tul. Marinescu, op. cit, p. 19. 

care a urmat aceeaşi filieră ca şi locul de casă luat in discuţie mai sus. 
De reținut că „a șesea parte“ din aceeași casa ce revenise Chiriatei și 
apoi Rusei, fata acesteia, de asemenea cumpărată de Neculce vistierul, a 
intrat în grupul proprietăţilor răscumpărate de Ursachi, ceea ce înseamnă 
că tatăl cronicarului o cumpărase înainte de 1667, probabil în același 
timp cu satele Laiteni, Florintoaia, jumătate Ungheni si jumătate Ciuresti. 

Care să fie cauza neasteptatei împăcări între cei doi ? 

Vom căuta să elucidăm această chestiune coroborind puţinele do- 
cumente privitoare la Neculce vistierul, cunoscute pentru această perioadă, 
cu celelalte indicii ce ne stau la indemina. 

Se știe că Ursachi: vistierul cel mare, fire întreprinzătoare, paralel 
cu activitatea de exploatare a numeroaselor sate ce cumpărase si în afară 
de comerţul de vite şi lemn, şi-a injghebat, cu timpul, un puternic și ren- 
tabil comerţ de „potasă“, cenuşe de salcie, produsă în instalaţiile sale 
de ardere din ţinutul Vaslui, pe care o exporta, în asociaţie cu negustorul 
polon din Liov, de origine din Rumelia, Alexandru Balaban, pînă la 
Dantzig, la țărmurile mării Baltice 4. 

Este probabil că, extinzindu-si din ce în ce mai mult acest comerţ, 
Ursachi simţea nevoia unor colaboratori şi agenţi versati în treburile co- 
merciale, în măsură să-i asigure o bună reprezentare fata de clienţii și 
asociaţii săi externi. Alături de alte nume românești şi grecești, mai mult 


sau mai puţin cunoscute în comerţul din acea vreme — Mihail Manea, 
Ghinea Nicolae, Dimitrie Ipatie, Ion Mazarachi, Petru Aphendiko și 
alții * — Ursachi îl va fi recrutat, pentru aceste treburi, si pe Neculce 


vistierul, pe care-l recomanda, în acest sens, practica lui de negutator. 
Covirsit de atotputernicia pe plan financiar a lui Ursachi, Neculce vis- 
tierul va fi preferat, desigur, aceasta ofertă de colaborare, acceptind in 
mod tacit o înfrîngere, compensată de perspectivele unor eventuale avan- 
taje din partea unui protector atît de puternic, în locul continuării unei 
dispute inegale in care nu-și mai întrevedea șanse de reuşită. 

Legăturile lor de afaceri sînt confirmate de documentele procesu- 
lui ce a avut loc în 1671, la Stanislavow, în Polonia, între Ursachi şi 
Balaban, în care, pe lîngă numele de negutatori amintiţi de noi mai sus, 
este menţionat si acela al lui Neculce. Prin actul de încheiere redactat 
la 3 august 1671, în urma procesului, Gh. Ursachi recunoaște și se obligă 
să plătească, printre altele, lui Balaban 300 scuzi „pour Monsieur Nikulce“, 
care nu poate fi altcineva, după părerea noastră, decit Neculce vistierul %. 


3 Academia R.P.R., Istoria României, vol. III, București. Edit. Acad. R.P.R., 
1964, p. 51 și 56. 

N. Iorga, storia comerțului românesc, vol. I, Epoca veche, Bucureşti, 1925, 

p. 289. 

4 N. Iorga, op. cit., p. 289. 

15 Col. Hurmuzaki, Documente privitoare la istoria românilor, suplem. II, 
vol. III (1641—1703), București, 1900, p. 202 si 203. 

La pag. 201 apare un „Monsieur Mikulcy“, negustor, care suferă o pagubă, la 
un transport de mărfuri, din cauza unei incursiuni a tătarilor si cazacilor, la Podhayce, în 
Polonia. Dacă acesta ar fi numele, în transcriere polonă, al lui Neculce vistierul, ar în- 
semna că el, paralel cu activitatea desfășurată pentru Ursachi, efectua, în afara granițelor 
Moldovei, şi operaţiuni comerciale pe cont propriu, 

Ca urmare a activităţii lor comerciale comune, conturile dintre Ne- 
culce vistierul si Ursachi vor mai fi înregistrat multe alte sume de plată, 
de-o parte sau de alta, dintre care unele rămășițe au fost lichidate, abia. 
cu mult mai tîrziu, de către urmașii lor. Astiel, la 20 mai 1723, „Maria: 
stolniceasa lui Ursachi“, nora fostului mare vistier, dă scrisoare la mîna 
lui Ion Neculce biv hatman, cronicarul, „pentru-o socotială ce-am avut cu 
dumnealui dintr-un zapis de 600 lei, a părintelui dumisali Neculcii vist. 
ce au fost dator lui Ursachi vistiarnicul de multă vreme, socru-meu“. Da- 
toria se lichidează însă la 300 de lei, „neștiind dumnealui [hatmanul] acea. 
datorie, cu adevărat este plătită au ba“ 4%. 

6. Colaborarea cu Ursachi, mai degrabă subordonarea fata de cel 
a cărui protecţie o acceptase, pe lîngă cîştisuri băneşti, i-a adus lui Neculce: 
vistierul şi alte avantaje. Ne referim la căsătoria lui cu Catrina, fiica 
Alexandrei și a marelui vistier, mai apoi spătar, Iordache, decedat din 
1664, din marea si influenta familie a Cantacuzinilor moldoveni. 


Neculce vistierul — vistier al doilea sau al treilea cum am arătat 
mai sus — nu avea un rang boieresc înalt şi nu făcea parte dintr-o familie 
cu rezonanţă în boierimea Moldovei din acel timp. Era totuşi frate — ce-i 


drept, vitreg, — cu Stamatie Hadimbul, multi ani mare postelnic în divanul 
Moldovei, mort in 1670, şi avea legături de rudenie, nici acestea, însă, cum 
am văzut, îndeajuns conturate, cu familia fostului domnitor Vasile Lupu. 
Dacă mai adăugăm că nu dispunea, probabil, la acea dată, nici de o avere 
prea mare, un indiciu fiind putinatatea proprietăţilor, în mod legitim ne 
punem întrebarea ce anume îl putea recomanda pe acest negutator lipsit 
de o strălucire deosebită să intre, prin căsătorie, într-o familie atît de 
însemnată ca a Cantacuzinilor, de unde urma să primească şi o zestre 
impunătoare. 

Am arătat în alt loc că nu se poate susţine teza că fiica Alexandrei, 
Catrina, ar fi fost mută şi că acest defect al candidatei la căsătorie ar fi 
deschis calea unei mezaliante 17. 

Bazati pe cele de mai sus, noi considerăm că Neculce vistierul a fost. 
recomandat și susținut pentru această căsătorie de către protectorul său 
Gh. Ursachi, ginere și el al Alexandrei Cantacuzino, din 1666 sau 1667, 
prin căsătoria cu o altă fiică a acesteia, Maria, nag fiindu-le însuşi domnul 
Moldovei din acel timp, Iliaș Alexandru (1666—1668) &. 

Gh. Ursachi era interesat ca unul din principalii săi colaboratori, 
căruia îi revenea să efectueze în contul său, al lui Ursachi, importante 
tranzacţii comerciale, să fie un om în care să poată avea deplină încredere 
și, natural, cu atît mai mult putea corespunde unei atare condiţii o rudă 
apropiată, un cumnat. Am mai putea adăuga la aceasta interesul lui Ur- 
sachi de a avea în familie, alături de el, ca sprijin în diferite împrejurări 
ce-l puteau interesa (vinzari sau schimbări de moșii, moşteniri etc.), pe 
cineva asupra căruia câștigase un util ascendent. 


4 Iul, Marinescu, op. cit, p. 58—59. 

4 Dumitru Velciu, ,lorddchioaia visterniceasa“, bunica dinspre mamă a cro- 
nicarului fon Neculce, în „Revista de istorie si teorie literară“, tom. 16 (1967), nr. 3, 
p. 461. 

4D. Velciu, loc. cit 

Consideram necesar de semnalat faptul ca Ion Neculce il prezinta, in 
cronică, pe Gh. Ursachi într-o lumina favorabilă. Departe de a-l blama, ca 
un resentiment pentru neajunsurile pe care acesta le crease tatălui său 
prin răscumpărarea moșiilor obținute de la surorile lui Iorga postelnicul, 
fapt ce nu se poate să nu-i fi ajuns ulterior la ureche, din sînul familtei, 
cronicarul găsește cuvinte de caldă compătimire pentru fostul mare vistier- 
nic, victimă a lăcomiei pentru avere a domnitorului Gh. Duca. $i cu toate 
că Ursachi se făcuse vinovat fata de Duca-vodă, prin pira lui la Țarigrad, 
care l-a costat pe Duca mazilirea din a doua domnie, practică pe care 
Neculce o condamnă sever în alte ocazii, aici, în cazul lui Ursachi, dim- 
potrivă, aruncă anatema împotriva domnitorului și consideră ca o bine- 
meritată pedeapsă a lui Dumnezeu sfîrșitul nefericit al celei de-a treia 
domnii a acestuia : ,Asé au făcut Duca-Vodă lui Ursachi, şi pe urmă i-au 
plătit Dumnedzău și Ducăi-vodă“ %. 

Această atitudine a cronicarului faţă de Ursachi confirmă părerea 
noastră că, uitate fiind disputele pentru moşii dintre Neculce vistierul si 
Ursachi, acesta din urmă lăsase în familie, lucru ce se întrevede și la Ion 
Neculce însuși, imaginea unuia care binemerita din partea urmașilor. 

Căsătoria lui Neculce vistierul cu Catrina Cantacuzino, cea de-a treia 
fiică a Alexandrei, ,lordachioaia cea batrina“, a avut loc, dupa toate pro- 
babilitatile, prin 1670, cum ar rezulta din foaia de zestre pe care o dă 
Alexandra fiicei sale 5, data confirmată, si de faptul ca în zestrea ei intră 
și un număr de sate pe care batrina lordăchioaie le primise danie, la 1 ia- 
nuarie 1670, de la o soră mai mare, văduvă, Ileana comisoaia 51. 

Cu ocazia căsătoriei, Neculce vistierul primeşte în zestrea soţiei, în 
afară de fălci de vie si salase de ţigani, nu mai putin de 21 sate întregi, 
patru jumătăţi de sate si două patrimi de sat, in opt ţinuturi ale ţării ©. 

Bogat proprietar de pămînt, intrat prin căsătorie în rîndul latifundia- 
rilor ţării, Neculce- vistierul se va mai fi ocupat, în parte, de treburile co- 
merciale comune cu Ursachi, așa cum ni-l atestă actul procesului cu Balaban, 
din 3 august 1671, dar, în același timp, va fi fost nevoit, prin forţa lucruri- 
lor, să se intereseze, din ce în ce mai îndeaproape, de administrarea şi ex- 
ploatarea numeroaselor sate pe care le deţinea. Așa se face că, în 24 noiem- 
brie 1672, îl vedem pe „dumnealui Neculce biv visternic“, participind, ală- 
turi de o seamă de megiesi şi oameni buni, la delimitarea, de către un 
vornic domnesc, a unui loc vecin cu Prigorenii săi 53. Pierderea titlului de 
vistiernic — biv înseamnă fost — trebuie pusă în legătură cu dizgratia 
care-] atinsese, din a doua domnie a lui Gh. Duca (1668—1672), si pe 
protectorul său Gh. Ursachi. 


19 Ton Neculce, Letopisețul Țării Moldovei, ediția acad. Iorgu Jordan, ed. 
a Il-a, Bucuresti, E.S.P.L.A., 1959, p. 81. 

59 Creşterea Colecţiilor Acad. Române pe anul 1909, p. 126; M. Costăchescu, 
op. cit., p. 51. ' 

5 Theodor Codrescu, Uricariul, vol. IX, laşi, 1887, p. 315—316. 

5 Tul. Marinescu, op. cit, p. 33—34 si 65. 

55 M. Costăchescu, op. cit. p. 50. 

Din căsătoria cu Catrina Cantacuzino a rezultat un singur copil, născut 
în 1672, viitorul cronicar lon Neculce 5, care, ,ramaind mic de părinţi, de 
tată“ 5, cum însuși mărturiseşte într-o scrisoare, din 1732, nu s-a bucurat 
multă vreme de mingtierea şi protecţia paternă. 

De la mențiunea documentară din 24 noiembrie 1672, nu mai avem 
nici o ştire despre Neculce vistierul care s-a stins de timpuriu, probabil de 
vreo boală sau accident, prin 1677 sau mai devreme 56, căci la 15 iunie 
1679 o aflăm pe Catrina Neculce căsătorită cu cel de-al doilea sot, Enache 
gramaticul 57. Între cele două căsătorii trebuie să avem în vedere cel putin 
anul de doliu după moartea primului sot care, potrivit canoanelor bisericii, 
se respecta cu severitate. 

7. Mort înainte de vreme, pe cînd copilul Ion avea abia 5—6 ani, 
Neculce vistierul nu a avut răgazul de a exercita, în creşterea și educarea 
fiului său — în afară, poate, de unele noţiuni de limbă grecească — vreo 
influenţă pe care s-o putem surprinde în formarea spirituală a viitorului 
cronicar, 

Copilul însă va fi resimţit întreaga durere a pierderii timpurii a ta- 


tălui si, dacă ni se pare că intrevedem — şi în scrisoarea amintită din 
1732 — după atitia ani, o undă tirzie a acestei dureri, este sigur că imagi- 


nea tatălui, pe care, fără îndoială, apucase să-l cunoască, l-a împiedicat să 
se apropie sufletește de tatăl vitreg. Felul rece, impersonal, lipsit de orice 
adeziune, în care redă în cronică uciderea de către poloni în 1686 a lui 
Enache grămăticul 5, poate fi considerat, în mod indirect, drept unul din 
puţinele ecouri pe care cronicarul ni le-a transmis, peste veacuri, cu pri- 
vire la sentimentele sale filiale fata de Neculce vistierul. 


Prin cercetarea de fata, confruntind puţinele documente cunoscute 
despre Neculce vistierul cu diferite elemente contingente mediului istoric 
în care acesta a trăit, am încercat să clarificăm o serie de aspecte privind 


54 Existenţa unui alt copil, Constantin, de care se face menţiune, fara să se citeze 
temeiul, într-o lucrare plină, de altfel, de inexactităţi (Dimitrie Dan, Un manuscris 
slavon scris în 20 mai 1650, în satul Birnova din Moldova, în „Arhiva genealogică“, II, 
p. 37), neatestat în altă parte, nu poate fi luată în considerare. 

În acelaşi mod și, probabil, avînd ca sursă lucrarea lui Dim. Dan, un Constantin 
este menționat, ca fiu al lui Neculce vistiernicul și Catrinei, si de T. Bălan, Documente 
bucovinene, vol. IV, Cernăuţi, 1938, p. 72 și 73 (spita). 

Cele două surori, Maria și Sanda, sînt fetele lui Enache grămăticul, al doilea sot 
al Catrinei Cantacuzino. i 

5 7. Tanoviceanu, Citeva notiti biografice asupra cronicarului loan Neculce, 
în „Arhiva“, Iaşi, an. II (1890—1891), nr. 6, p. 331. 

š M. Costăchescu, op. cit, p. 51; C. A. Stoide, op., cit, p. 97. 

57 Un Neculce apare înscris în catastihul unei dugheni din Iasi, dator cu 1 feu 
pentru o cumpărătură de „mosul cevit“ (= muselină albastră), din care, mai tîrziu, a 
plătit jumătate (C. Turcu, Catastihul unei dugheni din laşi la 1679, în „Studii şi cer- 
cetări ştiinţifice“, Iasi, an. VI (1955), sect, a III-a (științe sociale), fasc. 3—4, p. 175—181). 
Dacă data, stabilită de editorul actului la 25 august 1679, poate fi adusă prin 1676—1677, 
cumpărătorul de muselină albastră ar putea fi identificat cu Neculce vistierul. 

58 Ton Neculce, Letopisețul Țării Moldovei, ed. cit. (a Il-a), p. 97. 

viaţa şi activitatea lui, lăsate în suspensie de cercetătorii dinaintea noastră, 
şi să rotunjim, pe cit ne-a permis penuria de date utilizabile, o biografie 
a tatălui cronicarului. 

Pe baza celor arătate pe larg în cuprinsul lucrării, putem conchide 
că familia tatălui cronicarului — nefiind demonstrată documentar originea 
ei străină — și-ar putea avea obirsia în sudul macedo-român, de unde a 
venit în Moldova, în legătură cu treburi de comerţ, după un posibil stagiu 
în Tara Românească. 

Vtori sau treti vistierul Neculce, frate vitreg cu marele postelnic 
Stamatie, avea ca principală ocupaţie negutatoria pe care a practicat-o şi 
în afara hotarelor Moldovei. El a trebuit să cedeze în favoarea lui Gh. Ur- 
sachi, mai tîrziu vistier mare, primele proprietăţi cumpărate in Moldova 
pentru că, în condiţiile dreptului de protimisis, se situa pe o treaptă de 
rudenie cu vînzătorii inferioară celei pe care o ocupa Ursachi. 

Mai tîrziu, împăcat cu marele vistier, devine colaboratorul şi sub- 
ordonatul acestuia în exportul de potasă în Polonia şi, cu sprijinul lui, intră 
prin căsătorie în familia Cantacuzino, cu care ocazie primeşte o zestre deo- 
sebit de bogată care-l situează în rîndul latifundiarilor ţării. 

Această cotitură în viata lui Neculce vistierul va fi hotaritoare și 
pentru unicul său descendent, viitorul cronicar Ion Neculce, care, așa cum 
vedem din cronică, nemaiavînd nimic comun cu activitatea de început a 
tatălui său, se va simţi legat exclusiv de interesele boierimii mare proprie- 
tară de pămînt, în rîndurile căreia va tinde de timpuriu să se integreze. 

METAFORA MĂRII IN „ÎMPĂRAT SI PROLETAR“ (1) 


ION DUMITRESCU 


1. Cercetătorii lui Eminescu au relevat că în opera lui poetică spec- 
tacolul mării ne întîmpină adesea, fiind una din căile prin care se exprimă 
sentimentul infinitului. De asemeni, s-a remarcat că la dinsul natura este 
străbătută de o viaţă elementară, a cărei esenţă, după necesităţi artistice, 
apare uneori identică, alteori în contrast cu destinul omenesc, alteori, în 
sfîrșit, reprezentînd o mare taină, pe care implicaţiile intuitiei poetice și 
sugestiile limbii o dezvoltă şi mai mult. Potrivit structurii sale sufleteşti şi 
idealului său de artă, pornind și de la îndrumări ce veneau din direcţii 
multiple, Eminescu a văzut de timpuriu în mare simbolul nesfirsitului și 
zadarnicului zbucium omenesc, atît pe planul vieții individuale, cit si pe 
scena istoriei. 

Dintre poeziile publicate îm timpul vieţii, Împărat şi proletar este, 
în ordine cronologică, cea dintii care privește astfel marea. De geneza ei 
s-au ocupat, între alţii, G. Bogdan-Duica, D. Caracostea, G. Călinescu. 
Primii, cu diferente între dinsii care nu este locul sa fie discutate aici, rele- 
vind’ anumite experiențe sufletești tipice, între care cea mai importantă 
este a comunei de la Paris, insistă asupra procesului istoric de plăsmuire, 
cu fazele importante dim Proletarul sau Ideile unui proletar, Umbre pe pinza 
vremii, tabloul Cezarului la marginea mării și meditaţia finală, în ale cărei 
cadente sumbre este cuprinsă ursita existenţei întregi. Fără a intra în amă- 
nunt, Călinescu invedereaza legăturile dintre Panorama deșertăciunilor şi 
Împărat si proletar, pe care o consideră derivație a primei, cuprinzind epoca 
modernă. Legăturile cu Schopenhauer, de la ideologice pînă la imagini, au 
fost și ele urmărite de cercetătorii amintiţi și de alţii, după cum s-au adus 
şi corespondențe sau analogii cu poeziile pe temă socială ale altor literaturi, 
spre a desprinde, dintr-un orizont comparat, specificul poetului român. 

În ce priveşte valoarea artistică a poeziei, momentul cel mai de seamă 
al interpretării aparţine lui D. Caracostea, care însă, potrivit planului lu- 
crării sale, s-a oprit numai la anumite aspecte ale problemei. Confruntind 
rezultatul acestor studii cu un examen amănunţit al poemei Memento-mori, 
concluzia firească la care se ajunge este că Împărat si proletar reprezintă 
o creatiune independentă de prima, ale cărei experienţe tipice și imagini- 
simboluri reprezentative însă le-a folosit. Memento mori, cu toată splen- 


36 ION DUMITRESCU 9 


doarea unor anumite parti, puse în lumina mai ales de Călinescu, suferă, ca 
imagine de ansamblu, din cauza unor insistente şi reveniri discursive, pe care, 
într-un poem de factură ciclică, vîrsta fragedă a lui Eminescu nu le-a putut 
definitiv înlătura. 

Experienţa din Memento-mori însă a folosit, căci, cînd ulterior a abor- 
dat iarăși tema poeziei sociale, spre a da expresie intuitiei că răul este indiso- 
lubil legat de viata, Eminescu :s-a oprit la unul singur din momentele tipice 
ale istoriei : Comuna din Paris și elanurile ei sfartmate. Manuscrisele arată 
limpede căutările trudnice în urma cărora s-a ajuns la Împărat și proletar. 
Simțul superior de artă al poetului a fost satisfăcut numai cînd fantezia a 
sudat într-o sinteză revelatoare imaginile care în Memento-mori erau, pe de 
o parte, izolate una de alta, iar pe de altă parte, aveau mai mult o valoare 
descriptivă, fără glas de adîncuri, cu toată grandilocventa peisajului. 

Obiectul studiului nostru restrînge preocupările la imaginea dominantă 
din Împărat şi proletar : Cezarul la marginea mării cu componentele ei : 
lucirea fantomatică a lunii, trunchiul plecat al salciei pletoase, apariţia halu- 
cinatoare a regelui Lear, destainuirea lugubră a valurilor. Întregul complex 
însă dobîndește lumina si pe latură estetică prin evidenţierea într-un scurt 
istoric a descendentei, acolo unde există, din Memento-mori. 

2. Vor fi învederate pe rînd aceste aspecte si, evident, numai cele 
principale. 

a) lată cum prezintă poemul deșertăciunilor pe Napoleon I exilat la 
Sfînta Elena : 


„Exilat în stînce sure și-n titanica-i gindire 

Ca Prometeu ce-a adus lumii a luminii fericire 

De pe-o piatră el priveşte linguşirea mării adinci : 
Acolo gonit de soarte și de ginduri el adoarme, 

Cu durere adincă marea vrea pămîntul să-l răstoarne 
Şi izbia mugind de doliu în mormîntul lui pe stinci.“ 


Alături de reflexele lor clasiciste, versurile sînt remarcabile prin preg- 
nanta peisajului dezolant. În apusul vieţii, cu gîndul la mărirea sfarimata, 
împăratul privește framintarea valurilor, distingind în ele profilul însuşi al 
soartei lui. Înțelegerea zădărniciei universale, simbolizată prin zbaterea mării, 
este vizibilă mai ales în ultimele două versuri, prefiguratie pînă la ușoare 
identități de formă a celor corespunzătoare din catrenul al doilea al sone- 
tului S-a stins viata. Sufletul substituit apei, bîntuit de durere în fata morţii 
fatale, și-ar. desfășura impetuos valurile peste întregul pămînt, dar ele se 
sfarmă neputincioase de stincile ce adăpostesc mormîntul slăvitului împărat. 
Demn de reţinut, spre a descifra modalitatea acelui catarsis final din poema 
publicată în 1874, este că apele privesc cu compasiune prăbușirea omenească. 

Auirea sinistră a mării, cu confruntarea dintre Cezarul înfrînt de 
soartă si valuri, a dobîndit, astfel, prima expresie aici. Împărat si proletar 
va păstra intuiţia, dar va cultiva sobrietatea de descriere, indrumind in 
adincime semnificaţia metaforică. 


3 METAFORA MĂRII ÎN ÎMPĂRAT ȘI PROLETAR 37 


b) Salcia pletoasă, la al cărei trunchi plecat va veghea Cezarul, ca 
element decorativ, cu resurse simbolice neexploatate încă, se află şi în 
Memento-mori. Civilizaţia ebraică, roasă de germenul dezagregarii fatale, 
îşi trăiește sfîrșitul, zugrăvit de poet prin versurile următoare : 


„Dar venit-a judecata si de sălcii plingatoare 

Cintaretii își anină harfa lor tremurătoare... 

În zadar rugaţi picirea — muri se năruiesc și cad 

Cad si scări, și-aurite arcuri, grinzi de cedru, porți de-aramă 
Soarele priveşte galben peste-a morţii lungă dramă 

Si se ascunde-n norii roșii de spectacol speriat.“ 


Aspectul îndurerat al acestui copac este cunoscut. Epitetul însuși cu 
care 1-a desemnat poporul reprezintă o metaforă, receptacul condensat pentru 
bogate sugestii. Adesea scriitorii recurg la el, ca să susțină, printr-un peisaj 
dezolant, ideea poetică. Preromantismul, care, în anumite privinţe, s-a pre- 
lungit în literatura română pînă tirziu, a avut o preferinţă unică pentru 
imaginea aceasta. Cu funcţiune similară apare salcia pletoasă şi în poezia 
populară. Exemplul cel mai frumos — spre a cita unul — l-a comentat 
B. Şt. Delavrancea în discursul său de recepţie Estetica poeziei populare : 


„Ie lasă, te lasă 

Salcie pletoasă, 

Să te bată vintul 

Să-mi umbreşti pămîntul 
Să-mi saruti mormîntul.“ 


Versurile acestea au apărut nuvelistului român mai bogate în duioşie 
decît ceea ce a dat Alfred de Musset, dezvoltînd asemănător imaginea în 
două tertete celebre. 

În contextul menţionat din Memento-mori existenţa mai multor sălcii 
plîngătoare creează un spaţiu decorativ desfășurării poemei, restringind, prin 
aceasta, reflexele de însingurare crescîndă care artistic sînt urmărite. În 
acelaşi sens, gestul aninării harfelor de ele vădește lipsă de sobrietate, o 
concesie ornamentatiei exterioare de gust baroc. În sfîrșit, denumirea însăşi 
a sălciilor cu epitetul metaforic — chemat şi spre a realiza rima: plingă- 
toare — tremurătoare — aduce semnificaţia la suprafaţă, revarsind-o con- 
templării nediferentiat de limbajul zilnic. Drumul spre imaginea finală în- 
semnează eliberarea de aceste scăderi. Pentru considerații ce vor urma mai 
tîrziu, trebuie menţionat şi faptul că lumina galbenă a astrului este o cores- 
pondenta pe plan cosmic a prăbuşirii culturii ebraice. 

c) Este un fapt îndeobşte cunoscut că scriitorii transferă, cu respectul 
cerinţelor intuiție: artistice şi schimbind numele, anumite portrete dintr-o 
operă în alta. Din acest punct de vedere, apariţia fatidică a regelui Lear 
are o prefiguratie în făptura zeului Zamolxe, cu barba argintie fluturind în 
soare, cu plete albe răscolite de furtună, cu coroana colturoasa, apare ras- 
turnat în car din valuri, pluteşte îngîndurat peste codri și peste munţi și 
conduce, în capitolul închinat Daciei, armata zeilor ei împotriva Romanilor : 

„Ca o negur-argintie barba lui flutură-n soare 
Pletele-n furtuna-umflate albe ard ca o ninsoare 
Colţuroasa lui coroană e ca fulger împietrit, 
Împletit cu stele-albastre. Răsturnat în car cu rune 
Cu-a lui mînă-arată drumul la oștirile-i bătrîne 

Si de dor de bătălie crunt e ochiul strălucit. 
Astfel arcul nalt de ceruri el îi urcă cu grandoare 
Munţii lungi isi clatin codrii cei antici și-n resemnare 
Prăvălesc de stinci caciule salutind întunecat, 

Iar hlamida lui cea albă zvirle falduri de zăpadă 
Cînd el braţul își ridică strigind stincilor să cadă 
Miscind codrii de răsună în imperiul lor uscat.“ 

Nu este, evident, vorba de o identitate funcţională între metafora lui 
Zamolxe şi cea a regelui Lear, ci de o anticipație în configuraţia por- 
tretului si în schitarea teritoriilor existenţei peste care fantoma isi va 
purta zborul. 

d) Privitor la valoarea simbolică a spectacolului mării în Împărat şi 
proletar, referintele la Memento-mori, din care prima descinde, aduc, de 
asemeni, bogate lumini. În poemul desertaciunilor, marea este simbol funda- 
mental. În fundul ei, sînt clopote care noaptea sună melodia lugubră a pră- 
buşirilor : 


»Marea-n fund clopote are, care sună-n orice noapte“ 
(Egipetul) 


. . +) vos ‘a . . w v 
Valurile apei si stelele tăriei, pentru cine știe să înțeleagă, vorbesc: 


„Cine are urechi s-asculte ce murmur gurile rele 


Si vorbaretele valuri şi proorocitoarele stele“ 
(Grecia) 


Eternă, pusă în mișcare de zei, marea se revoltă neputincioasă în faţa 
timpului, care spulberă totul. 


„Nori ca de bazalt de aspri se zidesc pe-albastra boltă 
Parcă-auzi a Mării negre şi a Dunării revoltă 
Si a lumii-încheieture parcă le auzi trosnind” 
(Roma) 


În valurile mării dispar civilizaţii, după cum în palatele misterioase 
ale ei se infiripa avintul spre altele noi. Din caleidoscopica lor lume, poetul 
reînvie cîteva, împletind cu măiestrie mitul si istoria. În acest sens, un mo- 
ment de înalte realizări artistice ne întîmpină în episodul închinat Greciei. 
Expresie a geniului elen, sculptorul orb „...înmoaie cu al lui suflet plin de 
vară / Piatra rece...“, încât din dalta care-i tremură în miini, ies la iveală 
întrupări fără pereche. În altă parte, cugetătorul obsedat de enigma exis- 
tentei, propune soluţiile lui, a căror măreție de concepţie se hrăneşte şi din 
sobrietatea decorului, camera îngustă, lampa de oliu, în contrast cu noblețea 


5 METAFORA MĂRII ÎN IMPARAT ȘI PROLETAR 39 


de spirit ce plasmuieste sisteme de pasiune pura, de îndată ce este trează 
convingerea gratuitatii lor. Urmează acum imaginea lui Orfeu, pe o piatră 
prăvălită lîngă mare, cu cotul răzimat pe harfa-i sfărîmată, cu glasul stins 
de aripa disperării, ascultind „...cum vîntu-nşală si cum undele il mint“. 
Miticul cintaret aruncă apoi în mare zdrobita-i harfă și, pe același drum, o 
urmează întreaga gîndire greacă : 


„De-atunci marea-nfiorată de sublima ei durere, 
În imagini de talazuri spune-a Greciei cădere 
Si cu-albastrele ei braţe {armi-i mingtie-n zadar.“ 


Descrierea de suprafaţă cedează, iar atributele alegorice covirsesc. Din 
unduirea valurilor, se desprind acordurile aceleiași dureri sublime, pe care, 
cuprins de disperare, o cînta Orfeu, iar din înfăţişarea lor vizuală, cu încer- 
carea de a depasi ţărmul si căderea înapoi, se conturează ca definitivă sen- 
tința prăbușirii : pe apele morţii se călătoreşte fără întoarcere. Frumuseţea 
imaginii constă în dezvoltarea resurselor ei metaforice pe dovă planuri : 
vizual și auditiv, convertite într-o sinteză lipsită de artificiul jocului forţat. 

Momentul iharfei sfărîmate exprimind durerea supremă în fata morţii 
neîndurate a circulat frecvent în poezia preromantică, precum și în cea ro- 
mantică. Imaginea l-a interesat și pe Eminescu mai ales în anii de forma- 
tiune. Străbătînd postumele, numeroase exemple sugestive ne intimpina. 
Marele liric este si el o dovadă cum anumite teme preromantice au framintat 
și au fertilizat ogorul poeziei române. În Memento-mori, imaginea harfei 
sfărîmate pare a descinde mai mult din celebra baladă a lui Ubland, Des 
Sängers Fluch, cu ale cărei strofe finale de blestem prezintă analogii bleste- 
mul lui Decebal adresat Romanilor. 

Faptele menţionate și altele care ar putea continua dovedesc că marea, 
metaforă a zădărniciei vieţii, revelatoare deci și pentru zbuciulmul omenesc, 
organizează în juru-i momentele culminante din poemul desertaciunilor. Cu 
aceeaşi funcţiune ea apare în Împărat si proletar. De aceea, trebuie lămurit 
pe ce anume dimensiuni se ridică metafora ‘care, considerind viata ome- 
nească sub raport individual și pe plan istoric, o apropie de împărăţia 
valurilor. 

3. Vom alege din Memento-mori textul cel mai prielnic acestei discu- 
tii. Cînd poetul întoarce, spre a descoperi lumile apuse, „uriașa roată a 
vremii“, rezultatul ni-l prezintă în imagini care, realizate mintal, înfioară 
prin proporţia colosală a dimensiunilor : 


„Şi privesc... Codri de secoli, oceane de popoară 
Se întorc cu repejune, ca gîndirile ce zboară 

Și icoanele-s în luptă, eu privesc și tot privesc. 

La v-o piatră ce înseamnă a istoriei hotară 

Unde lumea în căi nouă, după nou cîntar măsoară 
Acolo îmi place roata cîte o clipă s-o opresc.“ 


Substantivul codru, în funcţiune metaforică, se înalță pe o viziune cu 
caracter spatial de întindere peste imensitati, cu copaci puzderie, fiecare 

din ei reprezentînd un secol. În acest timp nesfîrșit, desi premergător noua, 
au trăit şi au murit oceane de popoare, au înflorit şi s-au prăbușit civilizaţii, 
al căror specific este atît de plastic denumit prin folosirea altui cintar drept 
măsură. Imaginea care interesează, „oceane de popoară”, aseamănă direct 
pe om apelor. Ea își împlineşte virtualitatile pornind de la atributul spatial 
al nemărginirii cuprinsului de ape, spre a ajunge, în cele din urmă, la sem- 
nificatii cu caracter temporar. 

Trei sînt modalităţile de interpretare spre care îndeamnă metafora 
aceasta, dacă lăsăm la o parte ispita descendenţei psihanalitice, care s-ar 
putea referi la reminiscenta apelor amniotice sau la alte complicaţii cu 
caracter oniric, fapte asupra cărora Călinescu a poposit îndeajuns, propunînd 
ipoteze care ademenesc prin strălucirea lor, deși le lipsește, în mod firesc, 
stringenta faptului controlabil. 

I. Dată fiind împrejurarea ca în numeroase tradiţii mitologice haosul 
iniţial premergător creaţiei, cu întreaga lui învolburare şi neastimpăr, este 
reprezentat prin apa oceanică, insula simbolizind manifestarea organizată, 
pe de o parte, iar pe de alta, cunoscînd diversitatea la nesfirsit a fiinţelor 
mării, o primă soluţie s-ar putea opri la aceste elemente și în contemplarea 
imaginii „oceane de popoara*. Metafora ne-ar spune, deci, că popoare fara 
număr şi diferite au trait şi au murit de nimeni stiute, așa cum în întinsurile 
oceanului își petrec misterioasa viata, născîndu-se și disparind mereu, miile 
de neamuri ale lui. 

O cercetare atentă a imaginii, în contextul ei imediat si la lumina 
întregii poezii, arată însă că accentul nu stă pe diversitatea popoarelor, ci pe 
nesfirsita lor succesiune în timp. Fiorul îndurerat al pieirii lumilor constituie 
modul sufletesc al poeziei. De aceea, la baza asemănării dintre ocean si viata 
popoarelor trebuie căutate alte considerente. 

II. Pătruns în templul unde secolii se trec, poetul înalță pentru o clipă 
din noianul uitării cîteva din momentele dominante ale istoriei. Popoare care 
au scris pagini de glorie se ridică din apele oceanice în versuri de o rară 
căldură evocatoare. Apele ar fi astfel ale morţii, iar marea, în acest caz, 
ni se destăinuie ca simbolul spaţiilor enigmatice în care, prin moarte, se 
pierd mereu întrupările vieţii. Oceanul în care fără întrerupere se varsă 
atîtea fluvii ar putea aminti Nirvana miturilor indice, în care se stinge, 
fără urmă, fluviul vieţii. Că intuiţia aceasta i-a aparținut cîndva lui Emi- 
nescu dovedesc anumite poezii. lată, spre exemplu, următoarele versuri din 
postuma Moarte, atît de sugestivă şi prin titlu : 


„Stele-n ceruri, flori pe cîmpuri, toate cite-s trecătoare 
Sînt împinse spre pieire ca izvoarele spre mare.“ 


lată, mai ales, următoarele versuri revelatoare din fazele premerga- 
toare spre Luceafărul : 


„Si mii de oameni, neam de neam 
Cu soarele şi luna 

Se nasc și mor în sfîntul Brahm 
In care toate-s una.“ 

Imaginea „mii de oameni, neam de neam“, proiectată pe fundalul ves- 
niciei, este la fel de cuprinzătoare ca şi „oceane de popoară“ iar sfintul 
Brahm spre care se îndreaptă toate, poate avea corespondent alegoric în 
oceanul din care poetul evocă lumile istoriei. Cu atît mai mult cu cît în 
Memento-mori aceste lumi apar din ape şi dispar în ele. 

Oceanul, așadar, ar reprezenta, în această a doua ipoteză, zările mis- 
terioase în care după moarte dispar întrupările vieţii. Metafora oceane de 
popoară ar avea, astfel, și unele rădăcini în miturile vedice pe care, în 
epoca de plăsmuire a Panoramei deşertăciunilor, le urmărea cu straduinta 
poetul. Indianisti ca Weber, a cărui istorie a literaturii indiene din 1852 
Călinescu crede că Eminescu a frecventat-o, au putut fi îndemn spre cerce- 
tări și meditaţie, sau chiar lăsa sugestii, care să fi persistat în metafora dis- 
cutată. Se cade să fie citate acum cuvintele prin care marele critic sinteti- 
zează observaţiile sale despre semnificaţia apelor în intuitiile cu caracter 
mitic al poetului : 

„Atunci cînd poetul filozofează, apa ia înţelesul nutrit de mitologie al 
materiei primare din care ies și în care se revarsă toate. Cînd însă imaginile: 
sînt reflexe si în legătură cu un sentiment de regresiune, atunci poetul, care 
nu văzuse în tinereţe marea, presimte în elementul acvatic, asociat adesea cu 
întunericul, o intfie treaptă de îngustare a conștiinței cosmice şi de topire în 
neant. De nu vor fi amintiri de naştere în sens fiziologic, apele eminesciene 
sînt însă hotărît în ordinea universală, cosmogonică, imaginea tipică a 
Nimicului“ 1. 

Este greu de precizat căreia din categoriile stabilite de Călinescu apar- 
tine imaginea în discuţie. Ea se încadrează mai probabil în cea de-a doua si 
atunci ar simboliza extinctia, nimicul. 

Ill. În sfârșit, în metafora „oceane de popoară“ elementul central poate 
fi nesfirsita lume a valurilor, cu veşnica lor framintare si dăinuirea de o 
clipă a fiecăruia. Popoarele care se perindă prin faţa poetului, după această 
a treia propunere, sîni asemenea valurilor nu numai în ce am numi aparenţa 
lor fenomenală, dar, mai ales în ce priveşte destinul, la fel de trecătoare : 
ce e val, ca valul trece. Potrivit acestei interpretări, metafora ar zugrăvi 
adecvat si consumarea vieţii într-un veșnic prezent, gînd nedespartit de 
poezia lui Eminescu. 

Pentru o alegere temeinică între ipotezele expuse, sînt necesare încă 
o serie de consideraţii. Cuvîntul în poezia lirică aspiră spre imagine si este 
ştiut cît de rezistente sînt modelării artistice reprezentările obşteşti legate 
de el. De aceea, ţinînd seamă de faptul că gîndul prin care îl trezeşte 
marea — cu atît mai vîrtos oceanul — este acela al unei imensitati de ape 
agitată de valuri, pentru dezlegarea metaforei „oceane de popoară“ mai 
probabilă este soluţia din urmă, desi rezonantele ‘grave ale celei de-a doua, 
cu perspectiva lor sumbră apropiată mitologiei indiene, cu greu pot fi în 
întregime părăsite. În acelaşi sens vorbeşte și folosirea cuvîntului în con- 
structii cu caracter metaforic, cum ar fi „o mare de capete“, spre a arăta 
mulţimea fără număr si în plină agitaţie. Baza figuratiei aici nu poate fi 
decît întinderea apei bîntuită de valuri, dincolo de zările percepţiei imediate. 


1G. Călinescu, Opera lui M. Eminescu, Il, pp. 80 sqq- 

Pe latura aceasta, apoi, se dezvolta cele mai adesea si in poezie sem- 
nificatia simbolică a valurilor. Astfel, Grigore Alexandrescu, a cărui esență 
se ştie cît de plastic Eminescu a prins-o în Epigonii, dă expresie intuitiei 
acesteia în frumoasele versuri din Umbra lui Mircea. La Cozia : 


„Ş-ale valurilor mîndre generaţii spumegate 
Zidul vechi al mănăstirii în cadență îl izbesc.“ 


iar cunoscuta Cintarea României, în versiunea lui Bălcescu, anticipează me- 
tafora lui Eminescu pe linia resurselor de figuratie ale limbii si într-o forma 
aproape identică : „În mijlocul viscolului ce făceai tu, patria mea ? Pamin- 
tul ce acoperea cenușa strămoșilor tăi era framintat de lavă,... virtejul fur- 
tunos invaluia cimpia..., talazurile acelui ocean de neamuri, pravalindu-se 
din toate părţile lumii, spintecau cu durere coastele tale“. Similitudinea 
strictă de expresie dintre cele două metafore: „oceane de popoara* — 
„ocean de neamuri“ probează identitatea intuitiei care le-a generat: valu- 
rile sînt baza simbolului. 

Odată sosiți aici, nu trebuie pierdut din vedere că, sub forma aceasta 
restrinsa si oarecum reflexă, urmele sursei ultime a metatorei, trecînd prin 
literatura cultă, se pierd în limba populară si în folclor. Cit despre cuprinsul 
însuși al reprezentării, metafora pleacă cu certitudine de la înfățișarea vi- 
zuală a undelor în necurmată succesiune și cînd, depășind clișeul, se cere 
gindita complex, dimensiunii vizuale a valului ea îi adaugă si durata de o 
clipă, pe care, firesc, o transferă atunci şi vieţii omeneşti. 

Faptele îngăduie, dar, să precizăm că în schema ei primitivă, metafora 
valului la Eminescu dezvoltă si un filon traditionalist, autohton, nu în sens 
de specific, fiindcă limba tuturor popoarelor cunoaşte comparatia dintre om 
și val, ci în sens de sursă prima a receptionarii. Cel mai adesea in Panorama 
deșertăciunilor modul metaforic în care apare marea este acesta, subtilizat 
de poezia tuturor timpurilor, dar articulat, în ultimă instanță, pe limba 
populară, în care s-a cristalizat apodictic experienţa străbună. 

4. Concomitent însă, precum am menţionat mai sus, poemul eminescian 
face din mare spaţiul misterios în care se pierd civilizaţii și se refugiază zei, 
dar şi zarea, la fel de enigmatică, din care alte civilizaţii, călăuzite de alţi 
zei, apar. 

Trecînd spre lămurirea genetică a acestui aspect, trebuie observat din- 
tru început rolul pe care l-au putut avea, și fără influenţe livresti, sensibili- 
tatea subtilă și marea putere de abstractiune a poetului. Anume, ajutat de 
atare calităţi si adîncit în resursele metaforelor de tipul cele: examinate, 
Eminescu a putut pasi firesc pe cale alegorică mai departe. Căci dacă omul, 
popoarele, viata în genere, sînt valuri, şi cum acestea din urmă se nasc si 
se pierd mereu in ape, la rîndu-le, prin inducţie metaforică simplă, apele 
pot deveni materializarea regiunilor secrete din care se ivesc şi în care, dupa 
fatala moarte, dispar neamuri şi civilizaţii. Dar nu se poate neglija nici 
formaţia intelectuală a marelui scriitor. În adevăr, peste stadiul metaforic 
elementar, aşa cum sumar l-am caracterizat în însăşi dinamica lui creatoare, 
de timpuriu și prin filieră germană, au acţionat, venind din două direcţii 
principale, acelea dintre experienţele de cultură ale lui Eminescu care inte- 

resează acum : mitologia, de o parte, romantismul chinuit de absolut, de 
nostalgia începuturilor si a sfîrșitului lumilor, de alta. 

Reflexe din mitologia greacă, dar mai ales miturile nordice cu al lor 
‘Odin și a lor Walhalla sînt uşor de recunoscut în frumosul poem al deser- 
tăciunilor. În această privinţă, Călinescu, pe bază de texte, a arătat cum 
„Eminescu a’ generalizat neptunismul Eddelor, punind Walhalla în fundul 
oceanului nordic, ca în mitologia groenlandeză“. Dintr-o asemenea atmosferă 
și în urma unor atare operaţii, se explică întruparea zeilor daci din mare 
şi retragerea lor în ea, după ce au fost infrinti. 

În același sens însă, a putut acţiona și mitologia greacă, ai cărei zei, 
într-o carte ca Odiseea, de exemplu, apar de atîtea ori din spumele mării şi 
se afundă iarăși în ele. lar daca aceasta nu are putere probanta, adincirea 
artistică a următoarelor versuri din Scrisoarea U nu mai lasă îndoieli : 


„Așa că, inchipuindu-ti lăcrimoasele ei gene 

Ji-ar părea mai mândră decît Venus Anadyomene, 

Şi în chaosul uitării, oricum orele alerge 

Ea din ce în ce mai dragă ti-ar cădea pe zi ce merge.“ 


Cuplul de rime gene-Anadyomene, de efect deosebit prin noutatea lui 
meașteptată, arată pe poet derivind artistic tradiţiile mitologice pe linia 
care interesează acum. Căci cuvîntul Anadyomene este un alter nomen al 
zeiţei Venus și însemnează etimologic „ieşind din valuri“. Dar numind zeița 
frumuseţii, prin a adăuga la termenul latin echivalentul tradiţiei eline, ima- 
ginea din Dalila amintește, ca gest stilistic, sinteza dintre Venera si Madona, 
folosită de Eminescu în poezia cu același nume, spre a-și idealiza la 1870 
iubita. Totodată însă, metafora Venus Anadyomene, prin aluziile la marile 
civilizaţii antice, înălțate una pe ruina celeilalte, reprezintă un reflex din 
experienţele lirice despre prăbușirea în cicluri a vieţii istorice, experienţe 
între care fundamentală este cea din Memento-mort. 

Apare limpede acum multitudinea izvoarelor din care s-a putut hrăni 
închipuirea poetului cînd în poema a făcut ca zei și civilizații să crească din 
mare şi să se prăbușească iarăși în ea. Explicaţia genetică propusă, întregită 
cu reflexe dim romantism, prea evidente în posibilitatea lor de inriurire spre 
a mai fi comentate, este valabilă pentru toate situaţiile similare din poema 
atît în ce priveşte tipul fiormal al izvoarelor, care pot fi numeroase, cit și 
inlantuirea procesului: sufletesc prin care poetul însuși, independent de sursă, 
ar fi putut sosi la un rezultat identic cu cel din ea. 

5. Am stabilit pentru peisajul mării în Diorama două moduri de a fi, 
strict înrudite în adincime : a) marea-simbol al nesfîrşitului şi al zădărniciei, 
pornindu-se de la înfățișarea vizuală a valului și dainuirea lui de o clipă şi 
b) marea-simbol al spaţiilor misterioase din care izvorăște şi în care se pierde 
viaţa. Modul ultim s-a bucurat de o circulaţie relativ restrînsă în literaturile 
moderne, din ce în ce mai putin atrase de mituri în stare primitivă. Cînd a 
fost folosit, ca de Eminescu în Luceafărul, s-a recurs, cel mai adesea, la unul 
sau altul din aspectele în care mitul a fost pulverizat. 

Din contră, situația primă, metafora via{é-val — referintele imbrati- 
şează în principiu omul — scăpărare de lumina cu nesfirsite. nuanţe, a fost 
adoptată de poezia tuturor timpurilor. În special lirica elegiacă reflexivă a 

cultivat tema. Numai la Eminescu asupra imaginii valului se poate scrie o 
întreagă monografic. 

În milenara ei viaţă literară, priveliștea mării a evoluat, după nece- 
sitati artistice între descrierea de suprafaţă și simbol și a reprezentat, dupa 
talentul autorului, moment expresiv sau loc comun. Inimi sensibile au pră- 
busit si au ridicat speranţe pe valuri, iar altele au poposit la măreţia lor. 
Tonalitatea afectivă a imaginii pendulează între extreme: admiraţie fata 
de un spectacol sublim, resemnare stoică sau deznădejde, lumea valurilor ca 
și viata nefiind statornică. Vibratii bogate în perspectivă, purtătoare de 
destin, au fost cultivate pe dimensiunea aceasta din urmă. 

Evident, imaginea mării este cu totul complexă, iar metafora valului 
circulă fie încadrată ei, fie izolat. Elementul caracteristic însă prin care 
fantezia poetică a luat act de mare a fost nesfîrșitul întinderii de ape și neo- 
bosita lor framintare. Înălţarea spre functiuni simbolice multiple de aici a 
plecat. Un scriitor pesimist va considera pe om la fel de trecator ca valul, 
un altul a văzut în semenii săi o corabie, o frunză sau o floare, purtată în 
voie de vînt pe marea vieții, valul fiind acum metafora vitregiilor soartei, 
iar altul va lua cunoștință, pornind de la imaginea tălăzuirii fara oprire a 
apei, de suflul secret, elementar al existentii. 

Feţele acestea diverse sînt înrudite între ele, dar se pare că la origine 
unda fluviului a fost punctul de plecare pentru imaginea viefii-val, deoa- 
rece procesul trecerii neîntrerupte este acum mai vizibil. Numai apoi, e 
probabil, transferul semnificației se va fi extins şi asupra valurilor mării. 
În continuare, valul metaforă a neprevăzutelor greutăţi ale soartei — refre- 
nul „valurile, vînturile“ din postuma lui Eminescu Dintre sute de catarge — 
s-a dezvoltat mai ușor din experienţa mării, după cum tot de la ea a putut 
porni cu prioritate cea de-a treia figuratie amintită : apele agitate de valuri 
şi auind mereu, sugestie deschisă spre misterele vieţii. Dat fiind, mai departe, 
cunoscutul proces al contaminării motivelor înrudite, marea, cu vastitatea ei 
sublimă, a polarizat pe încetul și a dezvoltat și acele resurse simbolice mai 
strîns legate initial de unda fluviului. Libertatea artistului în căutarea si 
alegerea expresie! potrivite este neîngrădită. Sînt situaţii cînd, în limitele 
aceleiași poezii, funcţia metaforică a valului se sprijină pe intuiţia mării, 
pentru ca, numai peste cîteva versuri, valul crescut din viziunea fluviului 
să ne intimpine. 

6. Cum studiile moderne asupra poeziei vad in imagine si un act de 
cunoaștere, o sondă sui-generis spre absolut, pentru înțelegerea justă a plu- 
sului pe care, privitor la metafora mării, îl va aduce Împărat si proletar 
fata de Panorama deşertăciunilor, este nevoie de un scurt zbor retrospectiv. 
Nu o catagrafie a exemplelor pentru o temă atît de generală interesează, ci 
relevarea împrejurărilor care au însemnat epocă în destinul imaginii. 

Desprinderea metaforei din pulberea vremii este greu de precizat, 
deoarece oricît de adînc am pătrunde în evoluţia anterioară a formelor, mu 
întîmpinăm decît dezvoltarea unor forme preexistente. Din motive determi- 
nabile, antichitatea nu a cultivat frecvent poezia descriptivă. Pe lîngă uma- 
nismul ei structural, cu fireşti înclinări psihologice, cel mai important dintre 
aceste motive este acela ca, stapinita de zei razbunatori și patimasi, natura 
apărea omului de atunci nu numai imensă si greu de cunoscut, ci şi ostilă 

fără remediu. Totuşi, reflectind asupra vieţii, cei vechi au lăsat cîteva pro- 
pozitiuni celebre în legătură şi cu tema noastră. Spicuim : 


— comparatia dintre om şi frunză : 


„Geaba mă-ndemni o Poseidon. Tu n-ai să mă ţii de cuminte 
Dacă m-oi prinde cu tine, de dragul sărmanilor oameni 
Cari, ca și frunza pădurii, acum în deplină putere 
Cresc cîtă vreme-i hrănește pămîntul : acum, dimpotrivă 
Se ofilesc si se duc...“ 
(Iliada, . XXI, v. 460—465 trad. Murnu); 


— comparatia dintre om și floare : 


„Cum în grădină o floare de mac în parte se lasă 


Cînd e trezită de rod si ploile o bat primăvara, 
Astfel, sub coif apăsat, şi capul ucisului cade.“ 


(liada, VIII, v. 305—307) ; 


— comparatia dintre om și val (text sugestiv si pentru înțelegerea me- 
taforei „oceane de popoară“) : 


„Mii de talazuri în clocot se-nalta din vuetul mării, 
Spumegă și se boltesc și rînduri gonesc după rînduri ; 
Astfel acum strălucind în arme de aramă Troenii 
Unii tot vin înglodiţi după alţii urmînd căpitanii“ 
(Iliada, XIII, v. 798—802) 
(ei mergeau spre moarte) 


— comparatia dintre om şi mare: 


„Cum se întunecă, lin incretindu-se, marea cea-ntinsa 
Dacă ea simte că vine şi vijiie vîntul furtunii ; 
Nu se tălăzuie-ncoace şi-ncolo, ci stă neurnita, 
Pînă ce nu se coboară un vînt hotărît de la Zeus. 
Astfel a stat socotind, cu mintea-i în două parti-mprastiata 
Minunatul batrin. 
(Iliada, XIV, v. 16—21) 


Dar antichitatea a cunoscut si metafora viata este val, cind reflecta cu 
Heraolit că oamenii sînt mereu alţii în vreme, ca si undele pe rîu: 


„Intrăm în aceleași valuri si nu intrăm. Sîntem si nu sîntem 
Celui ce se scaldă în același rîu, îi curge totdeauna un alt șuvoi de apă.“ 


Am ales acest exemplu, întrucît este sugestiv cum anumite derivări 
figurate au putut pleca mai cu inlesnire de la rîu. 

În sfîrşit, grecii vechi au văzut în apele mării și simbolul propriei 
AR a A . . 7 yee ; . 
vieți. lată, traduse în proză, versurile 444—448, pe care, în Hecuba lui 

Euripide le pronunță corul, în momentul cînd Ulise conduce pe Polixena 
la locul jertfei : 

„Adiere, adiere a vintului, precum duci corăbiile ușoare 

pe întinsul mării, unde mă vei duce pe mine nenorocită.“ 


Stiute fiind puterile destinului în concepţia despre lume a celor de 
atunci, textul este grăitor si pentru situația din care s-a desprins la origine 
metafora despre vintul soartei. Peste ceea ce au dăruit anticii, frecvent sub. 
formă de comparații s-a suprapus experienţa creştinismului. Plusul adus de 
marea religie în descoperirea frumuseţilor naturii a fost discutat cu strălu- 
cire de Chateaubriand în Le génie du christianisme. Scriitorul francez sus- 
tine, în esenţă, ca, populînd universul cu o lume întreagă de zei, de fauni, 
de satiri si de nimfe, mitologia a interzis spiritului să găsească în natura. 
tăcerea proprie visării, cu alte cuvinte înseși condiţiile poeziei pe un sector 
important al Jor. Si gindind astfel, Chateaubriand se considera îndreptăţit 
să spună: „Cine la ţărmul mării nu s-a minunat văzînd cum albeşte in 
depărtare un colt de stîncă ! Sa compatimim pe cei vechi care n-au aflat în 
ocean decât palatul lui Neptun și peștera lui Proteu ; ce lucru cumplit să nu 
vezi decît aventurile tritonilor si nereidelor, în această imensitate a mărilor 
ce pare să ne dea o slabă măsură a măreției sufletului nostru, în aceasta 
imensitate ce naște în noi un dor vag de a părăsi viata, ca să imbratisam 
natura și să ne contopim cw ziditorul*. 

De altă parte, ridicată pe o concepţie ontologic dualistă asupra lumii, 
religia creștină, ca factor plasmuitor de stil, între procedeele expresive, a 
fost mai prielnică antitezei care desparte și comparatiei care constată decît 
metaforei care unifică. În linii generale totuși, literatura inspirată de legea 
lui lisus, mai ales cea cu caracter militant, insistînd asupra labilitatii lumii 
de aici, a găsit teren prielnic de exploatare în imaginea mării si a valului. 
Textul biblic cu Mintuitorul plutind pe ape i-a adus prestigiu, iar viata 
istorică, mereu mai strîns legată de mare, a îmbogăţit registrul afectiv al 
acestei metafore cu vibrații noi. Substratul figuraţiei însă, care în bună 
parte se sprijină pe sensul cuvîntului, rămăsese același. De aceea, marea, 
valul, ca simbol al nelinistii, zădărniciei, sau greutăților vieţii, din pricina 
unei frecvenţe literare prea mari, erau amenințate să incremeneasca in 
artificiu, să devină loc comun. 

În această situaţie, o împrejurare avea să înzestreze metafora cu re- 
surse noi: progresul ştiinţei, descoperirea atracției universale. Freamătul 
apelor mării în nopţile cu lună plină fusese observat din antichitate, dar 
abia tîrziu capătă explicația adevărată. Poezia, nedesmintindu-si relaţiile 
cu întreaga mişcare spirituală a vremii se îndreaptă iarăși cu căldură către 
marea cu ale ei unde. Patetic ni se va vorbi de acum despre valul imens al 
fluxului care, ca și noi are un ideal, aspiră spre astri, se catara pe stinci ca 
să sosească, își plinge niinia neputinței, cînd, ca noi, sfarimat în spumă, 
cade înapoi. Ne aflăm în epoca de glorie a imparatiilor de ape în care se 
rasfata tremurind lumina. lunii pline. Romantismul, prin latura lui demonic- 
titanică, a experimentat pînă la extravaganta această poziţie. Sprijinit pe 
rezultatele fizicii $i astronomiei asupra lumilor din univers, demon-titanis- 
mul romantic descinde în egală măsură din mituri, ale căror latente le îm- 

prospătează şi le cultivă. Se lamureste acum mai bine de ce, spre a înţelege 
imaginea mării în Panorama deșertăciunilor, trebuie luate în consideraţie, 
între experienţele de cultură ale lui Eminescu, şi acelea care sînt legate de 
acest aspect literar. În adevăr, cînd marea poemă asupra ruinii civilizaţiilor 
zugrăvește apele înfuriate, spumegind pe stinci, căutînd în imagini de tala- 
zuri sfărâmate declinul inexorabil, atitudinea descinde în bună parte din 
titanism. 

Ulterior, lucrurile s-au temperat în scrisul lui Eminescu, dar valul 
dezvoltat pe norma atracției universale și simbolizind zădărnicia a rămas 
o constantă a registrului său expresiv. Fără îndoială, nu este vorba de destai- 
nuirea unei idei, ci de sublimarea ei artistică, rezultatele ştiinţei în anumite 
domenii putînd fi oricînd material sugestiv pentru poet. 

Metafora valului și a mării, prin etapele amintite, şi-a nuantat cuprin- 
sul, sintetizînd in ea experienţe bogate. Reflexele ei in Memento-mori dove- 
desc că Eminescu i-a folosit resursele în întregul complex așa cum sumar 
l-am schițat. Investigația însă trebuie dusă mai departe. Cum, pentru Emi- 
nescu, Schopenhauer a fost carte de căpătii și cum, potrivit celor arătate in 
alt capitol 2, marele filozof a înrîurit atît procesul general al figuratiei emi- 
nesciene, cît și soarta particulară a metaforei mării, este nevoie a arăta dacă 
în Memento-mori şi apoi în Împărat şi proletar, această metaforă se crista- 
lizează în acord cu sumbra filozofie, sau se resimte în vreun fel din contactul 
cu ea. S-a scris mult asupra raporturilor dintre Eminescu și filozoful pesi- 
mist, dar relaţiile despre care va fi vorba acum sînt de altă matură, în 
sensul celor pe care Basil Munteanu le stabileşte între Descartes si clasicism : 
„Rămiîne însă a doua posibilitate de influență, aceea care operează prin im- 
ponderabile, prin infiltratii, prin deformarea ideilor filozofice, prin inter- 
pretarea lor estetică de către contemporani mai mult sau mai puţin con- 
stienti, prin transformarea lor imperceptibila într-o ambianta morală, într-o 
sevă, într-un sînge, din care se vor hrăni şi vor înflori creaţiile frumoase.” 

În şedinţa Junimii din 1 septembrie 1872, ţinută la Maiorescu, Emi- 
nescu a citit fragmente din Diorama şi nuvela Sărmanul Dionis. Nu se știe 
totuși cu precizie cit timp vor fi durat gestatia si munca de redactare a 
importantei poeme. În orice caz, ambele aceste fenomene se situează pentru 
scriitor în anii de fervoare schopenhaueriană, iar influenţa marelui pesimist 
este vizibilă în numeroase aspecte ale Dioramei : tema viața este vis, care 
face parte din cele mai caracteristice complexe eminesciene, dar pe care 
poetul a putut-o recepționa deopotrivă din Grillparzer, sau chiar pe alte 
cai toate însă condensindu-si reflexele într-o sinteză dominantă, în accen- 
tele ei specifice, de meditatiile lui Schopenhauer asupra lumii ca reprezen- 
tare ; meditaţia sumbră asupra imexistentei fericirii în lume şi, ca o slabă 
mingtiere, recomandare refugiului în arta; imposibilitatea de a cunoaște 
cu adevărat esenţa ultimă, ireductibila a lumii... etc. 

Mitul mării însă, așa cum se desprinde din poemă, nu se structurează 
în deplină concordanță cu metafizica voinței de a fi. Căci după aceasta. 
framintarea este imanentă apelor, iar nu iniţiată cu intermitenţă și după 
voie de puteri exterioare lor. Filozoful german a stăruit să demonstreze că 


2 Articolul de fata este un capitol dintr-un studiu mai amplu: Metafora mării în 
poezia lui Eminescu. 

voința, lucrul în sine, şi lumea fenomenala nu sînt. diferite, că între ele 
există raport de identitate şi nu unul de la cauză la efect. De aceea, viziunea 
apelor cu însufleţirea lor de către zei rămîne în cadru strict mitologic fara 
a se fi putut topi cu adevărat în fluidul îndurerat si tulburător al propozi- 
tiei schopenhaueriene, iar în metaforele simple, de tipul „oceane de popoară“ 
marea simbolizează zădărnicia pe dimensiunea tradițională a valului care 
se înalță şi fatal se sparge, cu colaborarea identificabilă a unor reflexe 
venite din titanism. 

În studiile lui, Pongs îndeamnă statornic spre urmărirea unei imagini 
poetice pînă în planurile adinci ale subconstiintei. Din acest punct de vedere, 
Împărat si proletar va aduce în metafora mării, fata de Panorama deşertă- 
ciunilor, structuri şi vibrații crescute din filozofia marelui pesimist si în 
acord deplin cu ea. Așa fiind, se pare că unul din principalii factori plăs- 
muitori care aveau să 'ducă la poema din 1874 a fost continua dorinţă a 
poetului de a exterioriza esenţa problemelor sociale printr-o imagine reve- 
latoare pentru voinţa niciodată îndestulată, izvor de zbucium şi de moarte. 
Începînd cu Împărat şi proletar, Schopenhauer va fi pentru Eminescu, cu 
cuvintele lui Bazil Munteanu, „o sevă“, „un sînge“, o motivare latentă pen- 
tru spontaneitatea unor imagini, fundalul ultim din care acestea se vor 
creşte. Teren dificil pe care trebuie urmărite relaţiile dintre poet şi filozof, 
dincolo de concordantele ideologice care au fost observate. Căci o strofă 
asupra căreia se va reveni: 


„A noastre inimi își jurau 
Credinţă pe toţi vecii 
Cînd pe cărări se scuturau 
De floare liliecii.“ 


numai aparent este o antiteză, ea unificînd în adîncime pe baza eflorescen- 
telor voinţei — mepotolita aspirație si neîndurata moarte. Filozofia a creat 
ambianța din care imaginea s-a plasmuit... 

7. Cînd un simbol reprezentativ intervine în opera unui scriitor, el 
pătrunde cu o putere specifica şi adesea fără conștiința creatorului in mo- 
mente pe care le organizează potrivit sensurilor sale proprii si cărora le 
imprimă o anumită atmosferă ce se poate urmări pînă în amănunt. Din 
acest punct de veidere, pe bună dreptate, se poate spune că întreg poemul 
Memento-mori este solidar cu marea, — metaforă a zădărniciei. Astfel, mo- 
mentul în care Neron aprinde Roma este edificator. Scena Parisului în 
flăcări din Împărat si proletar isi găseşte prima redactare în versurile ur- 
mătoare : 

„Roma arde şi furtuna chiuind în ea se scaldă 

Si frămîntă-n valuri roșii marca turoure și caldă 

Si aruacă-a loc de spume nori de fum, scîntei si vînt 
Si în nunta ei grozavă turnuri negre ca aprinde 

Şi tăcliile uriaşe către stele le întinde 

Evul arde — Roma este oceanicu-i mormint.” 


Măsura în care este învederat artistic spectacolul cetăţii aprinse, ter- 
menul cunoscut, în raport de care se delimitează noua intenţie ramine ma- 

rea: pilpfirea limbilor de foc este asemenea valurilor, iar norii de fum si 
scinteile amintesc poetului spuma pe care, în involburarea ei, apa o lasă 
pe mal, o sfărîmă de stînci, sau o poartă pe unde la voia întîmplării. Extin- 
derea continuă a focului și proporţiile arderii află un acompaniament de 
pret în succesiunea celor patru propozitiuni principale copulative, fiecare 
ocupind cîte un vers, deschis prin conjunctia și. Fraza poetică, prin dezvol- 
tarea ei arborescentă, obține efecte în sensul sugerării domeniilor peste 
care progresiv se revarsă focul. Așa se explică de ce, cu toată configuraţia 
barocă a momentului, repetițiile nu alunecă in retorism supărător. 

Structura sintactică a strofei înlătură şi ea primejdia unui moment 
discursiv prin simţul de construcţie de care poetul dă dovadă. Primul şi 
ultimul vers, formate fiecare din cîte două propozitiuni principale, sînt orîn- 
duite topic într-o apropiată simetrie, fapt motivat estetic de înrudirea lor 
funcţională ; primul anunță şi începe pe latura descriptivă arderea Romei, 
cel din urmă relevă semnificaţia metaforică a arderii : în sens profund nu 
Roma arde, ci sub zidurile ei se prabuseste o vîrstă a istoriei. Versurile 
2, 3, 4 și 5, deschise de manieră identică, prin conjunctia si, formate fiecare 
din cîte o singură propozitiune principală si avînd artistic aceeași funcţie 
de a zugrăvi imensitatea focului, nu se dezvoltă totuși în diagonală, fiindcă 
în primele două, predicatul este așezat la început, în ultimele două, la 
sfîrşit. În plus, numeroasele atribute si complemente, interpuse adesea între 
părţile principale ale propozitiunilor, creează noi pauze în vers, pe lîngă 
cele de la emistih, fapt care aduce și el un spor în dinamica textului şi in 
ecourile lui sufletești. 

Strofa următoare este brodată pe aceeaşi viziune a mării: de atîta 
ardere, norii cerului se prefac în cenușă, iar stelele se topesc. Orașul aprins 
frămîntă falnic valurile de foc, asemenea oceanului „răscolit de visuri grele“. 
Diluviul de flăcări este comparat apoi cu o imensă genune, înghițind în ea 
totul, cu excepția palatului aurit al lui Neron care, distrat de spectacol, 
cîntă melodia funerară a Troii. Atributul zădărniciei intovaraseste şi aici 
metafora mării. Urmează acum o strofă din cele închinate revoluţiei fran- 
ceze : 


„Tricolorul plin de sînge e-mpletit în baricade. 
Clopotele sună-alarma pe Bastilia ce cade 

Şi poporul merge falnic ca un ocean trezit 
Sfarmă tot şi pe a lui valuri ce le urcă cu mindrie 
El înalţă firi cumplite care-l duc în vijelie 

Să îngroape sub ruine ce-n picioare a strivit.“ 


Framintarile oamenilor corespund valurilor oceanice. Patima dezlăn- 
tuita este contemplată de poet de la înălțimea înţelegerii că zădărnicia 
ramine legea atotputernică a vieţii. 

Individualizată astfel, marea constituie în Memento-mori mitul cu- 
prinzător, expresia bogată în sugestii, pentru complexul care vede în istorie 
o inlantuire ciclică de ascensiuni și decadente, ceva de aproape înrudit cu- 
noscutelor „corsi“ şi „ricorsi“ din gândirea lui Vico, cu care legături directe 
sînt greu. de stabilit, deși anumite imagini din Venere si Madonă, Epigonii 

şi alte poezii îl arată pe Eminescu distingînd în istoria spiritului o fază 
poetică, anterioară celei logice în care se situează modernii : simplă coinci- 
denta, sau reflex indirect, primit prin Schiller, Hegel, Herder, iar din lite- 
ratura noastră prin Heliade Rădulescu și prin Hasdeu. 

8. La capătul acestor consideraţii, se impun următoarele concluzii + 

a) Memento-mori constituie o adevărată nebuloasă de intuitii si ima- 
gini ce vor fi puse la contribuţie în Împărat si proletar, plăsmuire de sine 
stătătoare. 

b) Ridicată pe o viziune pesimistă a vieţii, poema desertaciunilor a 
aflat in mare un mit de bogate sugestii în acest sens. — 

c) Reminiscente din tradiţiile noastre cristalizate in limbă, din mito- 
logia clasică, cea nordică, şi metafizica budistă, împletite cu sugestii din 
poezia diferitelor vîrste, au colaborat în conștiința lui Eminescu cu proprii 
intuitii cînd a îndrumat peisajul mării spre un sens revelator : zădărnicia vie- 
tii pe plan individual și istoric. 

d) Filozofia lui Schopenhauer, deşi cuprinde îndrumări si motivari 
profunde pentru plăsmuiri metaforice, deşi răzbate în anumite aspecte ale 
Dioramei, nu organizează totuși în deplin acord cu sine și principalul mod 
cum apare marea în poemă. 

9. Trecind acum la cercetarea metaforei mării în Împărat si proletar, 
adîncimea stilistică trebuie urmărită mai de aproape : 


„Scînteie marea lină și plăcile ei sure 

Se mișc-una pe alta ca pături de cristal 
Prin lume prăvălite ; din tainica pădure 
Apare luna mare cîmpiilor azure 
Umplindu-le cu ochiul ei mindru, triumfal.“ 


Caracostea, discutind această strofă, remarcă via mișcare a versurilor, 
„accentuată prin mișcarea îndoitului enjembement din evocarea mării“, 
precum şi aceea că prin ea se dezminte, o data mai mult, teza celor care 
cred într-un univers static al poeziei eminesciene. Părere fundamentală ca și 
aceea că, fata de absolutul răzvrătirii proletariatului şi după tabloul distru- 
gerilor revoluţiei, se cerea un mit revelator, cu funcţie de catarsis, de la 
înălțimea căruia liniştea amară să coboare în suflete, o dată cu înţelegerea 
zădărniciei universale. 

Cu intenţia vădită de a spori misterul nesfîrşitelor ei întinderi, prive- 
listea mării ne este înfățișată dupa ce seara s-a lăsat. Apariţia lunii pline 
desface parţial umbrele nopţii, dar razele ei argintii aduc mai multă taină 
în văzduh și peste valuri. Artistic vorbind, această apariţie era necesară, 
pentru ca, unificînd în viziune cerul şi marea, să creeze perspectiva cosmică 
fata de a cărei indiferență Cezarul să simtă mai viu neantul făpturii lui. 
De altă parte, în acest moment al timpului estetic, cînd natura este inter- 
pretată pe registrul măreției, adîncurile pădurii luminate de lună sporesc 
vraja spectaculară a peisajului. În sfîrșit, impetuozitatea maximă a fluxului 
apelor şi auitul lor cadentat, structuri estetice necesare spre a se destăinui 
prin ele sensul stihiilor, sînt Jegate, ca fenomene ale naturii, de apariţia 
lunii pline. 

Metaforele strofei citate, brodate, pe un ton major, în versuri de lungă 
respiraţie, potenteaza maiestatea tainică a mării. Chinuit, împăratul îi atri- 
buie viata şi sîntem îndemnați să întrezărim bucuria apelor rasfatate de 
razele lunii. In adevar, verbul „apare“ , determinat prin regimul indirect al 
metaforei „cîmpiilor azure“, își întregeşte sensul cu o nuanță de așteptare 
pe care o implică şi complementului său. Luna, asttel personificata, se în- 
cadrează organic în peisaj, ale cărui limite le împinge departe în nemărginit. 

Consecvent accentului de înălțare, întreaga strofă are un caracter figu- 
rat sub diverse forme ; comparație simplă „... şi plăcile ei sure / Se migc-una 
pe alta ca pături de cristal / Prin lume pravalite“ ; atribuire mării, sub 
forma de epitete, a unor calităţi ce aparțin firesc altui domeniu al realului : 
mare lina, plăcile ei sure ; personificarea : „Umplîndu-le cu ochiul ei mîn- 
dru, triumfal“ ; metafora propriu-zisă, potentind impresia cu funcțiuni reve- 
latoare : „Apare luna mare cîmpiilor azure“. Anumite cuvinte, rămase la 
prima vedere în domeniul semnificației proprii, antrenate de fluidul înăl- 
țării, isi nuanteaza cuprinsul cu virtualitati nebănuite, se îndreaptă şi ele 
spre figuraţie : verbele scânteie, apare, umplindu-le. 

Dar o imagine poetică, pe lîngă originalitatea intuitiei, se impune și 
prin puterea de sugestie pe care, prin diferite mijloace, autorul i-o sporește. 
Din acest punct de vedere, se ştie, Caracostea a remarcat că mişcarea ape- 
lor mării apare receptivitatit noastre deosebit de viu, datorită dublului en- 
jambement al primelor versuri. De adăugat că în același sens acționează 
variaţia orînduirii topice a elementelor alcătuitoare în cele două propozi- 
tiuni principale, coordonate copulative : în prima predicatul precedă subiec- 
tul, în eea de a doua îi urmează. Faptul interesează și mai mult, dacă ob- 
servăm simetria cu care ambele predicate sînt aşezate la început de vers. 
Monotonia evitată si pe această cale aduce elemente noi în dinamismul 
strofei. 

Cu adevărat uimitor este însă următorul enjambement : „... din tainica 
pădure / Apare luna mare câmpiilor azure“. Cuvintul pădure, aşezat la sfir- 
git de vers și în funcţie sintactică de complement de loc, încordează sufletul 
ca pentru o întrebare privind tainele existente în împărăția de copaci. Răs- 
punsul, suspendat o clipă, se înfiripă din necunoscut, începînd cu versul ime- 
diat următor, care anunță ivirea lunii. Despărțirea verbului apare de sub- 
stantivul pădure este accentuată prin cezura finală și rezonanța rimei femi- 
nine, încît plasarea lui la începutul versului următor materializează clipa 
solemnă a apariţiei astrului. 

Spre a evita primejdia alunecării în impresionism, iată condiţiile in 
care, după Maurice Grammont, cel mai de seamă cunoscător al acestor pro- 
bleme, acţionează cu enjambement expresiv : „Tout se réduit a ceci : tandis 
que dans les vers ordinaires on laisse tomber la voix à la fin de chaque vers, 
la voix reste soutenue et suspendue à la fin de ceux qui enjambent; par 
là est éveillée l'attention de l'auditeur, qui reste dans l'attente tant que dure 
la pause ; puis comme la voix n'a pas baissé, elle doit, pour le rejet augmen- 
ter d'intensité ou changer d'intonation“. Observaţii în care se încadrează 
întocmai construcţia examinată din Eminescu. Puterea plastică a situaţiei 
este dovedită și prin aceea că a fost cultivată, pentru intuitii similare, de 
poeții cu adevărat cunoscători ai mijloacelor de expresie. 

Dar resursele evocatoare ale versurilor trebuie urmărite mai departe. 
Se sugerează anume, prin mijloace identificabile, treptata înălțare a lunii 
peste ‘virfurile de copaci. Ritmul iambic colaborează în acest sens, situaţia 
fiind identică cu cea observată de Ibrăileanu în poezia La steaua. Despre 
frumoasele versuri : „Icoana stelei ce-a murit / Încet pe cer se suie“ cri- 
ticul, cu admiratie, spunea: ...„toate acestea suie steaua tot mai sus cu 
fiecare iamb, adică cu fiecare silabă accentuată. Cetiti si veti vedea cum 
steaua se suie pe iambi ca pe niște trepte“. 

Parafrazînd, în versurile noastre din Împărat şi proletar, luna pă- 
şește pe iambi, cînd se desface lent, mereu mai vizibilă, din depărtările 
pădurii. Orînduirea topică a epitetului mare este de deosebit efect. Așezat 
la sfîrșitul configurației sintactice, el califică luna dupa ce a apărut și 
evocă astfel neîntrerupta succesiune a clipelor ce trebuiau să se consume, 
pînă cînd intuiţia să poată înregistra dimensiunea întreagă a astrului ce se 
schimbă mereu în vreme. Un spor de sugestie pe calea plasticizării aduce 
complexul acustic al versului. Iată-l încă o dată: „... dim tainica pădure / 
Apare luna mare cîmpiilor azure.“ 

Vocala a și licvida sonoră r, fonemele de bază ale verbului apare, se 
succed ritmic de aşa natură încît, în limitele primului emistih, se creează 
$i o rimă interioară feminină ; apare — mare. Zvonul acesta de reactuali- 
zări pe latura sonoră, paralel cu identitatea de proporţii a unora din cu- 
vinte, evocă procesul gradual al înaintării lunii în spaţiu, după cum struc- 
turile consonantice din „mândru si triumfal“ plasticizează contextului nota 
de vigoare și conştiinţă de sine, pe care le cuprinde ca sens. Foșnetul vre- 
mii este sesizat în mod unic. Priveliştea aceasta este frecventă în opera 
lui Eminescu și pretutindeni ea impune prin autenticul viziunii. Momentul 
acum înfăţişat rămîne însă de frumuseţe rară, chiar dacă, pentru compa- 
ratie, ne referim la poezii cum ar fi: Peste vârfuri, Călin, Scrisoarea IU, 
Luceafărul. Împrejurarea se datorește darului excepţional de expresie, dar 
şi experienţelor sufletești tipice pe care, încă din copilărie, poetul le-a 
trăit în izolarea Ipotestilor încinși de codri. 

Pentru simţul arhitectonic de care încă de acum marele scriitor dă- 
dea dovadă, simetria repartitiei versurilor este concludentă. Dintre cele 
cinci ale strofei, două şi jumătate aparţin descrierii mării, două și jumătate 
măreției cerului. Trecerea între imensitatile de spaţiu se realizează lent in 
cuprinsul versului al treilea, viziunea fiind, prin semnificaţie, de nedes- 
partit. Faptul este una din fetele revelarii metaforice, care ne va intimpina, 
pentru că zădărnicia, ca unitate de destin a existenței implică unificarea 
a tot ce vedem. 

În acest moment al timpului estetic, Cezaru] nu a descifrat inca ce 
spune marea în auitul ei cadentat. Ci în faţa naturii misterioase, nesfirsite 
si eterne, el se adinceste în durerea ursitei proprii. Prilej de înaltă poezie, 
prinsă în ritualul tăcerii și al privirilor pierdute în zări. Totodată, fapt 
firesc, atit prin prisma motivării psihologice, cit şi prin cea a cerinţelor 
estetice, deoarece numai într-o conștiință astfel framintata va putea să 
apară viziunea halucinatoare a regelui Lear, cînd sensurile ascunse ale 
lumii vor fi dezlegate, iar contrastul dintre Cezar si Univers va face loc 
mitului «unificator. De remarcat că în surdină, sub forma rudimentară a 

comparatiei plasticizante, asemănarea dintre mare și lume o întîlnim de 
pe acum : versurile 1, 2 și 3. 

10. Strofa următoare introduce un moment de viaţă omenească în 
peisaj şi ne îndreaptă spre sensul revelator : 


„Pe undele încete își mişcă legănate 

Corăbii învechite scheletele de lemn ; 

Trecînd încet ca umbre — tin pînzele umflate 
În fata lunii care prin ele-atunci străbate 

Şi-n roată de foc galben stă fata-i ca un semn.“ 


Caracostea relevă puterea plastică a viziunii, secondată acustic prin 
aliteratii, iar din planul figuratiei reţine special minunata comparaţie a 
versului ultim : „ea ar putea sta cu mindrie alături de cele mai izbutite 
ale lui Verhaeren, crescut la malul mării“. Descrierea cuprinsă în versuri 
are deosebită putere evocatoare si dacă în contemplare raminem la aspec- 
tul plastic al imaginilor. Corăbiile străbătînd sub razele lunii nesfirsitul 
de valuri, plecate nu se știe de unde și călătorind spre zări la fel de ne- 
ştiute, lasă, în adevăr, în suflet o atmosferă care încîntă pe latura estetică, 
deşi se împletește cu o neliniște apăsătoare. 

De esența poeziei însă ne apropiem numai dacă pătrundem în sem- 
nificatia simbolică a peisajului. Licarirea apelor și a întregului văzduh 
sub bătaia lunii creează cadru prielnic unei asemenea îndrumări, alături 
de frecvenţa cu care în liieraturile culte, în cele populare şi în folclor. 
imaginea corăbiei pe valuri este derivată spre simbol. 

Spre a reda mijlocia interpretărilor alegorice ale corăbiei pe valuri, 
textul cel mai potrivit și cel mai cunoscut este scena biblică în care sfinţii 
Evanghelisti descriu spaima apostolilor, cînd corabia care îi purta pe ei 
şi pe Mintuitorul adormit a fost surprinsă de furtună în larg. Numeroși 
comentatori de formaţie religioasă au tălmăcit textul, punîndu-i în lumină 
semnificația metaforică. in cadrul literaturii noastre, demnă de reținut 
este interpretarea mitropolitului Antim Ivireanu într-una din predicile lui 
discutată pe latura ei artistică de N. Cartojar, dar nu în fragmentul care 
interesează aici. lata cum se adresa ascultătorilor sai, la un Sfintu Dumitru, 
marele mitropolit, pornind de la momentul evanghelic amintit: „Lumea 
aceasta este ca o mare ce se turbură, întru care niciodată nu au oamenii 
odihnă, nici liniște, corăbiile între valuri sînt împărăţiile, craiile, domniile 
și orașele, mulțimea norodului, politiile, supușii, bogaţii și săracii cei mari 
și cei mici, sînt ce: ce călătoresc si se află în nevoi, vânturile cele mari 
ce umflă marea sînt nevoile cele ce ne supără totdeauna, valurile ce luptă 
corabia sînt nenorocirile care se întîmplă în toate zilele, norii ce negresc 
văzduhul, fulgerile ce orbesc ochii, tunetele ce înfricoșează toată inima vi- 
tează sînt intimplarile cele de multe feluri, neașteptatele pagube, infrico- 
șările vrajmasilor, supărările, necazurile ce vin de la cei din afară, jafurile, 
robiile, dările cele grele si nesuferite, care le lasă Dumnezeu si ne încon- 
giură, pentru ca să cunoască credința noastră şi să ne vază răbdarea“. 

Am reprodus acest lung citat din didahia prelatului, fiindcă este 
sugestiv pentru felul cum virtualitățile metaforice ale imaginii s-au încetă- 

tenit în literatură. Parte integrantă a motivului fortuna labilis, imaginea a 
devenit clișeu, acolo unde căldura sufletească a artistului nu-i mai putea 
înviora semnificaţiile. Nu spre simbolismul acesta schematic, consfințit de 
tradiţie, orientează Eminescu peisajul cu corăbiile. Undele sînt încete, co- 
răbiile se mișcă legănat. Dramatismul sentimental izvorit din amenințarea 
continuă a morţii pe valurile dezlantuite lipsește. Descrierea este sobră, 
încît legăturile ei cu adincul ne cheamă din alte zări. 

Pornim spre ele. Este în esenţa a tot ce fiinteaza să dispară fără urmă 
şi de aceea, incidentul furtunii care poate aduce sfîrşitul impresionează 
metaforic pe latura religioasă, în sensul că trebuie să fii gata în orice clipă 
pentru judecata cea dreaptă, dar artistic, tocmai prin aceea că particulari- 
zează, vorbeşte mai putin. Din contra, întrupările vieţii, lăsate liber să-şi 
urmeze drumul pe pînzele vremii, pînă cînd în mod firesc: întîlnesc moar- 
tea, şi înzestrarea lor cu atribute din care, fără emfază, să se desprindă 
desfacerea în timp nimbează spectacolul cu alt orizont. Acesta este și pro- 
cedeul la care poetul a recurs. 

De aceea, epitetul „învechite“, cu care sînt determinate corăbiile ; de 
aceea apariţia imaginii „schelet“, cu întreaga ei rezonanţă de destrămare 
şi moarte ; de aceea și obsesia umbrelor, cu mișcarea lor fantomatică din 
altă lume. Acestea sînt categorii dominante în conştiinţa creatorului, cres- 
cute din fundalul metafizic al intuitiei despre lume care stă la baza poeziei. 
Strofa are pe. registrul durerii puteri sugestive rare, de îndată ce metafo- 
rele menţionate sînt criteriul aperceptiv cu care este interpretat și con- 
vertit în cunoaşterea lirică realul. Cuvîntul „învechite“, prin originea lui 
verbală, califică pregnant corăbiile, așa cum adjectivul pur, „vechi“, n-ar 
fi putut-o face. El trimite antene evocatoare spre puterile secrete, datorită 
cărora nu întîlnim clipă de răgaz pe drumul devenirii si al morţii, pe cînd 
cuvîntul ultim „vechi“, exprimă o calitate în sine, dar nu şi procesul care 
a dus la ea. Preferinta poetului pentru expresia dinamică, — este vorba 
de o constantă a configuratiilor stilistice eminesciene — poate fi ţinută în 
seamă şi cînd este vorba sa se delimiteze ce este cu adevărat eleat în 
concepţia despre viaţă a lui. 

Metafora scheletele de lemn răsare dintr-o viziune obsedantă a mor- 
tii, de la înălțimea căreia Eminescu priveşte întregul zbucium al proble- 
melor sociale, așa cum limpede ni se va spune în final. Faţă de epitetul 
discutat mai sus, sîntem mai departe pe drumul năruirii. Într-un anumit 
sens, prin asocierea îndelungată cu ideea pe care o exprimă, orice cuvînt 
al limbii materne are, în diferite grade, resurse metaforice, „seamănă cu 
ideea prin sonoritatea sa“, cum zicea Ibrăileanu. Din acest punct de ve- 
dere, „scheletele“ este cu adevărat sugestiv : cuvînt lung, în care aceleași 
sunete revin insistent, materializind parcă noţiunea, cu caracteristica ei des- 
facere de culoare şi accesoriu cu restringerea continuă în direcţie unică. 

În altă ordine de idei, mișcarea corăbiilor este relevată în plus prin 
enjambement, iar lenta şi ritmica lor legănare pe unde este sugerată cores- 
punzător prin simetria perfectă a emistihurilor şi unduirea domoală a 
cuvintelor lungi. Versul al treilea al strofei, preocupat de modalitatea tre- 
cerii corăbiilor, se oprește la comparatia cu umbrele. Desigur, nu este 
vorba de umbra obişnuită de care, sub bătaia luminii, este întovărășit fie- 

care corp, ci de apariţiile fantomatice venite de dincolo de moarte şi des- 
pre care imaginația în genere, potrivit tradiţiilor folclorice-religioase, 
lecturilor şi reprezentărilor teatrale, își face o anumită idee. În cugetul 
lui Eminescu, sîntem indreptatiti a crede ca mobilul comparatiei, hrănit 
din reminiscente ossianice, prin filiera Young și prin poezia ruinelor în 
genere, a plecat cu precădere de la fantasmele lui Shakespeare. Scrisoarea 
către lacob Negruzzi prin care îşi comentează Epigonii, atmosfera teatrală 
în mijlocul căreia cu pasiune a petrecut ani întregi, apariția însăși în cadrul 
poeziei noastre a regelui Lear sînt argumente în sprijinul acestei păreri, 
deşi este riscant să statorniceşti cu precizie anumit izvor pentru o temă 
generalizată în poezia romantică, cum este cea a umbrelor. Între compa- 
ratie şi gîndul poetic central se împletesc legături esenţiale. O atmosferă 
de sfială şi de dezolantă tristeţe se desprinde din context prin fazele gra- 
duale : „învechite“, „schelete“, „umbre“. Verbul „trecînd“, caracterizat prin 
duritate consonantică și timbrul închis al vocalei accentuate, reţine din 
mersul corăbiilor clipele cînd ele se află sub bătaia luminii de lună, dar 
în acelaşi timp sugerează necunoscutul spaţial din care au venit și în care 
îndată vor dispărea iarăși. 

O bună parte din virtuțile metaforice ale imaginii cresc pe această 
dimensiune : corăbiile, ca și omul, îmbătrinesc în vreme, asemenea omului 
stau o porţiune restrînsă de clipe în lumina cunoașterii, apoi se pierd în 
enigmatice zări, similare acelora din care au apărut. Si noi sîntem aici 
într-un veşnic prezent, dar venim de unde? Prin moarte, mergem acolo, 
dar mergem unde ? Întrebările se nasc în suflet, spectacolul corăbiilor în 
noapte le îmbie, dar absența răspunsului ne înfioară. 

Zvonul acesta de tărîmuri misterioase este persistent în metaforă. 
Timpul prezent al verbului îl întreţine prin aspectul său durativ firesc ge- 
runziului, după cum și mişcarea înceată despre care ni se vorbește. În pei- 
sajul corăbiilor, prin configuratiile amintite, sufletul nostru ascultă pasul 
vremii, intră în stăpînirea unor acorduri plecate din zările ce mărginesc 
viaţa, din inefabil. Din umbră, apele încep să se profileze scenă a istoriei, 
metaforă a vieţii. 

Cercetătorii metaforei pe latura lingvistică au arătat că ea este o 
sursă neistovită de creștere și împrospătare a tezaurului lexical, datorită 
faptului că un fenomen, avînd o multitudine de aspecte, cu fiecare dintre 
cle poate servi derivarii figurate. În contextul în discuție, farmecul nespus 
al imaginii constă în solicitarea fanteziei cititorului să urmărească pe di- 
mensiune spaţială destinul ireversibil al vieţii : pasul peste ape adinceste 
corăbiile în vreme, le face purtătoare de sens pentru gîndurile cu care Ce- 
zarul se confruntă. Neașteptată originalitate a intuitiei, cu ecouri sufletesti 
atit de vii. Pinzele umflate străbătute de lună, şi evident bătute de vînt, 
reminiscență certă din faza Umbre pe pinza vremii, adincesc în atmosfera 
stranie, prielnică sesizării fondului adevărat al lucrurilor, dincolo de apa- 
renta care înşeală. Tudor Vianu a observat cu pătrundere cum sub razele 
lunii adesea la Eminescu întreaga natură dobindeste un caracter fantoma- 
tic. Observatia se aplică şi momentului de fata, după cum a arătat Cara- 
costea, prin menţiunea că „relieful plastic al pînzelor e colorat de situa- 
tia lor fata de lună“. Senzatiile vizuale se organizează de așa natură încît 

lumina stinsă care prinde în razele ei numai o clipă corăbiile potenteaza 
misterul din care acestea vin și se pierd, Puternicul accent de intensitate 
care stă pe adverbul temporal „atunci“ subliniază unicul straniu al mo- 
mentului, la care colaborează și verbul metaforă a lunii „străbate“. Împle- 
tirea de umbră și lumini, aici ca si altă ‘data, este folosită de post spre a. 
stăpîni un spaţiu titanic. 

Versul ultim al strofe: : / Şi-n roată de foc galben stă fafa-i ca um 
semn /, urzit din figuratii, este cu deosebire bogat în sensuri pe plan se- 
cund şi în rezonanţă. Puterea plastică a imaginii şi sobrietatea ei dove- 
desc pînă la ice grad se pot stiliza experienţele trăite. Gindul exprimat în 
cuvinte dobîndeşte o putere sugestivă rară, prin faptul că semn, cuvînt cu 
reflexe fatidice, încheie fraza poetică. Întrebările se nasc în suflet, obsedat 
să dezlege misterul ascuns sub fata lunii. Comparatia „fața-i ca un semn“ 
închide ideea, ca pentru așteptarea unui răspuns, la a cărui dezlegare ima- 
ginatia cititorului uimită nazuieste, sprijinindu-se pe implicaţiile în adin- 
cime ale celorlalte simboluri. Zvonul de vrăjiiă taină și îndemnul spre 
întrebări, sugerate plastic de poziţia cuvîntului semn în frază și de rezo- 
nanta lui biblică, sînt întreținute si prin aspectul static al verbului regent 
„stă“, evidenţiat cu deosebire datorită contrasiului cu sensul dinamic a! 
celorlalte verbe ale strofei.. Care este semnificația alegorică a semnului ? 
Consideratiile următoare vor arăta. Se ştie cum preferințele romantice 
pentru viziunile nesfîrşite au dus la o întreagă literatură a spaţiilor side- 
rale, a inspiraţiei nocturne. Cuceririle astronomiei asupra lumilor din uni- 
vers l-au atras adesea și pe Eminescu, a cărui imaginaţie, spre a evoca un 
spaţiu titanic, a recurs frecvent, deopotrivă cu alti romantici, la viteza lu- 
minii. Cu ce rezultate, stă mărturie zborul luceafărului în drum spre 
Dumnezeu. 

Cunoscind acum ca titanismul lui Eminescu izvorăşte mai ales din 
Lord Byron, virtuțile metaforice ale versului în discuţie trebuie desprinse 
dim îndemnurile ce vin de la o poemă ca Darkness şi din confruntarea cu 
rezultatele științei asupra destinului astrelor. Eminescu a vibrat statornic 
în faţa unor asemenea probleme. De aceea, metafora lunii de aici se în- 
cadrează în aceeași familie cu cea corespondentă din elegia Melancolie, 
din sonetul S-a stins viața, iar dintre postume și lărgind sfera, analogii de 
semnificaţie se stabilesc de la sine cu Ori cîte stele și Stelele-n cer. După 
cum stelele ard din depărtări pînă ce pier, iar în Melancolie luna este 
„regina nopții moartă“, tot astfel în context ea stă „roată de foc galben“. 
Epitetul traduce, în adevăr, cuprinsul unei impresii vizuale, dar, alături 
de aceasta, în el se întrepătrund aluziile la un foc stins. Ele sînt acelea 
care trimit lumină spre vălul de mister pe care iniţial îl lasă în suflet com- 
pararea lunii cu un semn. 

Asemenea prelungiri în profunzime ale imaginii aduc un aer de so- 
lemnă tristeţe și se încadrează în ansamblul de concepţie al poeziei : moar- 
tea este destinul universului. Înaltul orizont artistic al tabloului se preci- 
zează. Razele care străbat pinza corabiilor — intrupare a enigmaticei și 
zbuciumatei vieţi omeneşti — aduc din nesfârșit de spaţiu si de timp fiorul 
stingerii, pe care, cu stranie putere de „pătrundere, îl individualizează ad- 
verbul temporal „atunci“. Reflexele ştiinţei care în lună vede un astru stins 

sînt prezente în imagine și-i imbogatesc semnificaţia. Timpul, categoria 
dominantă din Memento-mor:, se menţine ca atare în Împărat si proletar, 
dar își extinde sfera asupra universului întreg. Seva lui pătrunde pînă în 
amănunt metafora mării şi o face revelatoare pentru ursita vieții. 

Faţă de această stare de lucruri, unele structuri morfologice merită 
o mai de aproape adincire stilistică. Așa, adjectivele toate sînt străbătute 
de fiorul duratei şi majoritatea au origine verbală, expresie a unui proces 
în mers. Anterior, a fost discutat „învechite“, dar, alături de el, şi cele- 
lalte sîni evocatoare pentru puterile secrete, veșnic neliniștite, care mina 
mereu existenţa spre apus: încete, legănate, învechite, umflate, galben. 
Epitetul „galben“ prim caracterul lui static, prin așezarea la finele seriei 
dinamice şi pătruns de esența poeziei — substantivul pe care îl determina 
este semn al sensurilor ascunse — indrumeaza plastic gîndul spre stadiul 
ultim la care se oprește devenirea exprimată gradual prin succesiunea ad- 
jectivelor anterioare. Căci integrantă complexului toamnei, culoarea gal- 
benă cuprinde latente de tristeţe si în configurații asemenea celei de fata 
este aluzie pătrunzătoare la sfîrșit. 

Desigur, poetul nu a sosit deliberat la acest rezultat, dar structurile 
limbii, modelate de el, i l-au pus la dispoziţie, între alte virtualitati, atunci 
cînd se află în căutarea expresiei celei mai potrivite pentru intuiţia lui. 
Oricum, inlantuirea imaginilor simboluri dobindeste relevanţă prin moda- 
litatea succesiunii epitetelor si se încadrează laolaltă cu una din feţele me- 
taforei revelatoare pentru existenţă. Sîntem mai aproape acum de factorul 
misterios, în necontenită depănare, prezent în noi si peste tot în univers. 
Despre el vorbesc, încă în surdină, corăbiile învechite si văpaia stinsă a. 
lunii. De el ne va apropia și mai mult strofa următoare. 


„LUCEAFĂRUL“ 


Consideraţii asupra artei literare 


STEFAN MUNTEANU 


Poemul Luceafărul a făcut in ultimii 30—40 de ani obiectul unor 
analize numeroase si variate, exhaustive sau parţiale. Interesul preocupa- 
rilor a fost reţinut de fiecare dată mai cu seamă de exegeza istorico-lite- 
rară care a stabilit geneza operei, dezvăluindu-i substanța lirică şi semni- 
ficatiile simbolice t. 

Cu privire la locul ocupat de capodopera lui Eminescu în ansamblul 
creaţiei sale poetice, există de multă vreme convingerea, unanim împărtă- 
şită, că Luceafărul reprezintă treapta cea mai înaltă și cea mai desavirsita 
care încununează întreaga opera a poetului. Nu vom înșira aici toate opi- 
niile istoricilor și criticilor literari exprimate în acest sens. Vom aminti 
doar cîteva, începînd cu aceea a lui Tudor Vianu, care scria în 1930 că 
„Toată literatura înjghebată în jurul acestei poeme își are motivul ei psi- 
hologic în sentimentul că o data cu ea Eminescu se întrece pe sine“ 2. 

Vazind în Luceafărul „o sinteză a categoriilor lirice mai de seamă 
pe care poezia lui Eminescu le-a produs mai înainte“ 3, autorul adăuga: 
„Dacă moartea ar voi ca în noianul vremurilor viitoare întreaga operă 
poetică a lui Eminescu să se piardă, după cum lucrul s-a întîmplat cu 
atîtea opere ale antichităţii, şi numai Luceafărul să se păstreze, strănepoții 
nostri ar putea culege din ea imaginea esenţială a poetului“ 4. 


t Vezi G. Bogdan-Duică, Despre Luceafărul lui Mihail Eminescu, 
Brașov, 1925; Tudor Vianu, Luceafărul, în Poezia lui Eminescu, Bucureşti, 1930. 
studiu reprodus si în volumul Studii de literatură română, Bucuresti, 1965, p. 270—282 
(trimiterile noastre se referă la volumul din urmă); Julian Jura, Mitul în poezia 
lui Eminescu. Paris, 1933; D. R. Mazilu, Luceafărul lui Eminescu, Bucuresti, 
1933; Gr. Scorpan, Valoarea simbolică a poemei Luceafărul, în „Revista critică“, 
anul X, nr. 2—3, Iasi, 1936; G. Călinescu, Opera lui Mihai Eminescu, IV, Bucu- 
resti, 1936, p. 254—272; Perpessicius, M. Eminescu, Opere, vol. II, Bucuresti. 
Editura Fundațiilor, 1943, p. 370 și urm.; D. Popovici, Poezia lui Eminescu, curs 
litografiat, Cluj, 1948; D. Caracostea, Arta cuvântului la Eminescu, Bucureşti, 
1938, p. 257 şi urm.; L. Gâldi, Stilul poetic al lui Mihai Eminescu, Bucuresti, Edit. 
Academiei R.P.R., 1964, p. 165—192; Al Husar, Eminescu si etica fericirii (Lu- 
ceafărul), în „Revista de filozofie“, tom. 12, nr. 4, 1965, p. 455—466; Eugen To- 
doran, Alegoria Luceafărului, în vol. M. Eminescu — I. Creangă — studii (Univer- 
sitatea din Timisoara, Facultatea de filologie), Timisoara, 1965, p. 5—75; Radu 
Mircea, Idei filozofice în poezia lui Eminescu; I. Serdeanu, Dor de împlinire 
în creația eminesciană, în Limbă şi literatură, vol. IX. 1965. 

2 Citatul reprodus după Tudor Vianu, Studii de literatură română, p. 274. 

3 Ibidem. 

4 Ibidem. 

Mai circumspect, G. Călinescu formulează rezerve cu privire la va- 
loarea în sine a problematicii din Luceafărul, care poate fi asociată cu alte 
teme' romantice similare. G. Călinescu vede în poemul lui Eminescu în 
primul rînd o contribuţie de o natură artistică distinctă, o piesă unică, cu 
un timbru propriu, în structura muzicală a creaţiei eminesciene luată în 
ansamblul ei. impresia estetică profundă ce ne însoţeşte în lectura Lucea- 
fărului vine de fapt din întreaga operă a poetului și se impune conştiinţei 
noastre prin concursul esențial pe care și-l asumă în realizarea poemului 
valorile expresive ale limbii românești. „Noi citim Luceafărul — scrie 
G. Călinescu — cu o educatiune poetică formată de întreaga opera emi- 
nesciană, ne urcăm spre el treptat într-un peisagiu întreg. Tot complexul 
eminescian, toată reţeaua de vase sanguine se varsă împreună cu noi în 
această inimă care singură nu cuprinde decît putin sînge. Opera emines- 
ciană e o dramă simfonica cu întrebări $i răspunsuri, cu teme și comentarii 
muzicale. Luceafărul a devenit pentru noi aria cea mai memorabilă“. Ur- 
mează această precizare: „Dacă însă îi tăiem legăturile vasculare şi îi 
extirpăm orchestratia, ea rămîne exangua și inertā“. Operația traducerii, 
de pildă, — arată în continuare același autor — „face să se scurgă seva 
limbii, inefabilitatea versului românesc, lăsînd cîteva artere de idei care 
prin ele înseși nu au nimic original, ba pot părea locuri comune“ 5. 

De reţinut din această caracterizare, care poate surprinde prin unele 
afirmaţii ale ei, sublinierea laturii estetice a poemului în care — după 
remarca aceluiași autor —, „imaginile sînt înseși ideile poemului“, ca şi în 
celelalte creaţii eminesciene cuprinzind elemente de mitologie populară și 
filozofie, fuzionate ê. 

O lucrare care-și propune să analizeze creația lui Eminescu din 
punctul de vedere al mijloacelor artistice este cea a lui D. Caracostea, 
intitulată Arta cuvîntului la Eminescu, Bucureşti, 1938. Un loc întins acordă 
autorul analizei stilistice a poemului Luceafărul. Desi eclectica sub aspectul 
metodei, absolutizind particularitatile acustice ale limbajului, identificate 
prea des cu valorile stilistice şi pornind de la presupusele „esteme“ ale limbii. 
lucrarea lui D. Caracostea nu este totuși lipsită de merite reale. Eliminind 
din interpretarea sa ceea ce este efectul autosugestiei, precum și anumite 
consideraţii despre estetica în sine a limbii, rămîn în lucrarea lui Cara- 
costea o seamă de afirmaţii care pot fi utile cercetării stilului eminescian, 
ca factor al viziunii artistice. Între acestea trebuie reţinute în primul rînd 
analizele autorului despre limba ca mijloc de individualizare și diferen- 
tiere a personajului si caracterul diferit al peisajului, adecvat momentelor 
poemului. 

Un exemplu de :cercetare pătrunzătoare și subtilă în care sînt puse la 
contribuţie și procedeele artistice ale poemului ne-a lăsat D. Popovici în 
cursul său Poezia lui Eminescu, Cluj, 1948. Comparatia cu o lucrare sim- 
fonică revine și de data aceasta, atunci cînd autorul se referă în general 
la „planurile secundare de rezonanţă ale lirismului eminescian“ ; în acest 
sens — observă autorul citat — „Poezia lui Eminescu este o partitură. 


5 Opera lui Mihai Eminescu, V, p. 254—255. 
8 Ibidem, p. 205. 

imensă în care vibraţiile puternice ale notelor apropiate de noi sînt aco- 
perite si îndulcite de sunetele stinse, venite din depărtare“ 7. D. Popovici 
are în vedere feţele multiple ale lirismului poetului, dintre care una este 
și detaşarea de imagine, ca în Luceafărul, unde „pulsaţiile lirice ale inte- 
riorului sînt temperate de formele obiective ale naraţiunii epice“ 8. În ace- 
laşi capitol consacrat analizei Luceafărului, învățatul clujean nota, mai mult 
ca o remarcă generală, că uzul ne-a făcut să trecem peste unele imagini 
eminesciene fără sa le simţim adincurile ?. 

La aceste puncte de vedere despre arta lui Eminescu în Luceafărul, 
exprimate 'de unii dintre cei mai de seamă interpreţi ai operei poetului vom 
adăuga altele, deduse din analiza unor imagini fundamentale intilnite în 
Luceafărul. Contribuţia noastră nu-și poate propune o altă interpretare a 
capodoperei lui Eminescu, ci mai degrabă schitarea unui tablou de sinteză 
rezultat din încorporarea într-o unitate artistică a trăsăturilor estetice esen- 
tiale sub care se înfățișează poemul lui Eminescu. 


Liric în esenţa lui, poemul lui Eminescu nu este expresia directă a 
ceea ce s-a numit „livresse du sentiment“, prin care se caracterizează 
poezia lirică, zisă subiectivă 10. Semnificațiile poemului, acoperite de sim- 
boluri, intră mai bine în formele naraţiunii. Dar dacă cititorul percepe 
momentele unui subiect prezentate în succesiunea lor, ca în orice producţie 
epică, el desprinde sensurile lor intime care nu sînt consecința acţiunilor, 
ci rezultatul intelesurilor mai adînci, adăugate de poet. al trăirilor lirice 
pe care se întemeiază în realitate fabulatia exterioară !!. Privit sub același 
aspect al genului literar în care s-ar putea încadra, poemul lui Eminescu 
este în egală măsură o operă dramatică ale cărei tablouri sînt reprezen- 
tabile, intr-atit impresia estetică pe care o degaja lectura staruie sub forma 
unei desfăşurări de acţiuni pornite dintr-un conflict, prelungit de o intrigă, 
conflict în care eroii se întîlnesc în dialoguri rostite o dată într-un decor 
nocturn, în umbra bolților castelului de pe un țărm de mare, altădată în 
colţuri ferite de lume sau în peisajul cosmic, ori în sfîrşit, în codru, într-un 
asfintit de vară, sub crengile încărcate de flori de tei. Există și alte par- 
ticularitati ale artei literare în Luceafărul care se cuvin sa fie subliniate 
pentru a se întregi sensurile poemului deduse din perspectiva unei analize 
stilistice, în sensul larg al cuvîntului, sau altfel spus al imaginii artistice. 
Această perspectivă nu-și poate avea punctul de plecare exclusiv în parti- 


7 Op. cit., p. 453. 

8 Ibidem, p. 454. 

Ibidem, p. 429. 

10 D. R. Mazilu (Luceafărul lui Eminescu, Bucuresti, 1933, p. 121), deduce carac- 
terul liric al poemului între altele și dintr-un fapt de natură gramaticală, și anume frec- 
venta folosire a pers. 1, repetată de 50 de ori, sub diferite forme, în limbajul personajelor. 

“u Vezi Liviu Rusu, Estetica poeziei lirice, Bucuresti, 1944, p. 108—109. Cf. și 
Tudor Vianu, Atitudinea şi formele eului în poezia lui Eminescu, în Figuri şi forme 
literare, Bucuresti, 1946, studiu reprodus în vol. Studii de literatură română, Bucuresti. 
1965, p. 303—371. 

cularitatile lingvistice expresive ale textului si nici în consideratiile ce 
s-ar putea face în legătură cu aspectul formal, tehnic al versurilor poetului. 
Astfel de încercări s-au făcut, iar de pe urma lor cunoașterea artei literare 
a Luceafărului a beneficiat într-o măsură asupra căreia nu ne vom pro- 
nunta aici 12. 

Dacă ţinem seama de natura limbajului liric, pusă la contribuţie 
într-o creație cu profunde implicaţii filozofice, cum este Luceafărul, va 
trebui să avem în vedere că în opera literară în general şi în cea lirică cu 
deosebire, cuvîntul nu este o simplă noțiune, ci instrumentul imaginii artis- 
tice, adică învestit cu virtuţi evocatoare. Înţelesul său notional nu este 
prin aceasta eliminat, ci depășit 13. „Fiecare cuvînt — remarcă M. Proust — 
are asupra imaginaţiei noastre o putere de evocare tot atît de mare cit şi 
puterea sa de strictă semnificaţie“. Ne găsim pe terenul expresivitatii 
stilistice, însușire esenţială a limbajului poetic şi care trebuie examinată 
din punctul de vedere al gradului în care se realizează specificul cunoas- 
terii artistice prin intermediul mijloacelor de expresie. 

Se impune să facem o precizare. Atunci cînd se spune despre cuvînt 
că este materialul literaturii se face o afirmaţie care ar putea induce în 
eroare. În mod obișnuit stabilim în astfel de împrejurări asociaţii cu mar- 
mura, sunetul sau culoarea. Există însă o deosebire fundamentală între 
materia verbală şi toate celelalte. Poetul primește cuvintul din limba cu- 
rentă încărcat cu un anumit sens, care este conţinutul lui de bază. Înainte 
de a intra deci în laboratorul poetului, cuvîntul semnifică ceva și în temeiul 
acestui înţeles general poetul ti poate da întrebuinţări proprii în creaţia sa. 
Aşadar, scriitorul se găseşte în fata unui material organizat dinainte și nu 
de el, ci de comunitatea lingvistică din care face si el parte. Acest lucru 
nu se întîmplă să zicem în cazul marmurii, care reprezintă doar forma 
inertă și haotică a materiei cu care va lucra sculptorul. În această stare ea 
se aseamănă cu un complex sonor căruia nu i s-a asociat un sens. Fa nu 
spune nimic prin ea însăși, mai înainte de a i se fi atribuit un sens, care e 
acela al operei create. Cuvîntul are o altă situaţie, mai privilegiată si mai 
dificilă în același timp. El este susceptibil dintru început de înțelesuri infi- 
nite, generate de miezul său semantic, relativ constant, pus în relaţie cu 
alti factori ai contextului. Creaţia verbală a unui scriitor constă în apti- 
tudinea iui de a elibera aceste sensuri, adică de a le trezi din starea lor 
latentă pentru a le face să intre în raporturi posibile noi, cerute de nuan- 
tele ideii exprimate. În expresia poetică se manifestă mereu această funcţie 
de revelare lingvistică a valorilor stilistice virtuale scoase de sub tutela. 
limitelor semantice ale intrebuintarii uzuale. lată de ce un bloc de marmură 
este un material diferit de substantivul marmură, care poate dobindi în 
poezia lui Eminescu suporturi semantice şi stilistice variate, inexistente în 


12 În afară de G. Ibrăileanu (Eminescu — note asupra versului), o buna analiză a 
funcţiei artistice a versificatiei aplicată la poezia lui Eminescu a făcut M. Brătucu: 
Funcţia artistică a versificatiet. Momentul Eminescu, în Limbă şi literatură, vol. VI, 1962, 
p. 149—174. 

33 Liviu Rusu, op cit. p. 173. 

circulația comună a termenului 14. Pe bună dreptate a remarcat Liviu Rusu 
că în poezie cuvîntul nu este un primitor de sens, ci un dătător de sens 15. 
Acestei constatări, făcută de un estetician, i se poate alătura observaţia 
unui lingvist contemporan, pentru care „O operă poetică este în același 
timp artă și limbaj ; greutatea constă în a ști de ce natură sînt raporturile 
care leagă aceste două aspecte ale aceluiași fenomen“ 16. 


Poemul lui Eminescu este :clădit pe ideea de antiteză morală, asa 
cum însuși poetul a precizat în nota ce însoțește manuscrisul lucrării. O 
interpretare atentă ar putea extrage același sens — cel puţin în linii 
mari — și din basmul cules de Kunisch, ca și din temele similare ale poe- 
ziei romantice. Prin versurile poemului lui Eminescu circulă însă o alta 
sevă care urcă din întreaga sa gîndire artistică pe o treaptă în care 
viziunea poetului își găsește o deplină forma de expresie, dobîndind dimen- 
siuni noi si semnificații inedite. 

Două sînt imaginile ce stăruie de-a lungul întregii poezii şi care cu- 
prind în ele, sub învelișul simbolic, categoriile de spaţiu şi de timp, con- 
cepte asupra cărora poetul s-a oprit de mai multe ori, căci ele alcătuiesc 
coordonatele înseși ale gîndirii sale poetice. 17 Acestea sînt imaginea mării 
nesfirsite si cea a luminii astrale eterne. În strofa a IV-a din Luceafărul 
fata de împărat contemplă din umbră apariţia strălucitoare a lui Hyperion, 
revărsată peste apele mării : 


„Privea în zare cum pe mări 
Răsare și străluce 

Pe mișcătoarele cărări 
Corăbii negre duce.“ 


Să relevăm amănuntul, notat mai întîi de D. Caracostea şi apoi de 
D. Popovici, că fata de împărat îşi îndreaptă privirile spre astrul ceresc, 
de lingă fereastră, dintr-un colt al iatacului ei, așadar din unghiul con- 
ditiei ei pamintesti. De aici i se desohide priveliștea nesfîrşitului mării lu- 
minate de razele îndepărtate ale Luceafărului. Apariţia eroinei se găseşte 
astfel din capul locului îngrădită de limitele existenţei ei empirice. Acest 
obstacol însă nu-i stinjeneste gîndurile și nu i le anulează. Ceea ce dorește 
ea este ca arderea în eternitate a stelelor stăpînitoare peste imensitatea 
mării să pătrundă prin fereastră ei și să-și găsească salas acolo. Fata de 
împărat este bolnavă de eternitate şi dorul ei o aşază în rîndul fiinţelor 


14 Vezi G. I. Tohaneanu, Un leitmotiv eminescian : marmora, în vol. M. Emi- 
nescu — I, Creangă — studii (Universitatea din Timişoara, Facultatea de filologie), Timi- 
şoara, 1965, p. 103—114. 

15 Estetica poeziei lirice, p. 130—131. 

15 Michael Riffaterre, Încercări de definire lingvistică a stilului (traducere 
de Paul Miclău), în culegerea Probleme de stilistică, Edit. ştiinţifică, 1964, p. 55. 

7 Vezi şi Al. Dima, Motivul cosmic in opera eminesciană. în Studii eminesciene. 
E.P.L., 1965, p. 261—288. 

complexe pentru care depășirea condiţiei pamintesti convenţionale devine 
un destin tulburător. Venind spre ea din depărtările spaţiului nemăsurat si 
ale timpului infinit, Luceafărul pătrunde în visurile fetei prin vraja luminii 
lui. În imaginea luminii fuzionează de la început, sub forma simbolului, 
două concepte : acela al veşniciei timpului, măsurat de rotația astrelor şi 
acela al frumuseţii ideale si nepieritoare a geniului. Dintre acestea, primul 
aparţine gîndirii filozofice, colorată de concepţia Kantiană, celălalt este 
un concept moral care va primi reflexele îndulcite ale concepţiei schopen- 
haueriene despre destinul geniului căruia nu-i este dat să cunoască moartea, 
dar nici efemera și totuși adinca şi omeneasca fericire a lumii pămîntene. 

În tabloul iniţial, pe primul plan se situează imaginile care concu- 
reaza la crearea impresiei de strălucire astrală, intensă şi rece. Formulele 
stilistice pentru desemnarea noțiunii de lumină orbitoare şi nepaminteasca 
— atribute ale geniului — apar repetate de peste 25 de ori în dialogul 
dintre fata de împărat si Luceafăr. Dacă la început astrul ceresc răsare şi 
străluce îndepărtat $i egal deasupra valurilor mării, după ce strania idilă 
prinde viata, el s-aprinde viu în fiecare seară, o urmăreşte cu recile-i scin- 
tei, tremură-n oglindă şi se revarsă lumini în somn pe trupul ei, pe fata şi 
pe ochii mari bătînd închiși. În rugămintea pe care i-o adresează fata, 
obsesia luminii revine : 


„Cobori in jos, luceafăr blind 
Alunecind pe-o rază 
Pătrunde-n casă şi în gînd 
Si viata-mi luminează !“ 


Iar cînd Hyperion răspunde chemării ei, chipul lui îi apare fetei 
scăldat în aceeași lumină vie dar nepaminteana şi îngheţată a astrelor: 


„lar umbra feţei străvezii 
E albă ca de ceară 
Un mort frumos cu ochii vii 
Ce scînteie-n afară.“ 


Fiu al cerului şi al mării — simboluri ale spaţiului infinit —, iar 
în a doua intruchipare al soarelui și al nopții — simboluri ale scurgerii 
timpului etern —, chipul lui se naşte din rumene văpăi ale vazduhului și 
coboară înconjurat de flăcări de soare. În fata acestei iruptii de lumină 
fata de împărat trăieşte sentimentul chinuitor al iubirii celei „peste fire“. 
Senzatia de suferinţă este resimţită organic, ea atinge coardele pieptului 
şi raneste privirea, arzind-o : 


„Mă dor de crudul tău amor 
A pieptului meu coarde 

Şi ochii mari si grei mă dor, 
Privirea ta mă arde“. 


În aceste împrejurări, evident că acordul sufletesc nu se poate înfăp- 
tui, comuniunea nu se săvirșeşte gi de aceea aspiraţia fetei, făcută din con- 

templare și adoratie, este sortită să rămînă într-o lume de gînduri ideală, 
aceea a dorului și a visării. lar visul ei se frînge dramatic în teamă şi 
neputinţă și se va pierde curînd în uitare, după ce se va fi lăsat pentru o 
clipă mistuită de setea de a se împărtăși din voluptatea dureroasă a ne- 
contingentelor 18. 

În această primă parte o poemului, Hyperion se adresează fetei de 
împărat folosind formule invariabile de o rece si solemnă frumuseţe: 


„— Din sfera mea venii cu greu 
Ca să-ți urmez chemarea. 
lar cerul este tatăl meu 
Și mumă-mea e marea. 
— O, vin odorul meu nespus 
Și lumea ta o lasă; 


Eu sunt luceafărul de sus 
lar tu să-mi fii mireasă“ 


Această vorbire automatică, cum o numește G. Călinescu? este ca- 
racteristică şi fetei de împărat, a cărei chemare sună astfel : 


„Cobori în jos, luceafăr blind 
Alunecînd pe-o rază... 

O, ești frumos cum numa-n vis 
Un înger se arată 

Dară pe calea ce-ai deschis 
N-oi merge niciodată. 


O, esti frumos cum numa-n vis 
Un demon se arată 

Dară pe calea ce-ai deschis 
N-oi merge niciodată.“ 


În aceeaşi etapă din viaţa ei sufletească, formulele rostite de fata de 
imparat sînt asemănătoare cu cele pe care le pronunţă Luceafărul, deoarece 
şi ea poartă acum nimbul marilor aspirații. Limbajul Cătălinei, ca și cel 
al lui Hyperion, nu are nimic din spontaneitatea şi farmecul cuvintelor 
de iubire soptite de doi îndrăgostiți. El este ţesut din imagini sobre, de 
un lirism abstract, geometric, cum îl numeşte G. Călinescu 2. Caracteri- 
zarea este valabilă însă numai pentru această parte a dialogului. S-o as- 
cultăm pe Cătălina vorbind în tabloul al doilea, cînd pajul Cătălin îi atine 


8 D, R: Mazilu, op. cit, p. 121, atrage atenția asupra desei întrebuinţări a 
modului conjunctiv, repetat de 37 de ori în poemul lui Eminescu, dovadă a ezitării eroilor, 


20 Op. cit, p. 225. 

calea: „— Da ce vrei, mări Catalin? /. la du-t’de-ti vezi de treabă... 
— Dar nici nu ştiu măcar ce-mi ceri, / Dă-mi pace, fugi departe...“ Aceste 
cuvinte contrastează izbitor cu cadenta gravă si parcă rituală a formulelor 
din tabloul în care fata de împărat își încredinţează dorul astrului ceresc. 
Expresiile fac parte de data aceasta din vorbirea familiară si colorată, 
pentru ca însăși fiinţa care le rosteşte este o fată din această lume, iar 
dragostea ei este acum pămînteană, omenească. Cătălin, la rîndul său, o 
iniţiază în jocul amorului, folosind o terminologie fără echivocuri: „Cînd 
ti-oi întinde braţul sting / Să mă cuprinzi cu braţul... / De te înalt de sub- 
suori / Te-nalta din calctie; / Cînd fata mea se pleacă-n jos, / În sus 
rămîi cu fata... / Cînd sarutindu-te mă-nclin / Tu iarăși mă sărută... Lu- 
ceafărul îi aducea în dar imperiul peste apele fără hotar ale mării și eter- 
nitatea strălucirii astrelor, așadar depăşirea şi înălţarea deasupra condiţiei 
empirice, înscrierea în ordinea veșniciei spaţiului și timpului. Cătălin vede 
în ea o copila lesne încrezătoare și-i propune fara înconjur: „Hai s-om 
fugi în lume / Doar ni s-or pierde urmele / Şi nu ne-or şti de nume“. 
Îndemnul pajului găseşte răsunet în sufletul Cătălinei care-i sopteste aceste 
cuvinte pătrunse de căldura intimitatii : 


„Încă de mic te cunoaştem pe tine 
$i guraliv si de nimic 
Te-ai potrivi cu mine...“ 


Epitetele guraliv şi de nimic sînt în concordanţă cu întreaga atmo- 
sferă ușor frivolă a episodului și contrastează cu epitetele asociate chipului 
sub care îi apăruse fetei de împărat Luceafărul în prima parte a poeziei : 
„El vine trist şi gînditor / Şi palid e la fata... / O, esti frumos cum numa-n 
vis / Un demon se arată“. Ea va ezita totuşi o clipă cînd icoana lui Hype- 
rion îi va răsări în minte trezindu-i un dor din altă lume. Cuvintele cad 
din nou în ritmuri de imn străbătute de adoratie : 


„Dar un luceafăr răsărit 
Din liniştea uitării 

Dă orizon nemărginit 
Singurătăţii mării. 


Și tainic genele le plec 
Căci mi le împle plînsul 
Cînd ale mării valuri trec 
Călătorind spre dînsul.“ 


Vraja în care fata de împărat a plutit stăpînită de gîndul eternității nu 
s-a risipit, ci se întoarce ca o nostalgie menită să rămînă de-acum înainte 
pentru totdeauna doar între hotarele dorințelor terestre. 

În legătură cu funcţia impesivă a materialului sonor din versurile 
Luceafărului, D. Caracostea a făcut o remarcă interesantă care se cuvine 

să fie reamintită 21. Autorul atrage atenţia asupra frecvenţei vocalei i în 
versurile primei strofe citate de noi, sunet care prin specificul său, am zice 
prin timbrul său luminos, este în concordanţă deplină cu întreaga atmo- 
sferă de joc sagalnic și copilaresc care respira din versurile strofei. Să le 
recitim : Şi-i zise-ncet: „încă de mic / Te cunosteam pe tine / Şi guraliv 
şi de nimic / Te-ai potrivi cu mine...“ ! Din clipa în care Cătălina se lasă 
furată de amintirea Luceafărului, tonalitatea se schimbă, timbrul vocalei 7 
nu se mai aude distinct (cu tot numărul mare de vocale de acest fel), ci 
impresia dominantă este cea produsă de vocala ă, sunet cu vibrații mai 
stinse, mai surde si mai întunecate : „Dar un luceafăr răsărit / Din liniştea 
uitării / Da orizon nemărginit / Singuratatii mării“. Percepția vastitatii 
peisajului este susţinută de impresiile sonore care nu sînt efectul unei simple 
autosugestii. Ideea de întindere nemărginită este sugerată prin simbolism 
fonetic 22 de prezenţa repetată a vocalei č, cu sunetul ei grav și plin de 
ecouri ce se prelungesc parcă în depărtări, contrastînd puternic cu atmosfera 
stilistică din prima strofă. 

Cel de al treilea tablou — al călătoriei lui Hyperion prin spaţiile 
interplanetare — cuprinde, cum s-a observat, o descriere unică în literatura 
universală, o pagina de cosmogonie, în care abstractiile sînt concretizate prin 
mijloacele metaforice ale unui limbaj apt să le facă perceptibile şi reprezen- 
tabile : „Un cer de stele dedesubt, / Deasupra cer de stele... Căci unde- 
ajunge nu-i hotar / Nici ochi spre a cunoaşte / Și vremea încearcă în zadar / 
Din goluri a se naște...“. „Uriașul, ale cărui aripi creșteau în cer şi care 
străbătea ca un fulger printre lumile de stele, depășește astfel creatiunea și 
își definește pe calea aceasta natura’: el este mai presus de spaţiu si timp, 
este mai presus de moarte“. 2% 

Într-un astfel de peisaj cosmic, imaginat de poet ca supraspatial si 
extratemporal, conceptelor li se atribuie substanţa sensibilă a imaginii prin 
care devine posibilă coborirea lor în planul emniric al experientei umane. 
În afară de aceasta, ne găsim într-o lume ideală în care reflectiile capătă 
formularea legilor și a expresiei aforistice apte să cuprindă și să exprime 
adevărurile generale etern valabile. Este ceea ce aude Hyperion din partea 
Divinitatii cînd i se aminteşte: .Dar piară oamenii cu toţi, / S-or naște 
iarăşi oameni...“ „Cînd valuri află un mormint / Ramin în urmă valuri...“ 
„Din sînul vecinicului ieri / Trăieşte azi ce moare, / Un soare de s-ar stinge-n 
cer, / S-aprinde iarăși soare...“ „Căci toţi se nasc spre a muri / Şi mor spre 
a se naste...“. 

Limbajul acesta gnomic creează un alt plan al raporturilor între ceea 
ce este contingent și vremelnic şi ceea ce aparţine mișcării fără sfîrşit a uni- 
versului din al cărui angrenaj infinit Hyperion nu se poate sustrage pentru 


21 Vezi Arta cuvîntului la Eminescu, p. 317 şi urm. si Expresivitatea limbii române. 
Bucuresti, 1942, p. 230—231. Pentru valoarea impesivă a sunetelor Cf. si M. Gram- 
mont, Le vers francais, ses moyens dexpression, son harmonie, Paris, 1923. 

22 Despre simbolismul fonetic, vezi Al. Graur, Studii de lingvistică generală, 
varianta nouă, Bucuresti, Edit. Academiei R.P.R., 1960, p. 183—185. 

2 D, Popovici, Poezia lui Eminescu, p. 447. 

a cădea în condiţia temporalităţii. Cuvintele Demiurgului sînt de o cutre- 
murătoare implacabilitate, ca rotirea însăşi pe orbitele prescrise ale lumilor. 
Drama Luceafărului sta, sub acest aspect, în neputinfa lui de a renunţa, în 
sens invers decît Cătălina, la destinul său. Între cei doi îndrăgostiţi se des- 
chide golul ce separă nesfirsitul de vremelnicie. Cătălina este ea însăşi atunci 
cînd primeşte să fugă în lume alături de Cătălin. Fericirea pentru care 
optează fata de împărat este consecinţa unui determinism de la care, la 
rîndul ei, ea nu se poate eschiva — și nu expresia unei infirmităţi morale. 
Este ceea ce Hyperion constată atunci cînd îşi revarsă lumina peste codrul 
care adăpostea pe cei doi tineri și cînd răspunde chemării ei de a-i lumina, 
de data aceasta norocul, cu aceste cuvinte de o mindra și dureroasă re- 
semnare : 


„Frăind în cercul vostru strimt 
Norocul vă petrece 

Ci eu în lumea mea mă simt 
Nemuritor si rece.“ 


Renuntind la blestemul din finalul basmului versificat dupa Kunisch, 
Eminescu înalță poemul pe treptele simbolului, integrîndu-l în concepţia 
sa generală despre lume. 

Peisajul despre care aminteam mai sus deţine în tablourile poemului 
o funcţie artistică diferențiată, în concordanţă cu întreaga desfășurare a 
ideilor 4. În prima parte a poeziei nu ne întîmpină decît elemente care 
aparţin perspectivei grandioase, cosmice, din care fac parte imaginea mării 
nesfîrșite și cea a luminii siderale eterne, asociată. cu intinderile spatiale. 
Nu adie în aceste strofe nici o boare terestră, nu auzim nici freamăt de 
frunze, nici şopot de izvoare pe prundiș. Travestirile Luceafărului duc spre 
aceleași elemente ale universului din care el însuşi este o parte alcătuitoare : 
cerul şi pămîntul, lumina și întunericul, al căror fiu se mărturisește a fi, 
proiectează chipul său pe dimensiunile fără hotar ale infinitului. Întreaga 
descriere este într-un anumit sens convenţională, alcătuită fiind din sim- 
boluri mărginite de contururi si linii ce se pierd în zare, dar pe care raza 
ochiului nostru le urmăreşte totuşi prelungind perceperea lor într-un proces 
de cunoaştere autentică, întrucît e vorba de formele „materiale“ prin care 
conştiinţa noastră ia act de existența în afara noastră a categoriei de spaţiu 
ca întindere și a celei de timp ca durată și succesiune. Într-un astfel de 
peisaj nocturn pătruns doar de tremurul luminii siderale rasfrinte în apele 
mării nici măcar lumina blîndă şi moale a lunii nu-și cerne razele peste 
farmecul halucinant al ceasurilor de întîlnire dintre fata de împărat și 
Luceafăr. Cu atît mai mult ne apare lipsit de atributele peisajului pamin- 
tesc episodul călătoriei Luceafărului prin spaţiul cosmic, unde specificul 
descrierii este impus de figurarea conceptului de creaţie, în sens cosmo- 
gonic, şi a celui de spaţiu și de timp absolut. Ne găsim pe terenul specu- 


24 Cf. şi D. Caracostea, Arta cuvîntului., p. 354 şi urm, 

latiei pure, într-un peisaj al abstractiilor si al meditatiei, în care, evident 
nu-şi pot găsi loc acompaniamentele unui decor din lumea terestră. 

Întregul peisaj se umanizează, dobîndind accente familiare în ultima 
parte a poemului, cînd fata de împărat își găseşte norocul în brațele lui 
Cătălin. După un drum lung în care privirile nu întîlneau decit lumini 
glaciale cu strălucire eternă si imensitati fără hotar, însoţite de sentimentul 
ametitor al infinitului si al nemuririi, sîntem readusi în mijlocul atmosferei 
lirismului eminescian care învăluie scenele de iubire petrecute departe de 
lume, sub crengi de tei înflorite, în singurătatea si pacea codrului scăldat 
de lumina tremurătoare a lunii răsărind din ape: 


„Căci este sara-n asfintit 

Şi noaptea o să-nceapă ; 
Răsare luna liniştit 

Si tremurind din apă 


Si imple cu ale ei scintei 
Cararile din cringuri. 

Sub sirul lung de mindri tei 
Sedeau doi tineri singuri. 


Miroase florile — argintii 

Si cad, o dulce ploaie, 
Pe creștetele-a doi copii 

Cu plete lungi, balaie.“ 


Antiteza care definește conflictul și-l rezolvă prin deznodamint își 
găsește expresia din nou și pentru ultima dată în imaginea sub care Hype- 
rion se înfățișează în aceeaşi lumină, dar de data aceasta incremenita pe 
boltă si rasfrinta doar peste întinderile pămîntului și singuratatile mării : 


„EL tremură ca alte dati 

În codri și pe dealuri 
Călăuzind singuratati 

De mişcătoare valuri.“ 


De sub șirul de tei, Cătălina nu mai contemplă drumul lui pe valuri 
călătorind spre ea, nici icoana lui revărsată în oglindă, ci numai strălucirea 
lui îndepărtată şi străină, căci visul ei şi-a strîns aripile și a coborit pe 
pămînt. Privirea îndreptată spre înălţimi este ceea ce i-a mai rămas din 
aspiraţia ei chinuitoare altădată, acum convertită în seninătate si împăcare. 
Rugămintea de a-i binecuvinta norocul, adresată celui ce fusese hotărît să 
se lepede de nemurire răsună ca un cîntec al iubirii împlinite într-un 
univers care nu-i stă împotrivă şi în limitele căruia nu-şi pot avea loc 
dramele tulburătoare ale idealurilor mai presus de fire, idealuri sortite să 
sfîrşească în renunțare cuminte și în uitare. 

Cine va studia o data gesturile tipice ale omului in poezia lui Emi- 
nescu se întreba Tudor Vianu în lucrarea sa consacrată Luceafărului %. 
Regretatul profesor se referea la înălțarea privirii către cer şi către stele, 
gestul scrutător şi întrebător al omului îndreptat spre eternitate. Un astfel 
de gest tipic este si acela al genelor plecate, semnul purității fectorelnice, 
al sfiiciunii și cuviintei, amintind de tablourile Renașterii. Ne vom îngădui 
să ne întoarcem la un amănunt despre care a mai fost vorba în cursul 
acestui articol. Cătălin izbuteşte să abată gindurile fetei de împărat de la 
Luceafăr. Dintr-odată însă în sufletul Cătălinei se aprinde din nou dorul 
de dulcele domn al nopţilor ei. Amintirea lui îi smulge aceste cuvinte: 
„Şi tainic genele le plec / Căci mi le imple plinsul / Cînd ale apei valuri 
trec / Călătorind spre dinsul“. Nu vom reveni asupra ideii că dragostea 
Cătălinei are nevoie pentru a se exprima de aceeași imagine a valurilor 
călătoare pornite spre depărtări ; vrem să atragem doar luarea aminte că 
gestul genelor plecate ne intimpina deseori în lirica lui Eminescu fie pentru 
a exprima gratia și candoarea: „Ea aplecé gene lunge / Peste ochii cu- 
vioși“ (Făt-Frumos din tei); „Ea privi atunci in jos, / Trece mina pe la 
tîmple, / Iara inima-i se imple / De un farmec dureros” (Povestea teiului), 
fie pentru a da expresie fiorului vieţii ce iradiază din tremurul lor: „Le 
urmărește săptămîni / Un pas făcut alene, / O dulce stringere de mini, / Un 
tremurat de gene“ (Ce e amorul); „De-al genei tale gingas tremur / Atirna 
viata mea de veci“ (Te duci). În Călin, fata de împărat se trezeşte la min- 
gîierile voinicului întors în codru: „Ea ridică somnoroasă lunga genelor 
maramă“. Este semnul sfirsitului unui vis lung și rau și preludiul celui 
nou și luminos care începe. În Luceafărul coborîrea privirilor înecate de 
plins este semnul neputinței conştiente dé sine, dureroase și resemnate, care 
se opune gestului contemplării înălțimilor unde veghează rece icoana ne- 
muririi strălucitoare, menită să rămînă mereu îndepărtată. 

S-a spus că Luceafărul este o sinteză a gîndirii poetice a lui Emi- 
nescu, dar firele care leagă această capodoperă de întreaga creaţie ante- 
rioară a poetului nu au fost îndeajuns de cercetate. Ele există însă si ar fi 
interesant să se urmărească în lirica eminesciană circulația și dezvoltarea 
motivului iubirii care eternizează. Altfel spus, este vorba de sentimentul 
„iubirii nefntelese“ sau al incapacității femeii de a reţine sensul adînc al 
arderii poetului, al patimii prin care viata ei și-ar fi putut dobindi nimbul 
nepieritor al veşniciei. Să ascultăm aceste două strofe din Pe lingă plopii 
fără sof: 

»Dindu-mi din ochiul tău senin 
O rază dinadins 

În calea timpilor ce vin 
O stea s-ar fi aprins. 


Ai fi trăit în veci de veci 
Și rînduri de vieţi 

Cu ale tale braţe reci 
Înmărmureai măreț.“ 


% Tudor Vianu, Luceafărul, în Poezia lui Eminescu, citatul reprodus din vo- 
lumul Studii de literatură română, 1965, p. 281. 

Este în fond ideea din Luceafărul, transpusă în formele lirismului 
subiectiv 26. Exemplul la care ne-am oprit nu este singurul, căci poema lui 
Eminescu, dincolo de fabulatia ei, nu putea creşte dintr-un izvor unic. 
Sentimentul caducității fericirii, asociat cu ideea de scurgere veșnică a 
timpului proiectează trăirile lirice ale poetului pe un fundal care le dă 
ecouri ample și îndepărtate, pînă acolo încît nu ştim dacă poezia este un 
cîntec de dragoste sau o meditaţie pe marginea motivului de vremelnic şi 
etern. Fără îndoială că deseori este si una si alta, căci natura lirică a ins- 
pirației se manifestă si se sublimeaza într-un limbaj de concepte transcrise 
figurat. Ca exemplu s-ar putea cita elegia Cînd amintirile. Icoana iubirii 
peste care s-a așternut timpul este readusă în suflet de aceleași stele pe cer, 
de aceeași luna răsărită peste virfuri de arbori, de același cîntec necurmat 
al valurilor, care toate păreau sa dea atunci reflexele lor de vesnicie jură- 
mintelor de dragoste ale trecutului. În acest decor compus din elemente ale 
ordinii universale există un singur amănunt al naturii simbolizind ideea de 
succesiune si caducitate, perceptibilă prin manifestările ei empirice şi anume 
scuturarea florilor de liliac pe cărări. lar în acest timp cei doi îndrăgostiţi 
își jură credinţă pentru veșnicie... Sentimentul eternității iubirii, ce părea 
înscris în ordinea însăși a naturii nu și-a putut păstra întreagă misterioasa 
lui flacără de început ? Iubirea poetului este și aici din altă lume, o lume 
ce se măsoară cu alte dimensiuni decît cele ale duratei florilor de liliac ce 
se scutură cu înţelesuri neluate în seamă 27, Luceafărul crește din asemenea 
izvoare, dar poetul se înalță mult deasupra lor, traducindu-le în formele 
lirismului obiectiv și atribuindu-le semnificații largi, filozofice și etice. 


Liric prin intensitatea emotiei ce-l străbate si prin adîncimea medi- 
tatiel care-şi găsește în dezvoltarea «epică doar o modalitate de desfășurare 
a imaginilor, dramatic prin organizarea lui lăuntrică, poemul lui Eminescu 
poartă în același timp și atributele întregii concepţii artistice: gîndirea 
poetului se mişcă mereu între coordonatele timpului și spaţiului, figurate 
prin imaginile fundamentale ale artei sale : astrele cereşti, marea, valurile ; 
speculatia teoretică se traduce în vaste reprezentări ale abstractiilor ; lim- 
bajul personajelor alcătuit din substanța veche şi populară a limbii noas- 
tre se adaptează momentelor lirice, le definește şi le diferenţiază ; decorul 
devine elementul intern, inseparabil al acestor momente, mijlocul prin care 
se descoperă sensurile lor adînci. În structura muzicală, simfonică a poemu- 
lui se varsă în adevăr și se adună apele întregii creaţii eminesciene : setea 
de puritate şi fericire din elegii, lumea de vrajă a basmelor din Călin şi 


26 Pentru apropierile tematice, vezi Garabet Ibrăileanu, Eminescu, Geniu 
pustiu; Pe lîngă plopii fără sof, în Scriitori români si străini, 1926; Gr. Scorpan, 
articolul citat din „Revista critică“, nr. 2—3, 1936; Eugen Todoran, Alegoria Lu- 
ceafărului, în vol. M. Eminescu—]. Creangă, Studii. 

°7 Cf. si observaţiile convingătoare făcute în acest sens de D. Caracostea, 
Arta cuvîntului, p. 231. 

privirea scrutătoare și amară din Scrisoarea I si din Glossă. Poem al do- 
rului, cum îl caracterizează Tudor Vianu, Luceafărul este si un poem al 
luminii reci $i nemuritoare, al fericirii neîngăduite, al însingurării roman- 
tice, răzvrătite si mîndre, Construit din înfruntarea a două lumi, una mis- 
tuită de gîndul dăruirii, cealaltă sfîșiată de zbaterea în neputinţă, prin 
Luceafărul circulă seva întregii creaţii eminesciene anterioare : extirparea 
unor artere ar putea fi imaginată oare fără efectul suprimării ecourilor 
care vin din adîncuri şi care se întîlnesc în acorduri muzicale ample ? Este 
greu de crezut că putem reteza coloanele care susţin o operă pentru a su- 
pune examenului ceea ce a mai rămas. Lucrul acesta nu se poate închipui. 
în cazul Luceafărului. 


DUILIU ZAMFIRESCU — NUVELIST 


LELIA IONESCU 


Nuvelele lui Duiliu Zamfirescu suscită un dublu interes, o dată în 
sine, prin valoarea lor artistică, și apoi prin rolul lor premonitoriu, de 
etapă în raport cu romanele, pe care le pregătesc ori le explicitează. 

Personalitatea scriitorului, complexă, contradictorie, inconsecventa 
chiar, se reţine prin însăşi pluralitatea si insolitul ei. Demnitatea şi gene- 
roasa dezinteresare a unui artist și patriot conștient de misiunea sa, sensi- 
bilitatea ascuţită pentru frumos artistic $i frumos natural, zbuciumul lăun- 
tric al unui wpătimaș iubitor al scrisului, nobilele aspirații spre dreptate 
socială si adevăr, ironia muscatoare, inteligenţa lucidă se învecinează cu 
suficiența snobului și cu morga aristocratică. 

Autorul își urmărește lucid epoca, nemulţumit de ascensiunea verti- 
ginoasă a iburgheziei, sensibil la mizeria cumplită a maselor, intuind pro- 
funda aversiune a poporului împotriva asupritorilor si reprezentanţilor ofi- 
ciali ai cîrmuirii. Martor entuziast al marilor evenimente naţionale și 
sociale ale vremii sale, el se dovedeşte a fi, cu rezerva cîtorva concepţii 
retograde și conservatoare, o conștiință trează, călăuzită de un fierbinte pa- 
triotism, dorind o dezvoltare naţională şi socială a României, potrivit cu 
simtirea și tradiţiile poporului : „Renașterea noastră datează de la război 
(1877—78). De aici încolo, începem să socotim ce avem şi ce n- avem. E o 
fericire pentru noi că intrăm în lumea modernă cu capul sus și că găsim 
această lume în fierbere. Fermentul strainatatii va patrunde şi la noi şi va 
determina evolutiunea României viitoare către țelul său, după legi noi, dar 
această evolutiune se va face cu consimtamintul nostru, va fi conștientă şi 
mai cu seamă va fi naţională“ — scrie el în prefața la ediţia romanelor 
din 1898. 

Fin observator al realităţii sociale româneşti, mai ales mic-burgheze, 
fără forţa combativă a lui I. L. Caragiale, ori omenia faţă de necajitii 
vieţii a lui Al. Vlahuţă, model pentru viitorime în analiza sufletelor gin- 
gase, candide, a inadaptatilor condamnaţi la insingurare și înfrîngere, el 

„îmbogățește nuvelistica noastră cu aspecte din lumea diplomației interna- 
tionale, cu problematica artistului de geniu, framintat de idealurile sale 
etice și estetice. 

Autorul își alege eroii din medii si categorii temperamentale diverse, 
semn timpuriu al inclinatiei către realism, dar nu izbutește în operele limi- 
nare să îi dimensioneze adecvat, să echilibreze funcţionalitatea şi autono- 
mia fiecărui personaj în textura nuvelei, după cum nu izbutește uneori nici 

să le facă verosimile. În nuvela istorică Străbunii noștri, ca şi în biogra- 
fiile romantate Amintiri din vremuri şi Blaue Donau se lasă fascinat de 
prestigiul istoric al eroilor sau de aura romantica si creează figuri ideali- 
zate, cu contur îngroșat, prototipuri în armonie cu funcția pe care istoria 
ori legenda le-o atribuie ; personajele au o singură dominantă, întruchi- 
pează simtirea nobilă, generoasă ; devotamentul patriotic ; Decebal, Cassiu 
Longin ; dragostea fidelă pina la mormint: Deparateanu-Maria, sau dem- 
nitatea artistului, rănită de trivialitatea mercantila a mediului : I, Strauss. 

Schema fundamental romantică se străvede pretutindeni iar perso- 
najele, debile sub raportul veracitatii, nu trăiesc decît prin dramatismul 
faptelor şi ţinuta stilistică a nuvelelor. Evenimentele pe care aceste per- 
sonaje le trăiesc tin de senzaţional, au o desfășurare dramatică și sînt 
tesute dintr-o multitudine de elemente contradictorii. Scriitorul seziseaza 
aceste carente romantice şi în jurul anului 1888, se apropie hotărît de rea- 
lism, pas marcat de volumul Nuvele, care pe lîngă lucrări esafodate după 
tiparele anterioare, cuprinde mai ales creaţii caracterizate prin cunoașterea 
mediului social și a psihologiei umane. Se cuvine să spunem că romantis- 
mul își va păstra în creaţia autorului un loc destul de însemnat, determi- 
nînd preferința pentru „cazuri“, pentru oropsiti, inadaptabili, ostracizati 
sau incapabili să-şi hotărască singuri soarta printr-o opțiune decisivă, accep- 
tind suferinţele, renuntind. În operele de maturitate, personajele se uma- 
nizează şi se nuanteaza, investigația psihologică sondează adînc. 

Nuvela Frica, de pildă, se distinge prin concentrarea substanței si 
dramatismul susținut, prin aprofundarea proceselor sufletești ale eroului. 
Problematica : rămășagul căpitanului Bogdan că se va strecura noaptea 
pînă în apropierea liniilor dușmane pentru a aduce ca suprem trofeu un 
nasture din uniforma unui soldat turc, ucis cu 7 zile în urmă, e fapt minor, 
dar în zugrăvirea mediului ofițeresc şi mai ales în analiza psihologică a 
personajului principal, D. Zamfirescu dă cîteva pagini de autentică artă. 
Incursiunea în mediul ofițeresc, pe front, în războiul din 1877—78, e un 
prilej de caricaturizare grotescă a cîtorva ferventi ai jocurilor de cărţi: 
generalul şi coloneii, adunaţi la un preferans, își dau în vileag ridicolul, 
egoismul si meschinăria, pierd simţul măsurii și uită chiar de conveniente : 
(colonelul) „era. tot numai stomac“, obiectul statornic al preocupărilor lui 
și ținta absurdului ramasag fiind lada cu sticle de șampanie, primite re- 
gulat din Bucureşti. Generalul se dovedea un companion agreabil, om de 
lume, avînd însă întotdeauna opiniile celor influenţi sau puternici, „chestie 
de ierarhie“, după remarca ironică a autorului. Portretele sînt realizate 
burlesc. cu accentuarile corespondentelor dintre aspectul exterior respingă- 
tor şi grosolania sufletească, ori ale contrastelor dintre aparenţă si esenţă. 
Dialogurile sună revelator, încriminează o sărăcie sufletească şi intelec- 
tuală deplină, o trivialitate specific cazonă, cu atît mai mult, cu cît vălmă- 
şagul de petreceri are loc în plin război, la cîţiva paşi de inima frontului. 

D. Zamfirescu descoperă la soldaţi cu totul alte trăsături: vitejie 
simplă, omenie. simţul adevărat al datoriei, seninătate neabătută. Suferin- 
tele si lipsurile lor, constatate simplu de Mitre, ordonanța căpitanului: 
„Toate ar fi, cum ar fi, dar nu prea e pîine“, în opoziţie cu belşugul ofiţe- 
rilor, înfierează dezinteresul total și disprețul acestora fata de soldaţi. 

Desi individualizeaza tipuri desprinse din masa taraneasca si o face 
cu siguranţă și tact, autorul le acordă un rol secundar și episodic in eco- 
nomia lucrării. În schimb, virtuozitatea cu care mînuieşte el limba se ma- 
nifestă limpede în dialog, care diferenţiază personajele prin exprimare şi 
sugerează spontanul : expresia e populară prin lexic, construcţie, coloratură, 
atunci cînd vorbesc soldaţii : 


„— Da’ mai e mult de la voi pînă la Harap, Pavele ? 
— O mai fi el, cît o mai fi, dar departe nu e, mînca-l-ar focu, că ne-a cătrănit sufletul 7... 
— Ba că chiar pute, să trăiţi !* 


Călătoria prin noapte a căpitanului spre linia întîi este urmărită 
amănunțit, cu toate ecourile ei emoţionale şi mentale. Căpitanul, ofiţer cu- 
rajos, rămîne aproape o schemă, banală pînă la trivialitate, pînă în clipa 
cînd își începe raidul nocturn si este individualizat printr-o minuțioasă ana- 
liză. Neliniştea i se instalează prematur : Bogdan uită parola pe care tre- 
buia s-o spună avantposturilor, are un sentiment nou, de fundamentală 
solidaritate umană fata de sentinelă, fostul sau vistavoi care-l însoţeşte o 
bucată de drum, încearcă o puternică dorinţă de a-l avea alături, din teama 
de singurătate, îl bucură la modul elementar apropierea calului său, apoi, 
ajuns la destinaţie, îl cuprinde groaza în clipa cînd i se pare că lesul geme, 
groază oribilă, imposibil de stăpînit. Încearcă să se desprindă de ea în 
drumul înapoi, întreprinzînd o serie de raționamente, logice. dar ineficace, 
însă, în loc să scadă, sentimentul irațional creşte. În visul pe care-l are în 
cort, evenimentele sînt reluate, retraite cu intensitate sporită şi abia aici 
atinge paroxismul groazei netemperate de luciditate. Scriitorul descrie im- 
plicatiile exterioare ale sentimentului : în momentul culminant al expedi- 
tiei, lui Bogdan îi pare că lesul hirtie și autorul îi notează tensiunea sufle- 
tească prin manifestări fizice : sîngele îi curge din nas, îl cuprinde greata, 
simte fiori reci, inima îi bate, încît nu poate respira. Narațiunea înglobează 
pe lîngă faptele și stările de conștiință, transmise prin concentrate mono- 
loguri cu sine ale eroului, si o suită de notații succinte, însă bine gradate 
ale mediului natural, pus în legătură cu trăirile personajului. Rezultă o 
corespondenţă între psihic și cadrul înconjurător care contribuie la declan- 
şarea emotiei. De pildă întunericul devine mereu mai dens şi sporeşte teama 
căpitanului : „Noaptea adinca și neagră îl inghitea încetul cu “încetul în 
păturile sale“ ; mai tîrziu „Pînza nopţii (care) atîta învăluia de puternic 
lucrurile, încât se părea că o masa compactă de întuneric se coborise din 
cer şi unea de sus pînă jos tot văzduhul“ ; iar în momentul culminant al 
groazei, „era o tăcere dureroasă, neagră și amenințătoare, cum mai cu 
seamă se întîmplă copiilor care dorm fără lumină, cînd se deşteaptă noap- 
tea“. Întunericul si tăcerea se intensifică treptat, se minerealizeaza şi capătă 
prin şirul de epitete o existență nedefinită, terifiantă, pe care o au obiectele 
pentru copii sau primitivi în riturile magice. Cerul senin, simbol al vas- 
titatii, cîmpie inversă şi tărîm înstelat e cercetat în deaproape ca vechi si 
statornic sfătuitor, care tine înscrise destinele fiecăruia într-o savanta tesa- 
tură de constelații. Întinderea lui nesfirsita alină temerile căpitanului, ob- 
sedat de singurătate: „Fără voie, privirea i se ridică spre cer: cele 3—4 

constelații cunoscute : carul, cloșca cu pui, ferăstrăul păreau mai apropiate 
şi mai prietenoase“. 

Foarte semnificativă pentru cunoașterea sufletului uman, este şi aten- 
tia acordată fuziunii om-animal, ființă tăcută dar sensibilă, capabilă să 
alunge singurătatea şi tristeţea. În drumul său, ofiţerul găsește în calul 
său Pagat un adevărat tovarăș. Prezenţa vie, caldă a animalului îi risipeşte 
frica, îi redă siguranţa de sine și un oarecare echilibru, iar după momentul 
de maximă încordare, animalul intervine salvator, aproape providential 
„tăind spaţiul ca un vultur puternic“. Înțelegerea dintre ofiţer și animalul 
său credincios are darul de a pune mai ascuţit în relief, feluritele senti- 
mente prin care eroul trece succesiv, servește drept punct de referință, si 
prezintă o nouă fateta a caracterului sau. Maturizat sufletește de experiența 
trăită, el se umanizeaza, va evita gesturile arogante, bravada: „— Oricum, 
tot e bine să nu se laude omul prea mult“... exclamă el în final, stabilind 
o punte de înțelegere cu oamenii simpli, adevăraţi, ca Mitre. 

Gindul nostru se îndreaptă fireşte spre o paralelă cu nuvela lui Ca- 
ragiale O făclie de Paste, publicată în 1889, pe care D. Zamfirescu 9 ana- 
lizase în corespondența cu T. Maiorescu și care i-a slujit ca punct de ple- 
care pentru propria-i operă din 1895. Tema e comună, dar caracteristică 
pentru fiecare autor e alegerea eroului : pentru Caragiale un evreu, la care 
„toate ascunzătorile sufletului sînt otrăvite de acest simţimint (frica) 
otrăvitor, rezultatul unor persecufiuni îngrozitoare în timp de 2000 de ani“ 1, 
pentru D. Zamfirescu, un ofițer curajos, la care groaza apare în împreju- 
rări neobișnuite, în război. De aici analiza deosebită a sentimentului, rea- 
lizată cu mijloace artistice realist-naturaliste de Caragiale, cu o ţinută 
clasică de D. Zamfirescu, paleta stărilor sufletești ale căpitanului fiind mai 
bogată, mai nuanţată si mai gradat urmărită în creşterea ei. Determinis- 
mul social, cu implicaţiile în conștiința personajelor e vădit la ambii crea- 
tori, dar elementele sociale sînt mai numeroase la D. Zamfirescu. Finalul 
dramatic al primei nuvele corespunde atmosferei generale tragice ; forţa 
dramatică a celei de a doua nuvele e prejudiciată de pe urma procedeului 
clasicist de a interveni exterior si obiectiv în naratie pentru a servi citito- 
rului cîteva explicaţii docte asupra unor chestiuni scumpe scriiorului despre 
mecanismul sufletesc al groazei și de finalul ridicol: teama căpitanului 
fusese provocată de zbirnfitul muștei aflate în gura cadavrului. Nuvela 
Frica rămîne alături de cea a lui Caragiale o viguroasă analiză a unui 
sentiment invadant. 

Cu alte procedee din arsenalul realismului, dar cu aceeaşi acuitate 
a observaţiei e realizat personajul D. Teodorescu din nuvela Spre Coteşti, 
una din cele mai izbutite povestiri ale scriitorului. Burlac înveterat și ne- 
gospodar din fire, dar neîntrecut povestitor al întîmplărilor eroice cu hai- 
duci, vînător pătimaș, el aparţine singuraticilor din neadaptare, dar nu 
face parte din categoria învinșilor, însingurarea sa e protestatară, constituie 
un act de neconformism, îi dă posibilitatea să se bucure de toate plăcerile 
unei vieți libere și demne. Mic moșier, el trăiește în cea mai deplină inde- 
pendenta după înțeleptul precept horatian „Carpe diem“ si daca alcatuirile 


1C. Dobrogeanu-Gherea, Studii critice, vol. 2, p. 92. 

vremii lui îi repugna, apoi îi repugnă și resemnarea ca și obedienta. Spe- 
rantele nu l-au părăsit niciodată și bogata zestre sufletească o transmite 
răbdător nepotului său lancu, zălogindu-i împlinirea a ceea ce el însuși 
fusese împiedicat să facă. Îşi împărtășeşte nepotul din dragostea lui pentru 
meleagurile natale şi pentru străbuni, din neistovita dragoste de libertate. 
Subiectul nuvelei : O vinatoare de prepelite şi cina care urmează la cona- 
cul lui D. Teodorescu, rămîne, pretextual, prilej de a infatisa rabdatoarea 
inițiere a copilului in rosturile și experiența vieţii mature. Ursuz și aspru 
în aparenţă, batrinul mentor spiritual învăluie într-o caldă afecţiune copi- 
lul, îi înlesneşte însuşirea învăţămintelor celor mai de pret printr-un umor 
fin si o potrivită aşezare a intelesurilor. Atmosfera, minuţios reconstituită, 
trăiește plastic $i sugestiv. Motivul ritului inițiatic, al clipei primelor reve- 
latii ale copilăriei, motiv reluat ulterior de Brătescu- Voinești, Sadoveanu 
ori I. Teodoreanu, apare aici fermecător dezvoltat. Naratia denotă spirit 
de observaţie și înţelegere pentru sensibilitatea copilului, trăiri simple, dar 
investigate ca o semnificaţie nelamurita încă : uimirea și incintarea în fata 
priceperii celui mai în vîrstă, curiozitatea receptivă la orice învăţătură, 
dorul de aventura, mindria de a mîna singur caii de la trăsură, mila pen- 
tru păsările vinate. Totul vibrează intens, deşi nu poartă încă nume: „Era 
parcă în lucruri un înţeles de libertate patriarhală care mergea drept la 
sufletul copilului“, este prima intuire a legăturii indestructibile între om și 
natura patriei. Incursiunile în istorie pe care unchiul le face pentru a-i 
lămuri diferitele cinuri dregătorești si rostul lor de altădată, deşteaptă în 
băiat, cealaltă latură a dragostei de ţară, respectul faţă de trecut și de mă- 
retia lui. Copilul învaţă să pună în cumpănă dreptate şi nedreptate, deprinde 
primele înţelesuri ale binelui și răului, descoperă, după amuzanta întîlnire 
dintre Azor, cîinele lui D. Teodorescu, şi dulăii zarzavagiilor bulgari, în 
purtarea primului intelepciuni filozoficesti și demnități senioriale : „Nu se 
putea lămuri băiatul cum de nu lătra Azor de loc. Nici chiar în lupta cu 
cîinele bulgarilor nu i se auzise glasul, ci numai se sculase în două labe 
și smulsese din ceafa dușmanilor. Urma deci ca în jucăriile lui cu frate-său 
mai mic, pe care adesea îl lega de git și-l făcea cine de vînătoare să-l 
înveţe a nu lătra“. 

Peisajul, locurile pline de farmec sînt prin ele însele prilejuri de 
vibraţie și determină acel sentiment vast de nemărginire, de comuniune 
totală între natură și oameni. La locul vînătorii, șesul semănat cu grîu, 
parfumurile, culorile, lumina, leagă prin mii de fire nevăzute conștiința 
care se trezeşte de ascunsa alcăuire a lumii.: „O mulțime nesfirsita de flori 
şi floricele trăiau la umbră : maci roscovani se scuturan de foile ler lenese, 
volburile se invirteau hălăgiucă de orice sprijin, cicoare străbăteau prin 
spice către albastrul cerului ; garofița sălbatică își ascundea în jos fata pis- 
truie, măzărichea umplea aerul de miresme. Si tot felul de gindacei umblau 
pe bulgarii de pămînt sau se ridicau pe paiele grîului.“ Alte ori sînt notații 
pitorești, puncte fugare pe retină ; generalizarea îl tentează adesea pe 
scriitor, dar aici semnificarea peisajului nu se suprapune din exterior, ci 
răspunde organic descriptiei, îi conferă adincime: „Şi el (D. Teodorescu) 
parcă înţelegea ca si copilul noima unor lucruri în care se ascundea far- 
mecul trist al singurătăţii românești“. Peisajul devine izvor al trăirii inte- 

rioare a personajelor si totodată semn al ei, dialectica intima astfel creată. 
adaugă o noua dimensiune, de permanenţă și grandoare portretului lui 
D. Teodorescu. Pe alocuri. dezbrăcat de funcţionalitatea sa directă în. 
economia povestirii, peisajul capătă un aspect resimțit ca anticiparea unui 
procedeu modern, subtil, de metatorizare a imaginii. Natura, sub orice veş- 
mint, il încîntă pe D. Zamfirescu, dar nici unde vibrația nu pătrunde atît 
de adînc în peisajul vizibil, de la cerul de necuprins pînă la cele mai mă- 
runte gize, ca în tablourile din ţinutul Rimnicului natal, nuvela Spre Coteşti 
trăind puternic prin descrierile unei naturi luxuriante, care ascunde uriaşe 
puteri de germinatie, pulsatii obscure gi vaste, care solicita afectul si ima- 
ginatia, visarea şi realitatea afluesc rind pe rind, ca ritmica respiraţie ma- 
yina a valurilor. Descriptia aderă perfect la viata sufletească a personaje- 
lor, face corp comun cu ea, îi dă spaţiu şi o susţine compozițional. 

Scriitorul vadeste un deosebit simţ al limbi: și minuieste cu egală: 
dezinvoltură formele populare şi cele savante, neologismele şi arhaismele. 
Expresia fluentă invesminteaza plastic ideea în haina cea mai sugestivă şi 
elegantă, neologismul apare alături de cuvîntul uzual cu o nuanţă arhaică, 
topindu-se într-o unitate armonică : „Lucrurile se brodeau anapoda; un- 
chiul burdusea prepeliţele ; D. Teodorescu trăise numai de hatirul cailor 
şi de gustul vînătorii ; băiatul prinsese dragoste şi respect pentru așa fru- 
musete de lucru ;“. Arhaismele și fonetismele vechi pătrund nu numai unde 
se evocă cinurile boierești : „Logofătul păstra pecetea domnească şi întoc- 
mea hrisoavele ; clucerul tinea cheile de la cămările domneşti“, ci colo- 
rează naratia și acolo unde sînt evocati oameni simpli din popor sau obi- 
ceiuri patriarhale: „Vizitiul, un beţiv împărătesc, (care) însă căuta bine 
de cai; în curte se vedeau la lumina focului, chelarul şi chelarita făcînd 
mămăligă“. Moldovenisme și o seamă de expresii și idiomatisme populare 
aduc cu ele toată concizia și prospetimea graiului popular: „La vînătoare, 
omul mai trăieşte si cu răbdări prăjite ; prietenia — prietenie, socoteala — 
socoteală ; îi era foame lucru mare; T. Teodorescu nu legase niciodată. 
două într-un tei; asemenea lucruri erau fodolie chiar la oraș, dar mite 
la tara“. Fonetismele şi deformarile expresive redau în dialog specificul 
unui personaj pitoresc : zarzavagiul bulgar spune: — „Cum dă Dumnezeu, 
poierule, na patru oameni, trei cristaveti“ (Spre Coteşti). Vocabularul se 
remarcă prin varietate, bogăţie și vigoare, cuvîntul are ritm și armonie 
firească. 

Scriitorul utilizează epitetele în poziţii alternante, in fata substanti- 
velor, dar mai ales după ele si le dă adesea o nuanţă neobișnuită, hazlie: 
„Briceag nabadaios, fodolie de vorbă, gitul unui sfeșnic de pe vremea nem- 
tilor cu coadă“. Comparatiile au un caracter firesc, extrase din domeniul 
naturii sau ocupatiilor zilnice omeneşti: „Creştea cetina în obrazul Mil- 
covului ca o barbă incflcita şi roșcovană“. Tonul senin — armonios, reali- 
zat prin echilibrul desavirsit al resurselor stilistico-lexicale e predominant 
în povestire. 

Analiza psihologică a nuvelei Alessio evidenţiază trăsături egal de 
însemnate, pe de o parte pentru virtuozitatea, pe de altă parte pentru ca- 
rentele de structură din scrisul lui D. Zamfirescu. Este vorba de insuficienta 
motivare a desfășurării proceselor sufleteşti prin acţiune, care antrenează 

şi dezechilibruri compoziționale la unele. personaje indicate prin titlul ope- 
rei a se afla în centrul atenției autorului, si de o calitate: capacitatea deo- 
sebită de intuire a psihologiei feminine. Subiectul nuvelei se menţine în 
limitele simplicitatii, dar prilejuieşte o fină analiză a sentimentelor din 
sufletul unei femei îndrăgostite. Fata pescarului Alessio din Anzio, Nannina, 
cînta acompaniată la chitară de ghebosul Domenico prin restaurante și 
hoteluri. Îndrăgostită de contele Fabrizio, spre disperarea ghebosului, un 
nou Quasimodo, ea concepe dragostea ca un sentiment total si acaparant. 
Părăsită de don Fabrizio, pentru care ea nu însemnase decît o aventură 
mai mult, şi chinuită de gelozie, Nannina împreună cu Alessio și Domenico 
îl pîndesc pe Fabrizio și Giulia, reînnoita prietenă a contelui, și le scufundă 
luntrea în timpul unei plimbări. Sfîrșitul e resimţit ca un salt, reacţiile și 
mai ales evenimentele finale duc lipsa unei argumentări artistice indestu- 
lătoare, de pildă criza de nebunie a batrinului pescar, atunci cînd victimă 
devine fiica lui, care se îneacă, încercînd să-l salveze pe detestatul, dar 
încă adoratul Fabrizio. De altfel, nuvela prezintă similitudini frapante cu 
cîteva din modelele romantismului ; peste intriga dintre Triboulet și Fran- 
çois I din Le roi samuse a lui V. Hugo, se suprapun episoade din Notre 
Dame de Paris, romanul aceluiași Hugo. Trinitatea Domenico-Nannina- 
Fabrizio reproduce conflictul Quasimodo-Esmeralda-Phoebus, cu schimbări 
la nivelul intrigii, dar cu aceeași premisă conflictuală. Personajul central 
devine astfel Nannina și nu Alessio, despre care primim date insuficiente 
și neconcludente. Oarecum firesc deci, dar în divergență cu premisele ini- 
tiale, centrul de greutate se deplasează asupra Nanninei, fapt care se re- 
percutează asupra realizării psihologice a bătrînului pescar. Dacă portreti- 
zarea lui exterioară se impune, generalizările asupra însușirilor lui morale, 
debitate la modul filozofic, constatativ, nu înlocuiesc absenţa forței per- 
suasive ; nu sînt gradate nici bănuielile referitoare la purtarea fetei care 
ar trebui să se insinuieze treptat în mintea batrinului, gradatie absolut ne- 
cesară pentru a salva de neverosimil răzbunarea și nebunia lui din final. 
Cu atît mai realizată apare personalitatea Nanninei, atît ca apariţie fizică, 
strălucitoare de frumuseţe şi farmec feminin, cît și ca temperament ardent, 
capabil de tensiuni nebănuite. Zbuciumul adînc, capacitatea de a trăi pînă 
la uitare de sine poezia dragostei, patima copleșitoare, deznădejdea, ge- 
lozia atroce și din nou pasiunea care merge pînă la sacrificiul suprem, toate 
inflexiunile din sufletul eroinei sînt urmărite si analizate subtil, emotionaut. 

D. Zamfirescu a manifestat în nuvelistică ca și în ciclul de romane 
predilecție pentru conturarea tipurilor feminine. Mai toate eroinele nuve- 
lelor sale : enigmatica: Dadiana și înţeleapta Matilda, din înalta societate, 
zburdalnica Cecilia și pasionata Nannina, femei simple, se disting prin 
sensibilitate, farmec, gingasie, mare bogăţie sufletească, statornicie în dra- 
goste. Scriitorul, adevărat poet al iubirii, întruchipează aproape întotdeauna 
în eroinele sale un ideal statornic, „o donna angelicata“, și poate de aceea 
ele își seamănă în structură psihică și uneori în destin. 

Ulterior, în romanele Viaţa la ţară si Tănase Scatiu, Sasa’ Comanas- 
teanu ori Tincuta, în situaţii şi la vîrste deosebite, dar cu aceeași intensi- 
tate îşi împlinesc destinul fericit ori tragic prin trăirea totală a dragostei. 
Ramin de neuitat paginile romanelor în care evoluează cele două apariţii 

feminine si se analizează sentimentele lor, de la idila copilărească a Tin- 
cutei cu Mihai pina la redeșteptarea simtamintului o dată cu revederea 
peste ani a bărbatului iubit și zbuciumul femeii nefericite care visează trează 
la fericirea pierdută, ori luminoasa personalitate a Sasei, tot atît de pro- 
funda în iubirea pentru fraţii mai mici, pe cit este de statornică în senti- 
mentul- faţă de Matei Damian. 

Trebuie subliniat, ca un merit al genului scurt zamfirescian, că în 
nuvele, ca într-un laborator experimental, întîlnim mai întîi minunatul 
chip feminin, deplin rotunjit apoi în romane. 

În nuvela Alessio, autorul excelează în pasajele care surprind o 
tensiune maximă si, în aparenţă paradoxal, tocmai incordarea extremă îi 
prilejuieşte analiza realistă cea mai viguroasă, parcă tocmai excesul, îm- 
bictor la exagerare romantica, îl determina la tact si bun-simt artistic. 
lată cum descrie frdmintarea sufletească a fetei, venită la hotel, conform 
înţelegerii, în clipa cînd descoperă necredinta lui Fabrizio: „Aici stinse 
chibritul şi bătu încet la ușă. Nici un răspuns. Atunci bătu încă o dată, 
ceva mai tărişor ; apoi aşteptă. Își auzea mintea cum îi huia în cap și-și 
simțea inima lovindu-se în piept. Ma: bătu o dată, dar neprimind iarăşi 
nici un răspuns, vroi să aprindă din nou un chibrit ca să vadă dacă nu 
care cumva greșise numărul camerei. Cu mîna chiar în care ţinea cutia, 
se căută în buzunarul rochiei spre a da de chibrituri și, se înţelege, nu le 
găsi. În fuga gindurilor își atinti o clipă luarea aminte asupra lor si numai 
decît le simţi în mînă. Scăpără din nou și se uită la numărul camerei: era 
aceea. Atunci stinse iar lumina și bătu pentru a patra oară, dar de astă 
dată tare, apoi isi lipi urechea de usa și ascultă...“ 

Dinamica şi zbuciumul interior sînt sugerate printr-o nimerită repe- 
tare a acţiunilor, prin frazare abruptă, ritmică, precipitată. Mişcările scurte, 
intrerupte, repezi sînt transmise prin propoziţii independente sau întrunite 
prin juxtapunere în fraze scurte coordonate, cu ritmul rapid, sacadat al 
mișcărilor sufletești evocate. 

Cu alte mijloace este rezolvată epic ieșirea din tensiune. Ceea ce în 
portretul lui Alessio se simțea ca neaderent si vag-general, comentariul 
direct, aici, capătă deosebite potente. Plecînd spre casă, Nannina are im- 
presia că „fusese închisă 10 ani în fundul unei ocne“. 

Un ritm pregnant domină episoadele dinamice, frecvenţa verbelor 
sau dimpotrivă a epitetelor, comparatiilor accelerează ori încetinesc cadenta. 
Autorul operează liber în cadrul frazei asupra timpului verbelor, obţinînd 
interesante efecte ritmice: „Cînd începu (Nannina) să lege acordurile pe 
chitară, degetele se prindeau de coarde cu o încleștare spasmodică, mîna 
stinga fugea de sus pina jos pe riglele de metal, cu o nespusă repeziciune. 
Ghebosul luase si el vînt, și cînd sfirgira, cei cîțiva intirziati izbucniră în 
aplauze. Fata se uită la ei fără a înțelege. Tremura ca o frunză. Se sculă 
fără să zică nimic și plecă”. 

Intensitatea cîntecului pasionat se dozează, crește treptat prin trece- 
rea de la imperfectul ușor nesigur și vag la perfectul simplu sau la mai 
mult ca perfect, care sună grav, irevocabil, pentru a ajunge la infinitivul 
care marchează o durată nedefinită şi o repetabilitate eternă a acţiunii. 
Repartizările determinantilor substantivaii ori adjectivali în pasajele de- 

scriptive sînt controlate de un remarcabil simţ al măsurii, care evita atît 
aglomerările, cit $i vidul: „Strinsă la briu (Nannina) cu un giubettino al- 
bastru, răsăreau din el umerii in altita alba, ca două aripi de lebădă 
umflate de vînt ; gitul... un git cum numai închipuirea noastră l-a dat si- 
renelor purta sus și viteaz capul, care, liniștit si rotund, suridea pe toate 
feţele. Din păr, din ochi, din colţurile gurii, se desprindea ca din unele 
culori de primăvară, simtamintu! fericirii şi al veseliei“. Portretistul nu 
ezită să recurgă la onomatopei și interjectii, încorporează textului românesc 
cuvinte și expresii italienesti ori nuanteaza ideea prin reminiscentele lec- 
turilor sale clasice. Personajul e pus în situaţii excepţionale, fiecare gest 
și gînd constituie o expresie paroxistica, iar cadenta naratiei urmează fidel 
ritmul interior al eroinei, devine precipitată, febrilă. Grija scriitorului se 
îndreaptă asupra consonantei dintre faptul analizat și maniera analizei ; cu 
toate acestea rezultatul nu este pretutindeni la fel de fericit, din pricina 
neverosimilitatii unor situaţii, din pricina cadrului si a personajelor exotice, 
pe care le stăpîneşte numai în măsura in care le asimilează cu mediul si 
structurile sufleteşti familiare. 

Personajul John James din povestirile memorialistice publicate în 
19222 este un artist strălucit, care se straduieste să-și păstreze cinstea şi 
puritatea în mijlocul lumii înconjurătoare, viciate de egoism, megalomanie, 
aristcratism, lumea diplomaţiei şi nobilimii. „Diplomat din întîmplare, iar 
din fire poet“, este o fire generoasă, iradiind seninătate și bunătate, capa- 
bil de pasiunile mari ale artistului si conștient de forţa coercitiva si aliena- 
toare a bogăției asupra personalității, dușman al ambiguitatii si duplicitatii, 
el încearcă o mizantropie instinctiva, dorința de a se refugia a pudoarei 
rănite : . 


„— Toată viata mi-a părut rău că nu m-am născut bitlan ! 
— Pentru ce? 
— Ca să trăiesc pe luciul apelor, departe de oameni.“ ? 


Însingurarea romantică de data aceasta se realizează în numele unor 
idealuri, o pustnicie a creatorului în căutare de orizonturi noi si de puri- 
tate sufletească, 

Raporturile lui cu lumea se caracterizează printr-un refuz calm şi 
dispretuitor. John James își păstrează onestitatea cu preţul unui sacrificiu : 
părăsește două tinere femei de rară frumuseţe care-l iubesc amîndouă, 
fiindcă se simte el însuși cotropit de un sentiment ambiguu și imoral, e 
dragoste dublă, sufletește degradantă. Deşi plin de admirație și comple- 
zenta fata de eroul său, autorul nu-l cruta: acesta îşi face drum în viata 
muzicală nu numai prin talentul său, ci și cu ajutorul socrului, mare 
industriaș. 

Personajul se conturează aici aproape exclusiv prin dialogul alert, 
fidel pînă la naturalism și bogat în amănunte semnificative. Naratia pro- 
priu-zisă ocupă un spaţiu redus și fiind destul de diluată nu contribuie 


„__2 O muză, Bucureşti, editura Cultura Naţională, 1922, John James (O partidă în 
trei, J. James contra mormonilor). 

esenţial la aprofundarea figurii lui John James. Sentimentele și acţiunile 
eroului se înşiruie oarecum la voia intimplarii, urmînd sinuozitatile şi 
întîmplătorul din amintirile autorului. Lucru ciudat, avind rezonanţa unei 
autoironii amare, putin frecvente la D.- Zamfirescu, sfaturile pline de bun- 
simţ, dar prozaice ale scriitorului creează un contrast izbitor cu elanurile 
nestăvilite ale prietenului său și subliniază o dată mai mult dezinteresarea 
și noblețea sufletească a eroului. John James-e muzician si nu întîmplător : 
pasiunea lui D. Zamfirescu pentru muzică se exprimă de timpuriu și apare 
în numeroase opere ; pentru J. James muzica este însuși motorul existen- 
tei sale, iar paginile care-l înfăţişează interpretind la pian din Beethoven 
sau compunind sînt străbătute de lirismul cuceritor al autorului, un profund 
îndrăgostit de vraja muzicii. Avem deci pe de o parte compozitorul, pe 
de alta parte cunoscătorul, legaţi în mod diferit de aceeași pasiune. 

Dar nu trebuie scăpat din vedere, și aliura memorialistică a poves- 
tirii îndrituiește la aceasta, faptul că autorul e o prezenţă reală, de scriitor 
care urmăreşte pretutindeni traiectoria personajului său. Avem de-a face 
cu doi creatori din domenii diferite, a căror afinitate se realizează pe un 
plan al transubstantialitatii, al scopului ultim, emoția capabilă să trans- 
forme materia amorfa în viata clocotitoare, să transforme sufletul omenesc, 
îndreptîndu-l spre idealuri. John James este un „temperament intelectual, 
care este la unii atît de cald, încît luminează si tamaduieste ca soarele“. 
„Mi să părea că omul acesta realizase în muzică dorinţa secretă a vieţii 
mele întregi de a scrie într-o limbă într-aripată care să coloreze cuvintele 
pe dinăuntru cu puterea evocativă a evangheliei.“ 

Verbul inspirat rămîne pentru D. Zamfirescu un mijloc de seamă 
pus în slujba înnobilării omului. În portretul lui J. James, conceput ca un 
tablou, apar, ca și pentru alte personaje, urme ale admiratiei scriitorului 
pentru capodoperele picturii : fruntea lui este luminată de forţa creatoare, 
ca a „madonelor lui Rafael“. 

În nuvela O muză, autorul învesmântează într-un transparent văl ro- 
mantic simbolul destinelor exemplare ale marilor artiști, siliți la inevitabile 
renuntari și jertfe într-ale vieţii, dar compensati prin incomparabile înăl- 
tari si bucurii dăruite de artă. Poetul Ugo della Rovere își evocă, la cere- 
rea unei doamne, dragostea lui de odinioară pentru o tînără căreia boala 
îi interzicea căsătoria. Știind că toată viata va rămîne cu gîndul la ea, e 
nevoit totuși să renunţe, Renuntarea aceasta rezumă simbolic toate renun- 
ţările la care artistul e constrîns pentru a-și duce la sfîrșit opera, repre- 
zinta abnegatia fecundă ca pret al oricărei opere mari. Una din particula- 
ritatile pregnante ale nuvelisticii scriitorului, izvorind direct si legitim din 
estetica lui, este funcţia etică pe care o acordă actului scriitoricesc, funcția 
de educare şi amendare a realității sociale şi umane. Fără a avea un sis- 
tem moral fix, D. Zamfirescu își orientează permanent naratia după cri- 
terii etice. Forţa sa evocatoare, capacitatea de a crea personaje vii si pu- 
ternic luminate se întemeiază incontestabil pe valorile umanismului și ale 
echităţii sociale, chiar dacă aceste valori sînt uneori învăluite în nebulos 
şi lasă să răzbată un anumit conservatorism nobiliar. 

Se poate observa în opera scriitorului existența unei tipologii bine 
precizate, tipologie în sensul unei selectivitati, a predilectie: lui pentru 

anumite structuri sufleteşti. Îl seduce tipul revoltatului romantic, plin de 
idealuri şi înfrînt în cele din urmă de agresivitatea brutală a mediului : 
Haralamb, din nuvela Spre mare ; îl preocupă figura resemnatului în fața 
vieții, abulic sau slab luptător, cinstit însă şi demn de condescendenta : loco- 
tenentul Sterie, Alecu Zăgănescu ; chipul artistului, conturat fie ca artist 
boem și ostracizat, mai mult artist — categorie socială, decît artist creator : 
Martac, Furfanto ; fie ca artist ideal: J. James, Râvere, întruchipare vie a 
concepţiilor estetice ale scriitorului. Aceste cîteva tipuri se succedă, intere- 
sul se deplasează de la unul la altul de-a lungul timpului, urmărind drumul 
sinuos al meditatiilor scriitorului. 

Un singur tip are o permanenţă indiscutabila si un relief mereu ace- 
lași : tipul femei: delicate, cu nebănuite resurse sufletești, demnă și nobilă, 
o femeie-ideal, aşa cum scriitorul o întrezăreşte de la primele nuvele: 
Dadiana, Matilda, Nannina. În analiza psihică a acestor tipuri, scriitorul 
este un model pentru viitorime. 

Nuvelele lui D. Zamfirescu deţin un rol important în cadrul operei 
scriitorului. Romancier definitiv implantat în istoria literaturii noastre, 
aducînd o creaţie care marchează o treaptă calitativ superioară în evoluţia 
expresiei românești după Ciocoii vechi şi noi de N. Filimon, poet al plaiu- 
rilor românești în pasteluri, el dăinuie în proză și prin scrierile apartinind 
genului scurt : schiţe, amintiri, reportaje, memorii, dar mai cu’ seamă prin 
nuvele. Dacă prin romanele sale autorul constituie o verigă importantă 
care leagă tradiţiile literaturii noastre clasice cu rădăcinile ei populare şi 
naţionale de cuceririle epicii dintre cele două războaie, proza analitică, 
introactivă, profund modernă, prin nuvelistica sa, el continuă proza pe care 
au ilustrat-o strălucit C. Negruzzi, J. L. Caragiale, Bratescu-Voinesti, co- 
nexînd-o cu mișcarea universală a artelor din timpul său. Acuitatea ana- 
lizei psihologice, sesizarea nuanţată a proceselor afective, straduinta de a 
surprinde obiectiv determinismul social al faptelor de viata, sînt merite 
deosebite care se desprind lesne din cercetarea nuvelelor sale. 

Printre iluștrii săi contemporani: I. Slavici, |. L. Caragiale și 
B. Delavrancea, D. Zamfirescu urmează aceeaşi orientare către redarea 
realităţii sociale, fără forţa creatoare a primilor doi, dar si fără unele 
excese naturaliste din opera celuilalt, uneori reluînd și dezvoltind teme 
sau tipuri preexistente la alti nuvelişti, alteori făcînd pionierat, introducind 
elemente noi sau pe care le tratează altfel, viata micii boierimi, cu destră-. 
marea si golul ei sufletesc, dar și aspectul ei patriarhal, carierismul cinic si 
brutal al burghezului, mosierul despot, dezadaptatul strivit de realitatea tri- 
viala şi duşmănoasă, iată tot atîtea note distincte în nuvelistica vremii, mo- 
mente surprinse cu inteligenţă și vădit simţ al epicitatii. Autorul se distinge 
printr-o notă aparte de umor, seninătate și echilibru și, desi nu oferă întot- 
deauna capodopere ale genului, rămîne ca un moment interesant și nou în 
dezvoltarea prozei de mică întindere. 

Destinul tragic al unora dintre eroii săi, cum ar fi locotenentul Sterie, 
Alecu Zăgănescu, Haralamb, subprefectul, Dadiana, dotați cu înalte calităţi 
morale, are o valoare acuzatoare şi incrimineaza societatea filistină a vremii, 
mărturisind totodată o conștiință trează și o înaltă onestitate scriitoricească, 

de pe pozitia unui realism de tip clasic, împletit cu numeroase reminiscente 
romantice. 

Minunate pagini sînt închinate copilăriei, bucuriilor şi nazuintelor ei, 
peisajului natal și frumuseţilor patriei, dragostei senine si visătoare, tuturor 
sentimentelor umane fundamentale, al căror crainic scriitorul şi-a dorit să 
fie. Nu trebuie uitată nici contribuţia lui D. Zamfirescu la dezvoltarea com- 
pozitionala, clasic echilibrată a genului scurt, la tradiţiile lui de realism si 
plasticitate. Scrierile sale nuvelistice cele mai bune: Frica, Subprefectul, 
vădesc o compoziție concentrată si judicioasă, o gradatie inteligentă a actiu- 
nii, un echilibru deplin între naratie, dialog, descriere. Continuă astfel nu- 
velistica obiectivă analitică, dar se manifestă variat și creator în proza stră- 
bătută de lirism, îmbibată de duiosie, într-o viziune poetică a vieţii: Spre 
Coteşti. 

Tocmai această pluralitate de experimente artistice conferă autorului 
un merit deosebit în dezvoltarea genului scurt. 

Nuvelele lui D. Zamfirescu cuprind valori indiscutabile, pagini de 
rară frumuseţe, fraze cu o limpezime de cristal, construcţii elegante, un lexic 
bogat şi strain de excesele neologistice ori dialectale, un „realism lingvistic“ 3, 
în tipizarea personajelor din cele mai variate medii sociale, care le conferă 
autenticitate. Mlădierea limbii literare românești i-a fost o permanentă pre- 
ocupare şi i-a îndreptat pașii spre inovaţia echilibrată, rodnică. 

Moștenirea literară a lui D. Zamfirescu se distinge printr-o deosebită 
bogăţie şi artistul trebuie considerat în raport cu ansamblul operei sale, iar 
atunci reiese evident dubla însemnătate a nuvelelor sale : aceea de moment- 
cheie în elaborarea creaţiei sale epice de mari proporții şi aceea de sine stă- 
tătoare, intrinsecă, rezumată în interesul estetic și etic al mesajului ei. Astfel 
considerată, nuvelistica lui constituie o cucerire a genului nostru scurt, o 
etapă însemnată a evoluţiei mijloacelor de expresie epice şi o contribuţie de 
seamă la tradiţiile realiste şi patriotice din literatura română. 


3 Mircea Zaciu, Prefață la D. Zamfirescu, Spre mare. 

Cele dintii manifestări literare în orașul Bacău au avut loc după 1866 
si ele sint legate, în mod firesc, de apariţia primelor ziare şi reviste 
băcăuane. 

Grigore Tabacaru, într-un subsol la capitolul „Scriitorii Bacăului“, din 
monografia sa „Bacăul de altă dată“, nota: „Fiii celui dintîi ziarist român 
(lonică Tăutul n.n.), au întemeiat în Bacău cea dintii tipografie (casele Taut 
din strada Vulturi) în 1866, unde a apărut ziarul „Zorile“ 4. 

De fapt, după cum ne încredinţează celălalt monograf al Bacăului, 
Costache Radu, primul ziar pentru Bacău ar fi apărut la 2 noiembrie 1859 
şi se numea: „Santinela de Bacău“ ; dar nu se tipărea la Bacău, ci la Iaşi, 
sub forma unei broșuri „găsită printre hîrtiile medelnicerului Neculai Du- 
mitrașcu“. Procesul-verbal în care se hotăra înființarea unui „ziar politic, 
științific, literar, în poliția Bacău“ deschidea și o lista de subscripţie pentru 
susţinerea lui. În continuare, se publica si un cuvînt introductiv semnat de 


redactorul gazetei, Nicu Aslan, din care — după cum afirmă Costache 
Radu — se vede că ziarul era pus în slujba boierimii, a marilor pro- 
prietari 2. 


Se pare ca primul ziar pentru Bacău plănuit la lași a încetat dupa 
primul număr. Dar cu „Zorile“, apărut în 1867, ca organ al „fracțiunii libere 
şi independente“, ziaristica îşi face apariţia in Bacău cu mult mai înainte 
decît în alte orașe, Comitetul de redacţie era alcătuit din tineri intelectuali 
ca: Iancu Negură, D. Holban, Mihai Climescu, Stefan Constandachi și 
Costache Radu, care militau pentru ideile progresiste ale vremii. Marii 
proprietari nu văd cu ochi buni apariţia acestui ziar, făcîndu-i şicane prin- 
tr-un oarecare Brănişteanu, care scoate un alt ziar: „Călăuzul“. În același 
an (1867) încetează amindoua. 

Pe la jumătatea anului 1868, Costache Radu va scoate prima revista 
umoristică cu gravuri — „Rusaliile“, care ar fi făcut „mult sînge rău la 
inima guvernamentalilor și mai cu seamă prefectului“ ?. Si această gazetă 
încetează la 16 februarie 1869. 


1 G.  Tăbăcaru, Bacăul de altă dată, col. publicațiile „Ateneului cultural“, 
nr. 1, 2, 3 si 4, Bacau, 1930. p. 45. 

2 Costache Radu, Bacăul de la 1850—1900, Bacău, 1906, p. 97—98. 

3 Costache Radu, op. cit, p. 113. 

Vechiul comitet de la „Zorile“, tnsufletit în special de acelaşi Costache 
Radu si lancu Negura, va relua lupta publicistică în 1870 cu „Gazeta de 
Bacău“, organ liberal independent mai ales pe plan politic, avînd dese con- 
flicte și procese cu guvernul. „Gazeta de Bacău“ apare regulat — saptami- 
nal — pînă în 1888, în care timp apar şi dispar multe alte publicaţii: 
„Bacăul“, „Vocea Bacăului“, „Coșniţa“ (umoristică), „Observatorul“, „Co- 
muna“, „Siretul“, „Curierul de Bacău“, „Muncitorul“ (condus de I. Gheor- 
ghiu-Budu și D. Rosetti-Teţcanul) ş.a. 

În paginile acestor gazete, destinate în special luptelor politice, unii 
dintre conducătorii lor căutau să încurajeze si preocupările literare. Un 
exemplu grăitor îl constituie același Costache Radu, care în aceeași perioadă 
de activitate ziaristică la „Gazeta de Bacău“, este si director al teatrului din 
Bacău (1875), pentru care scrie comedia în 5 acte Baile de la Slănic, sau 
localizează altele ca: Senatoriul somnoros şi Doctoria soacrelor. 

Cu „Mica revistă“, „foea Societăţii oamenilor care sciu citi“, apărută 
la 15 februarie 1886, se poate vorbi de începutul publicaţiilor cu preocupări 
culturale în orașul Bacău. Într-o „introducțiune“ apărută pe prima pagină, 
această revista îşi propunea realizarea mai multor obiective ce decurgeau 
chiar din statutul societății, publicat, de asemeni, în paginile următoare ale 
revistei. „A starui pentru ca poporul român să înveţe carte: a încuraja cu 
ajutoriu pe copiii ce se disting în școli ; a încuraja industria, agricultura și 
toate meseriile ; a ţine cursuri pentru instruirea adulților; conferințe și 
bibliotecă pentru uzul general al publicului“ +. Pe linia acestor obiective 
sînt demne de reţinut temele conferințelor susținute (comentate în paginile 
revistei) ; despre binefacerile culturii, despre instrucţie și educaţie, despre 
exploratiuni și fenomene polare, despre mitologia greacă şi romană, despre 
femeie ca element progresist în societate ș.a., susţinute de intelectuali de 
frunte ai Bacăului din acea vreme, cum ar fi: profesorii C. Platon, Şt. Cos- 
tandachi, Ion Chivu, avocatul şi publicistul Costache Radu, Gh. P. Ianoli, 
Radu Porumbaru, P. Topliceanu, D. Rosetti-Tetcanul, dr. V. Mancaș ș.a. 

Ca material literar, „Mica revistă“ publică comedia într-un act Doc- 
toria pentru soacre, localizare de Costache Radu, reprezentată prima oară 
la Bacău în anul 1882. Sint publicate numai 9 scene, ocupînd un spaţiu 
întins din paginile celor două numere ale revistei (14 pagini). În numărul 2 
din 6 august 1886 se publică si o fabulă: Leul și măgarul de N. Cismarescu, 
reprodusă după „Meseriaşul român“ din Brașov. 

Desi în numărul 1 se menţiona că „Mica revistă“ „apare o data pe 
lună“, numărul 2 apare abia la 6 august 1886. lar numărul 3 este puţin 
probabil să fi apărut 5. Totuşi „Mica revistă“ reprezintă un bun început în 
acţiunea de antrenare a intelectualitatii băcăuane pe drumul culturalizării 
maselor, constituind un exemplu pentru mai tîrziu. 


4 „Mica revistă“, nr. 1 din 15 februarie 1886, Bacău, p. 2. 
5 În Biblioteca Academiei nu se găsesc decît primele două numere. 

Vor fi existat şi alte societăți culturale care piereau însă în scurtă 
vreme după ce luau ființă. „De ce piereau aceste societăţi? se întreba 
Costache Rada. De boala politicii. Microbii necunoscuţi pe atunci lucrau în 
linişte si distrugerea lor (a societăţilor, n.n.) era mai repede“ 5. 


a 


După 1900, Bacăul cunoaște o activitate publicistică mai rodnică, ma- 
nifestata nu numai prin gazete politice și informative, ci și prin reviste cu 
preocupări literare. 

Dintre acestea, amintim în „primul rind revista saptaminala „Doina 
doinelor“. Directorul ei — un învăţător : G. Marinescu. Redacţia : mai întii 
în satul Mărgineni — Munteni, apoi în Bacău. Primul număr apărea la 
17 februarie 1902 şi se anunță săptămînal, rezistind pina în iulie, același an. 

Din articolele redactionale semnate de directorul ei, ca $i din cuprinsul 
bogat in versuri şi proză inspirate din viata ţărănimii, „Doina doinelor“ se 
recomandă ca o revistă de nuanţă poporanistă, cultivînd dragostea pentru 
o literatură închinată tradițiilor populare. „Noi vrem ca plânsul unui neam 
să se schimbe în cîntec de izbinda, in imn de fericirea si îmbelșugarea tutu- 
ror“ — se menţionează inca din primul număr. Si mai departe: „Noi vrem 
să stirnim entuziasm si dor de luptă ; vrem să trezim poporul din gînduri 
triste, vrem să-l scoatem din întunericul în care se pierde chinuit“. 

Gheorghe Marinescu și colaboratorii săi se adresează în primul rînd 
„inimilor generoase“ ce „sînt razletite prin popor“ și care ar trebui scoase 
la iveală.“ „Veniţi cu noi, sufletelor marete, pasiti cutezatori, și-a noastră 
va fi izbinda !“. 

Crezul si programul revistei „Doina doinelor“ se precizează şi mai 
mult prin articolul redacţional Deslusire, apărut în nr. 2: „Doina doinelor 
nu va propaga principii, nici socialiste, nici antisemite, nici liberale, nici 
donservatoare ; ea nu va bea apă nici de la sala Dacia, nici de la palatul 
băilor Eforiei ; ea nu se va ţinea de urma deputaţilor prin dealul Mitropoliei 
sau alte locuri, căci ei — scurt mişcarea — nu-i place politica. Ce vreți, nu-s 
destule calamitati pe capul nenorocitilor de contribuabili ?* 7 

„Doina doinelor“ este primită cu entuziasm nu numai de cititorii din 

regiunea Bacau, ci si de cărturarii din întreaga tara. De pildă, în numărul 

3 ‘din 3 martie 1902, directorul reproduce cuvintele de incurajare primite 
de la Anton Urziceanu, care salută apariţia revistei „departe de patimi 
scîrboase politice şi vrasmase neamului românesc“, mărturisind totodată 
că „inima-mi plină de bucurie îmi spune că acolo va străluci luceafărul 
„Doinei doinelor“ care va încălzi inimile româneşti“. De asemenea, numa- 
rul 4 din 10 martie 1902 se deschide cu O scrisoare semnată de C. Do- 
brescu- Argeş, din care spicuim, fără alte comentarii: „Doina doinelor“ e 
bogată nu numai în armonii şi cîntece, dar și în alte frumuseți ale litera- 
turii $i spiritului poporan... S-avem gazeta darurilor si dragostelor noastre. 
Să ne întîlnim aici la tine, „sub poale de codru verde“, cu condeiul, cu 
alauta...“ 


é Costache Radu, op. cit., p. 78. 
7 „Doina doinelor*, nr. 2 din 24 februarie 1902, p. 1. 

Un interes deosebit îl prezintă însă o scrisoare asemănătoare a lui 
A. D. Xenopol către revistă, publicată în numărul 11 din 5 mai 1902: 
„Mi-a umplut inima de bucurie cînd am văzut o revistă literară apărînd 
într-un sat românesc“, își începea scrisoarea marele nostru cărturar. Şi 
analizînd numerele apărute pînă atunci, el apreciază că „limba îndeobşte 
este curată“ și că nazuinta revistei merge într-acolo de-a întinde cercul de 
cugetare al poporului român“. Apoi el sfătuieşte conducerea revistei să. 
publice „numai lucrări scrise într-o limbă adevărată românească“, privind 
„viaţa de toate zilele a săteanului“ si pentru a încălzi „pe cit se poate 
simțul national“. Subliniind că ţăranul român are nevoie de înălţarea. 
minții, de îmbunătăţirea vieţii si de iubirea neamului, A. D. Xenopol 
încheie : „Sînt sigur că, îndrumați de aceste călăuze, „Doina doinelor“ va 
deveni o adăugire de pret la comoara de gînduri a poporului românesc“ 8. 

Era apreciată astfel munca harnicului învăţător şi a colaboratorilor 
săi, care, pe lîngă, creaţiile lor originale destinate maselor populare, pu- 
blicau o serie de studii despre folclor şi frumoase culegeri de strigături, 
ghicitori, doine, glume și alte vorbe de duh, conștienți că „flăcăii și fetele 
de la tara ne citesc cu drag si ne urmăresc număr de număr“ — după cum 
constată Gh. Marinescu în articolul Lumină la sate în nr. 6 din 24 mar- 
tie 1902. 

Semnatarii versurilor şi prozei originale nu şi-au înscris numele 
printre consacraţi. Cei mai multi se ascund în spatele unor pseudomine : 
Normand, Viorel, Toma, De la Munte, Vintura-lume ș.a. Sînt totuşi 
câteva nume care se remarcă. În afara directorului revistei, care semnează 
adesea versuri și proză de bună calitate, se întîlnesc și numele unor cola- 
boratori frecvenți și-n paginile altor reviste, cum ar fi: C. Gh. Damaschin 
și C. Cihan, de la laşi, V. Braileanu, Alex. St. Vernescu, Mihail N. Bela- 
dor, Adrian Sulcină ş.a. Se reproduc şi poezii de G. Coşbuc (Numai una), 
N. Beldiceanu (Lăutarul), St. O. Iosif, si traduceri din Odiseea lui Homer, 
de Hristian N. Japu, ori din A. Petöfi si H. Heine. 

Preocupările revistei se îndreaptă si spre mișcarea artistică și cul- 
turală a orașului, chiar în primul număr al revistei se apreciază elogios o 
audiție literar-muzicală ce a avut loc la Ateneul din Bacău, organizată 
de profesoarele Nelli I. Cornea si Cornelia Morţun : „Păstrăm un deosebit 
sentiment de admiraţie pentru nobilele domnisoare si pentru tinerii care cu 
talentul lor în mugure ce se dezvoltă au făcut onoare Ateneului din Bacău. 
La luptă cu toţii pentru alte fapte si mai marete și mai nobile“. Se anunţă 
apoi altă „audiție muzical-literară“ pentru ziua de -17 februarie 1902“, 
în aceeași sala, unde urma să conferentieze Nicolae N. Donici despre Arta 
în general şi despre muzică în special, iar Gh. Marinescu (directorul revis- 
tei) avea să declame : Satira II-a şi Corabia cu robi de H. Heine. 

Ajungind la numărul 13 (din 19 mai 1902), „Doina doinelor“ intra 
în panica specifică revistelor care se intretineau numai din entuziasmul 
cititorilor. Din Mărturisirea sinceră a directorului său, apărută pe prima 
pagină, înţelegem zbuciumul și dificultăţile prin care trecea: „Noi ne fră- 
mintam mîinile, trecem prin toate culorile curcubeului, ne luăm pîinea de 


8 „Doina doinelor“, nr. 11 din 5 mai 1902, p. 2. 

la gură și-o dăm celor de la care nici mulţumiri nu avem... Muncesc părinţii 
noştri, muncesc din greu, muncim şi noi mai din greu, dar ne revoltăm, 
cînd ne zbuciumăm de-a surda“. Si înţelegem mai ales concluzia dureroasă. 
la care ajung părinţii „Doinei doinelor“ : „lată de ce nu trăiesc revistele“. 

Şi cu numărul 14, apărut peste o lună (la 23 iunie 1902), într-un 
format mai mic, „Doina doinelor“ își încetează existenţa. 

Dintre colaboratorii revistei „Doina doinelor“, singura care se va 
afirma în cîmpul creaţiei literare este Nelli I. Cornea (1863—1926). Con- 
ferentiara, muzicanta şi scriitoare, Nelli I. Cornea a desfăşurat o munca. 
culturală remarcată și de presa vremii, în primele decenii ale acestui veac. 
A publicat cîteva volume de schiţe si nuvele, printre care: Însemnări din 
vremea războiului (1916—1919), Flori de cîmp și Irena, dramă în 4 acte 
(Bacău, 1908), avînd ca temă femeia și viata familială. Multe alte lucrări 
i-au rămas in manuscnis, sau raspindite prin diferite reviste din tara. 
Moartea ei este consemnată cu mult regret de către revista „Ateneul cul- 
tural“ în numărul 1 (21) din ianuarie 1927, considerînd că lucrările ei ar 
putea contribui la educarea tinerei generaţii în direcţia „casnică, artistica 
gi mai ales naţională, căci înainte de toate Nelli Cornea a fost o buna 
româncă“ 9, 


Sub aceeași lozincă a „interesului pentru popor“ și tot sub condu- 
cerea unui învăţător : Paul I. Pavlov, apare și revista „Răsăritul“, cu nr. 1 
pe luna mai 1905 și cu subtitlul: „Revistă pentru popor și școală“. Apărea 
lunar, în formatul unui caiet cu 16 pagini si copertă colorată. Redacţia si 
administraţia, la început, în comuna Palanca, iar cu nr. 6, din octom- 
brie 1905, în Bacău, pe strada Mircea nr. 38. 

Din primul număr, articolul redacţional anunţă aceeași direcţie a rea- 
lismului popular, pornind cu un citat din Vlahuţă, drept motto; „Cărţi 
pentru popor! Acolo e un suflet mare care cere. lumină. Acolo stau genii 
ascunse, gata să izbucnească asemenea izvorului care așteaptă în stîncă 
lovitura lui Moise. Acolo-i puterea gi viitorul nostru“. („Semănătorul“, 
an. I, mr. 3, 1901, p. 2.) 

Aşadar scopul urmărit de revista este limpede: „ne-am propus a 
arunca saminta binelui, dreptăţii şi adevărului“, urmărind „ridicarea po- 
porului din întunericyl ignoranței“, căci „poporul, în mîinile căruia sta 
aproape cea mai mare parte din avutul economic al unui stat, are nevoie 
de o cultură serioasă, de o îndrumare către căile propășirii... Poporului 
de la sate se cuvine în primul rînd loc să închinăm munca și activitatea 
noastră“... 10, 

Primele numere ale „Răsăritului“ sînt acoperite mai mult de direc- 
torul — proprietar al său, semnînd diferite articole, poezii povestiri, anec- 
dote, poveţe etc. 


® „Ateneul cultural“, an. III, nr. 1 (2), ian. 1927, p. 26. 
10 „Răsăritul“, nr. 1, mai, 1905, p. 2. 

Una din poeziile sale La țară ne aminteşte de versurile pe aceeași 
temă, ale semănătoristului Deparateanu : 


Dulce-i viata pe la tara, 

E un colt placut de rai: 
Cînd e cîmpul plin de grîne 
Şi cu spicul lor bălai. 


, Alţi colaboratori ai revistei: I. Nicobrad, I. Tisescu, D. I. Bontaș, 
C. S. Codreanu ș.a. (învăţători și profesori). 

Exemplul învățătorului Gh. Marinescu din Mărgineni — Munteni 
este urmat şi de Grigore Tabacaru, învăţător în comuna Fintinele din 
apropierea Bacăului, care, cu același entuziasm, scoate revista „Școala“, 
pusă „sub îngrijirea membrilor corpului didactic“. Nu apar decît două 
numere: primul, la 20 aprilie 1905, iar al doilea, la 20 iunie 1905. Dar 
este demnă de reţinut, și de data aceasta, „ideia unei activităţi culturale, 
care să producă o înviorare a vieţii sătești, o ridicare sufletească“ 4, cum 
va afirma mai tîrziu elevul său, Constantin Moscu. „Ne stringem, noi în- 
vatatorii — se scria în primul articol — „Uniţi“ — împrejurul aceleaşi 
gîndiri ; gîndire si fratie, de pace si de lumina, de apostolică muncă pen- 
tru redeşteptarea inimilor, pentru trezirea avintului de altădată în sufle- 
tele româneşti, pentru adunarea tuturora la sfinta datorie a întăririi și 
inaltarii neamului nostru“. Revista „Școala“ era deschisă pentru lucrări 
morale, pedagogice, literare, economice și ştiinţifice, care corespund ne- 
voilor actuale ale poporului românesc“, după cum subliniază Gr. Tabacaru 
în articolul său, Gândul nostru. 

Cele două articole ale lui Gr. Tăbăcaru, ca și celelalte semnate de 
N. Stoleru, I. P. Anghelescu sau C. Nădejde, care ridică probleme intere- 
sante ale acţiunii de culturalizare a satelor, sînt salutate si de marii căr- 
turari ai vremii: A. D. Xenopol, N. Iorga, C. Istrate, C. Rădulescu-Mo- 
tru ș.a. N. Longa, de pildă, scria in revista „Semănătorul“ : „Dacă am avea 
loc, am reproduce cele două articole scrise de Grigore Tabacaru, prin care 
se deschide noua revistă invatatoreasca „Şcoala“, care începe a ieşi în satul 
Fîntînele (Bacău). Noroc bun!“ 1°. Așadar, Gr. Tabacaru, se anunţă încă 
de pe acum ca un îndrumător al culturii în orașul și ţinutul Bacău. Dar 
vom reveni asupra lui în paginile următoare. 

Lăsînd deoparte alte gazete de la începutul acestui secol ca: „Crai- 
nicul“ (1904), „Bacăul“ (1905—1906), „Nordul“ (1909), „Lumina“ (1912), 
„Vestea“ (1913) ş.a., cu vădite preocupări literare, ne oprim asupra uneia 
cu apariţie efemeră, dar mai importantă decit toate acestea. 

Este vorba de „Orizonturi noi“ — cronică lunară — prima revista 
scoasă la Bacău de către G. Bacovia. Apărea în mai 1915, cînd G. Bacovia 
se întorcea din Bucuresti, cu primele deziluzii. I se alătură doi prieteni: 


1 Constantin Moscu, Activitatea culturală a profesorului Gr. Tăbăcaru, 
Bacău, 1937, p. 13. 

2 N. Iorga, în „Semănătorul“, an. IV, nr. 19 din 9 mai 1909; Cf. Const. 
Moscu, op. cit. 

Smil Kraus şi Ion Iordăchescu. Primul număr cuprindea versuri şi proză 
semnate de cei trei prieteni cu diferite pseudonime. 

Din articolul redacțional se desprind atit speranţele lor cît și îndoie- 
lile cu privire la succesul revistei : 

„În vremea aceasta de medievală expansiune europeană, de sarcasm 
prozaic, crud, existenţa celor mai multi este o dureroasă ironie ; apariţia 
unei reviste, cu preocupări prea literare, e o naivitate amară, desigur... 

„Dar, fiindcă entuziasmul celor care vin pentru artă este mare, 
aproape cu mult mai mare decit talentul lor, aceasta revistă, în această 
localitate, poate să apară“... 

„Orizonturi noi“ va fi refugiul acelor tineri care recunoscind ca 
niciodată nu vor vedea orizonturi noi naturale, se vor resemna cîntind 
orizonturi noi imaginative, dar cu putere de realizare în domeniul culturii, 
urmînd drumul acelor luptători de mai nou, de mai bine, de mai omenesc“...13. 

Din aceste rînduri străbate dezamăgirea poetului G. Bacovia după 
primul contact cu capitala ţării, de unde se-ntorsese totuși, cu speranţa de a 
lua un drum de la capăt, adică pornind din orașul natal, pentru care se 
simțea dator să facă ceva, convins că: „Prin marginile oraşului nostru, 
printre casutele umilite, în nopţile tirzii, în concertul broastelor şi al cîinilor, 
aceste aspiratiuni aveau un sens“. 

Temerile insuccesului nu-i lipsesc la acest început de drum: „Se va 
vedea dacă inversiunile de tot felul, pe care le întinde realitatea, nu vor 
înăbuși, ca și altă dată, o iluzie mai mult“. 

Cu toate acestea, speranţele îl însufleţesc pe Bacovia, conștient că „la 
focarul sublim al artei vom aprinde un lampion cu care vom dibui prin 
întuneric drumul acelora care au plecat mai de mult cîntînd: Orizonturi 
noi... Orizonturi noi.... 14, 

Din revista „Orizonturi noi“ n-au apărut decît trei numere, în lunile : 
mai, iunie și iulie 1915, ca un vis scurt si exuberant de primăvară. 

Colaboratorii se menţin aceiași în toate cele trei numere: George 
Bacovia, care semnează şi cu alte pseudonime: Vag, Geovas, Bob ș.a. ; Ion 
Iordăchescu, care semnează și I. Irion; Smil Kraus, care semna K. Semil, 
şi alţii, ori poate tot ei, ascunși sub pseudonimele : I. Calvar, Emus, George 
Arin etc. 

În nr. 3/1915 colaborează și Al. Macedonski cu fragmente din Marea 
epopee — Thalassa, însoţită. de o scrisoare adresată poetului bacauan : 

„Scumpul meu Bacovia, 

Ştii cit te iubesc eu şi cît preţuiesc de multe micile tale poezii dar ce 
sînt însă mari poeme. Nu pot să nu răspund la apelul pe care mi-l faci în 
numele revistei „Orizonturi noi“ şi-ţi trimit aceste cîteva pagini din prefața 
Marei epopei.“ 

Bacovia si Macedonski se simțeau uniţi prin destin 'și concepție, în- 
fruntînd deopotrivă vicistitudinile vieţii şi disprețul contemporanilor. În re- 
cenzia despre Flori sacre (poezii de Macedonski) Bacovia (Geovas) nota : 


13 „Orizonturi noi“, nr. 1, Bacău, mai 1915, p. 1—2. 
14 Ibidem, p. 2. 

„A scrie despre acest volum de poezii, mi-ar trebui o beţie de hașiș, 
de opium, de parfume orientale, sub un cer de aur şi azur, cu voluptoase 
mingiieri și Suspinări din altă lume. Poate de aceea și criticii noştri stau cu 
atita rezervă fata de acest mare poet... Maestrul Macedonski rezistă vremu- 
rilor, defăimărilor ordinare și nepăsării cu care a fost răsplătit ; iar cînd are 
timp, printre lacrimi, zimbeste... Si daca în sufletul său e şi ură, nimeni nu. 
are mai mult motiv... 

În poeziile Flori sacre, ca şi-n poeziile sale anterioare, apare același 
superb poet, de o eleganţă suavă, unită cu o putere masivă de marmură 
și bronz“ 15, 

Cu „Orizonturi noi“ facem cunoştinţa literaturii băcăoane de calitate. 
Versurile și proza publicate în paginile sale anunţă o direcţie precisă, mo- 
dernă, bacoviană. 

Alături de: Dialog de iannă (în nr. 1) și Monosilab de toamnă (in 
nr. 2), iată o strofă din poezia Cuptor (în nr. 3) semnate de G. Bacovia: 


„Sînt cîţiva morţi în oraș, iubite, 

Chiar pentru asta, am venit să-ţi spun — 
Pe catafalc, de căldură-n oraş, 

Încet, cadavrele se descompun“. 


Dacă asemenea versuri le vom întîlni în volumele poetului, mai puţin 
cunoscute, dar de certă valoare sînt versurile semnate cu diferite pseudonime, 
în care nu putem să nu-l recunoaștem pe Bacovia, fie că el este sau nu ade- 


văratul autor. _ 
lată, de pildă, câteva strofe din poezia În noapte semnate Emus : 


„În noapte, fredonam un cînt 
Prin parcul umed, solitar ; 
Pluteam pe adieri de vînt 
Uitînd de-al lumilor hotar. 


Păream stingher, ca un schelet, 
Bolnav, mai jalnic fredonînd, 
Spre locul verde din brădet 
Prin frigul nopţii tremurind. 
Si-ajuns acolo, am picat, 
Gindind la tine în delir, 

Cînd prin orașu-nmormîntat 
Vibrau vagi note de clavir 16. 


Autorul versurilor poate să fie Smil Kraus, dar ele sint pline de ima- 
gini bacoviene: „parcul umed solitar“ (Decor), „gîndind la tine în delir“ 
(Mars funebru), „note de clavir“ (Trudit, Nocturna). 


5 „Orizonturi noi“, nr. 2, Bacău, iunie 1915, p. 9. 
6 „Orizonturi noi“, nr. 3, iulie 1915, p. 13. 

Bacovian ne apare si Ion Iordăchescu (I. Irion) în poezia Uae victis 

(nr. 1, p. 6) şi nu numai prin titlu amintindu-ne de acel Uae soli, ci şi prin 
sentimentul de uitare a iubirii ; din cauza suferințelor îndurate. Melancolia, 
disperarea si revolta sînt împletite cu surprinzătoare artă : 

„Aşa am stat o noapte, trăznit în veșnicie, 

Si-am vrut să uit de lume, de ceea ce-am iubit; 

Dar cînd eu văd că astăzi e numai nebunie 

Şi foame, și durere, şi plins, ipocrizie — 

Îmi vine dar a crede că totul s-a sfîrșit“. 


Într-o altă poezie, Portul, publicată și în „Ateneul cultural“ nr. 13/1926, 
acelaşi Ion Iordăchescu descrie cu multă forţă artistică decorul specific 
portului „plin de fabrici şi-n fum acoperit“, unde se desfășoară „o muncă 
titanică, nebună“ și unde „cumplit se-ndoaie fierul, ciocanele răsună“, pentru 
că „mii 'de braţe supte muncesc necontenit“. 

Nu lipsesc din peisaj „vapoare monstruoase“ ce „plutesc nepăsătoare* 
si „aduc ori duc la mărfuri, convenţii sociale“. Dar poetul nu se limitează 
doar la o descriere a portului „vast. bogat şi cosmopolit“. El vede acolo un 
„grandios tumult, o veșnică agitare“ și „viaţa îndîrjită“ a proletarilor, dar 
şi un „război între popoare, un egoism de rase barbar şi otelit“. 

Poezia Portul, mai ales prin ultimele două strofe, ne aminteşte de 
Serenada muncitorului a lui Bacovia, prin acea apostrofă vehementă îndrep- 
tată spre lumea burgheză, nepăsătoare fata de suferinţele celor multi. Le 
citez în întregime : 


„Aici în valmasagul cu luxuri aurite 

Vorbeşte capitalul, burghezul triumfal, 

Se savirsesc dezastre, babelul mondial — 

O, secol ce te nărui in neguri nesfirsite... 

Aici pe scena vastă montată din metaluri, 

Se joacă necurmat grozava tragedie... 

Viaţa e-o tortură, spital, paralizie... 

Aici curg banii lumii, aici curg lacrimi valuri“ 17. 


În ceea ce priveşte semnătura I. Calvar — tot un pseudonim desigur 
(poate tot al lui Ion Iordăchescu) — intilnita în fiecare din cele trei numere 
sub rubrica „lubitei din noile vremi“, autorul exprimă idei și sentimente 
frecvente în poeziile bacoviene. De reţinut și aici atmosfera de revoltă 
proletară : 


„Mă sfirşie noianul durerilor profunde 

Zvirlit în largul lumii prin cete proletare ; 

În labirintul groaznic cu forme rutinare 

Simt viforosul zbucium în suflet cum pătrunde“. 


Dar şi note de optimism, învăluite într-o atmosferă tenebroasă : 


1 Ibidem, p. 6. 

„În lumea noastră aspră, pustie şi enormă, 
De vaete lugubre, de lungă tiranie, 
Se-ntunecă privirea-mi în oarba tragedie, 
Căci eu visez o viata de o sublimă formă. 


Închis în adîncimea orașelor ruine 

Cînd strigătul dreptăţii străbate prin mulţime 
Cînd incolteste-n piepturi speranţa spre mai bine 
Ah, sufletu-mi s-avinta din vasta-ntunecime 

Spre alte orizonturi, cu alte lumi virgine...“ 18 


De remarcat, ca și în Portul, aceeași notă vădit romantică putin de- 
suetă, cultivată premeditat, după cît se pare, de școala bacoviană. 

Tot în „Orizonturi noi“ publică Bacovia si proză, de fapt, adevărate 
poeme în proză. Le semnează : Vag sau Bob. Menţionăm : Pe maidan (nr. 2), 
larmaroc (nr. 3) şi cu deosebire „Cubul negru“ (nr. 3), în care se-ntilnesc 
vizibile ecouri din Verlaine si E. A. Poe, atît de îndrăgiţi în tinerețe de 
poetul Plumbului. 

Citez din /armaroc, în care evocarea Bacăului de altădată apare 
evidentă : 

„Caterinca veche... Verlaine, ce plînge-n iarmaroc, în tirgul natal, 
paiata care simte că n-o ascultă nimeni... $i zbucniri bengale... Catalige, 
fluierături... o batistă ce pozează în fumuri colorate... ha, Vasilache dispărut! 

Lume după lume, în noaptea-intirziata... 

Il-ha... orăşelul e plin de praf, de iarmaroc, de oameni şi de 
animale... “, 19 

Proză mai semnează și fratele poetului (Costică) cu pseudonimul 
C. Vaer: Impresii pe stradă, Hamalul. lar J. Irion publică în nr. 3 Zi de 
vară, o descriere a halei din Bacău într-o zi de vară. 

După cum subliniază și Agatha Grigorescu în monografia sa, „nepă- 
sarea totală a unui public străin de poezie şi de orice manifestare culturală 
nu a stimulat material pe visătorii“ initiatori și colaboratori ai «Orizon- 
turilor noi» 2. 

Totuşi, revista aceasta a fost un prilej pentru poetul Bacovia de a-și 
încerca puterile ‘de muncă în cadrul unei publicaţii, fie ea chiar si lunară, 
într-un oraș de provincie. Era o muncă plăcută şi potrivită cu preocupă- 
rile lui. 

Dar banii lui şi ai prietenilor s-au terminat și „Orizonturile“ au dis- 
părut. Pînă în 1930, cînd vor fi reluate, în a doua serie, la Bucureşti. 


Urmează alti ani de zbucium, de luptă, de dezamăgiri. $i pentru Baco- 
via și pentru oraşul său natal. 


18 „Orizonturi noi“, nr. 2, iunie, 1915, p. 8. 
19 „Orizonturi noi“, nr. 3, iulie, 1915. 
% Agatha Grigorescu-Bacovia, Bacovia, E.L., Bucuresti, 1962, p. 82. 

În 1924 revenise în Bacau. Era profesor de desen şi caligrafie la Liceul 
comercial. Tot atunci se afla în Bacău și vechiul său prieten şi coleg de 
şcoală Grigore Tabacaru, „un visător care vroia să ridice cît mai mult 
nivelul cultural al Bacăului“ °t, De curînd fusese numit profesor la Scoala 
normală din Bacău. 

“Cei doi prieteni pun la cale, mai întîi, înființarea unei societăţi 
— Ateneul cultural —, care, potrivit articolului 2 din statut, trebuia să con- 
tribuie „la cultura naţională, socială, juridică, morală, cetateneasca, artistică. 
si științifică a maselor populare“. Acest deziderat se realizează prin con- 
ferinte, ţinute în oraș gi în satele din împrejurimile Bacăului, prin orga- 
nizarea unor expoziţii, înfiinţarea unor biblioteci, serate şi șezători literare, 
şi prin încurajarea publicaţiilor literare și științifice. 

De fapt, Grigore Tabacaru mergea pe linia activităţii începută încă 
de la revistele „Şcoala“ (1905), pe cînd era la Fintinele, și „Vulturul“ 
(1907—1915), la Iaşi. 

Prima şezătoare literară a Ateneului cultural din Bacău a avut loc la 
16 februarie 1925, cu care ocazie a fost sărbătorit poetul G. Bacovia. Și tot 
atunci s-a luat şi hotarirea de a scoate revista „Ateneul cultural“, sub di- 
rectia celor doi prieteni. 

În martie 1925 apare primul număr, avînd formatul „Ateneului“ 
de azi, în patru pagini, purtind ca subtitlu, pe frontispiciu: literatura, 
artă, ştiinţă. 

În articolul redacţional, cei doi directori se exprimă cu mai mult 
entuziasm si încredere decît Bacovia singur în 1915. Ei ştiu că „o revistă 
culturală într-un oraş de provincie pare un paradox“, dar mai știu că o 
astfel de revistă „poate avea valoare în dezvoltarea gustului de apreciere și 
de producere“ 22. 

„Doritorii de cultura — scriu ei mai departe — vor primi revista cu 
ingaduinta ; mucalitii şi jucătorii de cărţi 'vor suride, vor ironiza şi chiar vor 
batjocori... Cu cît însă se va vorbi mai mult în jurul revistei, de bine şi de 
rău, cu atît vom fi mai încîntaţi. Este singurul mijloc de a desmorti şi de a 
trezi lumea din uriașa somnolenta în care este căzută viata în provincie“. 

Așadar, revista se va adresa mai întîi „elitei intelectuale“, și-n al doilea 
rind, „miilor de elevi“, care „doresc sincer să citească o revistă“, căci 
„idealismul lor, adesea plin de naivitate, este speranţa unei lumi mai bune, 
de mîine“. 

Entuziaștii conducători ai revistei sînt gata să înfrunte „indiferența şi. 
nepăsarea, cîte odată revoltătoare a unora“, convinși că „lumina binefă- 
cătoare a soarelui scoate flori din locurile cele mai părăsite“. 

În al doilea număr, din aprilie 1925, într-un alt articol redacţional, 
intitulat Provinciile, conducătorii revistei „Ateneul cultural“ notau cu ironie 
şi amărăciune despre situaţia din orașele provinciale : 


21 Ibidem, p. 154. 
22 „Ateneul cultural“, an. I, nr. 1, martie, 1925, p. 1. 

„Nici o vorbă despre literatură. Nici o vorbă despre artă, absolut 
nimic despre știință. Flori vestede ! Politica şi jocul de cărți sînt motoarele 
de viaţă ale provinciilor“ %. 

Pornind de la această tristă realitate, articolul încearcă să explice de 
ce unii scriitori par rataciti : 

„Ei nu mai găsesc poteca ce duce la simpatia naţiunii. Neincetat caută 
forme noi întocmai ca și neamul nostru, care-şi caută neîncetat locul printre 
alte neamuri. Deasupra pare că planează artificialitatea unei vieţi străine , 
peste tot observi haina de împrumut. Izolati de public, scriitorii au ajuns 
mari individualiști. În jurul lor domnește golul. Toţi scriu pentru mai 
tîrziu, pentru oamenii care or să vină...“ 

Cu toate gîndurile triste — explicabile pentru stadiul societăţii de 
atunci — revista a fost primită cu mult entuziasm, mai ales de tineret: 
„O viata nouă, o adiere de vînt primăvăratec dădea viata durerilor visu- 
rilor tăinuite în atîtea suflete“, scria învățătorul Const. Moscu mai tirziu 
despre acest eveniment, referindu-se la activitatea culturală a profesorului 
Gr. Tabacaru %. 

Si-ntr-adevar, în coloanele acestei reviste vor publica încercări poe- 
tice tineri ce abia atunci se ridicau de pe băncile școlii ca: Al. Sendrea, 
N. Tinta, V. I. Feraru, I. Săndulescu, G. Bărgăoanu, alături de poeţi deja 
consacraţi ca: G. Bacovia, Demostene Botez, Agatha Grigorescu. 

Redacţia și administraţia se aflau pe str. Cimpulu: nr. 10, în locuinţa 
lui Gr. Tăbăcaru, dar revista se tipărea la început (primele 4 numere) la 
tipografia „Cultura“ din Tecuci. 

Cu_numărul 3, isi schimbă formatul, aparind în 16 pagini de mărimea 
şi formatul „Vieţii româneşti“. Si numele revistei se schimbă : cu nr. 5/1925 
se numea „Atencul literar“, pentru ca din nou în 1926 să se numească 
„Ateneul cultural“ și mai tîrziu, simplu: „Ateneul — revistă culturală“. 

Dacă ţinem seama de unele precizări și însemnări redactionale, re- 
vista „Ateneul cultural“ a căutat să rămînă în afara oricăror curente 
literare ale epocii şi a oricărei ideologii : 

„N-a fost susţinulă nici o ideologie — se scrie într-o astfel de în- 
semnare —, nu s-a afișat nici o critică, ci s-a lăsat libertatea publicului 
de a alege și de a judeca singur asupra valorii fiecărei producţii“ %. 

Şi mai departe, aluziile la mentalitatea înapoiată şi la disprețul cla- 
selor suprapuse fata de cultură sînt demne de remarcat: „Polemica am 
lăsat-o pe seama acelora care produc opere geniale orale în taifasuri la 
cafenea si cîrciumă. Totuși, în acest colt de provincie, unde cărţile se joacă, 
iar nu se citesc, unde ştirile se mărginesc la intrigi politice, cinematograf și 
curtea cu juri, ne facem un merit că am grupat zeci de tineri în jurul acestei 
reviste, unde s-a publicat proză și versuri fără ifosele revistelor din cen- 
trele mari“. 


23 „Ateneul cultural“, an. I, nr. 2, aprilie, 1925, p. 1. 

2 Const. Moscu, Activitatea culturală a profesorului Gr. Tăbăcuru. Bacău 
1937, p. 55. l 

25 „Ateneul cultural“, an. II, nr. 1 (21), ianuarie 1927, p. 32. 

Astfel, profilul vădit progresist al „Ateneului“ nu poate fi considerat 
întîmplător. Prezenţa celor două personalităţi ale culturii băcăuane din acel 
timp la conducerea sa i-a imprimat, desigur, acest profil — căci, dacă pro- 
fesorul Gr. Tabacaru se ocupa — în afara dificilelor probleme administra- 
tive — cu aspectul cultural-stiintific al revistei, poetul G. Bacovia se ocupa, 
fără-ndoială, 'de lucrările literare, publicînd în primul rînd el însuși, aproape 
în fiecare număr, versuri si proză. 

Este un fapt puţin cunoscut că multe din poeziile sale, create în acea 
perioadă, au apărut mai întîi în „Ateneu“ și apoi în volume. Poezii ca: 
Scîntei galbene, Belşug, Proză, Umbra, Nervi de primăvară (Singur) Con- 
trast, sînt numai cîteva din cele apărute în paginile „Ateneului“, înainte de 
a fi publicate în volumul Scintei galbene (1926), sau Cu voi (1930). Tot aici 
au fost publicate mai întîi cele mai multe din poemele sale în proză și-n 
special ciclul Dintr-un text comun şi începutul de roman Cintec tirziu. Multe 
din aceste notații lirice ne dau posibilitatea să pătrundem în atmosfera de 
melancolie, singurătate şi revoltă discretă a poetului, în lumea gîndurilor și 
a visurilor sale înăbușite. Pretioase ca document psihologic, ele ne confirmă 
certificatul de naștere al celor mai multe din poeziile sale, pecetea tirgului 
băcăuan de altădată, fapt întărit, de altfel, și de prietenul său Gr. Tăbăcaru, 
într-un articol închinat poetului : „Catedrala din poezia lui poate fi orice 
catedrală ; ea este însă catedrala „Sf. Neculai“ din Bacău; grădina este 
grădina publică a oraşului Bacău ; școala este școala domnească la care 
am învăţat ; codrii sînt de la Hemeiusi, din zare ; ...pina si ploaia si toam- 
nele sînt ale Bacăului“ 26. Pentru ca mai departe, luînd atitudine fata de 
soarta nesigură a poetului, Gr. Tăbăcaru să adauge : „Deși acum în România 
există un minister al artelor, o societate a scriitorilor și o presă liberă, care 
nu erau altădată, totuși indiferența obișnuită persistă... Cine să aprecieze o 
operă aşa de mare şi cum să se desmintă contemporanii lui Eminescu şi 
Şt. Petică“. 

Ca şi-n „Orizonturi noi“, prezenţa lui Bacovia la conducerea „Ate- 
neului“ a imprimat literaturii publicate în paginile sale o linie bacoviană, 
pe care au mers aproape toți semnatarii versurilor şi prozei. Printre aceşti 
colaboratori se poate menţiona în primul rind Agatha Grigorescu, soția poe- 
tului dim 1928, ale cărei poezii se inrudesc prin manieră şi sentimente cu 
poezia bacoviană. Ea publică în „Ateneu“ poezii ca: Dezacord, Seară de 
toamnă. Seară albă ş.a., mai înainte de a le publica în volumul său „Ar- 
-monii crepusculare“ (1926). lată două fragmente : mai întîi din Seara albă : 


„Atita mireasmă Salcîmii își cern simfonia 
De floare De albe parfumuri 

Îmi tulbură nervii acum Şi crinii 

Si-atita potop de petale Înalță cu gesturi sfioase 
Ce-si fringe durerea Prinosuri de jertfa 

Pe drum... Grădinii..." 27 


2 Gr. Tăbăcaru, Bacovia, în „Ateneul cultural“, an. 1l, nr. 6/1925, p. 3. 
27 „Ateneul literar“, an. I, nr. 6/1925, p. 9. 

Şi din Romanta : 


„Dă-mi mina ta firava, 

Potir de floare albă 

S-o string, să-i simţ mireasma 
Şi-n vinele-i subțiri 

Să simt plusînd enigma 

Ce mi-a trezit în suflet 
Atitea tresăriri“ 28, 


Un alt poet si vechi prieten al lui Bacovia, Ion Iordachescu — Amaru, 
cel de la „Orizonturi noi“ (I. Irion), şi el funcţionar la prefectură — ca și 
Bacovia într-o vreme — împrumută, de asemenea, de la acesta factura 
melancolică a expresiei artistice dar și nota de protest social. 

În Vălmășag, de pildă, el reia peisajul industrial din Portul, pe un plan 
mai general si cu mijloace artistice mult evoluate, descriind „cetatea otelita, 
cu-nalte catedrale, cu turnuri înegrite“, unde „sub grelele ciocane“ și din 
vechile tipare topite în cuptoare / În bronz se toarnă forma vieții viitoare“. 
Totodată, poetul vede cum „din zarea mocnita şi cu nori / Sirenele recheamă 
alt rînd de muncitori“ şi că, în timp ce „munca clocoteste mai vajnică-n 
uzine / Pe drumuri și prin fabrici, prin porturi și prin mine / Si fierul iar 
scînteie lovit pe nicovală /. În vastul furnicar cu semne de răscoală“. Ba, 
mai mult, poetul își împleşte soarta lui nefericită — ca si Bacovia — cu des- 
tinul truditorilor, pe „pămîntul ars de patimi“, cuprins de „o jalnică ne- 
vroză“, simtindu-se de-atita vreme „mai singur, stingher ca un boem“, dar 
mereu ademenit de un gînd salutar : 


» Ga tot de azi pe mîine . 

E-o veşnică mișcare a luptei pentru piine... 
Şi-n vălmășagul monstru cu apriga lui goană 
Ah, viata mea pustie se scurge ca o rană“ 2% 


Bacovian se dovedeşte lon Amaru și atunci cînd este cuprins de visuri 
şi speranţe noi cu fiecare reînviere a naturii, cînd „peste tot domneşte o 
strînsă armonie“, ca în Note de primăvară (observați $i asemănarea de titlu). 
Şi lon Amaru visează „o primăvară blondă, cu soare / Pierdută în mister“ 


şi i se pare și lui că: 


„Zvonește-o dulce veselie 
Mai mult ca orisicind 
În larg, peste pămînt...“ 30 


amintindu-ne de acel „Verde crud, verde crud... / Mugur alb, şi roz și pur...“, 
din Notele de primăvară ale lui Bacovia. 


28 „Ateneul cultural“, an. III, nr. 1 (21), 1927, p. 5. 
29 „Ateneul cultural“, an. I, nr. 3/1925, p. 8. 
30 „Ateneul literar“, an. I, nr. 5, iulie 1925, p. 4. 

Interesantă este şi poezia Serenadă de iarnă, în. care se adresează din 
nou „iubitei din alte vremi“, cu aceeași amărăciune, mîhnit nu din pricina 
frigului din natură, ci a celui din societatea în care abia își ducea zilele de 
azi pe miine : 


„E-o noapte de iarnă tirzie, Gindesc ?... sau visez că e bine 
Decembrie își cerne zăpada — Să vină şi vremuri mai bune? 

Şi lumea e-o întreagă urgie, Nu plinge, iubito-n suspine, 

Şi-i vremea să tragem și spada Mai cîntă-mi ceva și mai spune“. 3t 


În acelaşi număr, „Ateneul cultural“ consemna moartea poetului ba- 
covian, „ca un semn 'de pietate pentru artist“, care se definea simplu : 


„Un chin mi-a fost viaţa 

Şi-n noapte am pierit, 

Pe drumul suferinţei 

Ce trist am rătăcit“ 
(Străinul) 3? 


Un alt colaborator al „Ateneului“, cu o activitate poetică mai bogată, 
concretizată și prin două volume de versuri publicate (Simfonii de seară şi 
Drumul morţii), este G. St. Cazacu-Delarast. El îl urmează chiar pe Bacovia 
în capitală după 1928, publicînd împreună cu aceasta „Orizonturi noi“ 
(seria a Il-a) și colaborind si la alte reviste. 

Din poeziile publicate în „Ateneu“ (Icoane sătești, Început de toamnă), 
G. St. Cazacu-Delarast dovedeşte veleitati de bun pastelist, atras de as- 
pectele triste din natura, zugrăvindu-le în imagini proaspete şi limpezi. Lirice 
prin temperament, nota dominantă a poeziilor sale, rămîne totuşi melan- 
colia, sugerată mai ales prin imagini de toamnă sau iarnă, ca în poezia 
Octombrie : 

„În sufletu-mi e toamnă ca si-afara, 
Mă cheamă parcă-n sînul lui pămîntul ; 


Aceeaşi melodie funerară 
Pe străzile pustii și-o poartă vîntul“. 


Sau ca în Gind de iarnă : 


„Ninge ! Flamuri albe spinzur pe cetate, 
Gindul meu pribeag în noapte, 
Calea dorurilor bate !“ 


* 


Am putea cita încă multe versuri izbutite şi ale altor poeţi, colabo- 
ratori ai „Ateneului“ formaţi şi consacraţi de mişcarea acestei reviste în 


31 „Ateneul cultural“, an. III, nr. 1 (21), 1927, p. 11. 
32 „Ateneul cultural“, an. III, nr. 2 (22), 1927, p. 14. 

cei patru ani de existenţă, ca de pildă: N. Tinta, G. D. Apostol, Gh. Bu- 
ricel, I. Sergiu, I. Săndulescu, Al. Șendrea, M. Dumbravă, N. Anghel, 
I. Alecu, G. G. Gruia, |. Lovin, I. Popa, G. Bargaoanu (autor al unui 
volum : Soare şi pămînt) ş.a. 

În ceea ce privește proza literară, în afara „bucăţilor de noapte“ ale 
lui Bacovia şi alte cîteva notații de acelaşi fel ale Agathei Grigorescu, mai 
semnează : Al. Sendrea (Două suflete, Un fiu), Gh. Nicolau (Mila), N. An- 
ghel ș.a. 

Nu sînt lipsite de interes și unele traduceri sau articole din şi despre 
scriitori ai literaturii universale contemporane. Gh. Nicolau închină un ar- 
ticol comemorativ la 30 de ani de la moartea lui Verlaine 3 ; G. Zlotescu 
traduce din Liturghia umbrelor de Anatole Francet; iar Demetrio G. 
Berea din Sfârşitul suferințelor de René Pujol 35. 

Despre Jean Moréas scrie același Gh. Nicolau și din poeziile sale 
traduc Alex. Westfried (Nocturnd) % şi Agatha Grigorescu (Sonet) 37. Ceea 
ce demonstrează preocuparea acestei reviste de a păstra un contact cît mai 
strîns cu fenomenul literar european contemporan. | 

Sectorul criticii literare era, de asemenea, susţinut de condeie com- 
petente, consemnîndu-se apariţia unor carti și reviste de mare anvergură. 
Chiar din primul număr, sînt recenzate opere ca: Lîngă pămînt de Adrian 
Maniu (N. Cristoveanu) si Kira Kiralina de Panait Istrati (G. I. Capril). 
lar mai tîrziu, asemenea recenzii mai semnează : J. Săndulescu, I. Alecu, 
Gr. Tăbăcaru, Dem. Berea ș.a. 

O dovadă a afirmării acestei reviste pe plan naţional o constituie și 
schimbul cu o serie de reviste de mare circulaţie din tara, ca de pildă: 
»Gindul nostru“, lași (dir. S. Teleajen), „Freamătul“, Focşani, „Cultura 
poporului“, Cluj, „Salonul literar“, Arad (dir. Al. Stamatiad), „Ramuri“, 
Craiova (dir. N. lorga) „Suflet românesc“, Craiova, „Flamura“, Craiova, 
„Graiul românesc“, „Viaţa literară“, „Cetatea literară“ (dir. Camil Pe- 
trescu), „Pagini libere“ din Bucuresti ș.a. 

În ultimul an (1928) „Ateneul“ nu mai apare regulat. Trecea prin 
inerentele dificultăţi materiale. Numărul 5 (25) apare numai cu 8 pagini, 
pentru ca apoi să apară, cu multă întîrziere, trei numere (6—8), însoţite de 
un supliment de „lecturi pentru copii“ sub îngrijirea profesoarei Zamfira 
Demetrescu. G. Bacovia nu mai semnează nimic în acest triplu număr. 
Plecase din nou la Bucuresti, unde se stabilește si se căsătoreşte cu Agatha 
Grigorescu. 

De fapt, dupa 1928, „Ateneul“ se va conexa cu „Revista învăţătorilor“ 
care ia ființă în acel an, ca organ al Asociaţiei învăţătorilor din orașul și 
judeţul Bacau și sub direcţia lui Gr. Tăbăcaru. Numărul 7 şi 8 (conexat) din 
„Revista învăţătorilor“ conţine multe colaborări comune cu ale triplului 
număr (6—8) al „Ateneului“. 


33 „Ateneul literar“, an. I, nr. 7/1925, p. 11. 

34 „Ateneul cultural“, an. I, nr. 3/1925, p. 9—14. 

35 „Ateneul cultural“, an. I, nr. 2/1925, p. 3. 

36 „Ateneul — Revista culturală“, an. I, nr. 10/1925, p. 154—159. 
3? „Ateneul literar“, an. I, nr. 6/1923, p. 13. 

În continuare, pînă prin 1930, sub forma unor publicaţii ale „Ateneu- 
lui“, vor mai apărea doar o serie de capitole din monografia lui Gr. Taba- 
caru : Bacăul de altă dată, care, de asemeni vor apărea şi-n „Revista învă- 
țătorilor“ (numerele 7—12). 

Dar „Ateneul“ nu va dispărea, mai ales ca instituţie culturală, condusă 
cu același entuziasm de profesorul Gr. Tabacaru, organizind mai departe 
sezatori literare, conferinţe, biblioteca publica și alte manifestări culturale, 
in care principalii animatori erau cadrele didactice. \ 

lar „Revista învăţătorilor“, pe lîngă articole de pedagogie, lecţii prac- 
tice şi informaţii de pe tărîmul școlii, va continua să publice suplimente 
literare, la care vor colabora multi dintre semnatarii paginilor „Ateneului 
cultural“ : G. Bargaoanu, Gh. Ionescu, N. Anghel ş.a. 

Dar locul unei reviste literare de prestigiul „Ateneului“ şi „Orizonturi 
noi“ nu va fi luat nici de „Revista învăţătorilor“, nici de „Orientări“ (1932), 
nici de altele care au apărut si au dispărut de grabă dupa aceea. 

Viaţa literară în Bacău, ca și în alte orașe ale Moldovei, este dimi- 
nuată, limitată sau subordonată unor preocupări politice străine de aspira- 
tiile fireşti ale maselor populare, pe măsură ce se apropia al doilea război 
mondial şi vremurile vitrege care l-au însoţit. 


FOLCLORUL ÎN CREAŢIA LITERARĂ A LUI PAVEL DAN 


DUMITRU POP 


Pavel Dan se înscrie în istoria noastră literară nu numai ca unul din- 
tre cele mai autentice talente și mature conștiințe artistice pe care le-a 
înregistrat în evoluţia ei proza românească din Transilvania, ci şi ca unul 
dintre cei mai înzestrați scriitori de inspiraţie folclorică. 

Elementul folcloric a pătruns adînc in toate scrierile de inspiraţie tă- 
rănească ale lui Pavel Dan: Copil schimbat, Ursita, Zborul de la cuib, 
Iobagii, Înmormântarea lui Urcan bătrînul, Priveghiul, Poveste țărănească. 
Alături de mentalitate şi limbă populară, au intrat în țesătura lor motive 
şi concepţii folclorice, descrieri de manifestări folclorice, frînturi de poezie 
populară, zicători, proverbe și expresii folclorice, precum şi procedee artistice 
specifice literaturii populare. 

Pavel Dan pune la contribuţie pe scară langă superstitiile și produc- 
tiile din fondul folcloric primitiv, aceasta ajutindu-] să sublinieze puternic 
existenţa mizeră a unei bune părți a țărănimii transilvănene din timpul său 
si, indirect, să condamne reaua orinduire a societăţii (de ex. in Jobagii). 
Valorificînd tradiţia progresistă a înaintaşilor săi (Agîrbiceanu, Coşbuc, Bu- 
dai-Deleanu), Pavel Dan a știut să combată chiar (la modul artistic), ca nici 
unul dinaintea lui, superstitiile, prin sublinierea efectelor dezastruoase ce le 
au în viata celor multi. Superstitia este de pildă aceea care l-a chinuit pina 
la pierderea limpedei judecaţi pe motul sărac — ne spune în Copil schim- 
bat — şi tot ea este aceea care l-a omorit pe Vasile din Ursita. 

Referindu-ne la baza folclorică a povestirii Copil schimbat, credem: 
că ea reprezintă transpunerea în registrul literaturii culte a uneia dintre 
numeroasele înfiripări literare populare ale superstitiilor curente. În sînul 
masei, credinţele și superstitiile trăiesc în genere ca piese izolate (integrate 
desigur în complexul mentalitatii şi condiției istorice a ţăranilor) și actio- 
nează în genul proverbelor și zicătorilor : nu e bine să torci marti seara, 
că te duce Martolea. Ca să nu se întoarcă mortul în chip de strigoi, sparge 
la ieșirea lui din casă un vas de lut! Strigoii iau de obicei chip de pisică; 
dacă, umblind noaptea, se tine o pisică de tine, să știi că e strigoiul, si ca 
să scapi de el, fa-ti cruce! etc. Foarte adeseori însă superstitiile acestea 
circulă şi capătă trăinicie în mintea oamenilor din popor pe calea unor 
plăsmuiri artistice în proză, adevărate povești populare ce iau naştere dintr-o 
falsă experienţă personală. De exemplu, credința în strigoiul prefăcut în 
pisică, asociată cu întîmplarea că, într-o noapte, cineva, trecînd peste o 
rîpă sau printr-un loc pustiu se intilneste cu o pisică ce miaună, poate 

prilejui nu numai confirmarea superstiţiei, ci, datorită imaginaţiei deosebit 

de fecunde in asemenea împrejurări, si trecerea ei pe planul prozei artis- 
tice. Într-o primă fază a naşterii ei, avem de-a face cu o simplă plăsmuire 
cu caracter autobiografic, ce este povestită altora, de obicei la ocazii spe- 
ciale, la șezători (în discuţiile pe tema strigoilor), la persoana întîi. De aci 
înainte ea pătrunde în masă, vorbindu-se despre o a treia persoană, ca în 
cazul poveștilor propriu-zise. Înfiripări de natura aceasta, pe cale de dis- 
paritie astăzi, apăreau mereu în trecut, ceea ce făcea ca ele să se impună 
numai cu greutate ca piese de mare rezistență. În asemenea cazuri era pre- 
ferată de regulă experienţa cea mai recentă. Oricum, sîntem în faţa unei 
adevărate specii de literatură populară, nestudiată pînă acum la noi. 

La baza povestirii Copil schimbat găsim o asemenea poveste — schim- 
barea noului născut de către niște fiinţe demonice cu unul bolnav !, po- 
veste care a fost surprinsă sau redată în intiia fază a procesului ei de 
creaţie, ca o întîmplare personală, adevărată. Nu stim în ce măsură cores- 
punde realităţii afirmaţia scriitorului, făcută la începutul povestirii, că lu- 
crurile le-a auzit în copilărie de la un „mocan“. Ea este verosimilă şi este 
întărită chiar de către unii din aceia care l-au cunoscut şi cu care a discutat 
problema. 

Datorită elementelor ei de construcţie, luate aproape exclusiv din fon- 
dul folcloric primitiv, al magiei si superstitiilor, s-ar părea la prima vedere 
că povestirea lui Pavel Dan are un caracter fantastic prin excelenţă și că 
prin elementele macabre ce le cuprinde, autorul este un romantic în genul 
lui Burger, Schiller sau Eminescu. 

Într- adevăr, nu cunoaştem în întreaga noastră proză artistică o operă 
care să concentreze un mai mare număr de motive folclorice primitive. lată 
numai cîteva dintre ele: cînd pornesti la drum, mai ales noaptea, nu e bine 
să te uiţi înapoi? ; dracii, zmeii şi celelalte duhuri necurate își au locurile 
lor preferate şi-l ademenesc pe om prin diferite mijloace : „miorlăituri ca 
de pisică“ si chiar vorbe, chemări omenești (p. 201); caii simt cînd ajung 
în preajma duhurilor rele (îb:d.) ; „diavolul se face umbră de copac şi daca 
îl calci te prinde“ (p. 202).; muma-pădurii îngînă pe cei ce vorbesc sau 
strigă în pădure /ecoul/ (zbid.), diavolul are putere asupra omului numai 
pina la revărsatul zorilor, cînd cîntă cocoșii, pentru că „lumina zorilor“ îi 
topeşte oasele, iar „cocoșii negri“ îi beau ochii (p. 205, 208) ; picioarele lui 
au copite de cal (p. 205) ; diavolul fură copiii mici, „de tita“ şi-i tine pina 
li se împlineşte vremea, ca apoi să-i ducă la alti părinţi decît aceia care 
i-au născut (pp. 205, 206) ; zmeul trece în zbor pe deasupra satelor și hota- 
relor, în forma unei dire de foc (p. 201—207) ; prefacindu-se în fecior, el 
merge si chinuie fetele mari (zburătorul — p. 207), pentru ca apoi, din- 
du-se peste cap, să se prefacă din nou în duh necurat (ibid.); alteori, el 


1 Superstitia aceasta a fost altădată larg răspîndită la romani: Gr. Silagi o amin- 
teste în cursul său de mitologie daco-română, rămas în manuscris; date mai bogate gä- 
sim la: Vasile Scurtu, Cercetări folclorice în Ugocea românească, în „Anuarul 
arhivei de folclor“, VI (1942), p. 155, 163; Frincu-Candrea, Românii din Munţi: 
Apuseni (Mofii), Bucureşti, p. 148, ş.a. 

2 Pavel Dan, Scrieri alese. Ediţie îngrijită şi prefațată de Florian Potra, 
Bucuresti (1957), p. 200; toate trimiterile le vom pune la textul acestei ediţii. 

rapeste vitele oamenilor, dacă gazda n-a luat măsuri de prevedere, sfintind 
poiata (p. 208) etc. 

Apoi numeroasele practici magice ce apar în textul operei: „şolo- 
monarii poruncesc norilor ca la niște cîini blînzi“, făcînd „să ploaie la. 
Crăciun și să ningă la Rusalii“ (p. 201); de duhurile rele, de diavol, omul 
se poate apăra printr-un talisman (aci „epistolia căzută din cer a Maicii 
Domnului“), prin semnul crucii, invocarea numelui lui Dumnezeu (p. 203), 
ori prin prinderea lui într-un cerc făcut cu briceagul, cînd diavolul se află 
„în bătaia sufletului“, amenintindu-l şi blestemîndu-l (ibid.); diavolul se 
ascunde uneori la ,titina ușii“, „în horn“, „în umbra bradului“ (p. 207) etc. 

La acestea trebuie adăugate descrierile fantastice, de basm, presărate 
în Copil schimbat ; matahala ademenitoare din pădure, asemănătoare ca 
înfăţişare exterioară monștrilor din proza populară ; umbrele stranii ale 
copacilor, stîncilor şi norilor, cu aspect de fantome ; zgomotele sinistre din 
liniștea nopţii venite parcă din altă lume și mai ales încăperea apocaliptică 
în care erau aduși copiii, cu aerul ei rece și mocnit, cu pereţii umezi și 
lumina roșie, sîngerie, cu ușa grea izbită în urmă, despartind cele două 
tărîmuri etc. 

Concentrate la un loc, toate aceste elemente, ce aduc ecouri din men- 
talitatea primitivă, alcătuiesc o adevărată lume fantastică, de basm, de vis 
şi de vrajă. Nicăieri în proza noastră cultă nu întîlnim o atît de amplă, de 
originală și de pozitivă valorificare artistică a străvechiului fond folcloric 
românesc. Prin intenţie și prin procedeul utilizat, scriitorul face operă pro- 
fund realistă. Povestirea Copil schimbat reprezintă fructul preocupărilor 
lui Pavel Dan pentru unul dintre multiplele aspecte de viaţă ale ţărănimii 
dintre cele două războaie mondiale, un aspect care pentru cunoașterea ei 
reală nu putea lipsi. Dar, spre deosebire de genul amintit de povești popu- 
lare, din care s-a inspirat, în centrul cărora se situează superstitia însăși, 
aici autorul strămută centrul de greutate pe eroul povestirii sale. Acesta 
primează chiar fata de elementul de legendă al poveștii : explicarea boalei 
copilului. Nu surprindem apoi nicăiri în paginile lucrării adeziunea lui la 
conținutul fantastic al faptelor povestite, recunoașterea lui, ci dimpotrivă, 
ceea ce ne izbeşte este sentimentul de compasiune pentru eroul său, victimă 
a superstitiei. E foarte posibil ca geneza povestirii să se găsească în senti- 
mentul trait de scriitor la vederea unui copil de mot, paralizat, boală căreia 
în starea lui culturală înapoiată, tatăl său îi dădea această interpretare 
ireală, nestiintifica. În sfîrșit, e necesar să subliniem in mod deosebit că in 
gura personajului său ţăran, povestea are un caracter realist, pentru că in 

„mintea lui superstitia, mitul, fantasticul trăiesc activ, ca fapte adevărate 3. 

Avînd precizată această problemă, nu putem trece mai departe fără 
să subliniem temeinicia cu care stăpînește scriitoru! bogatul material docu- 
mentar, folcloric, ce intra în paginile operei si modul cum ştie să-l utilizeze 
pentru desfășurarea acţiunii și pentru analiza psihologică a personajului său. 
Există aici pagini ce pot sta alături de ale lui Caragiale din O faclie de 


3 CE. si Ion Const. Chitimia, Problema clasificării şi definirii literaturii 
populare in proză, în „Studii și cercetări de istorie literară şi folclor“, III (1954), 
p. 47—62. 

Paste, cu care prezintă si unele afinități sub raportul analizei sufleteşti a 
eroului. Numai că, în vreme ce Leiba Zibal acţionează îndrăzneţ la un 
moment dat sub impulsul fricii provocate de cauze obiective și a instinctului 
de conservare, eroul lui Pavel Dan acţionează exclusiv sub imperiul super- 
stiției. Sentimentul de teamă cheamă din adîncuri alte şi alte credinţe şi 
tot atîtea remedii magice, prin care tensiunea dramatică creşte, ducînd tot- 
odată mai departe firul povestirii. Măiestria scriitorului se pune în lumină 
şi în modul în care ştie să lege între ele diferitele elemente folclorice. 

Începînd printr-o relativ calmă reflecţie asupra sentimentului de frică; 
inspirată de vedenia nevestei bolnave, eroul isi aduce aminte că uitase să-și 
facă cruce cînd a pornit de acasă, ceea ce determină inconştient un reflex : 
să se uite înapoi. Faptul îi aduce în conştiinţă superstitia potrivit căreia 
nu e bine ca la drum să te uiţi înapoi. De aici înainte sentimentul de frică 
începe să-l stăpînească. În mintea lui au loc diferite asociaţii, alimentate de 
fondul străvechi de credinţe și practici populare. De unde la început se 
zbate ca să se elibereze de obsesia superstitiei, într-un moment următor 
lupta se duce în cadrul acesteia. Invocînd argumente magice, vrea să scape 
de urmărirea duhului necurat, pentru ca pina la urmă, cucerit de superstiție, 
să devină ofensiv, să se ia de piept cu diavolul. Infrint de data aceasta, 
eroul câştigă totuşi: călit în flacăra tragicei şi înspăimîntătoarei lui întîm- 
plări, el a ajuns un iniţiat, un vrăjitor ; de aici înainte îl va stăpîni el pe 
diavol. Sentimentul de compasiune al cititorului pentru eroul lui Pavel Dan 
crește prin acest desnodamint tragic, de o deosebită semnificaţie socială : 
forţa superstitiei este expresia nemijlocită a înapoierii culturale și, implicit, 
a mizeriei materiale. 

Într-un mod relativ asemănător procedează Pavel Dan şi în schiţa 
Ursita. Credem că şi aceasta a crescut pe o plăsmuire populară ce are la 
bază credinţa în ,ursita“ și „vise“. În condiţiile aceleiași stări culturale, 
a putut persista superstitia după care fiecare om îşi are „ursita“, destinul 
său, de la care nu se poate abate si ea este dezvăluită uneori prin vise, 
prin „visele curate, de la Dumnezeu“. Așa i s-a întîmplat lui, eroului po- 
vestirli, aşa i s-a dezvăluit și mamei sale. Ursita pare a fi prelucrarea unei 
povestiri populare pe această temă. Ca si în cazul precedent, autorul nu 
ancorează la concluzia producţiei folclorice. Dimpotrivă, aducindu-ne în 
scenă un ţăran măcinat de boală, în sufletul căruia superstitia capătă o 
asemenea forţă încît e in stare să- | ducă la sinucidere, Pavel Dan îmbogă- 
teste imaginea sumbra a satului vremii sale. Alaturi si dincolo de compa- 
siunea pentru „ursita“ eroului, cititorul simte același sentiment de dezapro- 
bare fata de implacabilul ei în condiţiile timpului. 

În nuvela Jobagii, Pavel Dan face de asemenea apel la o specie de 
literatură populară și anume la legenda religioasă apocrifă din ciclul „Dum- 
nezeu și Sfîntul Petru pe pămînt“. Aceasta este însă utilizată parțial, nu- 
mai ca modalitate de a-l introduce pe cititor în problematica operei sale. 
De aceea se omite chiar elementul esenţial, de legendă : explicația. Asupra 
acestei probleme vom reveni. 


1 Vezi informaţii despre „ursită“ la Vasile Scurtu, op. cit, p. 158 şi 
Frincu-Candrea, op. cit, p. 147—148. 

Dacă în cazul scrierilor Copil schimbat, Ursita şi lobagii avem de-a 
face cu utilizarea şi chiar prelucrarea mai mult sau mai puţin fidelă a unor 
specii de literatură populară 5, în Înmormântarea lui Urcan bătrînul şi în 
Priveghiul Pavel Dan procedează la transpunerea în literatura cultă a 
unor manifestări folclorice. Prin ele, la cunoașterea artistică a satului din 
Cimpia Transilvaniei se adaugă un aspect important. Alături de celelalte 
schiţe, nuvele şi povestiri țărănești publicate, acestea nu erau în intenţia 
lui Pavel Dan altceva decît părţi şi exerciţii în vederea operei sale de 
căpetenie, rămasă abia începută : un mare roman al Cimpiei. Cu gîndul la 
acesta, scriitorul a desfășurat o amplă muncă de documentare, orientată 
către cele mai diferite aspecte ale vieții satului. Pe lîngă însemnările cu- 
prinse în jurnalul său intim si, mărturia operei sale literare, care fac dovada 
unui bun observator al societăţii, acei ce l-au cunoscut şi-l amintesc ca un 
spirit veșnic investigator, mai cu seamă atunci cînd se afla în mediul tara- 
nesc. Îl interesau necazurile și sursele lor sociale, gîndurile de fiecare zi 
ale ţăranilor, modul lor de trai, felul de a se exprima, obiceiurile, poveştile si 
cîntecele lor. În ordine folclorică, l-au preocupat, cu deosebire principalele 
manifestări colective și rituale, între care în primul rînd tnmormintarea. 
Există indicații că adunase un material foarte bogat în legătură cu nunta. 

Ceea ce trebuie arătat este că manifestarea morţii — ca de altfel şi în 
cazul povestirilor Copil schimbat şi Ursita — nu este redată cu un interes 
exclusiv folcloric ; ea este integrată în însăși viata satului. Pe primul plan 
în atenţia noastră stă astfel satul, cu comportamentul și reacţiile pe care 
le provoacă în sufletul obștei moartea cuiva. În contrast cu povestirile dis- 
cutate anterior, acestea frapează prin realismul lor net. În Priveghiul datele 
sînt concentrate într-un moment folcloric central. 

Din necesităţi literare, scriitorul a scos în relief citeva figuri proemi- 
nente, care îl ajută sa definească în mod pregnant specificul priveghiului 
din Cimpie. El ne apare ca un ritual laic, ceea ce consuna cu interpreta- 
rea pe care i-o dau de obicei ţăranii. Ceremonia religioasă e scurtă, con- 
ventionala si insignifiantă : „După plecarea lor [a preotului și dascalului] 
oamenii se simtira mai în larg“ (p. 162). Priveghiul este un simplu obicei, 
avînd rostul de a ajuta familia celui dispărut, ca să nu lase mortul singur. 
Dar pentru că din pricina oboselii din timpul zilei participanţii se găsesc 
adesea „pe puntea dintre somn și viata“, îngînă cîte o doină, tinerii se 
joacă „de-a priscalitele“ şi „de-a mersul în rai“, bătrînii joacă cărţi, se bea 
vinars etc. (p. 165). Totul ia așadar aspectul unei sezatori, cu cîntece, 
glume şi ghidusii. 

Poate si pentru a dezvalui intregul sens laic al priveghiului, dar mai 
ales pentru a imprima lucrarii un caracter de satira sociala, Pavel Dan 
alege o situaţie specială. Lucrurile se petrec in casa unui bogătan, care 
şi-a pus capăt zilelor aruncindu-se în fintina, nemaiputind suporta cîinoşe- 
nia nevestei și a fiicei sale. Se fac posibile astfel în cursul povestirii impli- 
catiile de natura etică şi socială, implicații care domină în cele din urmă 


3 Nu ne oprim asupra numeroaselor proverbe și zicători presărate în opera lui 
Pavel Dan, care au nu numai rostul de a da povestirii culoarea ţărănească, ci si de a 
strecura cîte ceva din specificul gîndirii personajelor. 

povestirea. În acest cadru apare personajul Şuta, un tip literar de mare 
consistenţă, ce închide în sine o întreagă concepție de viata populară. Suta 
reprezintă însăşi masa populară, cu optimismul ei robust, cu ideile şi vioi- 
ciunea caracteristice. Prin el priveghiul. lui Toader se transformă într-o 
adevărată batjocură, în ură și răzbunare. Conflictul pe care îl provoacă 
porneşte de la un moment folcloric al priveghiului : parodiază anume, inci- 
siv, bocetul ipocrit al soţiei defunctului, punind, indirect, în lumină întregul 
comportament neomenos fata de soţul ei pe cînd era în viaţă. În chipul 
acesta priveghiul nu numai că nu reprezintă un moment sacru, solemn, ci 
dimpotrivă, poate fi chiar prilej de umor ŞI satiră. Tinem să precizăm că 
însuşi procedeul pe care îl pune scriitorul în seama lui Suta şi pe care 
îl întîlnim și în piesa de teatru Occisio Gregorii in Moldavia Vodae tra- 
gedice expressa®, se regăseşte aievea în folclor 7 

În vreme ce în Priveghiul Pavel Dan se opreşte asupra unui singur 
moment din manifestarea folclorică legată de moarte, în Inmormintarca 
lui Urcan bătrînul lucrurile capătă o dezvoltare mai amplă. E vorba de 
cîteva secvenţe folclorice din ciclul morţii, începînd cu semnele ei preves- 
titoare si terminînd cu îngroparea mortului. Nuvela înregistrează astfel 
— laconic ce-i drept — sosirea neașteptată a lui Urcan, bolnav, și asocia- 
tiile grabite ce au loc în mintea batrinei cu semnele ei prevestitoare de 
moarte (i s-a bătut toată ziua ochiul stîng, a visat „că umbla prin tină 
pînă la genunchi si își pierduse năframa“ — p. 61) ; evoluţia rapidă a bolii 
şi încercările de a combate (între altele prin descîntecul de deochi — p. 65, 
69), actul morţii propriu-zis, cu teama ca Urcan să nu se stingă fără lumi- 
nare și fără popă (p. 71), primele bocete la căpătiiul celui dispărut, pre- 
gătirile de inmormintare (alegerea zilei în funcţie de prescriptiile tradi- 
tionale, colacii şi băutura pentru comindare — p. 71, 73) şi, în fine, ceremo- 
nia înmormântării (stropirea mortului cu vin, înainte de prohod, darea vinar- 
sului și colacilor peste sicriu, carul mortuar, bocetele etc. — p. 99, 104—106, 
111 ș.a). Şi aici, ca și în Priveghiul, manifestarea folclorică e integrată în 
viaţa socială a satului, mai bine zis, scriitorul privește satul în împrejurarea 
specifică a înmormîntării. Dar deoarece acestea nu constituie altceva decît 
un cadru pentru subiectul nuvelei, totul este pus de acord cu ideea poetică 
pe care o urmărește : batjocura, răzbunarea satului pe neamul Urcanestilor. 


6 Textul manuscris se găseşte în Biblioteca Academiei Republicii Socialiste România, 
Filiala Cluj, fondul Oradea, nr. 103. 

7 Vezi un exemplu la Bela Bartok, Cintece poporale româneşti din comitatul 
Bihor (Ungaria), Bucureşti, 1913, p. 190. Noi înşine am cules. în vara anului 1956, o pro- 
ductie asemănătoare, din comuna Budureasa, raionul Beiuș. Iată conţinutul ei: O femeie 
îi făcuse zile amare bărbatului în toată căsnicia lor. Cu ocazia morţii îl boceste evocind 
cîteva aspecte din viata lui de păstor: 


„Dragu meu, luate mneu 
Cînd vinei tu cu uăile 
Vinei ta’ zicînd d'in fluier etc. etc.“ 


Un spirit satiric din sat, cunoscind ipocrizia vaduvei, fi transforma bocetul intr-o 
adevărată piesă de comedie : reproduce întocmai versurile și melodia ei, iar după ultimul 
vers citat adaugă cîteva note muzicale săltăreţe ce imită fluierul. La aceasta cei prezenţi 
au izbucnit, pe bună dreptate, în hohote de ris (inf. Laza Simion, 60 ani). 

De aceea, nu întîlnim nici aici atmosfera sobră și impresionantă, specifică 
obişnuitelor înmormântări ţărăneşti. Procedind prin contrast, cadrul folclo- 
ric îl ajută pe scriitor să persifleze, să batjocorească. Inmormintarea lui 
Urcan e o crudă comedie, ale cărei victime sînt toţi cei din „neamul său, 
hapsini, hrăpăreţi si rai.“ Morala operei este necruțătoare mai ales pentru 
Urcan. Batjocura postumă, din ultimul său drum, este însă justificată. În 
ordine folclorică, moartea lui coincide cu naşterea unui strigoi: „În urma 
lor [a Urcanestilor ce se întorceau de la groapă] începu să suflet un vînt 
rece, vînt de primăvară, vînt necurat... 

Lîngă movila proaspătă de pămînt, infulecindu-si uneltele în spate, 
cei doi gropari, ale căror umbre se topeau in apa negrie a nopţii, detera 
cu socoteală că undeva s-a spînzurat un om...“ (p. 112). Există în popor 
(prin Sălaj, de exemplu) credința că sinucigașii prin spinzuratoare devin 
strigoi, iar la moartea lor se iscă din senin un vînt „necurat“. 

Deosebită ca tendinţă și atmosferă de ultimele două povestiri, Zborul 
de la cuib este alimentată de aceeași împrejurare folclorico-etnografica : 
moartea. Natura subiectului ei (e vorba de moartea tatălui său) i-a impri- 
mat un puternic caracter liric, de durere și meditație, cu accente de bocet 
și cîntec de înstrăinare. 

Apar şi aici diferite elemente din ritualul înmormîntării : „Mortul e 
aşezat în fruntea casei pe un pat împodobit cu velinte de lina de toate 
culorile, cu tot ce are casa mai mîndru. E acoperit cu pînză albă de casă: 
la cap și la picioare clipesc două luminari făcute de ceara negrie ; pe piep- 
tul lui e pusă o seceră“ (p. 118). E amintită comindarea, oglinda întoarsă 
în cui, carul mortuar tras de boi ,impodobiti cu năfrămi negre în coarne“, 
bocetele etc. (p. 123—125). În centrul interesului nostru apare însă altceva : 
drama despărțirii prin moarte la sate, şi în sensul acesta schița prezintă 
legături trainice cu ideea poetică a Mioriţei. lată-l pe Simion bolnav, mai 
atent și mai duios decît oricînd fata de soţia sa. lată-l apoi pătruns de 
grele presimtiri, adunînd lucrurile de prin curtea casei, ca înaintea unei 
mari sărbători, iar noaptea, în ultima lui noapte, se scoala și iese cu greu 
afară : „s-a aşezat cu coatele pe tirnat şi se uita, se uita. Se uita așa lung 
la toate, ca si cum ar fi ştiut că le vede pentru cea din urmă oară. 

S-a uitat la fîntînă, apoi s-a dus la șură și s-a uitat la plug, la 
grapă... I se duceau ochii pe toate. 

Afară era lună ca ziua. Vaca rumega in pripor. S-a apropiat de ea 
şi am văzut cum își lipește obrazul de capul ei... Ramineti pustii, dragii 
mei, a zis cu ochii plini de lacrimi. Apoi şi-a pus mîinile pe piept“ (p. 122). 

Nu s-ar „putea afirma că e vorba de o influență a Mioriței ; Pavel Dan 
a știut însă să surprindă în viata ţăranului psihologia lui specifică î în fata 
morţii, psihologie ce sta şi la baza baladei. Ca Şi în Mioriţa, în Zborul de la 
cuib nu avem de-a face cu idealizarea morţii și nici cu o obișnuită „împă- 
care“ cu această idee. Putem însă vorbi în amîndouă cazurile de o împăcare 
dramatică cu ideea morţii, rezultată din ruperea unor legături trainice, ce 
dădeau sens înseși vieții eroului : îndeletnicirea si familia. Întîlnim şi la 
Pavel Dan aceeași gingasie in care este învăluit eroul. Ca si în Mioriţa, 
dragostea şi îngrijorarea pentru fiinţele apropiate se perpetuează şi după 
moarte. Din groapa lui, mortul „o să plinga din cînd în cind...“, „o să în- 

trebe dus pe gînduri: — Ce o mai fi pe la noi, oare ?... Omul se va gîndi 
apoi că le-a rămas poiata neisprăvită, din dare au plătit numai a patra 
parte şi de toamnă n-au sămănat nici o mierta de grîu. 

De n-ar fi trebuit să-și schimbe locuinţa [cea pământească] toate ar 
fi acuma la rînd. $i Nastasia n-ar umbla dupa ajutor de la o poartă la 
alta. Omul va suspina din adincul pieptului“ (p. 117—118). 

Această ultimă idee se intilneste la tot pasul în bocete si este foarte 
probabil că Pavel Dan a luat-o de acolo. Din bocete ea a pătruns și în 
cîntecele de cătănie și în cele de înstrăinare, De altfel, la baza schiţei stă 

bogată documentare folclorică. Pentru a realiza atmosfera specifică de 
înmormântare, scriitorul parafrazează și citează cîteva bocete, dintre care 
unele adaptate situaţiei reale : moartea tatălui său. Se aminteşte astfel 
numele lui și viaţa fiului său, a profesorului (p. 123). Documentarea aceasta 
ne apare mai cu seamă în versiunile manuscrise ale Zborului de la cuib * 
Într-una „dintre ele scrie: „Se așează toate în jurul sicriului şi încep să 
cînte și să plinga. 

Uneia i-a adus fînul din fîneaţă, i-a făcut casa, ori i-a reparat ceva 


prin curte, 
Fa îi spune acum că a fost un meșter mare, de i s-a dus vestea în 
lume. La mulţi le-a făcut „căşi domnești“ ; pe alţii — mai săraci — i-a. 


scutit de vinturi si de ploi, dar cea mai ciudată casă și-a făcut-o lui însuși : 


„Ţi-ai făcut casa de lut 
Căci cu noi nu ţi-a plăcut. 
Fără uși, fără feresti, 

Cu noi să nu vorovești. 
Vara să nu ieși la soare, 
Nice iarna la răcoare.“ 


În manuscris crimpeiul cu bocetul referitor la „povestea vieţii profe- 
sorului“ e mai dezvoltat : „Spun apoi povestea profesorului, a copilului ple- 
cat printre străini şi-l „roagă pe batrin să mai steie, să-și vadă feciorul la 
masă cu domnii mari, în palate strălucitoare ca raiul: 


„Să știu, tată, c-ai veni, Că fecioru-atuncea-ti vine 
Drumul ti l-aș auri, Şi să vii si Dumniata, 

Pe stradă ţi-aș pune flori, Ca să-i stîmperi inima, 

Ca să vii la sărbători. Si la Paști si la Crăciun, 
Doară şti, Dumneata bine C-atuncia-i prinzul mai bun“. 


Făcînd abstracţie de micile deosebiri dintre textele acestea şi cele au- 
tentice populare, pe care desigur că nu le putea prinde cu exactitate în 
acele momente, trebuie să arătăm că ele, ca manieră folclorică, corespund 
întru totul realităţii. E sigur că la moartea tatălui său vor fi apărut ase- 
menea improvizații, legate strîns de situaţia lui și a familiei sale. În ten- 


* Versiuni ce ne-au fost puse la indemina de Sergiu Dan, fiul scriitorului, căruia 
îi aducem și pe această cale multumirile cele mai calde. 

dinta de a da schiţei concizie și claritate, scriitorul le-a concentrat însă 
foarte substantial. Esenţial rămîne sensul intim al operei — de valoare 
cu adevărat clasică — a cărui bază folclorică nu poate fi contestată. 

În analiza întreprinsă pînă aici ne-am concentrat atenţia aproape cu 
exclusivitate asupra operelor care pun în lumină anume aspecte folclorice, 
de ansamblu, capitale ale creaţiei literare a lui Pavel Dan. Elementele 
folclorice utilizate în fiecare scriere în parte provin cam din aceeaşi zonă : 
superstitia și împrejurarea morții, centrindu-se în virtutea înrudirilor te- 
matice. 

În Iobagii şi in Poveste ţărănească, datorită tematicii și facturii lor 
deosebite, elementele folclorice sînt mai puţin numeroase. Fiind aduse din 
cerinţe diferite (realizarea atmosferei, zugrăvirea unor situaţii, portretiza- 
rea personajelor etc.), ele sînt mai variate şi eterogene. Din textul lor răsar 
elemente de basm, de legendă, de poveste superstitioasa, cîntece de revoltă 
socială, proverbe, superstiții etc. 

Înainte de a trece la urmărirea funcţiei artistice a elementului folclo- 
ric şi a procedeelor artistice populare în opera lui Pavel Dan, e necesar să 
ne oprim asupra unei probleme ce priveşte îndeaproape însuși sensul operei 
scriitorului. E vorba de principiul în baza căruia autorul selectează şi pre- 
lucrează materialul popular. 

Consecvent concepţiei sale literare realiste, în valorificarea creaţiei fol- 
clorice Pavel Dan nu este un arhaizant, în genul poeţilor și scriitorilor tradi- 
tionalisti. Nu este nici un idilizant, în genul sămănătoriștilor si nici un 
romantic ancorat in mit și superstiție sau în sentimentul eroic, de dragul 
exceptionalului. Trimitindu-si nuvela Priveghiul spre publicare la revista 
„Gîndirea“, o însoţeşte de o scrisoare către Ovidiu Papadima, scrisoare din 
care cităm un scurt fragment: „Să nu te miri — spune Dan — de firea {a- 
ranilor mei care nu sînt nici ca ai lu: Rebreanu, nici dulcii ca ai lui Coșbuc 
şi Slavici. Sint ţărani de pe Cimpia Transilvaniei, nevazuti încă de nimeni“ 5. 
lată tipul ţăranului la a cărui realizare artistică trebuia să concure atit 
observaţia atentă a realităţii, cît și explorarea faptului folcloric. 

Inspirîndu-se din lumea satului ardelean de pe Cîmpie dintre cele 
două războaie mondiale, și aducînd în scenă ţărani din acea epocă și din 
acel loc, Pavel Dan preia si prelucrează în opera sa literară elemente ale 
folclorului local contemporan. În felul acesta, între mentalitatea și compor- 
tamentul eroilor săi şi manifestările lor folclorice nu există o discrepanta, ci 
o unitate. Ei devin astfel mai complecși și mai verosimili. 

Creaţia noastră populară se găsea în epoca aceea într-un anumit sta- 
diu de evoluţie. Se păstrează încă numeroase motive, practici, aspecte stră- 
vechi de origine primitivă, dar, alături de ele, apar și altele noi sau modi- 
ficate în conformitate cu mentalitatea vremii. Situaţia aceasta se oglindește 
şi în opera lui Pavel Dan. De exemplu, batrina lui Urcan mai crede în 
deochi, ea însăşi i-a „stins cărbuni“ soţului bolnav, dar totodată cunoaşte şi 
rostul „frecţiei cu spirt“ (p. 65). La fel se prezintă lucrurile cu interpreta- 
rea viselor si semnelor prevestitoare care, ca expresie a mentalitatii popu- 
lare, se încadrează folclorului. Ingrijorata de sosirea neașteptată a bătrinului 


8 În amintirea lui Pavel Dan, în „Dacia rediviva“, III (1943), nr. 6, p. 5—6. 

din peregrinările-i obișnuite si căutîndu-i „omului de mîncare, ochiul sting 
începu iar să i se bată. De cîteva zile i se bătea mereu. O să i se întîmple 
ceva ? După asta nu se poate lua: înseamnă şi bani și nenorocire. 

„Astă noapte a visat... Ce a visat? Aa.. da... A visat că umbla prin 
tină pînă la genunchi și își pierduse năframa. Noroiul înseamnă boală şi 
pierderea năfrămii ori pălăriei, moarte. Tot asa e cînd visezi că iti cade un 
dinte... Dar ce temei mai poţi pune şi pe visuri ? Când trupul doarme, sufle- 
tul se desparte de el și umblă prin lume. Vede și aude multe ; unele se po- 
trivesc, e drept. Sint si visuri de la Dumnezeu, de astea trebuie să tii 
seamă...“ (p. 61). 

Semnele prevestitoare, între care și cele fiziologice în genul trepetni- 
cului și credința în vise aveau în sufletul poporului rădăcini străvechi. Ob- 
servaţia îndelungată a omului a fost însă de natură să-i zdruncine credinţa 
în ele și să le înlăture încetul cu încetul (procesul nu s-a încheiat nici pînă 
astăzi). Mentalitatea bătrînei se situează undeva pe acest parcurs: nu mai 
e copleșită de groaza pe care o anunțau semnele, pentru ca nu crede în 
integrala lor valabilitate. Nu e în stare sa le dea o explicaţie reală si le 
consideră întîmplătoare. Modul ei de gîndire poartă pecetea influenţei reli- 
gioase, creștine, care submina vechiul fond al gîndirii păgîne, primitive, 
înlocuindu-l însă cu altul. De aceea, mai puternică decît credinţa în vise e 
credinţa în Dumnezeu. Chiar visele, cele „curate“, cu adevărat prevestitoare, 
sînt de la el. 

Puternic înrădăcinată în sufletul poporului era și superstitia in legă- 
tură cu „ursita“. Fiecare nou născut este ursit de niște fiinţe mitice, supra- 
naturale și viaţa lui urmează întocmai și iremediabil destinul stabilit atunci, 
în taină, de către ele?. Asa cum dovedesc mărturiile folclorice mai vechi, 
ursitoareie puteau fi înduplecate de către om‘. Într-un stadiu mai tîrziu 
de evoluţie, superstitia a suferit, sub influenţa creștinismului, o modificare 
esenţială : „ursita“ e de la Dumnezeu, ea este de neclintit — şi la Pavel Dan 
o întîlnim în forma aceasta (p. 262). 

În conformitate cu gindirea primitivă, viata omului, nenorocirea și 
bucuria, sănătatea si boala etc. depindeau de acţiunea duhurilor bune si 
rele, de măsura în care a cucerit simpatia celor dintîi ca să-l ajute în 
lupta cu celelalte 11. Ulterior, locul duhurilor bune a fost luat de Dumnezeu 
și sfinţi, iar a celor rele de necuratul, de strigoi, diavol etc. Nenorocirile 
omului se explică și prin lipsa de credinţă sau nerecunostinta fata de Dum- 
nezeu !?. Elementele religiei creștine deveniseră prin urmare fapte de fol- 
clor. Pavel Dan n-a procedat prin arhaizare ; lucrurile apar la el așa ca în 
realitatea folclorică a vremii, într-un stadiu de contaminare a formei vechi 


şi noi. Ca să se apere de „necuratul“, alături de procedeul străvechi — fa- 
cerea în jurul lui a unui cerc cu briceagul, pe cînd se află în „bătaia sufle- 
tului“ — eroul din Copil schimbat ştie că trebuie să-și facă cruce, să se 


9 Cf. Vasile Scurtu, op. cit, p. 158. 

10 Ibidem, p. 158, 432. Da A 

u Gf. și M. O. Kosven, Daroducere în istoria culturii primitive, Bucuresti, 1957. 
12 Cf. Petru Caraman, Substratul mitologic al sărbătorilor de iurnă la români 


si slavi, în „Arhiva“, 1931, Iaşi. 

gîndească la Dumnezeu și Maica Domnului, să aibă asupra sa un talisman 
(şi acesta creştin : „epistolia căzută din cer a Maicii Domnului“) (p. 201). 

Sub aceeaşi influenţă creştină, oficială sau apocrifă, folclorul nostru 
fusese îmbogăţit cu elemente noi, de esenţă mistică. Vorbind despre neinte- 
legerile si despre ‘hotitle Urcăneştilor, o bătrînă spune: „Le-a veni şi lor 
vremea cînd îi va întreba Dumnezeu ce-au făcut pe lumea asta“, iar inter- 
locutoarea ei completează : „Atunci îi va lua michiduta în frigare si să vezi 
pîrjoleală...“ (p. 210). La inmormintarea lui Urcan, bocitoarele „cîntau moșia 
mare a Urcanestilor, cîntau plugurile care ieșeau primăvara în brazdă, di- 
‘mineata cînd cîntă ciocîrlia“, dar, sub influenţa bisericii, cintau şi „viaţa 
crestineasca, tihna din mijlocul cîmpului însorit $i cîinoșenia morţii“ (p. 88). 
Sîntem în preajma „verşului“ la morţi, făcut de preot sau dascăl după tex- 
tele biblice, vers care tinde să înlocuiască cu timpul bocetul autentic, 

În același fel procedează Pavel Dan și în materie de obiceiuri ; și aci 
pornește de la nivelul lor contemporan de dezvoltare. Uneori obiceiurile 
continuau să trăiască cu o deosebită încăpăţinare (de ex. stropirea mortului 
cu vin la înmormîntare, obicei pe care „nu-i călca în sat nici cel căruia i-a 
ars casa“) ca simplă tradiţie: „așa au trait părinţii noştri, aşa vrem să 
murim si noi“ (p. 81, 98). Preluate de biserică, anumite obiceiuri își pier- 
duseră într-un prim stadiu semnificaţia lor originară, păgînă, avînd aspectul 
motivelor folclorice de pr rovenienta bisericească : „Să-i facem şi noi o îngro- 
păciune crestineasca, cu colaci Şi cu beutură“ — spune Simion în Inmormin- 
tarea lui Urcan batrinul (p. 73). Cu timpul, chiar și în această formă de 
datină religioasă impusă de normele crestinesti obiceiul cade în desuetudine, 
devenind o simplă convenţie. Ceea ce continua să intereseze era glasul obștei. 
Consacrat de tradiţie, obiceiul trăia prin ceea ce avea exterior ; nu mai viza 
pe cel dispărut, ci pe cel care-l practica, pentru care constituia un semn 
de nobleţe. Era cel mult un act de recunoştinţă | faţă de cel decedat, dar punea 
în acelaşi timp în lumină si omenia alor săi ; în unele cazuri, cum e şi acela 
pe care îl cităm, era prilej de afirmare faţă de obştea satului : „Să nu zică 
lumea — spune în continuare personajul amintit — că Urcan, care a lăsat 
feciorului o moșie mare, a fost îngropat ca un om sărac. Ne-ar vorbi oa- 
menii“ (p. 73). Tendinţa folclorică privitoare la acest obicei este exprimată 
categoric prin gura Ludovichii : „Acum mu mai face nimeni comîndări cu 
buti de vinars și cară de colaci, ca mai demult. Face fiecare cum 
poate“ (zbid.). 

Cu toate că datele acestea cuprind în sine o oarecare doză de apro- 
ximativ, întrucît sînt puse de acord cu nevoile de portretizare ale scriito- 
rului, în linii mari ele rămîn valabile si pot fi luate în seamă chiar ca 
documente folclorice. 

Procedeul valorificării artistice a elementelor populare contemporane 
este fără îndoială realist și ajută la realizarea realistă a operei literare. 
lată în continuare cîteva exemple care sînt în măsură să pună în lumină 
funcţia artistică a elementului folcloric în scrierile lui Pavel Dan. În schiţa 
Ursita, spre a reda atmosfera stranie, fantastică și prevestitoare de neno- 
rociri, provocată de povestirea halucinantă a bolnavului, scriitorul recurge 
la imagini adevărate, rupte din fondul traditional de superstiții: „Ana și 
Vasile isi făcură cruce. Afară fulgii dantuiau fantastic și stratul de zăpadă 

din fereastră urca mereu. Sus pe crucea casei, o cucuvaie tipind părea un 
pui de diavol într-un picior care aruncă săgeți în noaptea învrăjbită. 

— Pasărea morții !... 

— Pe vremea asta nu-i merge nici ei bine“. (p. 264) î3 

Spre a reda atmosfera de vrajbă, de minie si ură din casa Urcanes- 
tilor (sîntem chiar în punctul ei culminant, asistăm la un conflict încărcat 
de blesteme și grele ameninţări de moarte), scriitorul o plasează într-un 
cadru natural corespunzător, construii din imagini fantastice, de superstiție 
și magie : „În noaptea cernelie părea că diavolul care pusese la cale cearta 
dintre tata si fiu, supărat că nu i-au ieşit lucrurile după voie, a dat drumul 
urgiilor pămîntului si el însuși stă în virful dealului, riciie pămîntul cu. 
copitele, aruncând la vale panusi, tarina şi mugeste biciuind vînturile, scui- 
pînd cu ciudă peste lume“ (p. 42—43). 

În acelaşi scop, de a realiza o aimosferă sumbră, prevestitoare, în 
paginile descriptive ce preced izbucnirea răscoalei din Jobagii, Pavel Dan 
strecoară cîte o imagine folclorică stridenta: pe valea Urcii sînt niște 
„ochiuri“ de pădure „unde se îngloadă vitele si salasluieste dracul“ (p. 72) ; 
„în înaltul cerului alunecă în rotituri mari două gaiţe ; pe o coastă pustie 
latră cățelul pămîntului“ (p. 299). Prin imagini folclorice de altă natură, 
ideea poetică se precizează, pregătindu-l pe cititor să asiste la descleștarea 
ce urmează : „în ritmul legănat al carului“, Ilie — fecior sărac pe care poate 
tocmai din pricina aceasta l-a lăsat logodnica „în ajunul ospățului“ — „cîntă 
de umple valea : 


„Cine n-are noroc n-are 

Decum naște pînă moare...“ 
şi 

„Năcăjit ca mine nu-i 

Numai puiul cucului...“ 


Mai încolo, „între vorbe aspre, croncanit de corbi, lopait de cînepă și plin- 
set de copil care îngheaţă, fetele cîntă „despre toamna care despoaie codrul 
de frunza verde, despre ciocîrlia sortită de Dumnezeu să tot cînte în pustiu..., 
despre un voinic ce răsare din desisul codrului, ia o fată de mijloc, o urcă 
pe cal și fuge cu ea în lume..., reaua orinduiala a lumii ăsteia, împărţită in 
bogaţi şi săraci, în stăpîni şi slugi, în unguri şi români..., despre o dreptate 
care va veni. Lucrul nu înceta, loveau într-una apa, vorbeau cîteva clipe şi 
iarăşi cântecul se înălța deasupra lacurilor în cerul plumburiu de toamnă 
târzie...“ (pp. 300, 301—302). 

Scriitor realist prin excelenţă, Pavel Dan nu se mulțumește cu schi- 
tarea trăsăturilor generale ale personajelor sale, ci le analizează în profun- 
zime, pătrunzînd în psihologia fiecăruia. Dacă în operaţia aceasta folclorul 
nu-i putea oferi un model, l-a ajutat totuși, furnizîndu-i o bună parte din 
elementele de construcţie necesare. Astfel, ca să scoată în relief perfidia 
Ludovichii din nuvela Poveste țărănească, scriitorul procedează prin contrast, 


13 O reală valoare documentară au acele parti din opera literară a lui Pavel Dan în 
care descrie fenomene și manifestări folclorice, cum este de pildă bocirea mortului 
(p.71—72), ce cuprinde în sine si elemente de natură muzicală. 

punindu-si personajul în situația eroului din balada Inelul si năframa, pe 
care o cunoștea si o culesese el însuși. După ce îl batjocorise toata viata, 
acum la căpătâiul mortului, Ludovica — din bocetul căreia parafrazează — 
„vrea să rămînă lîngă socrul ei drag. Mai bine moare decît să se despartă 
de el; să-i îngroape în același mormint (p. 89). Urmărit la tot pasul de 
suspiciunea răutăcioasă a mamei sale (Ludovica), care-l întreabă la un mo- 
ment dat unde se duce, Valer îi răspunde ironic, batjocoritor: „Mă duc să 
aduc apă de unde se bat munţii în capete“ (p. 32). Acelaşi răspuns zeflemitor 
îi vine si din partea feciorului lui Triloi. Lemîndu-se de complicitatea cus- 
crului ei şi vrând să afle dacă nu cumva e plecat la oraș pentru întabularea 
pămîntului ei, întreabă în taină, prin băiatul mai mic, dacă este acasă calul 
— la ceea ce feciorul îi trimite vorbă că „nu-i acasă. Spune-i că l-am trimis 
la potcovar să-i pună potcoave de argint“ (p. 35). 

În ultimele cazuri citate ironia îndeplinește nu numai o simplă funcţie 
de trăsătură psihologică a personajelor, ci ea constituie și o modalitate eficace 
de dezvoltare a acțiunii. Iritînd, ironiile acestea sînt de natură s-o pună pe 
Ludovica pe foc, dînd naștere la noi peripeții. Ingeniozitatea cu care proce- 
deaza Pavel Dan in alegerea si utilizarea elementului folcloric apare evi- 
dentă si din exemplul următor. După ce primise toate asigurările din partea 
nepotului său, influent la primărie, că Valer nu-i poate lua pămîntul și se 
întorcea acasă liniştită, aude pe noră-sa cîntînd : „Măi badita, ochii tai / Bine 
seamănă cu ai mei / Da' cum foc n-or semăna, / Cînd ni-i una ograda, / ŞI, 
fintina cu apa...” (p. 50). Versurile acestea se regăsesc întocmai în colecţia 
manuscrisă de poezii populare a lui Pavel Dan. Autorul a omis însă ultimul 
vers: „Şi patul cu perina“, din nevoia de a accentua conflictul. Scriitorul a 
recurs la acest citat, nu numai pentru a scoate în relief spiritul malitios si 
batjocoritor al nurorii, ci și pentru motivul că reprezintă un mijloc eficace 
de înviorare a acţiunii. La auzul cîntecului, Ludovica „se întunecă, supăra- 
rea cea grea care i se ridicase de pe suflet pentru cîteva clipe, o cuprinse 
iar. Privirile i se înceţoşară, impietrita şi necăjită întră în casa“, unde începe 
incaierarea (ibid.). 

Nu intentionam să discutăm aici toate funcţiile artistice pe care ele- 
mentul folcloric le îndeplineşte în creaţia lui Pavel Dan ; menţionăm numai 
că adeseori îl ajută să dramatizeze magistral acţiunea, să plasticizeze eroi şi 
situaţii şi să creeze izbutite figuri stilistice, mai ales comparatii. 

Se impune să ne oprim însă în final asupra unora dintre procedeele 
artistice populare pe care le răsfrînge opera lui. Unul dintre acestea, de cea 
mai mare însemnătate, care a intrat si în atenţia lui Ion Chinezu, constă în 
viziunea specifică folclorică a satului. La Pavel Dan nu avem de-a face cu 
o descindere periferică, cu o descoperire a folclorului, în urma unei influenţe 
venite de aiurea. El a crescut de mic în mediul folcloric al satului său, cu 
care se confunda, și poate fi vorba doar de o reîntoarcere și de o reinte- 
grare conștientă în folclor, în anii maturizării, după peregrinările lui la oraş. 
Inspirat de realitatea socială şi folclorică a propriului sat, cu care se iden- 
tifică, nu o priveşte ca un observator extern, ci chiar din mijlocul ei. El se 
aseamănă astfel cu creatorii populari autentici, pentru care noţiunea de 
„univers“ e foarte limitată, în centrul lui situîndu-se însuși satul lor. Con- 

ditiile istorice obiective nu sfarimasera încă ‘barierile mentalitatii arhaice. 
Proaspetele experienţe personale sunau distonant și erau încă absorbite în 
acest ansamblu de reprezentări. Totul apare și se consumă aici, unde sînt 
de căutat și explicațiile tuturor faptelor si întîmplărilor (vezi mai ales Copil 
schimbat $i Ursita). 

Cititorul operei lui Pavel Dan e cucerit de la început de realismul ei 
şi totuşi elementul fantastic apare la tot pasul, uneori discret ascuns, alteori 
deschis, viguros. Prezenţa fantasticului nu e într-adevăr exclusivă și nici 
gratuită în schiţele, nuvelele și povestirile lui Pavel Dan. Bine sudat cu 
realul, întotdeauna vine să spună ceva : să ne prezinte realist mentalitatea 
contradictorie a ţăranului, să dezvăluie efectele dezastruoase ale bolii şi 
mizeriei, ori ale înapoierii culturale. Chiar atunci cînd e utilizat în scopuri 
literare, scriitorul știe să-l întrupeze rational, să-i dea o justificare. E cazul 
episodului de început al nuvelei Jobagii, în care utilizează motivul de legendă 
populară religioasă, apocrifă, al călătoriei lui Dumnezeu și Sfîntul Petru 
pe pămînt. Pornind de aici, imaginează o convorbire între țăranul Filimon 
si Sfîntul Petru. Motivul folcloric si deci irealul e pus pe seama lui Filimon 
care, din pricina bătăilor grofului, tsi pierduse luciditatea gîndirii, și apare 
ca o manie religioasă, specifică unor boli de nervi. Episodul acesta fan- 
tastic nu este întîmplător ; el are o funcţie bine determinată în cadrul 
nuvelei, scontind pe admirabile efecte literare. El constituie pentru Pavel 
Dan un bun prilej de a introduce pe cititor in problematica operei. Sfîntul 
Petru e umanizat, în prezentarea lui scriitorul urmînd în general viziunea 
folclorică. Pentru a reliefa însă cît mai bine ideea tematico-ideologică a 
operei, autorul exagerează unele trăsături ale acestui personaj. El devine 
astfel un simbol al bunatatii si al dreptăţii, solul la Dumnezeu al celor 
săraci și obiditi. Pornind de la o întrebare naivă a lui Filimon, referitoare 
la vestmintele Sfîntului, acesta răspunde meditativ, cu referiri şi aluzii 
pline de înţeles : „Haina tot ihaină rămîne, oricum ai croi-o. Suflet n-are. 
Si sufletul e totul. Dacă l-ai pierdut, te poţi îmbrăca în haine de aur şi 
umbla în fiacăr cu patru cai. Degeaba. Vezi că asa face groful din Jigareni. 
Şi-a pierdut sufletul omorînd oameni, iar acum face biserici şi umblă cu 
fiacărul ziua şi noaptea, de crezi că e craiul. La ce-i folosește ?“ (p. 290). 

Ideea socială staruie și se adîncește în continuare. Aflind că sfintul 
vine cîteodată pe pămînt, Filimon se grăbește să-l îndemne să privească și 
spre satul său. Sfîntul răspunde semnificativ : „Ne uităm în toate părţile 
unde sînt năcazuri şi suferințe. La voi sînt atitea“. 


— Ne omoară cu muncile, cu corvezile — intervine prompt interlocu- 
torul. Ne bat si nu ne dau de mîncare. Lucram şi în ziua de Crăciun. N-au 
nici milă, nici suflet. Sîntem goi și desculți si vine iarna...“ — la ceea ce 


sfintul răspunde profetic: „Nu, dar se va face azi, mine“ (p. 291—292). 
Rezervele şi scepticismul pe care le manifestă în continuare Filimon și pe 
care le susține cu atîta tărie încît îl obligă chiar pe Sfintul Petru să le recu- 
noască, conţin în sinea lor o dureroasă experienţă de viaţă socială : „Dar ce 
pot eu face ? — spune Petru — Arăt celui Preaînalt necazurile si îi zic: 
„Asta trebuie schimbată, Doamne, că nu, mai merge aşa.“ lar el zice : „Voi 
da poruncă“. Apoi îşi uită, şi lucrurile rămîn tot ca mai înainte...“ (p. 293). 
Crimpeiul acesta, cu implicaţii sociale atît de realiste, nu e altceva decit o 

paralela mai dezvoltată a expresiei populare „Ne-a uitat Dumnezeu“, după 
cum portretul Sfîntului Petru, ce umbla tăcut, ginditor şi amarit, nu e altceva 
decît o paralelă a versurilor populare: „De amarul vieţii mele / Si lui 
Dumnezeu i-e jele“. 

Prin intermediul aceluiaşi episod fantastic, imaginar, Pavel Dan îl 
introduce pe cititor în conflictul revoluționar al nuvelei sale: „Acum cu 
iobăgia s-a isprăvit. S-a săturat si dînsul [Dumnezeu]. N-are nici un pic 
de hodină din pricina asta. Tot cerul e plin de rugări. Cînd pune piciorul pe 
pamint, ‘hop, îndată şi dă peste vreo netrebnicie de a domnilor...“ (ibid.). 
Alegoria construită cu ajutorul imaginii biblice ne aduce aminte de Cintarea 
României a lui Alecu Russo: „Că va porunci Domnul si se vor scula noroa- 
dele pămîntului asupra lor [a domnilor). Capul le va sta unde le stau picioa- 
rele, iar din casele cele mîndre nu va mai rămîne nici piatră pe piatră. 
Pamintul de sub ele va 'fi întors si va arde de trei coti. Singele va ajunge 
pînă la foalele calului“ (ibid.). 

Fantasticul nu este prin urmare altceva decît o modalitate artistică de 
pătrundere in real, şi lucrul acesta cunoaşte o largă aplicare în opera talen- 
tatului scriitor transilvănean. „Aceste două planuri : al realului şi al fantas- 
ticului — spune un comentator — nu se suprapun ca două straturi separate, 
ci se întrepătrund şi se luminează reciproc, ca în mintea ţăranului de altfel 
şi în această osmosă a lor stă noutatea cea mare și adevărul poetic al artei 
lui Pavel Dan“ 14. 

Îmbinarea și dozarea celor două elemente în propria creaţie a lui 
Pavel Dan nu e numai o problemă de artă, ci şi de cunoaştere adinca a 
însăși psihologiei ţăranului de pe Cimpie din acea epoca, in a cărui minte 
plină de contradicții apele fantasticului şi realului nu se despartisera încă. 
Mentalitatea aceasta se oglindește cu claritate în forma în care circulă în 
popor cele două specii clasice ale prozei populare : basmul si povestea, prima 
avind o desfășurare fantastică, imaginară, iar cealaltă pastrindu-se aproape 
de realitatea din care a crescut. De regulă, în producţiile aparținătoare lor, 
elementele de gen se întrepătrund uneori în așa măsură încît ridică greutăţi 
de clasificare ; numai în mod cu toiul excepţional basmul și povestea trăiesc 
în forme pure. Povestirile lui Pavel Dan poartă deci semnul realităţii fol- 
clorice și sub acest aspect. ` 

În legătură cu procedeele artistice de proveniență folclorică în creația 
literară a lui Pavel Dan trebuie să fie menționat modul în care concepe și 
utilizează natura. In general, în schițele, nuvelele și povestirile sale aceasta 
ocupă un spațiu mai întins decît în proza populară, ceea ce corespunde nevoii 
autorului de a adinci mai mult analiza psihologică a personajelor. Paraluelis- 
mul dintre natură și viata interioară a omului ne apare aci mai puternic pus 
în lumină. Asemănarea se poate urmări însă pe un alt plan, acela al felului 
în care e reprezentată natura. În vreme ce în literatura cultă ea are cele mai 
adeseori un caracter oarecum decorativ, în folclor își păstrează într-o măsură 
incomparabil mai mare înţelesul primitiv, animistic. Trecînd în literatura 
cultă, animismul își pierde de obicei sensul originar. La Pavel Dan lucrurile 


4 Ton Chinezu, Introducere la Urcan bătrinul, nuvele, Bucureşti, Fundaţia 
pentru literatură şi arta, 1938, p. XXII. 

stau simţitor diferit, tocmai datorită faptului că nu se îndepărtează de sta- 
diul folcloric: „Ceea ce vrea să redea scriitorul e duhul naturii, viata ei 
ascunsă, semnificaţiile ei tainice 15. Astfel furtuna e văzută ca o minie a dia- 
volului „ce sta în vîrful dealului, rîcîie pămîntul cu copitele, aruncind la vale 
panusi, tarina si mugeste biciuind vinturile, scuipînd în ciudă peste lume...“ 
(p. 42—43) ; norii apar ca niște monştri ce se metamorfozeaza in mișcare, 
ca în lumea basmelor (zbid.) ; „miază noapte“ e închipuit și el ca un monstru 
„sălbatec“, cu „gura singerie“ (ibid.) ; corpurile cerești capătă atribute ale 
vietatilor din lumea pămînteană, luna „se piti în vîrful unei stînci“, apoi 
„deodată... o zbughi de după munte și o văd sărind de pe stîncă pe stinca, 
luînd-o la goană printre brazi“ (p. 204—205): umbrele brazilor sînt „ca 
niște ghiare cumplite“ si amenințătoare (p. 202); apa din fintina în care 
s-a înecat Toader din Priveghiul „se uita la oamenii de afară cu ochi dus- 
mănoşi de hoata batrina“, zicindu-le parcă: „ce căutaţi la mine? N-am 
furat nimic !“ (p. 105). Pe calea aceasta povestirea lui Pavel Dan capătă o 
veritabilă coloratura folclorică, iar viata interioară a personajelor adincime 
şi plasticitate. 

Influenţa folclorului în opera talentatului scriitor ardelean ar putea 
fi urmărită în continuare sub aspectul ei stilistic, de la tonul și ritmul poves- 
tirii, pînă la amănuntul verbal. Cu aceasta am depăși însă limitele unei 
cercetări de istorie literară și folclor. Ea va trebui luată în considerare 
într-un studiu special, consacrat stilului operei lui Pavel Dan. 


15 Ibidem, p. XXII—XXIIL. 

Cu o activitate literară prodigioasă, cu o excepţional de profundă şi 
îndelungată experiență scriitoricească, Tudor Arghezi, prin articole de orien- 
tare literară, prin tablete ori poezii, care de obicei stau în fruntea ciclurilor 
sale de versuri, și-a mărturisit, în dese rînduri, opiniile despre artă, despre 
munca scriitorului, despre cele mai variate probleme literare. Presărate în 
presa vremii, începînd din anul 1904 si pina azi, ele definesc poziţia scrii- 
torului fata de diferite probleme de artă literară, de mișcări literare. Au 
rămas de la Arghezi, pina astăzi, documente deosebit de preţioase, pentru 
cunoașterea nu numai a concepţiei sale despre arta, dar totodată si pentru 
înțelegerea scrisului său, pentru descifrarea tainelor procesului său creator. 
A manifestat, întotdeauna, teoretic și practic, un adevărat cult pentru munca 
scriitorului, pentru creaţia literară, care, după cum mărturisește adeseori, 
cere muncă îndelungată, pasiune, răbdare și, bineînţeles, mai presus de toate, 
talent. A abordat, încă din perioada primelor sale afirmări în domeniul 
literaturii, probleme legate de destinul versului în viitor, de rimă şi ritm, 
de diverse aspecte ale stilului, concentrindu-si atenţia, in bună parte, asupra 
cuvîntului, materialul brut pe care-l foloseşte scriitorul, spunindu-si deseori 
părerea asupra modului cum trebuie utilizate cuvintele în creaţie, asupra 
rolului lor în acest proces. Acordind un interes atît de viu expresiei, forței 
magice a verbului, unii contemporani, fără să înţeleagă îndeajuns semni- 
ficatia creativităţii argheziene, l-au acuzat de formalism, de mistică verbală. 
{Jn critic literar făcea următoarea remarcă : „Impresia că poezia arghe- 
ziană este rezultatul unei mari, nesecate invenţii verbale au răspîndit-o, 
deopotrivă, admiratorii şi detractorii scriitorului“. „Atitudinea celor din 
urmă se explică mai simplu : răsturînd formele obișnuite de prozodie si lim- 
baj, d. Tudor Arghezi era firesc să displacă, de la început pînă la sfîrșit, 
conformistilor. Revoluţia sa lexicală aducea cu sine si o revoluţie în simtire, 
după un mare și unanim recunoscut poet ca Eminescu“ t. Cunoașterea trăsă- 
turilor majore ale concepției sale despre literatură, despre poezie îndeosebi, 
relevarea lor facilitează investigaţiile în poezia argheziană, pentru punerea 
în lumină a principalelor valori artistice ale versurilor lui. 


* Capitol dintr-o lucrare, in care sînt prezentate fenomene de limbă şi stil carac- 
teristice liricii argheziene. ` 
1 Pompiliu Constantinescu, Eseuri critice, Casa Scoalelor, 1947. 

În 1896, cînd debutează la „Liga ortodoxă“ a lui Al. Macedonski, 
T. Arghezi nu publică decît versuri. O singură notă, semnată Ion N. Theodo- 
rescu, în nr. 5 din 25 iulie 1896, intitulată Din ziua de azi, prima lucrare 
publicată de el, conţine cîteva reflexii asupra destinului literaturii în publicul 
contemporan. În 1904, însă, la vîrsta de 24 de ani, cînd poetul reapare in 
presă, publică la „Linia dreaptă“, în afara Agatelor negre si a unor articole 
cu caracter cultural, un întins articol, în două numere, intitulat Uers şi 
poezie, în care îşi formulează principalele convingeri literare, dintre care 
unele au fost reluate si subliniate mai tîrziu. Cum îl arată și titlul, articolul 
este consacrat poeziei și versului, elementelor principale de prozodie. Publi- 
carea lui este prilejuita de apariţia anterioară a unei suite de articole sub 
semnătura lui G. Panu ?. 

Una din chestiunile esenţiale pe care le discută Arghezi în articolul 
său privește destinul versului, apariția și valoarea versului liber în litera- 
tură. El reia unele afirmaţii ale lui Gh. Panu, pe care le înlătură printr-o 
argumentare strinsa, logică. E util să amintim, însă, că problema versului 
liber nu se punea acum întîia vară şi nu numai la noi. Este adevărat că, 
cu decenii in urmă, Gr. H. Grandea publicase un articol, Versificaţia 
română, în „Albina Pindului“, nr. 1, din 15 iunie, 1869, în care preconiza 
ideea că, în viitor, versul va dispărea, „poezia va raminea si va străluci în 
toată splendoarea“, dar „versul va pieri şi cu el va pieri și muzica expri- 
mării“. Totuşi, abia in anul 1880 se semnalează, prin peruvianul Della 
Rocca da Vergalo, prima încercare de teoretizare a versului liber, a reformei 
versului. Dar, cel care a pus în discuţie mai amplu și ştiinţific, după un 
sistem propriu de argumentare, destinul versului a fost J. M. Guyau, în 
anul 1884, în studiul L'Esthetigue du vers moderne (publicat în „Revue Phi- 
losophique de la France“, XVII, 1884). Din acest studiu se informează 
Gh. Panu şi-i popularizează ideile în presa noastră prin suita de articole din 
„Ziua“, 1896, sintetizate apoi în decembrie 1903, În „Epigonii“ lui Sp. Pre- 
sin din lași. Gh. Panu pornește de la problema fundamentală pe care şi-o 
pune: „Oare felul de poezie în favoare la cei ce se dau la versificatie fi-va 
şi în viitor ceea ce este astăzi ? Nădăjduiesc ca nu. Notati că nu am pus 
întrebarea dacă poezia va exista şi în veacurile viitoare. Poezia va exista cît 
va exista omenirea, cit creierul va cugeta şi inima va simţi. Mă întrebam 
numai dacă poezia se va servi şi în viitor tot de vers, ca de cel mai potrivit 
instrument poetic si dacă poezia, independent de versificatie, va fi de na- 
tura și de felul aceluia care ni se dă astăzi, ca atare, în cele mai multe ca- 
zuri. Încă o dată, nădăjduiesc că nu“... Argumentînd după sistemul lui 


2 Panu Gh., Cronica literară, în „Ziua“, an. I, nr. 1, joi 11 ianuarie, 1896, 
p. 1—2 ; Cronica literară, în „Ziua“, an. I, nr. 13, joi 25 ianuarie, 1896, p. 1—2 ; Apără- 
torii versului, în „Ziua“, an. I, nr. 18, 1 februarie 1896, p. 1—2 ; Poezia şi versul, în 
„Ziua“, an. I, nr. 22, joi 8 februarie, 1896, p. 1—2 ; Viitorul versului, în „Ziua“, an. I, 
nr. 29, joi 15 februarie 189%, p. 1—2 ; Vitorul versului, în „Epigonii“, an. I, nr. 2, 
15 decembrie 1903, p. 21—25. Acest articol este o sinteză a celor publicate cu 7 ani în 
urmă în ziarul „Ziua“. De la acest articol a pornit T. Arghezi în redactarea celui 
publicat în „Linia dreaptă“, intitulat Uers si poezie. Nota care îi precede articolul se 
referă la articolul lui Panu din „Epigonii“. Menţionează si o suită de articole ale lui 
Panu publicate în ziarul „Săptămîna“. Acolo nu se află, însă, nici un articol scris de 
G. Panu pe această temă. 

J. M. Guyau, că versul se menţine în viitor și apoi că dispariţia versului, a 
rimei este inevitabilă, printre altele Gh. Panu susţine: „Cât timp omul va 
gîndi vedeți că zic va gindi, şi nu adaug numaidecit simţi, va exista poezia. 
Pentru că ea nu este decit o fata a minţii omenești, o manieră de a privi lucru- 
rile, de a exprima gindirea, de a îmbrăca simtirea !!“... „Poezia nu are nevoie 
de calup special de cuvinte măsurate și rimate la capăt. Poet este orice om, 
care, vorbind de un subiect oarecare, îl priveşte sub o impulsie estetică și-și 
exprimă o gîndire care îşi descoperă un punct de vedere deosebit si emo- 
tional“... „lată, deci, că poezia este eterna“... „Este o copilărie însă a susţine 
ca de vreme ce poezia este eternă gi versul este etern“... Pornind de la această 
afirmaţie a lui Panu, T. Arghezi îi obiectează : „Cuvîntul însuşi e o măsură 
şi foarte des vizibil turnat în calipul special senzatiunii ce-l provoacă pe 
cît cu putință, de exemplu : surd, brut, bolborosire, gingav, turbure, vijelie, 
trăncănire, urme, plesneste, clar etc. Acolo unde nu-i mai este cu putinţă 
să reproducă și să cuprindă, îl ajută versificaţia“. În momentul publicării 
acestui articol, T. Arghezi este partizanul versului ca atare, fără însă să 
lămurească dacă susține versul regulat sau versul liber. Lucrul devine cu 
atît mai semnificativ, cu cit, practic, în procesul creaţiei, poetul recurge la 
amândouă. Agatele negre, publicate în acelaşi timp, ilustrează dualitatea ati- 
tudinii scriitorului. Sustinind, teoretic, totuși, versurile clasice, el se pronunţă 
pentru „poezia corsetată“, iar „dacă versul — declară poetul — nu mai mul- 
tumeste ca în trecut, vina nu e a lui, ci a literatilor care nu mai au „meșteri“ 
capabili de muncă, ucenicie serioasă, răbdare“. Mergînd pe linia unor pre- 
cizări categorice si, in fond, făcînd o profesiune de credință parnasiană. 
susține că „Versul e cristalizarea geometrică a poeziei“... „proza... e mai 
umană ca poezia care, ca orice divinitate, iubeşte forma de ghiata a latu- 
rilor corecte“. Vorbește de „liniile exacte“, de „limba matematică a ver- 
sului“, de rima „care face dialectica licidă si ornează spiralele“. Este, înst, 
necesar de adăugat că „dialectica licidă“, de care pomenește poetul și pe 
care ar produce-o rima, denotă, totuşi, sensul unei muzicalitati, al unei 
fluente care conţine deja ideea unei depasiri a versificatiei parnasiene. Desi 
se afișează ca susținător al versului clasic, el apără totuși un vers mai evo- 
luat, „licid“, muzical, un vers intern, căci, dupa cum afirmă poetul, artei nu 
i se pot impune „itinerarii“, condiţia ei fiind „independenţa și nesocotirea 
legislaţiunii“. 

Articolul program de la „Linia dreaptă“, dînd răspuns ideilor popu- 
larizate la noi de Gh. Panu, conchide, în problema fundamentală în dis- 
cutie: „Versul, acest conventional al poeziei e atît de strașnic înfrățit Poe- 
ziei — încît rima ei i-a devenit proprietate. Cei ce scriu proză şi nu pot 
alcătuit versuri sau nu le pricep graiul, le decretează nule“... „Cîtă vreme vor 
exista forţe poetice, versul va fi menţinut ; dacă se vor pierde, înseamnă că 
poezia pură s-a pierdut ca multe din ce a fost pe vremuri nobil şi fără 
prihană. Poezia unui vers adînc nu va putea niciodată fi înlocuită cu poezia 
frazei. Proza îşi are frumuseţile ei aparte“. „Metalul care merge minunat 
poeziei e versul“, „Poezia și versul se întrucombină ca fierul cu focul. Dacă 
versul nu mai mulţumeşte, pricina își are scaun în faptul că poeţii, în mare 
parte, au ajuns acrobati vulgari,saltimbaci de viata publică sau injugati la 
doctrine pe care le debitează în manuale versificate, impunind itinerare 

Artei“... „Nu versul e defectuos, meşterii cari să-l facă broșă de sinteze 
sentimentale lipsesc, ceea ce nu e tot una. E stupidă o idee pentru că-i lip- 
sesc ambasadorii ? De fel“. 

Semnificativă pentru momentul cînd apare Vers si poezie ni se pare 
poziţia poetului fata de simbolism. Repudiind instrumentalismul, preconizat 
de Macedonski, utilizat și de lon Theo în versurile de la „Liga ortodoxă“, 
Arghezi ia apărarea poeţilor decadenti, simbolismului. „E un păcat irever- 
sibil — declară Arghezi — de a se arunca această acuzatiune cîtorva poeţi 
francezi, batjocoriti : decadenti. Sau : simbolişti“. „Se dau acestor expresiuni, 
în tara noastră, înţelesuri complet lipsite de sens: citi oameni nu sînt uriti 
numai pentru faptul că, intrebuintind prosteste cîte un fleac de vorbă mos- 
tenită, devenită obsesiune, atita, fac grupe, împerechieri vrăjmașe, numai 
păgubitoare. Decadenta e un termen istoric pînă la o probă contrarie ; con- 
ceptiunea simbolică e veche cît si gîndirea ; simbolul există de cînd cu omul ; 
e-n natura celui ce exprimă să simbolizeze“... „Decandenţa în artă e ceva 
născocit de vrăjmaşii unor aducători de libertate — nu numai de talent — în 
poetica franceză ; li s-a părut lor că numaidecit este decadent dacă sări 
peste ceva ce-ţi pare vechi și stricat și dacă-n loc de 15 vezi 25 de cocori 
într-o zare sau 10“ — Poetul, însă, îi ironizează pe cei ce și-au zis „deca- 
denti* sau ,simbolisti instrumentiști“ de la noi, care sînt „oameni nesim- 
bolici, lipsiți natural de facultatea sintactică a simbolului, fabricară echi- 
vocuri sonore gi greturi poetice bogate“, „sentimente ca pisla“. „«Noua 
şcoală» franceză, de cite ori i-a venit ei chef, a ris în hohote la Chat Noir 
de s-a auzit la Bucuresti. În Bucuresti, cum toate sunetele pătrund strimb 
si indecent, astfel că glumele ocazionale din Paris au luat aci, în capul 
cîtorva incapatinati să facă școală, proporţiile unei vaste conceptiuni, ba- 
zate pe număr si pe izmenitură“. Se pare că poetului, în 1904, nu-i era prea 
clară noțiunea de simbolism, de decadent, identificindu-le cu elementele noi, 
moderne în artă. La fel cum Verlaine, altădată, respinsese termenul de sim- 
bolism, în sensul lui degradat, T. Arghezi respinge termenul, dar acceptă 
esența noţiunii, pe care însă o reduce, în genere, la simbol. Oricum, caustici- 
tatea cu care-l repudiază pe Macedonski: și şcoala lui este evidentă, precum 
şi instrumentalismul lui René Ghil, practicat de șeful cenaclului de la „Lite- 
ratorul“. Tendintele de delimitare ale poetului fata de curentele literare, de 
unele direcţii literare ale timpului, încep să se configureze încă de pe acum. 

În afara unor cronici teatrale la „Viaţa românească“, a unor pamflete 
$i poezii cu caracter de profesiune de credinţă, publicate înainte de primul 
război mondial, T. Arghezi dă publicităţii alte mărturii care vin în sprijinul 
conturării orientării sale literare. Ne referim, îndeosebi, la anul 1922, cînd i 
se încredințează conducerea revistei „Cugetul românesc“. În polemica cu 
N. Iorga, poetul semnează articolul Literatura nouă 5, respingind acuzaţiile 
ce se aduc, în numele tradiţiei literare, literaturii noi. 

Explicînd apariţia literaturii noi, Arghezi afirmă : „Noul acestei poezii 
a fost “determinat de învechirea clișeelor anterioare, trase în mii de exem- 
plare si neprimenite la timp: nimic nu se știe primeni la timp ; intr-altfel 


3 Tudor Arghezi, Literatura nouă, în ,Cugetul românesc“, nr. 4, mai 1922, 
p. 321-326. 

nu s-ar putea învechi nimic“. „Că se află ceva nou în toată poezia timpului 
de fata, în cărţi, în teatru, pretutindeni, este, într-adevăr, adevărat. Si acesta 
e mare, considerabil — nu vreau să exagerez nimic — căci el nu e numai un 
nou de clișee, ci e și un nou interior, un sîmbure nou, agi zice un stil nou. 
Limba românească începe să aibă piezișuri, măsuri şi transparente si o ma- 
nufacturare nouă“. Referindu-se la limba folosită de scriitori în literatură, 
problemă pe care o va aborda în mod constant în viitor, T. Arghezi se de- 
clară partizanul folosirii limbii solicitate 'de gîndurile proprii ale autorului, 
proclamînd adecvarea totală a limbii la obiect, la sentimentele și ideile 
scriitorului. In acest sens, la dispoziţia scriitorului stă cîmpul întins, nemăr- 
ginit al limbii poporului, şi nu doar un mănunchi de cuvinte alese, care ar 
putea fi considerate proprii literaturii. În acest registru întins al limbii, 
arhaismele, neologismele își au bineînţeles justificarea, în măsura în care 
sînt utile pentru făurirea imaginilor cit mai plastice. Cu verva-i exceptio- 
nală, cu forţa inegalabila a polemistului temut în epocă, T. Arghezi își sus- 
ţine în continuare punctul de vedere: „Dacă cu cinci mii de cuvinte unul 
nu-i în stare nici să bilbiie, iar altul știe să exprime simtiri neobișnuite şi 
să cîrmuiască în interiorul lor rigid acest ultim rezultat, departe de a con- 
stitui o vinovăţie, este pentru limba ce le cuprinde o înavuţire, o creștere, o 
complicare“. 

„Nu-i aşa că fiecare isi alege cuvintele lui proprii din limbă, ca plan- 
tele care își iau individual, pentru dezvoltarea particularitatilor, numai cât 
le trebuieste din pămînt si lumină ? Natura se vădeşte mai complexă şi mai 
inteligentă decît critica literară : pe un metru pătrat de pămînt mama Safta 
cultivă zece plante cu mirosul tare, absolut distinct, măghiranul, busuiocul, 
calomfirul, cimbrul, mărarul, isma, melisa, leușteanul, usturoiul și levăn- 
tica — şi mai încap în metrul pătrat alte douăzeci de parfume deosebite, 
toate hrănite exclusiv din acelaşi gunoi“. „Într-o limbă sînt mai multe soiuri 
de limbi și din momentul în care se face despărţirea limbilor e vorba de 
suflet, de individ, de capacităţi înăscute : aci critica literară umblă în întu- 
neric și trebuie să se resemneze, nu mai interpretează : primeşte sau refuză. 
Dar refuză pentru că e nou — și atunci nu mai e vinovat obiectul, ci con- 
templatorul“. Scrutînd aspectul general al limbii literaturii noi, atît de viu 
discutată de criticii contemporani, T. Arghezi conchide : „Cred că este ca şi 
dovedit că noutatea limbii nu are nou decît aspectul nou al acelorași cu- 
vinte, puse să comunice unele cu altele si să se împrumute între ele, așa încît 
un critic superficial nu le mai recunoaşte. Evident că, în această circulaţie 
a torentelor subterane ale limbii prin sedimentele vechi ale vorbelor, este 
nevoie şi de putin meșteşug“... „E nouă în poezia nouă atitudinea, con- 
centrarea, părăsirea subiectului din tactica veche, care se naște ca o arti- 
ficie, descrie o curbă luminoasă și se stinge. Pina într-un timp toate poves- 
tirile începeau cu a fost odată și toate rugăciunile se terminau cu Acum și 
pururea... Amin. Poeţii au observat că rugăciunea se mai poate exprima şi 
altfel. Pînă într-un timp orice bucată literară era obligată să cuprindă un 
episod : literatura faptelor diverse si a invențiilor istorice, de la roman la 
teatru. Poeţii au observat că din opera poetică poate să fie sustrasă o parte 
care să fie mai caracteristic poetică şi, din evoluţie în evoluţie, ei au ajuns 
la exploatarea supraconcentrată a sensibilităţii : fabula a fost din ce în ce 


194 AL. BOJIN 6 


mai abandonată si înlocuită cu exploatarea imaginilor, cu intensificarea sen- 
timentului : şi grad cu grad, poeții au parvenit la o stare de vaporozitate 
a ideii, care le permite să părăsească metrica și însăși rima“. În acest articol, 
în toiul unor discuţii pe tema luptei dintre nou şi vechi în literatură, între 
tradiţie și inovaţie, Tudor Arghezi îşi fixează poziţia, reluînd unele idei din 
Vers şi poezie, din anul 1904, şi aducind altele noi, în lumina cărora des- 
lușim orientarea sa estetică, precum și multe din trăsăturile caracteristice ale 
tehnicii sale scriitoricesti, ale procesului său creator. Tudor Arghezi este 
apărătorul noului în literatură, al noului altoit pe trunchiul sănătos al tra- 
ditiei, al noului nu numai în formă, ci şi în simtire, şi totodată adversarul 
neînduplecat al inovatorilor fara talent, care adoptă formule literare noi, 
lipsite de consistenţă. Articolul stabileşte coordonatele majore ale concepţiei 
artistice argheziene, ale crezului său literar în perioada respectivă. Semni- 
ficativ este faptul că poetul pledează pentru un stil concentrat, supraconcen- 
trat chiar al sensibilităţii scriitorului, pentru folosirea unei limbi proprii 
autorului, aleasă de el ca veşmînt total corespunzător gândurilor și simți- 
rilor personale. Militează pentru literatura nouă, de calitate, împotriva atitor 
adversitati generate de idei traditionalist-conservatoare, ce frinau procesul de 
dezvoltare a limbii noastre literare, a literaturii însăși. 

Crezul artistic arghezian dobindeste noi lumini prin mărturiile atît de 
importante pe care le face în articolul Cum se scrie româneşte 4 şi în care 
condamnă, în parte pe nedrept, pentru considerente de stil, romanul Jon de 
Liviu Rebreanu, afirmînd : „Un artist se spînzură și nu dă la tipar ase- 
menea rezultate. Demnitatea literară îţi impune un rol activ în spectacol, o 
atitudine în cuvinte, o frintura de imagini, o iutire si o observare lapidară, 
un ritm — o mie şi una de sarcini, pe care trebuie neapărat sa le răstoarne 
scriitorul“... „Ceva să umble prin fundul cuvintelor, să le reinsufleteasca, să 
le croiască un destin, sa le stapineasca și să le comande. Limba nu poate să 
fie o magazie şi un depou de unelte sterpe ca dicţionarul, decît în cărţile 
proaste“. "Ţăranii lui Rebreanu sînt, după cum susține poetul Arghezi, 
„nişte mortăciuni“. ...„ [aranul, el, are o limba; poporul românesc are o 
literatură, a lui, orală, de-o exemplară frumuseţe. Dacă scriitorii români 
nu pot să scrie mai bine decît vorbeşte și cugetă săteanul, literatura lor e cu 
totul de prisos. Să le cerem mai puţin ; să se așeze măcar la nivelul artistic 
la care stau cîntecele, basmele, toalele si urcioarele lui“. 

Dar consideratiile lui Tudor Arghezi nu sînt numai de natură lexi- 
cală ori stilistică asupra romanului Jon de L. Rebreanu, cum pare la prima 
vedere și cum au prezentat lucrurile și unii comentatori din trecut ai poe- 
tului. Unele observaţii ating fondul problemei, contactul cu realitatea din 
care se inspiră un scriitor și din care trebuie să selecteze faptele cele mai 
semnificative, să le filtreze prin conştiinţa sa proprie, să le prezinte în ceea 
ce au esenţial, concentrat în operele literare. Modul de a pune problema 
îl situează pe Tudor Arghezi nu în rîndurile unor scriitori formalisti — cum 
procedau unii critici din trecut, — ci pe poziţiile celui mai autentic rea- 
lism în artă. Pe Rebreanu îl acuză că ar fi copiat fără discernamint rea- 


1 Tudor Arghezi, Cum se scrie româneşte, în „Cugetul românesc“, nr. 1, 
februarie, 1922, p. 99—104. 

litatea faptica si lingvistică. Practic, Arghezi n-a sesizat, la data aceea, 
întreaga semnificaţie a romanului, el fiind un poet si cerînd si prozatorilor 
să recurgă la mijloacele artistice specifice lirismului pur. În același articol, 
continua: „Dacă literatura s-ar numi numai actul de a aglutina priveliști 
şi personagii și de a le pune într-o carte, literatura ar fi numaidecit dede- 
subtul realităţii, pe care copistul si anecdotistul le adună în sac, private 
de viata lor. Şi aici încep, ni se pare, şi vocaţia, şi talentul, si arta. Să 
substituim vieţii materialelor în libertate o viata esenţială, concentrată, 
compatibilă cu constringerea şi disciplina artei. In dozajul acestei vieţi, 
în felul cum o dozează, în abilităţile, violențele si farmecele pe care le 
pune in joc se vede artistul şi în raport cu această singură munca de zămis- 
lire, care n-ar fi nici numaidecit muncă și ar fi mai mult inspiraţie subită, 
se cunoaşte artistul“... Problema mai fusese abordată teoretic de Arghezi 
cu ani în urmă. În anul 1912, recenzind piesa Hagi Tudose de B. Dela- 
vrancea, fusese profund indignat de caracterul ei „naturalist“, de faptul că 
dramaturgul făcuse „o scriere de trivialitate“. Se adresase realității ne- 
înarmat pentru trierea faptelor, pentru stilizarea lor. Orientarea realistă 
a lui T. Arghezi este evidentă. Vorbind de piesa Hagi Tudose, ne încre- 
dinteaza: „Arta a fost murdărită, limba batjocorită, si publicul siluit“... 
„DI. Delavrancea ar putea obiecta realismul. Ne-ar putea spune că cinis- 
mul d-sale este scos din viaţă, că scenele și limba vorbită sînt observate 
„sur le vif“. Dac-ar fi numai atîta, copie și stenografie, realismul n-ar fi 
putut nicicînd întemeia o școală literară şi n-ar fi pretins la literatura, 
n-ar fi însemnat nimic. Realismul e o inspiraţie — afirmă scriitorul în con- 
tinuare. Ceea ce face tot prețul e tocmai transparenţa lui neîncetată, sînt 
figurile, vizibile cu mintea, pe care gindirea le descrie în interiorul lui, 
strict geometrizat. A face realism ca Dl. Delavrancea în teatru este a lua 
osul de elefant şi a-l pune coadă direct la lama din care vrei să scoţi un 
cuţit — sau elefantul întreg. Natura dă materia: omul o stilizează. Toată 
lumea ştie că sfecla e dulce, nimănui nu i-ar veni să arunce în ceașca lui cu 
ceai o sfeclă, decît d-lui Delavrancea. Trebuie extras zahărul, și extragerea 
e penibilă şi lentă: un sac la o cultură întreagă. Ce distilare cerebrală e 
aceea în care lucrurile trec de-a dreptul în mîna împrejurării ? Funcţia cre- 
ierului este să concentreze, să extragă : aci e toată arta, toată ştiinţa, toată 
filozofia“ 5. Comparatiile cu fapte de viata, comentariile atît de logice 
ilustrează cu pregnanta intuirea de către poet a esenței procesului de crea- 
tie a artei realiste. Numai atît dacă ar fi scris Arghezi despre această pro- 
blemă fundamentală de artă și ar fi suficient de convingător pentru ilus- 
trarea viziunii realiste a fenomenului artistic de care dă dovadă poetul. 
Dar Arghezi își continuă pledoaria, în același articol despre Delavrancea 
pentru arta realistă: „Şi cu cit te cobori în realism, cu atît sfortarea e 
mai grea, cu atît e nevoie de forţe cerebrale mai mari, ca să ridici noroiul 
pînă la gîndire, el raminind ce este, noroi, și gindirea raminind gîndire“... 
„Operația de a scoate perle pe acolo unde vulgul nu vede decit muscărie 
este dumnezeească. Totul e sacru în minile artistului și acesta ştie să-și 


5 Tudor Arghezi, Teatrul Naţional. Hagi Tudose de B. Delavrancea, în 
„Viaţa românească“, an. VII, nr. 11—12, noiembrie—decembrie 1912, p. 363—368. 

dozeze materia“. Mărturii similare în susținerea artei realiste, rezultat al 
unei „coborîri“ în real si al extragerii „perlelor“ printr-o muncă „sacră“, 
„dumnezeească“ a artistului, va face adeseori, în viitor, T. Arghezi. Fil- 
trarea și concentrarea faptelor, susţinută permanent de poet, constituie ideea 
fundamentală a esteticii argheziene. Şi mai tîrziu va declara : „Faptele tre- 
buie strânse pina la schemă și prezentate fără sentimentalism de nici un fel 
gi fără principii, oricît de avantajoase ar fi ele. Un fapt e vorbitor prin sine 
mai clar decît adaugindu-i-se limba redacţiei“ 5. Pe calea aceasta a restrin- 
gerii datelor la maximum, poetul realizează concentrări şi străluciri de 
diamant. . 

În articolele publicate în „Cugetul românesc“ în 1922, poetul pune 
din nou problema simbolismului, abordată teoretic în anul 1904, cînd apăra. 
nu atît simbolismul, cît concepția despre simbol. În esență, repetăm, poe- 
tul ia în derfdere nu mişcarea ca atare, curentul, asupra căruia, mai tîrziu, 
va face unele aprecieri favorabile, cît tendința de a imita curentul simbo- 
list, care domina in poezia franceză după anul 1880, indepartindu-se astfel 
de adepţii lui Macedonski, formaţi la şcoala „Liberatorului“. În această 
ordine de idei, menţionăm poziţia lui T. Arghezi și în anul 1914, cînd, 
actualizind problema, scria: „Drept este că noi n-am priceput — graţie, 
desigur, unei tare speciale — cum poate cineva să fie simbolist“... „Ni s-a 
părut că prima condiţie pe care trebuie să o respecte un tînăr simbolist este 
să citească frantuzeste și să nu aibă de limba franceză habar“, căci „ca să 
fie simbolist“, ajung „cîteva marchize, cîteva trene lungi, castele și cava- 
leri ; un volum galben purtat în buzunar : o masivă doză de neseriozitate“ 7. 
Persiflarea unor manieristi, cum e în cazul de fata, mai degrabă a tendin- 
telor de imitație, moderniste, nu-l determină pe Arghezi să respingă prin- 
cipiile curentului ca atare. Poziţia lui faţă de simbolism devine clară tot în 
anul 1922, în articolul Romantica industrială 5. Comentariile pornesc de la 
însușirile versului liber, de altfel abordat şi în anul 1904, de la ponderea 
artistică în vers a rimei, a ritmului, a armoniei interioare. Remarcînd că, 
în. versul tradițional, elementul armonic principal era rima, subapreciin- 
du-se valoarea artistică a ritmului, Tudor Arghezi constată că cei care 
scriu versuri libere, „emancipîndu-se de tirania rimei, pun pe primul plan 
armonia ritmică, muzicalitatea versului, aşa cum rezultă din fiecare cuvînt 
asociat cu altul“ ?. Aceste reușite le pune pe seama simbolistilor, care aw 
acordat o mare atenţie şi altei parti a felului în care sînt asociate cuvintele, 
„anume valoarea sugestivă a fiecăruia din ele, alături cu celelalte... nu 
mai încape îndoială că versificatia simbolistă este în progres fata de cea 
de mai înainte“... „Şi dacă versificatia tradiţională — cum am spus altă- 


€ Tudor Arghezi, Un stil de literatură, în „Lumea“, an. I, nr. 4, 23 noiem- 
brie, 1924, p. 11. = 
: 7Tudor Arghezi, Cu mine însumi, de I. Minulescu (recenzie), în „Seara“, 
nr. 1447, 27 ianuarie, 1914. 
8 Tudor Arghezi, Romantica industrială, în ,Cugetul românesc“, nr. 2, 
martie 1922, p. 113, 114. 
9 Ibidem. 

dată, nu susţinea înlăturarea ei — a primit pe ici pe colo cîteva îndreptări, 
pe lîngă cele aduse de parnasieni, acestea se datoresc influenţei simbolis- 
mului“. Poetul încearcă să dea o justificare necesităţii obiective a apariţiei 
şi existenței simbolismului în literatura noastră, afirmînd : „În locul strălu- 
cirii false, unei armonii superficiale, cu care ne deprinsese romantismul si 
de care nu ne-am desfăcut deplin, simbolismul ne dă și în partea expresivă, 
ca și în cea sufletească, o armonie adevărată, temeinică şi de o bogăţie 
care nu înșală. Și cine poate folosi mai mult din o asemenea îmbinare decît 
tocmai noi care așteptăm încă limba literară bine întemeiată în toate direc- 
tiunile ? În dezvoltarea estetică de azi a limbii române, simbolismul apare 
ca o necesitate şi cei care vor veni mai tîrziu o vor recunoaște — cum le 
vor da dreptate putinilor care au apărat-o“. E întemeiată remarca de 
odinioară a lui Lovinescu cu privire la „insuficiența“ din punct de vedere 
simbolist a doctrinei argheziene. Totuşi, din cele cîteva luări de poziţie din 
partea poetului, cu toate delimitarile și neintelegerea pînă la un moment 
a esenței simbolismului, bazindu-ne și pe faptul că, în unele din poeziile 
sale, elementele simboliste sînt existente în mod evident (Agate negre, 
Litanii, Dedicaţii etc.) se poate conchide că, în ciuda unor afirmaţii din 
unele studii monografice mai recente, Arghezi a fost aproape de principiile 
simbolismului, stînd uneori sub influenţa incontestabilă a acestor orientări 
în procesul de creaţie. D. Micu remarcă judicios în studiul său despre 
Arghezi că „fluiditatea unor versuri“, prezenţa unor neologisme adeseori 
stridente, „tendinţe“ spre abstractiune, spre dizolvarea lumii reale, „atmo- 
sfera“ sînt de natură simbolistă. Aceasta, însă, e necesar să subliniem, n-a 
atins niciodată substanța inspiraţiei argheziene. 

Unii dintre criticii literari din trecut au căzut de acord în a con- 
sidera că T. Arghezi este o sinteză de traditionalism şi modernism. Între 
cele două războaie mondiale poetul a publicat la ziare si reviste de orien- 
tări diverse. După mărturiile ce a lăsat în textele publicate, ar însemna 
să-l socotim, în același timp, și modernist şi antimodernist, şi traditionalist 
şi antitraditionalist. În realitate, poetul a fost în contact direct cu aceste 
curente, direcții, în fond, extremiste, în literatura noastră, care, însă, s-au 
dezagregat cu timpul, avînd o existenţă temporară. Pentru definirea orien- 
tării sale, a concepţiei sale în contact cu aceste direcţii, este, credem, ne- 
cesar ca, în acest caz, să se depăşească textele-mărturii ale poetului şi să 
se privească cu atenţie propria-i creaţie artistică. Într-un articol despre 
T. Arghezi, referindu-se la această chestiune, D. Micu susţine, pe bună 
dreptate : „Ar fi împotriva evidenţei să afirmăm că opera scriitorului n-ar 
avea în nici un punct al ei atingeri cu mișcarea modernistă, tot astfel cum 
nu i se pot tăgădui anumite comunicări cu traditionalismul. De modernism 
îl aproapie pe Arghezi, între cele două războaie, o anumită înclinaţie este- 
tică, exprimată declarativ în cîteva articole şi vădită, de asemeni, pe 
alocuri, în opera lirică. Predominarea pitorescului în unele poezii din 
Flori de mucigai (Tinca, Ucigă-l toaca, Streche), înfăţişarea artei ca un 
joc gratuit, în A.B.C., elogiul cărţii ce «nu răspunde la nici o întrebare» 

în Ex libris, sînt aspecte ale unor manifestări de estetism declarativ, con- 
trazise de partea cea mai însemnată a creaţiei argheziene“ 10. 

Cînd se încerca încadrarea lui în modernism, se făcea abstracţie de 
esența operei argheziene, care nu este identificabilă cu modernismul, tot 
asa cum nu este identificabila cu traditionalismul. T. Arghezi este un poet 
modern, opera lui exprimă un conţinut nou de viata, definindu-se printr-o 
originalitate substanţială. Poetului îi repugnă tot ce e artificial, parodiind, 
repetat, formalismul în actul de inovaţie creatoare. Este tocmai trăsătura 
esenţială care îl desparte de modernisti. Căci Arghezi este partizanul unor 
înnoiri fundamentale ale artei poetice, e partizanul unor transformări pro- 
funde a acesteia, de substanţă. Adeseori T. Arghezi invocă tradiţia împo- 
triva modernismului. În tradiţie, el nu vede o frînă ce stă în calea spiri- 
tului novator, ci o cale de contact și cunoaștere a realitatilor concrete. Ur- 
mărind înnoiri substanțiale, Arghezi se străduiește totodată să cunoască 
elementele specifice ale vieţii. Așa se explică faptul că poetul relevă toc- 
mai ceea ce moderniștii refuză sa vadă. „Alunecările sale traditionaliste, 
scrie Ov. S. Crohmălniceanu în studiul său consacrat lui Tudor Arghezi 
în anul 1960, sînt adesea îngroşări polemice la o pledoarie pentru contac- 
tul nemijlocit cu realităţile înconjurătoare. Arghezi nu face o sinteză între 
modernism si traditionalism cum susţinea critica veche. El abordează pro- 
bleme dintr-un unghi nou cu acel acut simţ realist de care am vorbit, supu- 
nind în numele criticii ambele curente“. Referindu-se la raporturile lui 
Arghezi cu modernismul, într-un articol publicat în anul 1959, M. Beniuc 
subliniază și el un aspect fundamental al problemei: „Poate neobişnuita 
forţă si pricepere a poetului în a minui cuvîntul, a-l «potrivi», în a-l scu- 
tura ca pe un caleidoscop, scotindu-i la iveală toate fatetele şi înțelesurile 
cîteodată mincate de timp, și îmbinîndu-le apoi într-o țesătură cu totul 
nouă, au făcut pe unii să creadă că arta argheziană se reduce la un «joc 
de cuvinte», deci la formalism, la «poezia pură», la modernism. Dar un 
‘examen obiectiv al materialului poeziei lui Arghezi, înfățișarea remarca- 
bilă nouă, citeodata în cele mai obișnuite și banale și de mult stereotipizate 
pentru percepţie aspecte ale realităţii, obligă la constatarea că nu cuvintele 
si potrivirile lor sînt țelul muncii poetului și că nu din ele și-a distilat el 
esentele permanente. Cuvintele sînt numai un mijloc folosit cu o măiestrie 
inegalabilă de a scoate la lumină un chip mai proaspăt, mai adevărat al 
realității, prin stabilirea unor relaţii comparative, nemaiîntilnite“ t. 

Arghezi se delimitează și de traditionalism, ca si de alte curente 
contemporane. Prin numeroase pamflete atacă ortodoxismul intelectual, 
atacă constringerile la care gîndirismul supune literatura. (Vezi Dobitoacele 
noastre literare). 


* 


Aspectele practicii scriitoricesti, definirea laturilor esenţiale ale pro- 
cesului său creator se conturează după 1922, cu fiecare mărturie publicată 


10 Dumitru Micu, Fenomenul arghezian şi curentele literare, în „Viaţa româ- 
nească“, an. XIII, 1960, mai, p. 130—147. 

u Mihai Beniuc, Despre arta lui Tudor Arghezi, în „Gazeta literară“, an. VI, 
ar. 8 (258), joi 19 februarie, 1959. 

de Arghezi in presă. În general, atenţia scriitorului se îndreaptă spre munca 
asiduă, benedictină, consumată în focul sacru al făuririi operei de artă, spre 
cuvîntul folosit ca materie primă, căruia trebuie să-i insufle o nouă viata, 
integrîndu-l în text. Poetul e convins că experienţa literară e nelimitată, că, 
cu fiecare zi, trebuie să o ia de la cap, ca un începător. „Scriu de patruzeci 
de ani, mărturisește Arghezi, dar debutez în fiecare zi, ca prima dată, cînd 
am acoperit un ochi de hîrtie cu slove. Sînt un scolar etern. Mai putin decît 
un şcolar, sînt un băiat repetent. Numărul de școală de pe mînecă mi-a 
trecut prin postav pe brat, ocnas în perpetuitate al gindului îngropat în 
cuvînt și cimentat cu el laolaltă“ 12. Căutările poetului în lumea ideilor ca 
și framintarea limbii sînt enorme. Ele se relevă cu fiecare pagină scrisă de 
Arghezi. În 1924, la „Lumea“, unde trece să colaboreze cu M. Sadoveanu, 
G. Topîrceanu, M. Sevastos etc., semnează unele articole, prin care își dez- 
văluie credinţele sale artistice. Trecind peste Literatura în spectacol 8, în 
care reapar unele chestiuni elucidate în alte publicaţii anterioare ale poe- 
tului, merită atenţie Scrisoarea cu tibișirul 14. Acordind o mare valoare cu- 
vîntului, poetul îl numeşte „miracolul suprem“. „Cuvîntul — afirmă Ar- 
ghezi — se moștenește ca bătaia inimii şi ca sîngele ; cu o lingură de sînge 
s-a facut alt sînge şi torente de singe, în sute de milioane de vieţuitoare“... 
„E miraculos cuvîntul — pentru că la fiecare obiect din natură și din închi- 
puire corespunde un cuvînt. Vocabularul e harta prescurtată şi esenţială a 
naturii şi omul poate era din cuvinte, simbole, toată natura din nou, creată 
din materiale în spaţiu și o poate schimba“. Problemele de artă literară 
prezentate de Arghezi în mărturiile lui sînt fundamentale pentru scriitori 
în genere. Uneori, însă, Arghezi le înfăţişează mediocrizate, sub formă de 
glumă, dar cu un adînc tflc, cu o profundă semnificaţie, sugerînd experiența 
proprie, extrem de bogată şi valoroasă. 

În fata unor atacuri, precum cele din 1927, care vizau întfiul său 
volum de versuri, Cuvinte potrivite, Tudor Arghezi răspunde pe un ton 
zeflemist, în parte, oferind adversarilor, pe alocuri, unele formule care jus- 
tificau acuzaţiile lor. Drept răspuns articolului lui Ion Barbu, publicat la 
apariţia volumului Cuvinte potrivite 1, bunăoară, T. Arghezi răspunde 
prin Ars poetica 15. 

Acuzând facilitatea în creația poetică argheziana, J. Barbu afirma, în 
anul 1927, că Arghezi „e un neinstruit meşteşugar al versului. Individuali- 
tatea notionala, a cuvîntului nu e topită în aceea, fonetică, a versului. Lexicul 
special pus în circulaţie si care face asa de curioase pamfletele si schiţele 
sale dăunează poeziei. E neglijat, urît“. Fiind indus în eroare de titlul volu- 


12 Tudor Arghezi, Rugdciune, în „Bilete de papagal“, an. I, nr. 116, 

22. VI, 1928. 
15 Tudor Arghezi, Literatura în spectacol, în „Lumea“, an. I, nr. 5, 30 no- 

iembrie, 1924. 

“4 Tudor Arghezi, Scrisoarea cu tibisirul, în „Lumea“, nr. 8, 21 decem- 
brie, 1924. i 

15 Ton Barbu, Poetica domnului Arghezi, în „Ideea europeană“, an. IX, nr. 205, 
1 noiembrie 1927. . a 

16 Tudor Arghezi, Ars: poeticd, în „Adevărul literar şi artistic“, an. VIII, 
nr. 367, 18 decembrie, 1927, p. 5. 


9 — 491 


130 AL. BOJIN 12 


mului Cuvinte potrivite, autorul articolului a privit întreaga munca de crea- 
tie a lui T. Arghezi, strînsă într-un volum abia la 47 de ani ai poetului, prin 
această prismă. Totul e redus la un joc steril de cuvinte, la îmbinarea lor 
ca într-o jucărie, si nimic mai mult. Inventivitatea, forţa de creaţie, de 
inovaţie argheziană în limba literară, „miracolul cuvîntului“ arghezian i-au 
scăpat lui Ion Barbu. În același an însă, M. Ralea, bunăoară, intuia cu mare 
putere de pătrundere resorturile intime ‘ale procesului creator, ale talentului 
lui Arghezi. El semnala tocmai lupta cu cuvintul, cu limba, dusă de Arghezi, 
pentru a o împrospăta cu noi sensuri, cu noi potente expresive. În articolul 
menţionat, publicat îndată după apariţia volumului Cuvinte potrivite, cu 
multă perspicacitate, scria : „Jenat si enervat de rezistenţa pe care i-o opune 
expresia, d. T. Arghezi se opinteste odată brusc, sfărîmă toate lanţurile si 
spune mai tare și mai minunat decît oricine, ceea ce are de spus. Să citească 
oricine un rînd de T. Arghezi. Va simţi atunci din ce rezervă inițială de 
forță pleacă cuvîntul totdeauna încordat, greu de toată comprimarea care 
l-a apăsat. Coarda cu care-l trimite nu e niciodată flască. El pleacă rar, dar 
totdeauna pleacă încărcat ca un cocoş de pușcă. Iată cum lipsa de facilitate, 
care poate să apară ca o lipsă, aduce tocmai acea teribilă energie a stilului 
d-lui Arghezi“ 17. Nu facilitatea, ci tocmai lipsa de facilitate caracterizează 
munca de creaţie argheziană. Aceasta solicită incordari titanice, care se 
soldează cu efecte artistice inegalabile. În esenţă, ideea formulată de Ralea 
în articolul său constituie coordonata principală a mărturiilor din Ars poetica 
de Arghezi, publicată în același an. Urmărind să releve unele aspecte fun- 
damentale ale muncii sale artistice, printre altele, scrie : „În treizeci de ani, 
cît mi-au trebuit să scriu o carte, am scris o grămadă de alte cărți“... ...„Să 
mă păzească Dumnezeu, nu am căutat să fac literatură, dar am căutat cuvinte 
care sar și frazele care umblă, de sine stătătoare. Nu ştiu, am sentimentul 
că nu le-am găsit și probabil că nici nu le voi găsi. Însă, căutînd cuvinte 
săritoare si găsind puţine, am înlocuit materia lor printr-o natură de adaos 
și m-am apucat să fac resorturi pentru cuvinte, ca să poată sări. Jucăria 
e de altfel lesnicioasă de fasonat: constringi cuvîntul să fie strivit între 
un arc şi un capac și cînd vrei să sară 'cuvîntul, dai drumul la capac și cînd 
vrei să stea încordat, dai capacul la loc și închizi cârligul. Atita tot“. Înfă- 
tisarea, sub această formă, a unui proces creator atît de complex și cu 
urmări estetice de prim ordin nu constituie o replică la articolul lui Barbu. 
Totuşi sensurile acestui mecanism artistic pe care scriitorul le sugerează. 
sînt foarte concludente asupra munci! lui cu limba, pentru inovaţii, pentru 
a da mai multă strălucire expresiei, spre a o îmbogăţi considerabil cu inte- 
lesuri noi. S-ar putea spune că este înfățișat în mărturiile de aici, simburele 
unei arte literare, caracterul dominant al creaţiei lui. $i pe baza acestor 
confesiuni, adversarii poetului au continuat afirmaţiile după care arta lui 
Arghezi s-ar reduce la formalism, la un joc de cuvinte. Tilcul mărturisilor 
poetului a rămas, pentru mult timp, străin unor contemporani, după cum 
frumuseţea și valoarea liricii argheziene, în general, le-a rămas străină 
pînă tîrziu. O replică, totuși, schiţează poetul în cuprinsul acestui articol : 


11 M. Ralea, Tudor Arghezi, în „Viaţa românească“, 19, nr. 6—7, iunie-iulie 
1927, p. 426—440. 

»Recenzentii inteligenti sau prosti, care au judecat Cuvintele potrivite, au 
găsit că se petrecea ceva neobișnuit în interiorul cuvintelor şi al stihurilor. 
Unii au crezut că surprind în ele o realitate care era o realitate a lor, alţii 
cu naivitati complicate, au crezut că descoperă și micimi şi ingustimi, pe 
care eu nu le prevăzusem : sîrme strimbe pe dindărătul papusilor, greşeli 
de văpsea“. „Însă eu, care m-am jucat, știu şi mi-am făcut socoteli, că vir 
într-o pagină de versuri, ca într-o colivie cu sirmele paralele, lucruri si 
vieţuitoare care trebuie să se bată unele cu altele, să se extermine şi să se 
întovărășească iar, la cite un ceas de universală hodină. N-am făcut altceva 
nimic, m-am jucat“ 18. Jocul aici, cu sens alegoric, semnifică, cu o aparentă 
notă de minimalizare, tocmai munca sa ‘de perpetuă scormonire în fondul 
limbii, pentru a-i pune în valoare unele forte latente. Poetul, printr-o 
astfel de prezentare, i-a încurajat pe unii critici „inteligenţi“ în opiniile 
lor, după care autorul Cuvintelor potrivite nu face altceva decit să „potri- 
vească cuvintele“ în vers, după un meșteșug sui generis, fără valori artis- 
tice. Şi, așa cum continua profesiunea sa de credinţă, „la bancul meu cu 
menghina mică“, a căutat, pe lîngă cuvinte care „sar“, „cuvintele stincoase“, 
iar cînd nu a găsit de acestea, „am luat cuvinte de celelalte și le-am bătut 
un cui lung înlăuntru și le-am lăsat asa; și acestui cui e muchia care nu 
mai iese“... „Apoi, evident. am căutat cuvinte virginale, cuvinte puturoase, 
cuvinte cu rfie : le-am excitat aroma, le-am avivat rănile cu sticlă pisată si 
le-am infectat pe unele complet ; și cum de la ele la azur e o distanţă directa, 
o corespondenţă, am făcut pe cale artificială și cuvinte oglinditoare,. stră- 
vezii şi am silit să intre în lumina lor eterogenul, ca într-o vitrină de opti- 
cian ambulant“. Am dat o extindere mare citatului întrucît Ars poetica 
reprezenta, la data aceea, o pagină concludentă asupra esteticii argheziene, 
din care rezultă atitudinea activa a scriitorului fata de limbă, atît în ale- 
gerea extrem de variată a cuvintelor cît si în eforturile poetului de a le 
„aviva rănile“, de a le face mai vii, mai pline de substanţă. 

Constient de „cantităţile de viata, de sănătate și de timp cristalizate 
în substanţa cuvintelor“ utilizate în plăsmuirea versurilor, Arghezi, în ciuda 
atitor adversitati, manifesta mult optimism, încredere în destinul artei sale. 
În general, Ars poetica nu e scrisă pe un ton polemic, cum ne-am fi așteptat, 
tinind seama de atmosfera ostilă ce tindea să se statorniceasca în jurul său. 
De data aceasta, mai mult ca nicicînd, calmul și siguranţa valorii sale ar- 
„tistice domină întreaga sa personalitate, întreaga sa conștiință scriitoricească. 
Divulgîndu-şi arta sa poetică, printr-o expunere directă, fara inconjur, ori 
alegorică, poetul a făcut deseori aluzii sau a adus precizări noi, interesante 
și utile pentru-a i se înţelege azi intențiile artistice. lata, spre exemplu, in 
Un basm de cinci minute, apărut în 1928, printre altele, in sens alegoric, 
T. Arghezi, simulînd un basm, face, însă indirect, destăinuiri referitoare la. 
propriul său destin artistic, la propria-i artă literară: „Rupind caisa, se ivi 
la mijloc un sîmbure de cremene, tare. Alianţa dintre sepos si fraged, dintre: 
aspru si gingas, dintre amar şi dulce, pe care fructele o înţeleg, cărturarul 
nu a inteles-o, fiind sărac cu duhul, ca fericitii sfintelor pilde și neștiind că. 
şi fulgerarea, care este fără de fiinţă ca vazduhul, scapara din două pietre 


18 op. cit., p. 36. 

topite“ 19. Asocierea atitor însușiri ale fructului, atît de contrastante uneori, 
demonstrează, evident, caracterele creaţiei argheziene, sub raportul limbii, 
al stilului. Aluzia la „cărturarul... sărac cu duhul“ confirmă această apre- 
ciere. Similare, unele aluzii din Jucäriile 2, din Robul?! etc. ilustrează ace- 
eaşi teză argheziană privitoare la lupta poetului cu cuvintele, cu limba, la 
insufletirea cuvintelor pentru culori, nuanţe, tonuri, sensuri noi, pentru noi 
străluciri artistice. În 1930, în „Cronicarul“, nr. 1, raspunzind unei anchete, 
T. Arghezi venea cu noi precizări : „Efortul meu literar şi-a îndreptat spe- 
rantele în această mică îndeletnicire, crăparea cuvintelor, rînjirea miezurilor 
și depănarea in fir de ata a scaiurilor de umbră dinlăuntrul lor. Scriitorii 
noștri din trecutul mai apropiat au cunoscut desigur limba, însă, numai 
străzile limbii şi s-au mulțumit sa le păzească din colț, ca niște buni var- 
dişti cu tesac, care şi-au făcut datoria. Alţii au sării gardurile, au forţat ușa, 
au spart peceti domneşti şi s-au înfruptat hoteste. Desigur ca nu e o treabă 
pentru corectitudinile profesorilor de limba românească : Ei fac dicţionare, 
culegeri, categorii si clasificări : limba fuge înainte... am încredere în inte- 
ligenta noastră că niciodată nu va deveni atît de academică si de organizată 
spitaliceşte pe catedre, încît să oprească vorbele de a ieși cu picioarele 
goale, sa le interzică să fluiere, să umble haimanale. Acestea, sensuale ‘si 
cu garoafa cu mizga rosie la ureche, tigancile cuvintelor noastre sînt desti- 
nate să ne dea multi copii din flori frumoși“. Ideea pe care o susţine Arghezi 
este lupta împotriva formelor vechi, închistate, ce nu permit evoluţia limbii 
noastre literare. Academismul, de care vorbeşte poetul aici, era considerzi 
de el drept una din forţele conservatoare ce se opun unor inovaţii mai în- 
draznete în limbă, în folosirea cuvintelor, în revitalizarea lor. Şi mai târziu, 
în 1935, în Ce-ai cu mine, vintule, preocupările poetului rămîn aceleași. 
Uneori își limitează arta la „o noutate veche înfrăgezită de cuvintele întoarse 
în alte înţelesuri si izvoade“ (Culegătorul de semne)”, alteori, se considera 
unul care „s-a străduit un timp şi o tira ca să stoarcă vorbele de icre“ 
(Rugăciune), 

Şi totuşi, dacă am face abstracţie de creaţia sa literară și ne-am ghida 
doar după propriile-i mărturisiri, am putea conchide că munca artistică 
a lui T. Arghezi ar fi finalizarea unei voințe filologice, care a izbutit să-și 
supună dicționarul și limba română spre a dobindi o nouă frumuseţe. În 
adevăr, în versuri ca și în proză, în întreaga lui operă, se constată o revo- 
lutie în limbă. Unele articulări sintactice, considerate, pînă la Arghezi, in- 
corecte, precum și multe cuvinte ignorate în literatură ca interzise, vulgare 
sau lipsite de capacităţi expresive, au dobîndit, prin scrierile lui Arghezi, o 
circulaţie necunoscută mai înainte, fiind eliberate din vechi închisori acade- 
mice. T. Arghezi a părăsit instrumentalismul lui René Ghil şi al lui Mace- 
donski, însă n-a uitat, totuşi, că poetul este un mînuitor de cuvinte. Ceva 


19 Tudor Arghezi, Un basm de cinci minute, în Pagini din trecut, E.S.P.LA., 
1955, p. 174. 

20 op. cit, p. 217. 

21 op. cit., p. 183. 

2 op. cit, p. 168. 


15. INCURSIUNE IN ESTETICA ARGHEZIANA 133 


din influenţele macedonskiene au stăruit în conștiința artistică a lui Arghezi, 
fiind evidente în credinţele sale literare, formulate atît de des în presa 
vremii. O precizare, însă, se impune cu necesitate. Sugestia venită de la 
Macedonski ar fi rămas fără efect, dacă lui Arghezi i-ar fi lipsit geniul 
verbal, care dă atîta strălucire creaţiei sale literare. În trecut, s-a facut mult 
caz de „mistica verbală“ argheziană, reducîndu-i-se sensurile estetice ale 
creaţiei lui la această idee. Opera însăși a lui Arghezi dă, însă, un răspuns 
deplin, relevind faptul ca nicăieri în conţinutul ei nu se constată nici urmă 
de tendința de a-și strangula inspiraţia, de a-și silui viziunea poetică, de 
dragul renovării limbajului poetic. Unele mărturii ale lui Anghezi, insuficient 
valorificate altădată de critica literară pentru definirea tipului său artistic, 
sînt foarte semnificative. Într-o convorbire cu F. Aderca, T. Arghezi afirma : 
„Sîntem contemporani cu Homer, cu Evanghelistul Joan şi cu Anton Pann, 
cîntăreţul de la biserica Olari“. Această declaraţie ne îndepărtează de este- 
tica verbală de provenienţă simbolistă, sugerînd ideea că arta sa este con- 
temporană prin structurile înrudite ale creatorilor, dincolo de timpul istoric. 

Munca lui Arghezi cu cuvintele pornește din convingerea că așa tre- 
buie să exprime plastic, materializînd, idei si sentimente proprii. În reali- 
tate, este o neîncetată căutare în a descoperi un înveliş material, cel mai 
corespunzător. temperamentului său puternic, vulcanului său lăuntric. În Ju- 
căriile %, printre altele face unele declaraţii care vin în sprijinul acestet 
idei : „Mi-am încercat cuvintele în dreptul urechii ca nişte ulcele smaltuite, 
de pămînt, ca să le văd cît pot să sune si cit ar putea să tacă, și mi le-am 
încercat şi-n zarea soarelui, ca nişte ouă proaspete de gainusa albă. Mi-ar 
fi trebuit alte cuvinte și nu am, sărac dar fulgerat în gospodăria mea fulge- 
rată din patru părţi, prin toate ferestrele, de soare“... „Sînt ca un lăcătuș 
de aur, care vrea sa făurească un belciug și ar trebui să strice o trimbita 
sau un chivot ca să facă belciugul pentru staul. Şi i-ar trebui fier si are 
aur și i-ar trebui cuie și are mărgăritare...“ ,Mestesugul nostru este cel mai 
delicat şi mai mincinos, fata mea de lumină şi de răcoare, şi cel mai scump: 
plătit din pricina gingăşiei lui“... 

Publicînd, în anul 1941, Dintr-un foişor %, T. Arghezi vine cu noi 
sublinieri edificatoare asupra profilului său artistic. Problema fundamentală. 
căreia îi acordă atenţia cea mai mare este „religiozitatea“ muncii scriitorului, 
responsabilitatea artistului, „tragedia scrisului“, care devine, „cu atît mai 
grea cu cit îl gusta mai mult“. „Scriu de 45 de ani — se destăinuie poetul — 
și nici azi nu știu cum se începe o pagină, după ce am scris zeci de mii, 
fără să ştiu nici pe acelea cum le-am scris şi am rămas debutant în perpe- 
tuitate, iritat de suficiența arogantă si de atitudinea de omnipotenta a majo- 
ritatii confratilor mei. Mai mult : nu știu cum să scriu o frază“... „Am intrat 
în viata expresiei cu zăticnire si cu certitudinea că scrisul e mai mult și 
altceva decît a pune condeiul pe vîrf și a-l lăsa să colinde hirtia, semanind-o. 
cu muşte. Această religiozitate a sentimentului poate că ţine de o însușire 
de refracție sau de un strabism a ceea ce ar fi spiritul meu. N-aș putea sa 
definesc, dar opreliştea e permanentă“. În cuprinsul acestei lucrări, demon- 


3 Tudor Arghezi, Jucăriile (1928), în Pagini din trecut, E.S.P.L.A., 1955, 
p. 217. 

strează utilitatea muncii asidue pe text, ideea că opera de artă trebuie să 
fie rodul unei munci intense. Este, de altfel, reluarea unei idei scumpe auto- 
rului, mult susținută și în trecut de T. Arghezi. După o experienţă literară 
de 45 de ani, în anul 1941, poetul se declară pentru vers, pentru poezie, 
întrucît „proza este o anarhie“, iar, „dacă mi-am ales de preferinţă expresia 
versului, care retează aderentele, este pentru rezultate concentrate rotunde, 
ca piersica şi oul. Poezia se dezinteresează de generalizari și semnificaţii, 
multumindu-se cu fructul, care poartă în sine și virfuri și rădăcini“. Proza 
se pierde în meandrele subiectului, anarhic. Poetul, adept convins și perse- 
verent susținător al concentrării in artă, pledează pentru vers. E una din 
coordonatele majore ale artei sale poetice. În același număr al „Revistei 
Fundațiilor“, în decembrie 1941, D. Caracostea publică articolul Conira- 
punct, în care, în mod cu totul eronat, nu vede în profesiunea de credință 
argheziană adevăratul ei sens estetic, semnalind, în opera lui Arghezi, doar 
„ornamentalul și marginalul“, „barocul“, „grotescul“, „conglomeratele de 
imagini“. „Chiar şi ideile și dialectica au ceva din jocul imaginilor“. În 
Dintr-un foișor, vede, de asemenea, „linia jucăuşă, cu meandre multe, popu- 
lată de imagini contrastante, așezate pe linia meandrelor™ etc... Sub acest 
aspect jucăuș al stilului arghezian, dar plin de forţă expresivă, criticul nu 
vedea sensurile fundamentale ale credințelor artistice ale iui Arghezi. Sint 
pagini în Contrapunct care reeditează poziţia şi teza lui Caracostea, susti- 
nutà anterior în Prolegomena argheziană *. 

Al doilea război mondial încheie o epocă întinsă de peste 45 de ani 
din munca scriitorului Arghezi. Fenomenul se conturase, unele studii apărute 
în preajma războiului puseseră în lumină adevărata personalitate artistică a 
scriitorului. Merite deosebite în acest sens au avut critici literari cam din 
aceeaşi generație: T. Vianu, Serban Cioculescu, Pompiliu Constantinescu, 
Vladimir Streinu. Punctul lor de vedere s-a verificat și mai tîrziu, cînd 
întreaga noastră critică literară a dezvăluit, analizind ştiinţific și demon- 
strînd, marile capacităţi creatoare argheziene. Noile sale profesiuni de cre- 
dință conturează mai viu convingerile lui din totdeauna față de munca 
creatorului. lată, spre exemplu, ce spunea scriitorul în anul 1956: „Da, în 
arta scrisului, trebuie bine potrivit cuvîntul. Concret, masiv. De la preocu- 
parea scriitorului de a stringe cuvîntul în sine, urmează organic si stringerea 
ideii, pe care nu trebuie să o lăbărţezi. Scurtînd așa-zisa frazeologie, elimini 
balastul. Pentru că mai toate cărţile au plusuri si surplusuri inutile : Gunoi, 
cum s-ar zice“... „Artistul trebuie să concretizeze mereu, să creeze adevă- 
rate concretiuni geologice. Să se ferească de a labarta proza, ci, dimpotrivă, 
— s-o stringa într-un spaţiu cît mai mic, s-o cristalizeze. Preocuparea na- 
turii a fost să facă floare și diamant. Pentru o floricică, oricit de mică, 
muncește pămîntul...“ %. Pledoaria pentru concentrare este amplă si argu- 
mentată în acest interviu. De asemenea, strălucirea versului prin „floare și 
diamant“, concretiunea cuvîntului, materialitatea imaginii, atit de preferate 


24 Dimitrie Caracostea, Prolegomena argheziană, Institutul de istorie li- 
terara şi folclor, 1937, 36 p. 

35 Tudor Arghezi, Despre sine si despre arta scrisului (Interviu de Horia 
Oprescu), în „Tînărul scriitor“, an. V, nr. 12, decembrie, 1956. 

de poet în practica scriitoricească si teoretizate în scrisul său anterior, isi 
găsesc un solid suport și de această dată printr-un sistem mai profund de 
argumentări. 

În anul 1958, cînd îi apar două profesiuni de credință ample și cu noi 
sublinieri, poetul Arghezi abordează probleme fundamentale ale artei scri- 
sului — : structura versului, ritm, rimă, valoarea cuvîntului în vers, con- 
centrarea ideii în puţine cuvinte, munca plină de răbdare și pasiune a artis- 
tului, religiozitatea muncii de creaţie. Într-un interviu acordat revistei „Con- 
temporanul“ %6, Arghezi reia o idee care apare dominantă în discuţiile lui 
despre arta: „Poezia nu e un joc. E ceva diavolicesc. (Scriitorul) să se fe- 
reasca de plenitudinea de sine și de vanitatea care stirpește valoarea. Sint 
lucruri cu care nu te zbengui. Cînd ai sentimentul unei vocatii, trebuie sa 
înţelegi că poezia e o treabă grea. Nu-i un joc de footbal. Şi le-as mai 
recomanda tinerilor poeţi să se caute mai adînc pe sine înșiși și să nu se 
grăbească. Toate lucrurile, toate impresiile, toate sentimentele se sedimen- 
tează ca şi vinul, ca şi straturile pămîntului. Astea se fac încet. Nu în pripă, 
sărind de pe un cal pe altul“. Adresîndu-se confratilor mai tineri in arta 
scrisului, destăinuirile poetului devin lecţii de artă poetică. În scrierile lui 
de acest gen, T. Arghezi îşi aduce o întinsă, uriașă experienţă scriitoricească, 
pe care multi dintre contemporanii lui au înțeles-o și au încercat să o 
fructifice. 

Şi în anii din urmă, poetul subliniază cu aceeaşi perseverenţă rolul 
„Slovei“ în vers, „care arde“, în ea fiind „diavolescul de care vorbim. E 
focul cu care nu trebuie să te joci. În slova făurită e ca $i potcoava care 
trebuie bine bătută. Te poţi însă să te şi arzi cu el, să te pirlesti și chiar să 
iei foc“. lar, ca o încheiere a unei discuţii pe care o poartă de 55 de ani şi 
a cărei evoluţie se poate urmări și în practica sa artistică, o constituie pre- 
cizările pe care le face asupra versului, asupra naturii lui, destinului său 
în arta poetică. Poetul se pronunță acum definitiv pentru „disciplina poe- 
tică“, pentru „constrîngeri“ în structura versurilor... „Da... e un fel de dis- 
ciplină poetică, spune poetul. Şi în poetică trebuiesc constringeri. Toată 
viata eo disciplină. Filozofiile sînt constringeri. Ele împiedică pe animal sa 
iasă din pielea lui. De ce să nu avem şi în scris constringeri analoage ? Asta 
pentru onoarea şi a limbii şi a atitudinii pe care trebuie să o aibă în viata 
literară un scriitor. Gine n-o simte face literatură proastă“. De aceea, por- 
nind de la acest principiu esenţial. Arghezi consideră că „Versul alb e 
folosit atunci cînd nu poți să faci un vers colorat“... Susţine necesitatea 
rimei în vers. În acest sens, dă o indicație prețioasă pentru a-i cunoaşte 
orientarea estetică, ca şi pentru înţelegerea structurii versului său din ulti- 
mele volume pe care poetul le-a publicat: „Paul Verlaine a spus că rima e 
o bijuterie care nu face două parale. Dar este o bijuterie. Vedeţi d-voastră, 
corsetele care se obișnuiesc a se pune inspiraţiei au intrat în forţa lucrurilor. 
Nu poţi face un sonet de 40 de versuri. Sonetul își are regulile lui. Versul 
alb e admirabil într-o traducere. Nu poţi da într-o limba străină prozodia, 
pasul si accentul pe care-l are versul în limba originală“. Totodată, T. Ar- 


2 Despre poezie cu Tudor Arghezi — de vorbă cu T. G. Maiorescu, în „Contem- 
„poranul“, nr 5 (591), 7 februarie 1958. 

gihezi pledează pentru crearea ritmului, care constituie unul din elementele 
de bază ale versurilor : „De la pămînt pina ila strung și stele totul e ritm... 
Proza lui Flaubert, de pildă, e ritmată. De fapt orice proză trebuie ritmată 
pe idee. Proza labartata fleşcăiește ideea“. Concentrare şi ritm în vers, în 
proză, in orice producţie artistică — sînt deziderate din totdeauna ale poe- 
tului, care își fac încă loc cu tot mai multă insistenţă în ultimele profesiuni 
de credinţă literare argheziene. Încă de la „Cugetul românesc“ (1922), 
T. Arghezi considera economia verbală, concentrarea stilului, a versului 
ca una din condiţiile fundamentale ale expresiei poetice. La T. Arghezi, 
economia verbală, stilul concentrat, corespunde unei nevoi organice și 
permanente a artistului de a realiza valori estetice, corespunde unei stări 
de conştiinţă permanentă, presupunind un control exigent al procesului 
de creaţie. Principiul arghezian a fost uneori încălcat datorită doar zvicni- 
rilor sale temperamentale — gi uneori uluitoarei lui bogății lexicale. 

După aproape şapte decenii de activitate literară, în 1958, în articolul 
Despre arta literară”, scriitorul face noi dezvăluiri ale convingerilor sale 
despre munca scriitorului. În general, ele se referă la limba utilizată în pro- 
cesul creaţiei, la efortul depus pentru supunerea limbii. În acest sens, con- 
firmă în articolul menţionat : „Am căutat să le supun si din materia lor 
plastică să le modelez, după gînd și simtire, un vesmint nou pentru idee, 
pentru sentiment. Numai Dumnezeu știe cîte gînduri, cîte elanuri si prezenţe 
trec şi se sting în zarea dintre condei si călimară. Simtirea are o întindere 
imensă, cu neputinţă de îmbrăcat“. În acelaşi articol, Arghezi face si unele 
precizări interesante îndeosebi în legătură cu regionalismele, arhaismele, 
neologismele. Despre neologisme, spre exemplu, T. Arghezi are o concepţie 
perfect ştiinţifică, afirmînd : „Adesea, tînărul scriitor nu are tihna pătrun- 
derii în ascunsele semnificaţii logice si afective, statornicite în matca cuvin- 
telor românești în înțelesurile care s-au framintat de-a lungul veacurilor 
cu lumina, cu soarele, cu melodia păsărilor si a codrului, cu plinsul fluie- 
rului ciobănesc și cu răzvrătirea haiducească a baladelor noastre vechi. 
Scriitorul nu se poate împăca, n-ar trebui să se împace, cu pierderea şi 
regăsirea cuvintelor vechi, cu izgonirea unor vorbe din popor sau regionale, 
plastice. Nici neologismul nu e de prisos, cînd poate da precizii inexistente 
în tezaurul vechi. Ati observat ce noutăţi splendide a scos Eminescu din 
aliajul unic de vechime și noutate turnat în poeziile lui?“ Fără să respingă 
neologismul, Arghezi preconizează ideea îmbinării „vechiului cu noutatea“, 
adică pe fondul general al limbii naţionale se pot grefa elemente „noi“, 
neologisme. 

* 


De obicei, în fruntea ciclurilor de poezii, T. Arghezi publica, de fiecare 
dată, versuri cu caracter de manifest artistic. Multe dintre ele materiali- 
zează unele din ideile sale estetice. Fundamental în acest sens, veritabil 
manifest literar, este Testament, apărută în fruntea volumului de poezii 


2 Tudor Arghezi. Despre arta literară, în „Luceafărul“, 1 decembrie 1958. 

Cuvinte potrivite. Prin titlu şi conţinut, Testament sugerează poziţia poetu- 
lui în societate, în domeniul literaturii, concepţia lui despre scrisul artistic = 


„Din graiul lor cu-ndemnuri pentru vite 
Eu am ivit cuvinte potrivite 

Si leagăne urmaşilor stăpîni. 

Și, framintate mii de săptămîni, 

Le-am prefăcut în visuri şi-n icoane. 
Făcui din zdrente muguri si coroane, 
Veninul strîns l-am preschimbat în miere 
Lăsînd întreagă dulcea lui putere, 


Din bube, mucegaiuri și noroi 
Îscat-am frumuseți si preţuri noi 


Slova de foc și slova făurită 
Împerechiate-n carte se mărită.“ 


Sînt versuri care concentrează îm conţinutul ilor esența artei arghe- 
ziene, care indică izvorul nesecat al limbii lui de proveniență populară. 
„Slova de foc“, cea inspirată, și „slova făurită“, rod al muncii artistului, se 
îngemănează în lirica argheziană, dînd operei lui valoarea unei arte supe- 
rioare. Procesul lent al creaţiei, migala înceată asupra versului domină scri- 
sul poetului. 

Poezia care a făcut ca redacţia „Vieţii românești“ să exclame că se 
află în fata unui nebun sau a unui geniu %, Rugă de seară, apărută în 1910 
în „Viaţa românească“, ilustrează, încă din această perioadă, caracterul ino- 
vator al artei argheziene, puterea lui de a răscoli şi de a distruge, a surpa, 
în mijloacele convenţionale ale lexicului, pentru a aduce primeniri prim 
cuvinte mai proaspete, prin alte raporturi, originale, între cuvinte, prin alte 
funcţii morfologice sau sintactice. Varianta din 1910 a poeziei cuprindea, 
în plus fata de cea din volume, şase versuri, al căror conţinut releva cu 
pregnanta caracterul de manifest revoluţionar în arta scrisului a Rugii de 
seară : 

„Cuvîntul meu să ardă, 
Gindirea mea s-arunce foc 

În sinagoga lor bastardă ; 

Și ciumă-n formă de cocardă 
Să cadă-n pieptul lor de soc, 
Căscat de-a pururi spre noroi.“ 


Uraciul, altă poezie de Arghezi, sugerează tehnica creaţiei sale poetice, 
procesul intim de creaţie, forţele întregului său talent poetic. 


2 G. Ibrăileanu, Revista revistelor, în „Viaţa românească“, an. V, nr. 2, 
februarie 1910, p. 316. 

Pentru pătrunderea în esența convingerilor lui T. Arghezi despre 
munca artistică poezia Un cîntec aduce elemente în plus. Vorbind de unele 
obiecte confecţionate, ţinute ascuns, poetul scrie : 


„Le păstrez la mine, 

însă ca pe niște odoare străine 

Le-am muncit, 

Dar nu le-am iscusit. 

Le-am lucrat, nu le-am făcut: 

Am fost ca un ostenitor mut 

Care-a grăit şi nu şi-a dat seama ; 

Eu am prins numai războiul și scama.“ 


T. Arghezi distinge net zonele dintre muncă și iscusinta. Se pare ca 
el nu pretuieste virtuosul, în activitatea căruia nu mai participă sufletul, 
dar nu acceptă nici munca neartistica. Poezii, precum : Flori de mucigai, 
Cuvint, Iată sufletule, contin, de asemenea, elemente care contribuie la 
conturarea ‘mai precisă a viziunii sale despre munca scriitorului. 


Arta argheziană a constituit obiectul unor numeroase cercetări pînă 
azi. Studii şi preţioase articole au pus în valoare bogăţia de valori artistice 
din lirica lui T. Arghezi, Tudor Vianu, in Arta prozatorilor români, 
Arghezi — poet al omului, Sinonime, metafore şi grefe metaforice la Tudor 
Arghezi %, Tudor Arghezi %, precum în multe altele ; Șerban Cioculescu în 
ample studii și articole scrise de-a lungul mai multor decenii; D. Micu, 
O. S. Crohmălniceanu au izbutit să scoată in relief, analizind şi explicînd, 
multe din trăsăturile dominante ale lexicului, imaginii, stilului arghezian. 
Recent, Vladimir Streinu, într-o documentată lucrare consacrată Versifica- 
ției moderne, 1966, cu o vastă erudiție în acest domeniu, rezervă un spațiu 
important prezentării versului lui Arghezi. Analize substanțiale au publicat 
în diverse reviste, cu privire la unele probleme de stil și artă literară 
argheziană, cercetători ca: Al. Husar ët, Al. Andriescu è, G. I. Tohaneanu 5, 
Sorin Alexandrescu 3%, precum si multi alții. 


2 Tudor Vianu, Sinonimie, metafore si grefe metaforice la Tudor Arghezi, 
în „Limba română“, an. XII, nr. 4, 1963. 

3 Tudor Vianu, Tudor Arghezi, Editura didactică și pedagogică, Bucuresti, 
1964, 59 p. 

3 Alexandru Husar, Epitetul arghezian, în „Iaşul literar“, an. XIV, mai 
1963, p. 52—61. 

3 Al. Andriescu, Confesiuni despre cuvînt şi arta cuvîntului în poezia lui 
T. Arghezi, în „Iaşul literar“, an. XV, martie 1964. : 

33 G. J]. Tohaneanu, Elemente de sintaxă poetică in stilul lui Tudor Arghezi, 
în „Scrisul bănăţean“, an. XII, 1961, ianuarie, nr. 1. 

4 Sorin Alexandrescu, Simbol si simbolisme. Observaţii asupra unor pro- 
cedee poetice argheziene, în vol. Studii de poetică si stilistică, Editura pentru literatură, 
1966, p. 318—369. 


FILOLOGIE 


OBSERVAȚII 
PE MARGINEA UNUI MANUSCRIS ROMÂNESC MISCELANEU 
DE LA BIBLIOTECA NAŢIONALĂ DIN PARIS 


(fondui românesc, ms. 1) 


LIVIU ONU 


1. Manuscrisele româneşti vechi prezintă astăzi interes pentru cercurile 
cele mai variate de specialişti. Unul şi același text, istoriografic bunăoară, 
interesează deopotrivă pe istorici, ca şi pe lingviști, pe istoricii literari, pe 
filozofi, pe jurişti etc 

Felul în care sînt editate unele dintre aceste manuscrise, mai ales de 
către istorici, ridică însă o problemă de metodă care angajează chiar inter- 
pretarea generală a textului : editorii nu tin totdeauna seamă de critica 
textelor şi neglijează istoria limbii române, inclusiv dialectologia istorică a 
limbii române. 

Într-un studiu publicat recent, am arătat cum o copie dintre cele mai 
tîrzii (de la începutul secolului al XIX-lea) poate arunca o lumină cu totul 
noua asupra filiatiei versiunilor unei scrieri importante, în speţă De neamul 
moldovenilor de Miron Costin, şi cum ediţiile de texte vechi nu pot mini- 
maliza importanţa stabilirii stemei manuscriselor, îndeosebi atunci cînd o 
operă oarecare s-a transcris în numeroase copii manuscrise şi cînd lipsesc 
manuscrisele originale t. Cu un alt prilej, pe baza comparării manuscriselor 
care ne-au fost accesibile pînă atunci din aceeași lucrare a lui M. Costin, 
am demonstrat, de asemenea, ce erori grave se pot strecura în ediţiile critice 
curente întemeiate pe versiuni alese la întîmplare ?. 

În ultimul timp am avut posibilitatea să confruntăm cîteva manuscrise 
care, deşi semnalate, nu fuseseră puse la contribuţie nici de editorii texte- 
lor respective, nici de către noi, şi anume ms. rom. 266, 912 si 4800 de la 
Biblioteca Academiei Republicii Socialiste România — București, ms. 1664 
si 1733 de la Arhivele Statului — lași, ms. V-2 de la Biblioteca centrală a 
Universităţii „Al. I. Cuza“ — Iași si ms. rom. 1 de la Biblioteca Naţională 
din Paris 5. Examinarea manuscriselor amintite ne-a oferit ocazia, pe de o 


1 Liviu Onu, O copie necunoscută a cronicilor moldoveneşti ? în „Studii şi cer- 
cetări de bibliologie“, V (1963), p. 297—317. 

2 Vezi comunicarea noastră Contribuţii la o ediţie critică a scrierii lui Miron Costin, 
(De neamul moldovenilor), prezentată la sesiunea jubiliară a Universităţii din Bucureşti, 
în octombrie 1964. 

3 Pentru toate acestea, vezi I. Crăciun şi A. Ilies, Repertoriul manuscrise- 
lor de cronici interne privind istoria României. Sec. XU—XUIII, Bucuresti, 1963; 
I. Bianu, R. Caracas si G. Nicolaiasa, Catalogul manuscriptelor românești 
[din Biblioteca Academiei Române], vol. I—II, Bucuresti, 1907—1931. 

parte, să completăm cercetările noastre anterioare, pe de altă parte, să 
scoatem în relief cîteva aspecte prea puţin cunoscute din procesul general 
al circulaţiei manuscriselor românești vechi și din însăşi istoria limbii ro- 
mâne literare. 

Comunicarea de faţă își propune să discute unele probleme de texto- 
logie si de istorie a limbii române pe care le ridică ms. rom. 1 de la 
Biblioteca Naţională din Paris 4, tinind seamă, bineînţeles, şi de rezultatele 
la care am ajuns în urma cercetării celorlalte 6 manuscrise. 

2. Asupra copiei manuscrise a cronicilor moldoveneşti de la Biblio- 
teca Naţională din Paris atrăsese atenţia, încă în 1895, O. Densusianu 5. 
Descrierea lui O. Densusianu este însă destul de sumară, pe lingă faptul că 
conţine si unele impreciziuni. O descriere mai amănunţită, cu multe puneri 
la punct, a făcut C. C. Giurescu, in 1925 6. 

Fără îndoială că ambele descrieri au meritul de a fi oferit cercetătorilor 
literaturii si ai istoriografiei româneşti elemente pentru întregirea tabloului 
copiilor si al circulaţiei manuscriselor româneşti vechi. Din păcate însă, pînă. 
în prezent, editorii cronicarilor moldoveni nu au putut să pună la contri- 
butie textele manuscrisului miscelaneu parizian şi nici să stabilească locul 
fiecărui text în stema versiunilor operei respective, iar cercetătorii istoriei 
limbii române au neglijat cu desavirsire existenţa acestei copii. 

Cercetarea textului manuscrisului miscelaneu parizian, pe baza micro- 
filmului procurat recent de Biblioteca Centrală de Stat — Bucuresti’, ne-a. 
ajutat, pe de o parte, să aducem unele corectiuni descrierilor anterioare, pe 
de altă parte, să fixăm locul manuscrisului în stema versiunilor scrierii De 
neamul moldovenilor și să apreciem importanța lingvistică a manuscrisului. 

3. Încercînd să verificăm exactitatea descrierilor citate ale manuscri- 
sului miscelaneu parizian, am constatat cu surprindere că Letopiseţul Țării 
Moldovei al lui Gr. Ureche nu trebuie socotit ca una dintre operele auto- 
nome ale culegerii, cum o socotesc O. Densusianu şi C. C. Giurescu, ci ca 
o compilație refăcută și integrată în letopisetul lui N. Costin. Cartea pentru 
descălecatul dentii a Țării Moldovei şi neamului moldovenesc a lui N. Costin 
se întinde deci pe f. 31 r°—194 v”. Capitolul considerat de C. C. Giurescu 
ca prim capitol al cronicii lui Gr. Ureche (Pentru domniia lui Dragoș-vodă, 
f. 85 r°—91 r°) este, de fapt, cap. 17 din versiunea către domnitor a letopi- 
setului lui N. Costin 8. 


4 Bibliothèque Nationale. Départements des manuscrits. [Fonds] Roumain, 1. 

5 O. Densusianu, Note asupra [a] trei manuscrise românești din Paris, in 
„Revista critică-literară“, Iasi, III (1895), p. 285—286. 

eC. C. Giurescu,. Les manuscrits roumains de la Bibliothèque Nationale, in 
„Revue du Sud-est européen“, Bucarest, II (1925), p. 43—45. 

7 Microfilmul a fost procurat la propunerea semnatarului acestei comunicări. 

3 Vezi Nicolae Costin, Letopiseţul Ţării Moldovei de la zidirea lumii pînă 
la 1601, ediţia Ioan Şt. Petre, Bucuresti, 1942, p. 175 s.u. În manuscrisul parizian, dintr-o: 
omisiune a copistului, cap. 17 nu este numerotat. Lui C. C. Giurescu i-a scăpat și faptul 
că capitolul anterior (Pentru descălecatul Țării Moldovei, f. 82 v°—84 v°) este nume- 
rotat: „Cap 16“, iar cel următor (Pentru domnia lui Alexandru vodă, f. 91 v° ş.u.) de 
asemenea : „Cap 18“, ceea ce putea fi un indiciu al unei eventuale prelucrări si adaptări 
a textului lui Gr. Ureche. Ca un fapt secundar amintim că, în problema paternităţii cro- 
nicii lui Gr. Ureche, C. C. Giurescu adoptă teza lui C. Giurescu : cronica respectivă a fost: 
întocmită după Gr. Ureche şi alţii de Simeon Dascălul. 

4. Anul pe care-l acceptă P. P. Panaitescu ca dată a executării manu- 
scrisului miscelaneu parizian, 1789, nu trebuie considerat ca dată absolută. 
Într-adevăr, pe versoul scoarței anterioare există o însemnare manuscrisa 
(cu caractere chirilice) de circa două rînduri, scrise destul de neglijent, care 
se încheie cu indicatia: „1789 oct. 15“ (avînd cifrele în caractere arabe) °. 
Noi considerăm anul 1789 ca terminus ad quem. 

Ultima din suita de cronici moldovene a manuscrisului parizian, tran- 
scrisă în continuare, de copistul anonim, după cronica lui Neculce, este 
Letopiseţul Țării Moldovei de spătarul loan Canta (f. 310 v°—313 v°). Le- 
topisetul lui Canta merge aici cu descrierea evenimentelor petrecute în 
Moldova de la 1743 (anul la care se oprise Neculce) pînă la 1760. Înseamnă 
că manuscrisul miscelaneu parizian a fost întocmit (copiat) între anii 
1760—1789. 

5. Prima lucrare din manuscrisul miscelaneu parizian este De neamul 
moldovenilor. Se ştie că marea majoritate a copiilor corpului de cronici 
moldoveneşti încep cu această scriere, apreciată de necunoscutul „editor“ 
moldovean al ms. 'X* si de N. Costin, asamblatorul ms. X?, iar după ei. 
în mod mecanic, de toţi copistii corpurilor respective, ca un capitol intro- 
ductiv la istoria ţării 10. 

De neamul moldovenilor se găseşte aici în redacţia de 5 capitole. Com- 
paratia versiunii pariziene cu celelalte manuscrise care cuprind redacţia de 
5 capitole ne demonstrează că manuscrisul de la Paris (pe care-l vom numi 
în continuare : ms. P) este îndeaproape înrudit cu ms. rom. 401 B.A.R.S.R. 
{= ms. B) 11, 

Semnalind textul scrierii polemice a lui M. Costin, C. C. Giurescu 
menţiona în descrierea sa că „între capitolele acestei lucrări s-au intercalat 
bucăţile istorice și literare următoare“ !2: a) Predoslovie. Voroava la ceti- 
toriu ; b) Înţelesul stihurilor, cum trebui să să citească; c) Viaţa lumii ; 
d) Înţelesul pildilor ce sînt în stihuri. Observăm întîi faptul că „bucăţile“ 
respective nu sînt materiale literare şi istorice disparate, cum s-ar putea 
crede din expunerea lui C. C. Giurescu. Ele constituie un tot închegat : 
poemul filozofic Viiaţa lumii cu bimecunoscutele sale anexe t’. 

În al doilea rînd, nu numai şi nu întreg acest grup de texte 
se află deplasat. Dislocarea este ceva mai complexă. În al treilea rînd, exact 


9 Vezi C. C. Giurescu, op. cit, loc. cit. O. Densusianu, op. cit, loc. cit., 
citise: în însemnarea respectivă anul 1786. Lectiunea lui este eronată. Reţinem însă obser- 
vatia lui Densusianu: „însemnare făcută de vreunul din posesorii codicelui“ (ibidem, 
p. 284). Cf. P. P. Panaitescu, în MCO,, p. 394. . 

10 Vezi Liviu Onu, O copie necunoscută... în rev. cit, vol. cit, p. 304. 

u Ibidem, p. 304, 306—307. 

12 C. C. Giurescu, op- cit, p. 44 

18 Vezi M. Costin, Opere, ed. P. P. Panaitescu, Bucureşti, 1958, p. 318—325. 
Folosim, aici şi în continuare, această ediție, deoarece ea nu`conține deosebiri- esențiale 
(de metodă şi de text) fata de ediția ultimă: M. Costin, Opere, vol. I-II, ediție 
îngrijită de P. P. Panaitescu, Bucureşti, Edit. pentru literatură, 1965.’ ` 

aceeaşi dislocare se intilneste și in mss. G, I si B. Înrudirea dintre mss. G, I, 
B si ms. P nu a fost observată pina acum 14, 

Pentru a uşura înţelegerea procesului, infatisam în tabelul alăturat 
corespondenţa textelor în cele patru manuscrise și în ediţia din 1958 a 
Operelor lui M. Costin. 

După cum se vede și din tabel, partea de text ce reprezintă sfîrșitul 
cap. I, capitolele II, III şi începutul cap. IV din De neamul moldovenilor 
se :află intercalata în scurtul text final al poemului filozofic costinian : 
Înţelesul pildilor ce sînt în stihuri 15. 

Din faptul că dislocarea de text se prezintă exact la fel în cele 
patru manuscrise G, I, P şi B, şi deoarece in cele 3 locuri de contact ale 
textelor incongruente din fiecare manuscris 16, cu excepţia unui singur loc 
din ms. B (f. 15 r°/rd. 17) şi a unui singur loc din ms. G (f. 30 v°/rd. 16), 
fraza din textul întrerupt continuă exact in același rind cu fraza 
din textul la care se face saltul (continuare fără niciun sens, de altfel), din 
unele diferenţe între toate cele 4 manuscrise şi din asemănările și diferen- 
tele pe grupuri (în G si I, pe de o parte; în P si B, pe de alta parte) 17, 
rezultă că mss. G, 1, P, B au un izvor comun: manuscrisul notat în stemă 
cu X”, astăzi pierdut. Ms. X” fusese transcris în două manuscrise diferite, 
X?” şi X”, copiate si ele, la rîndul lor, în cîte două manuscrise (G, I, 
respectiv P, B). Mss. X?” şi X?” s-au pierdut, de asemenea 18. 

Încurcătura de foi s-a produs deci în ms. X%. Unul dintre posesorii 
sau dintre cei care au umblat cu ms. X*’, manuscris in folio, din nebăgare 


“I. Bianu şi R. Caracas, Catalogul manuscriselor românești, tom. II, 
Bucuresti, 1913, p. 77—78, prezintă cu detalii încurcătura de text din ms. rom. 401 
(= ms. B). Tot acolo, la p. 335—336, e descris ms. rom. 580 (= ms. G), fără să se 
observe inversiunea respectivă. Vezi și descrierea manuscriselor G, |, B la C. Giurescu, 
Introducere la M. Costin, De neamul moldovenilor, Bucuresti, 1914, p. XITI—XIV, XVI— 
XVII, unde se relevă si amestecul de foi din cele trei manuscrise. 

15 La fel de plauzibilă e şi alternativa a doua: foile cuprinzind cap. IV (fără 
început) si cap. V din De neamul moldovenilor, precum și poemul Uiiaţa lumii cu primele 
două anexe şi cu prima jumătate a anexei a treia au fost intercalate între foile cap. I al 
scrierii De neamul moldovenilor. 

16 Tata locurile de contact ale textelor incongruente. (Marcăm prin bară verticală 
limitele dintre rînduri, iar prin bară în zigzag punctele respective de contact). În ms. P, 
f. 12 r°: / [rd. 17] Asa însămnează aceste stihuri acelui dascal pomenind 4 a şti nu 
pociu. Atita numai, ori / [rd. 18] pre urmă că au trăit acolo vreun domn cu acest nume 
Săverin, cum spun şi mun-/ [rd. 19] tenii... (saltul de la cap. I la cap. IV din De neamul 
moldovenilor) ; f. 22 r°: / [rd. 18]... Asupra acei/ [rd. 19] ape fiind Tiros descălecat cu 
oste, au mers un copil din casă u pre! [rd. 20] acel Fleac, căruia numele la istoriile Ri- 
mului iaste Fulvios Flehcus/ [rd. 21] consul, precum chema iei pe acea vreme... (saltul de 
la înțelesul pildilor..., anexa finală a Uiieţii lumii, la cap. | din De neamul mold.); 
f. 27 v°:/ [rd. 7]... Cum acel tursu [= turnu] s-au [= şi-au] schimbat numele şi n-au 
ținut numele! [rd. 8] ziditoriul[ui] său, cum fine șanțul Troianul pind astăzi y să să 
scalde un cal foarte! [rd. 9] drag lui Tir ; scăldîndu-l, s-au înnecat si calul, şi copil{ul]... 
(saltul de la cap. IV din De neamul mold. la partea a doua a anexei Infelesul pildilor...). 
Locurile corespunzătoare în ms. B sînt: f. 5 r°/rd. 26, f. 15 r°%rd. 17, f. 20 r9/rd. 15; 
dintre acestea, numai pe f. 15 r° saltul de la un text la celălalt coincide cu limita dintre 
rîndurile 17 si 18. Vezi în tabelul de mai sus locurile corespunzătoare din ms. G şi I, 
precum și paginile corespunzătoare în MCO: 

17 Pentru asemănările și deosebirile dintre mss. P şi B, vezi mai jos § 6. 

18 Vezi si Liviu Onu, Ô copie necunoscutd..., în rev. cit., vol. cit, p. 303—308. 

Or 


de seamă (probabil cu ocazia unei ravasiri a foilor manuscrisului), a aşezat 
un întreg grup de foi la un interval nu prea mare de locul unde se integrau. 
ele normal. lar cei care au transcris acest manuscris, copistii manuscriselor 
X?” şi X?” au reprodus întocmai textul, fără să fie atenţi la cuprinsul lui, 
deci la succesiunea faptelor și la logica problemelor relatate. Manuscrisele: 
G si I, care derivă din ms. X?”, si manuscrisele P si B, care deriva din 
ms. X?””, copiază și ele mecanic originalele. 

Încurcătura de foi nu s-a putut produce în X°, prototipul mss. N8 și 
X”, deoarece in N8, care a fost copiat mai tîrziu, între 1773 și 1785, textul 
e transcris fără nici o inversiune. Dim faptul că mss. X” si X?” datează din 
171319, deducem că încurcătura de foi din ms. X” s-a produs chiar în 
acest an. | 

Prin urmare, din cel putin 13 versiuni (7 păstrate + 6 pierdute) cite 
a cunoscut redacția de 5 capitole a scrierii De neamul moldovenilor, 7 ver- 
siuni (4 păstrate + 3 pierdute), deci mai mult de jumătate, au circulat cu. 
amestecul de foi între De neamul moldovenilor şi Uuata lumii. Pe marginea 
niciunuia dintre mss. G, I, P, B nu s-au păstrat mărturii din epocă cu 
privire la posibilitatea ca vreunul dintre lectorii acestor manuscrise să fi 
observat succesiunea ilogică a textelor. 

Asupra unei dislocări asemănătoare de foi am atras atenţia într-o re- 
cenzie publicată nu de mult 20. E vorba de un Apostol manuscris slavon din 
1519, care a circulat și el pe teritoriul patriei noastre. Făcînd abstracţie de 
faptul că slavona bisericească, la începutul secolului al XVI-lea, era tot mai 
putin cunoscută de români gi că slujbele religioase, care se făceau după 
cărți ca Apostolul citat, erau total sau aproape total inaccesibile lingvistic 
maselor largi ale poporului român, relevăm faptul că încurcătura de text 
din Apostol n-a deranjat în primul rînd pe copist (dacă acesta cunoștea 
slavona). | 

Întrucît în cazul manuscriselor româneşti G, I (de la începutul secolului 
al XVIII-lea) și P, B (din jumătatea a doua a secolului al XVIII-lea, res- 
pectiv de la începutul sec. XIX), nu se poate pune problema necunoasterii 
limbii textului de către copisti si a inaccesibilitatii lui pentru cititori, noi 
considerăm că asemenea manuscrise, cu toate dislocările de text (care pri- 
vesc, în fond, un sector limitat al fiecărui manuscris în parte), chiar dacă. 
n-au contribuit decît parţial la dezvoltarea istoriografiei românești, au par- 
ticipat la procesul general de stabilire a normelor unitare ale limbii române 
literare. Ele constituie deci indici de valoare ai dezvoltării limbii române în 
ansamblu și trebuie avute în vedere în cercetările de istorie a limbii române. 

6. Ca manuscrisele P şi B nu sînt copiate unul după celălalt, ci amîn- 
două reproduc un al treilea manuscris, pe care noi l-am marcat cu X%, 
ne-o dovedesc în primul rînd deosebirile dintre P şi B. Toate aceste deose- 
biri, care se limitează la cuvinte, nu sînt esenţiale. Ele dovedesc mai mult 
lipsa de atenţie, de grade diferite, a celor doi copişti, decît intenţia lor de 


19 Vezi C. Giurescu, Introducere la M. Costin, De neamul moldovenilor, Bucu- 
reşti, 1914, p. XIII, XVI—XVII. 

% Liviu Onu, recenzie la P. P. Panaitescu, Manuscrisele slave din Bi- 
blioteca Academiei R.P.R. vol. I, [Buc.], 1959, în „Studii și cercetări de bibliologie“, V 
(1963), p. 394. 

a aduce îmbunătăţiri textului pe care-l copiau. Lipsa de atenţie este evi- 
dentă, de asemenea, în cazul omisiunilor care apar fie într-un text, fie în 
celălalt. 

În continuare, reproducem paralel cîteva diferenţe tipice dintre ms. P 
şi B, extrase din De neamul moldovenilor 2! : 1) cu acest nume, român (P) 
i cu acest numi ramini B. cf. 241/8;2) a serie (P) / am scrie / (B; 
cf. 241/10) ; Traian (P) / Traian (B ; cf. 241/12) ; 4) infundat (P) | înfun- 
dată / (B ; cf. 241/14) ; 5) şi o dată descălecaţi sînt (P) / di o dată disca- 
lecat sînt (B ; cf. 242/18); 6) s-au pustiit de tătar (P) / s-au pustuit 
de tătar (B ; cf. 242/28); 7) ori cit au fost destul (P) / ori că i-au fost 
distul (B ; cf. 242/28) ; 8) di Italiia și de împărăpa Rimului (P) / din 
ltaitia şi din împărăția Rimului (B; cf. 244/29); 9) în dracul Italii 
toati (P) / în dricul Itali iasti (B; cf. 245/1) ; 10) drept spre apusul 
soarelui, tot nu asa diparte din (P) / drept spri apusul soarilui iaste, nu 
asa diparte di (B ; cf. 245/8—4) ; 11) cari-l stim mai toți ca tot pe Du- 
nări (P) / carile îl stim mai tof ca iasti pă Dunări (B; cf. 245/4—5); 
12) [omisiune in P] / acii limbi Colfo di Uinejiia, adică „limba“ sau grumazii 
din Uinefiia ; să zici (B ; cf. 245/10—11) ; 13) spre amezazi (P) / spre 
amiiazi noapti (B; cf. 245/18—19). in unele cazuri, constructiile co- 
recte să află in ms. P, si anume exemplele de sub nr. 1 (in celelalte manu- 
scrise, pluralul : români, românii, rumâni), 2—7, 8 (facind abstractie de al- 
ternanta fonetică ż: e) ; în celelalte cazuri construcţia corectă este transmisă 
de ms. B (exemplele de sub nr. 9—13). 

Asemenea diferenţe, ca cele citate de noi aici, nu se pot explica altfel 
decit independent și exclud posibilitatea derivării unui manuscris din ce- 
lalalt. 

Descendenta manuscriselor P si B din acelasi prototip (de asemenea 
copie) explică si elementele comune existente numai în cele două manu- 
scrise. Dam cîteva exemple tot din De neamul moldovenilor, notînd pe prim 
plan versiunea curentă în marea majoritate a manuscriselor cunoscute, iar în 
paranteze drepte versiunea din mss. P si B corespunzătoare textului spaţiat : 
1/ Începutul ţărilor acestora si neamului moldovenesc si mun- 
tenesc [neamul muntenesc și moldovenescu (moldo- 
vinescu B) P, B] ; 2/ de unde sînt veniţi [omisiune în P, B] strămoșii 
lor pre aceste locuri; 3/ supt ce nume au fost întîi [dintti P, B]; 
4/ numele acest de acum, moldovan şi muntean [muntean și 
moldovan P, B] ; 5/ (titlu) din ce tard [tari P, țărm Bl au eşit 
strămoșii lor; 6/ nu asa depărtată de [diparte di P, B] fara 
noastră ; 7/ să zice cu alt nume si Marea Adriaticum (Mării 
Adriatecum P, Mării Adritecum B]. 

Elemente comune de redactare, ca cele de mai sus, își au originea în. 
manuscrisul de bază X*”’ si constituie argumente sigure că mss. P si B 
derivă dintr-un prototip comun şi că acest prototip, ms. X3”, a fost scris de 


21 Prin cifrele în fractie, așezate în paranteze, trimitem la textul corespunzător din 
ediția MCO.. Exemplele 1—7 sînt din predoslovia, iar S—13 din cap. I al lucrării lui: 
M. Costin. 


Dislocarea de text în manuscrisele P,B,G,I, 


Succesiunea normală a textelor ms, Pe ms. B 
Tabla de materii 1 r°—3 vel pee 
De neamul moldovenilor 

Predoslovie 7 19—8 v° 1 r°—2 y° 


Lista istoricilor 


Cap. I [partea 1 si 2] 


10 r°—12 r°/rd. 17 


3 r° 
3 r°—5 r°/rd. 26 


ms. G, 


ms, I, 


3 r°—6 ve 
7 wv 


8 19—12 v°/rd. 17 


2 r°—3 y? 
4 r° 
4 r°—6 r°/rd. 30 


COR RUE  Bee 
[partea 3) 


Cap. II 
Cap. III 
Cap. IV (începutul) 


22 r*/rd. 19—22 v° 
23 r°—25 r° 

25 v°—26 r° 

26 r°—27 v°/rd.8 


15 r°/rd.18—y° 
15 v°—18 r° 
18 r°—19 r° 


19 r°—20 Tr” /rd. 15 


° 
° 
e 
e 
e 
e 
è 
° 
e 
e 
e 
e ° 
e ° 
° [restul] ° 12 10 /rd. 17—16 1° 
$ Cap. V . 
d bd 16 v°—18 r°/rd. 11 
e Viiaja lumii e 
° ° 
= Predoslovie : 18 r°/rd, 12—v° 
e Înţelesul stihurilor ° 19 r° 
$ Textul poemului : 19 v9—21 v° 
. Înţelesul pildelor 3 21 v°—22 r°/rd. 19 
° [p. 1] e 
e ele 
Coos ccccsgecceecere 
[partea 2] 27 v°/rd, 8—19 


Graiul solului tătăresc către 
Alexandru Machidon 
etc. 


1 Urmează. 6 pagini albe (f. 4 r°—6 v°) 
2 Urmează o pagină albă (f. 9 v°) 
3 Urmează o pagină albă (f. 7 r°) 


4 Urmează o pagină albă (f. 24 v°) 
cu o însemnare a copistului. 


28 r°—29 r° 


5 r°/rd, 26—9 vy° 


9 v°—~11 v° 


11 v°—12 r° 

12 r°—y° 

12 v°—14 v° 

14 v°—15 r°/rd. 17 


-—____. 


20 r*/rd. 15—ult, rd. 


20 r°—21 v° 


LEGENDA 


ms. P = ms, rom, | (Bibliothéque Natio- 
nale, Paris) 


ms. 


B = ms. rom. 401 (B.A.R.S.R,) 
G = ms. rom. 580 (BA.R.S.R.) 
I == ms. rom. 2715 (B.A.R.S.R.) 


30 v°/rd. 17—21 v° 
31 v°—36 v° 
36 v°—38 r° 
38 v°—40 v°/rd. 20 


12 v°/rd. 17—20 v° 
21 r°—24 r° 

25 r°—v° 

25 v°—26 ve 


27 19—29 v°? 
30 r°—v°/rd. 16 


40 v°/rd. 20—41 r° 


41 v°—43 v° 


16 r°/rd. 4—25 

16 r°/rd. 25—18 v° 
18 v°—19 y° 

19 v°—20 v°/rd. 16 


6 r°/rd. 30—10 r° 


10 v°—12 r° 
12 v, 
13 r° 
13 v°—15 v° 


25 v°~16 r°/rd. 4 


20 v°/rd. 16—209 


21 r°—22 r° 


paginile corespunzătoare 
in MCO, 


241—244 
244 
244-—248/rd. 32 


248/rd. 32—249 /rd. 20 
249/rd. 21—255/rd. 11 
255/rd. 11—257/rd. 11 


257/rd. 11—265 /rd. 8 
267 /rd. 23—273 jrd. 6 


318 
319 

319—323 
323—324 /rå. 10 


324/rd. 10—21 


315—317 /rd. 11 


MCO = M. Costin, Qpere [ed. I], ed. P. P. Panaitescu, București, 1958 


| — săgeata, indică locul unde a fost copiat și unde se află textul respectiv (prima alternati« 
vă a dislocării foilor) 

as 

__ = săgeata indică cea de-a doua, alternativă a dislocării foilor 

un muntean. Punerea în vedetă a atributului muntenesc, respectiv muntean, 
şi trecerea pe planul al doilea a atributului moldovenesc, respectiv moldovan 
(vezi exemplele de sub nr. 1 și 4), constituie o inversiune pe care nu putea 
s-o facă decît un muntean. Repetitia este un indiciu că inversiunea nu e 
întîmplătoare. 

Faptele expuse pina aici, precum şi analiza manuscriselor L! si NS, 
pe care nu le-am avut în vedere în studiul nostru anterior, ne permit să 
completăm stema versiunilor ce cuprind redacţia de 5 capitole a scrierii 
De neamul moldovenilor, după cum se vede în schița alăturată. 

Faţă de manuscrisele puse la contribuţie de editorii de pînă acum ai 
lui M. Costin pentru De neamul moldovenilor (L, G, I, B), ms. P conţine 
şi cronica lui I. Neculce (f. 245 v°—310 v°) %. Prezenţa cronicii lui Neculce 
(semnalată atît de O. Densusianu, cît şi de C. C. Giurescu) si lipsa de infor- 
matii cu privire la felul redactiei scrierii De neamul moldovenilor au deter- 
minat pe P. P. Panaitescu si pe autorul prezentei comunicări să includă 


Cogiile redacţiei x red. I (originală) = 5 cap. 
cu 5 capitole | ` {1686—1681) 
x1 
ae x? red. II (orig.) = 7 cap. 
red. I [1686 — 1691] 
1686 — 1691} 
copia unui moldovean, in- i Copia lui N. Costin, înca- ` X?” 
cadrată în corpul operelor x3 drata in corpul de cronici 
lui M. și N. Costin (sept. mold. ]1691 — 1712] 
1712 — iul. 1713) ` 
x?  [1713; 


circa 30 copii mss. ale 
1713] K?” redacției cu 7 capitole 
[ } [1712 — secolul XIX]: 


G I 
ms. 580 ms. 2715 
—— Karr 
[1718] [1723] 7 
P 
ms. 1 [Parisi 
[1760 — 1789] B 
IA ms. 407 
ms. 266 Na [începutul secolului 
[1727 71770; ms. 1664 (Iaşi) al XIX-lea] 


[1773—1785] 
predoslov. si cap. I 


22 Menţionăm că textul letopisetului lui I. Neculce nu e însoţit de culegerea 
O samă de cuvinte. 


10 — 491 

manuscrisul miscelaneu din Paris printre manuscrisele grupei N a redacţiei 
cu 7 capitole %. Pornind de la textul propriu-zis al scrierii costiniene, pe 
care de abia acum am avut posibilitatea să-l consultăm, sîntem în măsură 
să rectificăm eroarea făcută de noi și să stabilim cu precizie locul ms. P în 
ramura primei redactii a lucrării lui M. Costin 24. 

Dintre celelalte două manuscrise (L! si NS) cu care am completat ra- 
mura primei redactii (redacţia de 5 capitole) a vechii steme a scrierii costi- 
tiene, ms. N® de asemenea conţine cronica lui Neculce. De neamul moldo- 
venilor din ms. N! se prezintă însă într-un mod cu totul original : predoslo- 
via şi începutul cap. I au fost copiate dupa ms. X°, prototipul lui L si X”, 
iar la acestea s-au adăugat restul cap. I și cap. II—VII după ms. X”’, o co- 
pie a lui Vartolomei Măzăreanu, din 1773, după o copie executată cu cîţiva 
ani înainte, probabil de cronicarul Joan Canta (X”) după N? (ms. rom. 252 
B.A.R.S.R.) 5 din grupa N a manuscriselor ce cuprind redacţia de 7 capi- 
tole ! Dintre toate manuscrisele prin care ni s-a transmis De neamul moldo- 
venilor, singur ms. N® reproduce acest text folosind pînă la un punct re- 
dactia cu 5 capitole, iar de aici înainte redacția cu 7 capitole. 

În ceea ce privește predoslovia si începutul cap. I din De neamul mol- 
dovenilor, ms. N® are caracteristicile generale ale grupului L, G, I, P, B si 
deriva deci din prototipul lor, ms. X%, copie a unui moldovean, adusă în 
Jara Românească imediat după executarea ei (1712—1713) %. La citva timp 
dupa ce a fost copiat în ms. X” si in ms. L, ms. X? a ajuns din nou în Mol- 
dova (poate in jumătatea a doua a secolului al XVIII-lea), unde a fost folo- 
sit ca bază pentru începutul ms. NS. Ms. NS, în predoslovie și în cap. I din 
De neamul moldovenilor reprezintă în mod cert o „muntenizare“, grefată 
deci pe un text scris de un moldovean 77. Elementul deosebit pe care-l aduce 
însă ms. NS fata de mss. L, G, I, P, B, ale căror trăsături comune le repro- 
duce, sînt completările si retușările la fraza originalului 25. Menţionăm acest. 
fapt tocmai ca să scoatem in relief o caracteristică a manuscrisului misce- 


23 Vezi P. P. Panaitescu, aparatul critic la MCO,, p. 394 (cf. MCOe, vol. II, p. 146); 
Liviu Onu, 0 copie necunoscută..., p. 506—307. 

24 fn felul acesta, N4 din stema noastră anterioară (vezi O copie necunoscută..., 
p. 306—307), — pentru care însă, din lipsa textului, n-am putut stabili dependenţa de 
celelalte manuscrise ale grupei N, — devine P. 

25 Vezi art. nostru citat, p. 305—307, 314. 

26 Vezi art, cit., p. 304. 

27 Fonetismele ,muntenesti“ ale ms. N& credem că se pot explica ușor prin faptul 
că, în această epocă (ultimele decenii ale secolului al XVIII-lea), norma munteană a 
început să se impună, pe scară tot mai largă, ca normă supradialectală a limbii române 
literare. 

28 Cîteva exemple de completări (notăm plusurile din N® în paranteze drepte): 
după atija veci [ce au trecut] de la descălecatul ţărilor dintii... ; [Deci] a lăsa tards nes- 
cris... ; să scol lumii la vedere feliul neamului [acestuia]... ; supt ce nume [au fost]... > 
destul [era] de [la] dinsul si atita... ; nu letopisăță, ci ocdri sînt [neamului moldovenilor]. 
Modificări de topică, lexicale etc. (notăm în paranteze ovale textul modificat din N8, 
corespurzător textului spatiat dinafara parantezelor) : multă vreme la cumpănă au stătut 
(N8: au stătut la cumpănă) cugetul nostru...; Biruit-au (N8: Biruitu-m-au) gîndul să 
mă puc..; Țării Muntenesti (N8: Românești)...; descălecatul al doile a 
țării aceștiia (N8: țării de al doile al Moldovii). Toate exemplele sînt din pre-- 
doslovia la De neamul moldovenilor. 

laneu parizian. Ms. P, ca si ms. B, reproduce cu multă fidelitate proto- 
tipul X%”’, Deosebirile dintre ms. P si ms. B, desi destul de numeroase, nu 
sînt esenţiale, dupa cum am arătat?’ : ele se datoresc mai mult neatentiei 
celor doi copisti. Comparatia dintre celelalte manuscrise cu redactia de 5 
capitole si mss. P si B ne demonstrează ca cei doi copisti care au executat 
aceste manuscrise din urmă au fost în general oameni simpli, fără o cultură 
deosebită. Scrisul în ms. B este chiar destul de stîngaci. Transcriind ms. X?””, 
amindoi copistii au supus textul unei moldovenizări. Moldovenizarea pri- 
veste aproape exclusiv fonetismul expunerii, iar din cadrul acestuia, în- 
deosebi vocalismul. Ms. P ne oferă în general o moldovenizare mult mai 
moderată decît ms. B. 

Reievăm întîi cîteva particularităţi fonetice în general comune mss. P 
şi B. Astfel, în timp ce amîndoi copiștii acceptă fonetismele muntene f con- 
servat în poziția palatalizării (deci nu devenit k, ca la cea mai mare parte 
a scriitorilor moldoveni din sec. XVII) şi z (în cazurile în care provine din 
mai vechiul dz, curent în Moldova pînă tîrziu), ei moldovenizează pe j (<z) 
în forma, de asemenea consacrată în scrierile moldovenilor, g. Exemple : 

1) fire (= firea; P) — firia (B) ; fiicini (P) — fiecini (B) ; să nu-m 
fii (pers. 3 sg.; P) — să nu-mi fii (B) ; fiind (P, B). 2) astăzi (P) — as- 
tăz (B) ; Zice-va (P, B) ; Tirziu (P, B) ; amezăzi (P) — amiiazi noapti (B) ; 
zile (P) — zili (B). 3) agungim (P) — agiungem (B) ; neagunsu (P) — ne- 
ajunsu (B) ; gos (P, B) ; agutoriu (P) — agutor (B). 


În legătură cu formele citate, menţionăm pe de o parte inconsecventa 
copistului ms. B, care lasă să se strecoare fonetisme muntene și printre 
formele cu £ (neajunsu), pe de altă parte faptul că particularitatile mun- 
tene coexistă cu cele moldovene la distanţe foarte reduse (în aceeaşi pro- 
poziţie, în același rind sau în rînduri învecinate). Ex.: neagunsu de fire 
noastră /P, f. 7 v°; cf. MCO,, p. 242/10; citiva zile mai gos de Rim 
/P, f. 23 r° ; cf. MCO,, p. 250/3 — citiva zili mai gos di Rim /B, f. 15 v°/; 
sau agiungem (B, f£. 1 v°/4), dar niajunsu di firia noastră (acelaşi manu- 
scris, aceeasi pagina, rindul 5). 

Din domeniul vocalismului, înregistrăm frecvenţa deosebită a lui î în 
locu! unde ¢ neaccentuat : di (P, B) ; să ştii (pers. 3 sg. ; P, B) ; adivarati (P) 
— adivărate (B); undi cadi (P, B); negufdtoresti (P, B); cali (P, B); 
iasti (P, B) ; țărili (P, B) ; mari (fem. sg. ; P, B) ; cari (sg. ; P, B); dispre 
(P, B); izbucnesti (pers. 3 sg.; P, B); lungimi (sg.; P, B) etc. Această 
particularitate se intilneste însă pe o scară mult mai largă in ms. B, decît 
în ms. P. 

7. În cele de mai sus am încercat să prezentăm codicele miscelaneu 
parizian în relaţiile sale cu manuscrisele înrudite, avînd în vedere numai 
una dintre scrieri : De neamul moldovenilor de M. Costin. 

Din cele expuse rezultă si contribuţia pe care o poate aduce manu- 
scrisul parizian la întocmirea unei ediţii critice a scrierii De neamul mol- 


29 Vezi mai sus. 


148 LIVIU ONU 10 


dovenilor. Fără să infirmăm cu nimic aprecierea făcută de noi în urmă 
analizei marii majorități a manuscriselor care contin opera costiniană in- 
dicată %, două dintre versiunile examinate recent ale primei redactii (ms. NS 
şi P) pot sta pe acelaşi plan cu mss. L, G, I, B, în sensul că pot fi folosite 
ca izvoare auxiliare, în timp ce vensiunea a treia (L!), care este şi frag- 
mentară, poate fi neglijată. Sub raportul autenticităţii, fără îndoială că 
manuscrisul parizian este superior ms. N’, dat fiind că acesta din urmă, 
precum am văzut, cuprinde numeroase completări și stilizari ale origi- 
nalului. 

Mult mai ridicată este însă valoarea ms. P, ca si a mss. N® și Lt, 
sub raportul istoriei limbii române în general și al istoriei limbii române 
literare în special. 

8. Intocmai ca în cazul marii majorităţi a manuscriselor românești 
din sec. XVI—inceputul sec. XIX, felul cum s-a transmis De neamul mol- 
dovenilor si mai ales particularitatile de limba ale manuscriselor înrudite 
P şi B, ridică, pentru cercetătorii istoriei limbii române literare, una dintre 
problemele cele mai arzătoare: procesul de impunere a normei supra- 
dialectale. 

Rezumăm aici istoricul familiei de versiuni în care se încadrează ms. P, 
pentru a urmări cîteva aspecte ale acestui complex proces. 

Folosind surse diferite, provenite probabil toate din familia Costi- 
neştilor, un moldovean a reuşit să alcătuiască un corpus al operelor lui 
M. Costin şi N. Costin (X3). În același an (1712) sau în anul imediat ur- 
mător, manuscrisul respectiv ajunge in Tara Românească, unde, într-un 
interval de cîteva decenii, este transcris în cel putin două copii (L, X%), 
care a servit mai tîrziu ca bază pentru alte copii (Lt, X*, G, I, X*), 
executate tot în Tara Românească. 

În împrejurări pe care nu le cunoaştem, în jumătatea a doua a seco- 
lului al XVIII-lea, manuscrisul miscelaneu initial (X?) ajunge din nou în 
Moldova, unde e folosit parţial pentru întocmirea unui miscelaneu de alt 
tip (ÎN8), cuprinzînd ciclul letopisetelor 'Moldovei. De asemenea, una dintre 
copiile muntene (X%”) a ajuns si ea în Moldova, unde a fost transcrisa în 
cel puţin două rînduri (P şi B). Una dintre aceste copii moldovene (P) 
reprezintă o combinaţie între miscelaneul de tipul X? (corpul operelor lui 
M. Costin și N. Costin) și miscelaneul de tipul al doilea (cu ciclul letopi- 
setelor Moldovei). 

Chiar această circulaţie interregională a manuscriselor (în Moldova 
şi în Tara Românească) și transcrierea în altă zonă dialectală (Tara Româ- 
nească) a unor opere redactate de moldoveni, apoi reproducerea în Mol- 
dova a unor copii muntene ale acelorași opere, constituie factorii asupra 
cărora vrem să atragem atenţia în mod deosebit, factori care au contribuit 
din plin, dar nu exclusiv — bineînţeles, la impunerea treptată a normei 
fonetice muntene ca normă supradialectală. Astfel, am văzut că ms. P și B, 
copii moldovene ale unui manuscris muntean, deși încearcă o remoldove- 


% Liviu Onu, O copie necunoscută... p. 315. 

nizare a textului originar, aceasta este în general moderată. Amindoi co- 
pistii au. acceptat aproape în întregime norma munteană în consonantism 
şi în vocalism. Prezenţa lui č (fata de mai noul j) şi a lui î (în locul unui e 
neaccentuat) sînt periferice în sistemul lingvistic al copistului ms. P. Pre- 
dominante sînt normele supradialectale. Cu timpul, în sec. XIX, si ultimele 
„moldovenisme“ fonetice vor ceda tot mai mult normei unice supra- 
dialectale. 

În acelaşi sens se pot aminti si operele altor scriitori moldoveni din 
epoca veche, dintre care unii (de ex.: Gr. Ureche) 3t au avut o priză deo- 
sebită în Tara Românească. 


31 Vezi observaţiile noastre din „Steaua“ (Cluj), an. VII (1956), nr. 8, p. 87—88, 
în legătură cu „muntenizarea“ la care a fost supus textul cronicii lui Gr. Ureche. 


SCRISUL ROMÂNESC CU CARACTERE LATINE 
ÎN BRASOV ŞI TARA BiRSEI 
ÎN SECOLUL AL XVIII-LEA 


VALERIA CĂLIMAN 


Stadiul de fata este rezultatul unei cercetări îndelungate a documen- 
telor si actelor românești, scrise cu caractere latine, din arhivele braşovene. 
Aceste acte au fost parţial semnalate. Actele din Arhiva Bisericii Sf. Nicolae 
au fost publicate de dr. Sterie Stinghe !, dar au fost transcrise împreună cu 
actele cirilice, fără ca să formeze obiectul unei cercetări speciale. N. Iorga ?, 
semnalînd un act din colecţia bisericii Sf. Nicolaie, se mărginește sa spe- 
cifice că este scris „cu ortogr afie ungurească“ 

Constantin Stoide? în introducerea catalogului documentelor româ- 
neşti sernnaleaza actele scrise cu caractere latine din Arhivele Statului din 
Braşov, şi cum proveniența acestor acte este din Tara Birsei, iar ele datează 
din jumătatea a doua a secolului al XVIII-lea, autorul ajunge la concluzia 
că centrul mișcării de introducere a scrisului românesc cu caractere latine 
a fost Zirnestiul. 

Studierea actelor brașovene din secolul al XVIII-lea prezintă un as- 
pect inedit al istorici noastre literare. 


Braşovul, centru al introducerii alfabetului latin 
în scrisul românesc 


Actele braşovene nu mai constituie o demonstraţie experimentală, ca: 
încercarea lui Luca Stroici. Nici o armă de propagandă religioasă, pornită 
dintr-o oficina străină, ca tipăriturile religioase din secolul al XVIII-lea, ci 
ele atestă o mișcare românească de mari proporţii, care a luat fiinţă în Bra- 
sovul atitor initiative românești. Scrisul românesc cu caractere latine a luat 
la Brasov un avînt atît de important în secolul al XVIII-lea și s-a extins în 
Tara Birsei, încît se impune o minuțioasă cercetare a condiţiilor istorice în 


1 Dr. Sterie Stinghe, Documente privitoare la treculul românilor din Schei, 
vol. I, Braşov, 1901. Autorul nu indică cota.actelor din arhivă și le dă o numerotare 
curentă. 

2 N. lorga, Analele Academiei Române, seria U, vol. XXI, p. 265—6, reproduce 
documentul nr. 113 din Arh. Sf. Nicolae, care poartă în volumul Stinghe nr. 33, p. 91. 

3 Catalogul Documentelor Româneşti din Arhivele Statului (din Braşov), vol. I 
(1521—1799), Bucuresti, 1955, p. XIV—XVII. 

care s-a desfășurat acest fenomen. Această manifestare inovatoare a fost 
adoptată aproape în unanimitate de logofetii si scribii brașoveni. 

Cele cîteva sute de documente pe care le-am cercetat în Arhivele 
Statului si în Arhiva Bisericii Sf. Nicolae din Brasov sînt mărturia unei 
tendințe consecvente de a adopta această scriere şi de a crea un sistem 
ortografic, după ce două secole şi mai bine scrisul românesc a utilizat alfa- 
betul cirilic, care era bine adaptat limbii române, avînd semnele specifice 
sunetelor din limba noastră. 

Scoala românească de la Sf. Nicolae a fost focarul acestei mișcări, iar 
cultura umanistă a reprezentanţilor ei — despre care cultură vom vorbi. în 
mod special — a îndemnat pe scriitorii acelor vremuri sa-rupa cu trecutul 
si să se înscrie printre antemergătorii unei reforme, care s-a realizat numai 
după un secol si cîteva decenii. 

Din colaborarea dintre magistratul Braşovului — organ de conducere 
al orașului — si cărturarii de la biserica Sf. Nicolae din Schei, care erau si 
scribii magistratului, s-a născut această reformă a scrisului românesc. Pentru 
înfăptuirea ei a fost nevoie de oameni instruiți, cunoscători ai limbii latine, 
limbă care avea să împrumute scrisului românesc elementele de bază — alfa- 
betul. Cunoaşterea limbii latine a servit de imbold adoptării caracterelor 
latine. Am văzut acest fenomen și în încercările episodice anterioare. 


Cultura umanistă a şcolii de la Sf. Nicolae 


Nu mai este cazul să insistam asupra culturii latine a slujbasilor ma- 
gistratului din Brașov. Dar este cazul să semnalăm cultura latină a preotimii 
române din Braşov. Cunoașterea limbii latine făcea parte din cultura uma- 
nistă a preofimii braşovene. Cînd cronicile bisericești caracterizează pe preo- 
tii de seamă ele menţionează „cunoștea mai multe limbi“, „era învăţat“. 
Este lung şirul de preoti-carturari ai şcolii de la Sf. Nicolae 4 şi este veche 
cultura lor umanistă. Personalitatea de vastă cultură a popii Oprea se 
impune din secolul al XVI-lea 5. 

Nu cunoaștem programa oficială de învăţămînt a limbii latine în șco- 
lile braşovene 6, dar întîlnim preoţi și cărturari cunoscători ai limbii latine. 

Cînd în secolul al XVII-lea Ilinca Leurdeanu, nepoata lui Mihai Vi- 
teazul — fiica Jui Pătrașcu Vodă — semnează cu caractere latine zapise 
cirilice 7, nu trebuie să uităm legăturile Jui Pătrașcu cu Brasovul §, nici 


4 Vezi Nicolae Sulică, Minunata cetate a Brașovului. Cărturari braşoveni 
ai secolului al XUl-lea, ctitori ai limbii noastre literare, Brașov, 1943. | 

5 Pavel Binder, Diacul Oprea, primul dascăl umanist român — lucrare în 
manuscris. 

€ Nicolae Sulică, Cea mai veche școală românească din cuprinsul României — 
Omagiu lui Constantin Kirițescu, Bucureşti, Cartea Românească, p. 14—15. 

7 St. Nicolaescu, Documente slavo-române cu privire la relaţiile Țării Romă- 
neşti şi Moldovei cu Ardealul în secolul XU şi XVI, Bucureşti, 1905, p. 304. 

8 A. A. Muresianu, Lucruri nouă din trecutul românilor braşoveni. Un dascăl 
braşovean necunoscut din sec. al XUll-lea, în „Țara Birsei*, III (1931), nr. 6 (nov.—dec.), 
p. 500. 

faptul ca Ilinca s-a refugiat la Braşov, unde a ajuns-o „vreamea petrea- 
cerii din această lume“ 1°, l 

La sfîrşitul secolului al XVII-lea este atestat la Sf. Nicolae dascălul 
polonez, cunoscător al limbii latine, Alexandru 11. 

În secolul următor preoţii de la Sf. Nicolae Radu Tempea II — cro- 
nicarul-— si Radu Tempea III, fiul său 17, erau cunoscători ai limbii latine. 
Tot așa și preotul, mai tîrziu protopop al Brașovului, Eustatie Grid E. 

Aceste mărturii de cunoaştere a limbii latine a preoţilor şi dascălilor 
brașoveni sînt dovezi de netăgăduit a culturii lor umaniste si implicit a în- 
vatarii limbii latine în şcoala românească din Schei. 


Logofeţii magistratului, preoţi la Sf. Nicolae 


Cronicile bisercii Sf. Nicolae menţionează că preoţii înainte de sfințire 
slujeau ca diaconi, iar diaconii se alegeau dintre dascăli. Prin această filieră 
dascăl — diacon — preot au trecut logofetii români ai magistratului şi ei 
sînt aceia care au impus în scrisul românesc alfabetul latin. 

Scriitorul cu caractere latine trebuia să înfrîngă două mari obstacole : 
tradiția și comoditatea. 

Tradiţia, care leagă pe om de tiparul obisnuintei si se opune cu îndă- 
rătnicie oricărei schimbări. Comoditatea, care îl împinge pe om pe drumul 
cel mai lesnicios și ușor accesibil și-l face să evite efortul. Alfabetul cirilic 
era potrivit sunetelor limbii noastre şi avea posibilitatea de a reda grafic 
variațiile de rostire. Avea semne pentru toate sunetele limbii. Pentru scriitor 
era comod si simplu să scrie cu literele cirilice. În schimb, alfabetul latin 
nu avea toate caracterele necesare sunetelor din limba română. Nu avea 
semne pentru multe sunete și utilizarea lui ridica o serie de probleme de 
ortografie. 

Scriitorul trebuia să găsească soluţii pentru aceste neajunsuri. Din tih- 
nita lui îndelenticire de pisar și scrib, el se transforma într-un deschizător 
de drumuri, într-un inovator, frămîntat de a găsi soluţia cea mai potrivită 


N. Iorga, Studii si Documente, vol. V, p. 549—550. 

10 Candid Muslea, Biserica Sf. Nicolae din Scheii Brașovului, vol. I, Bra- 
sov, p. 105. 

Pa „Hunc librum scripsi ego Alexandrus Perceptor Polonus, anno Domini 1699“ ; în 
N. Iorga, Studii și Documente. vol. VII, p. 218—219. . 

2 Candid Muşlea, O dinastie de preoți şi protopopi Radu Tempea, Edit. 
Astra, Brasov, 1939. Tatăl cronicarului Radu Tempea, primul preot cu acest nume, 
decedat în 1713, era braşovean, nepot de soră al protopopului Staicu. Întîi dascăl 4 ani, 
apoi diacon 4 ani, după ce s-a preotit a fost un an preot la Săcele si un an preot la 
Făgăraș (1698—1699), de unde este adus la Brasov. Mentiunea venirii lui R. Tempea de 
la Făgăraș o interpretează greșit A. A. Muresianu, Citeva dovezi de viaţă şi cul- 
tură românească la Brasov, în „Țara Bîrsei“, IV (1932) nr. 3 (mai—iunie), p. 217, sus- 
tinind că isi trăgea originea dintr-o familie de boieri făgărăşeni. Si numărul de ordine 
dat preoţilor Radu Tempea în lucrarea citată este eronat. 

5 Candid Mușlea, Protopopul Eustatie Grid, extras din „Țara Birsei“, Edit. 
Unirea Brașov, 1933. 

pentru a învinge greutăţile ce stăteau în calea aplicării alfabetului latiu. 
Aceste greutăţi au fost învinse de şcoala românească de la Sf. Nicolae. 

Istoricii noștri literari atribuie pe nedrept reprezentanţilor şcolii arde- 
lene iniţiativa întroducerii alfabetului latin în scrisul românesc. Problema 
alfabetului latin a fost cercetată numai incidental și cercetările au urmărit 
numai tipăriturile, fără a lua în considerare manuscrisele brasovens. a căror 
apariţie și dăinuire este condiţionată de relațiile specifice dintre romaui si 
magistratul orașului, mai bine zis între biserica Sf. Nicolae și magistrat. 
Preoţii români de la Sf. Nicolae, trecuți prin filiera dascăl — diacon — 
preot, erau scribii oficiali ai magistratului pentru redactarea corespondenţei 
româneşti. Ei figurează în cele mai vechi socoteli ale Braşovului. 

Dacă condiţiile istorice au impus în Țara Românească și Moldova 
menţinerea alfabetului cirilic, cu totul alta a fost situaţia în oraşele Tran- 
silvaniei. În mediul poliglot al Brașovului, unde conducerea era în mîna 
clasei dominante si privilegiate a străinilor, poporul român cu nesfirsitele 
lui jalbe si pricini, născute din condiţiile de oprimare în care se găsea, a 
deschis problema scrisului românesc. 

Conducerea Brașovului, nevoită să corespondeze cu ţările românești $i 
dincolo de Carpaţi, a angajat scriitori romani din cele mai vechi timpuri. 
Nici scriitorii străini nu erau necunoscatori ai limbii române şi în multele 
lor acte interne, socoteli, dovezi, certificate, adeverinte privitoare la români 
erau siliţi să scrie românește, cel putin numele impricinatilor, sau să indice 
obiectul despre care era vorba în act sub denumirea românească. 

Din secolul al XV-lea apar în registrele de impozit ale Brașovului, 
alcătuite pe cartiere, din 1475, tabele nominale ale întregii populatii a ora- 
șului, indicîndu-se an de an impozitul plătit de fiecare locuitor pînă în seco- 
lul al XVIII-lea. 

Aceste registre, redactate întîi in latină si apoi în limba germană cu 
caractere gotice, trec numele românești cu caractere latine cu o grafie adap- 
tată limbii românești. 

Din varietatea acestor nume proprii consemnate în secolul al XV-lea, 
al XVI-lea si al XVII-lea, se desprinde o grafie a sunetelor românești 
aproape consecventă. Scriitorii au stabilit prin notații convenţionale simbo- 
lul sunetelor românești, fără corespondenţă în alfabetul latin. Urmînd grafia 
germană au redat prin grupe de litere sunetele românești, care nu aveau semne 
în alfabetul latin. Acest procedeu l-au urmat atît străinii cît şi românii. 
Între străini vom aminti cîteva nume din secolul al XVIII-lea: Georg 
Rheter 14, castelanul de la Bran Privigyei 15, inspectorul Johann Wentzel 16, 
Georg Rott, dar cei mai mulţi scriitori n-au putut fi identificaţi. După 
scris însă se pot foarte limpede deosebi dacă sînt români sau străini acești 
scriitori, după felul cum aud ei sunetele românești. Cînd sunetul „i“ apare 
redat cu litera „u“, iar „ă“ este redat prin „o“, noi avem certitudinea ca 


14 Arh. St. Brasov, fond Acte Judecătoreşti, nr. 20/1752, transcrie cu caractere 
latine trei acte româneşti. 

15 Arh. St. Brasov, fond Acte Bran, nr. 5/1795 anexa I. 

16 Arh. St. Braşov, fond Actele Magistratului, nr. 1802/1803. 

17 Arh. St. Brasov, fond Act. Magistr., nt. 1871/1799. 

scriitorul nu este roman. Urmind acest procedeu vom putea deosebi — cu 
oarecare aproximaţie — pe scriitorii străini de cei români, putînd stabili 
aportul acestora din urmă la crearea alfabetului fonetic latin, adaptat lim- 
bil române. 

Din multiplicitatea de forme atestate, vom deosebi ca fenomene izo- 
late aportul incidental al străinilor, iar grafia consecventă, care cu mici 
variaţii redă sunetele specifice limbii române în veșmîntul alfabetului latin, 
o vom socoti ca o realizare transmisă prin tradiţie de-a lungul secolelor, 
culminind în jumătatea a doua a secolului al XVIII-lea, cînd scrisul româ- 
nesc cu litere latine a înlocuit aproape cu totul scrisul cirilic. 

Acest scris, rezultat al tradiţiei locale brașovene, ne înfăţişează soluţia 
adusă pe cale nemijlocită de reprezentanţii direcţi ai poporului, care au 
căutat să realizeze simplu, uzînd de procedeele transmise de tradiție, o gra- 
fie cu litere latine a scrisului românesc, pentru a satisface nevoile clasei 
exploatate și obidite de oameni săraci și necăjiţi, care se îndreptau î în lupta 
lor pentru dreptate cu jalbe si cerei spre cei care aveau in mina și cuțitul 
si pîinea. Adoptind un sistem fonetic, curentul de scriere cu litere latine 
brașovean a avut un pronunţat caracter popular. El servea interesele ma- 
selor populare şi era răspîndit si adoptat de reprezentanţii poporului, spre 
deosebire de mişcarea de mai tîrziu a școlii ardelene, mișcare carturareasca, 
care se adresa unui cerc mai restrins de iniţiaţi. 

Din raportul de dependenţă dintre popor şi magistratul Braşovului 
s-a născut scrisul românesc cu caractere latine. El s-a născut dintr-o nece- 
sitate istorică, a oglindit mediul în care a trăit, a luptat, a suferit si a dăi- 
nuit poporul român în decursul veacurilor. 

Cînd Samuil Micu tipărește primele cărți cu alfabet latin, iar mai 
tîrziu reprezentanţii şcolii ardelene si latiniste încearcă să creeze o grafie 
românească cu litere latine, sistemul acestora pornește pe alte baze. Mis- 
carea lor este de provenienţă carturareasca, iar scrisul urmează principiul 
etimologic, formînd o piedecă de cîteva decenii în calea întroducerii alfa- 
betului latin. 


Radu Tempea — cronicarul — și un scriitor neidentificat 


Documentele păstrate la Arhivele bisercii Sf. Nicolae, scrise cu carac- 
tere latine, dovedesc cu cîtă siguranţă scriau cu litere latine dascălii şi 
preoții de la biserica Sf. Nicolae. Ele nu constituie fenomene episodice sau 
experimentale, ci trădează o siguranţă ortografică, am putea spune o şcoală. 

Este vorba de scricorile protopopului Florea Baran, adresate unui eno- 
riaș brașovean, Christophor Voicu, dus la Viena ca reprezentant al intere- 
selor bisericii Sf. Nicolae, care sînt scrise in 1724 și 1725. Corespondenta 
protopopului Baran este scrisă de două persoane diferite. Protopopul sem- 
nează numai scrisorile si adaugă uneori o apostilă cu caractere cirilice — 
deci el nu scria cu litere latine. Unul dintre scriitori a putut fi identificat. 
Este vorba de Radu Tempea, cronicarul, al doilea din seria preoţilor cu 

acest nume la Brasov în secolul al XVIII-lea t8. Acest dascăl — diacon — 
preot şi apoi protopop al Braşovului, al cărui scris atît cu caractere cirilice 
cît şi cu caractere latine este de o deosebită frumuseţe și eleganţă, a adresat 
şi el trei scrisori cu caractere latine lui Christophor Voicu la Viena. Scri- 
sorile, prevăzute cu semnătura lui !?, comparate cu scrisorile redactate de 
unul din scribii scrisorilor protopoului Băran % ne demonstrează în chip 
evident, în urma studiului grafologic, că acestea sînt scrise da Radu Tempea. 

Ce priveşte al doilea scriitor cu caractere latine al corespondenţei lui 
Florea Băran 21, n-am putut găsi o dovadă concludentă. Autorul corespon- 
dentei este sau Teodor Baran, fiul protopopului Florea Baran, format în 
acelaşi timp şi în acelaşi mediu cu Radu Tempea, devenit acestuia aprig 
adversar, sau Eustatie Grid, fiul protopopului Vasile Grid. Şi aceste scrisori 
sînt semnate de protopopul Baran cu litere cirilice 22. 

Vom menţiona particularitatile de grafie ale celor doi scriitori, care au 
unele elemente comune, dar se și deosebesc în felul lor de a scrie. 

Desi nici unul din ei nu are o ortografie lipsită de sovaieli, totuşi 
putem afirma că sistemul lor ortografic nu este tributar ortografiei maghiare 
— aşa cum afirmase N. lorga — ci ei utilizează o ortografie bazată pe 
principiul fonetic. Amîndoi utilizează litera a, fără nici un semn distinctiv 
pentru sunetul a. Această grafie este foarte importantă, pentru că străinii, 
sub influența scrierii maghiare, pun un accent pe litera a, accent care va 
apărea în jumătatea a doua a secolului al XVIII-lea și la logofetii din Tara 
Birsei, sub influenţa bucoavnelor oficiale. 

Această literă a, a celor doi scriitori brașoveni, redare directă a sune- 
tului prin litera latină, fără intermediul accentului împrumutat din alfabetul 
maghiar, este caracteristica școlii fonetice braşovene din prima jumătate a 
secolului al XVIII-lea. Ea deriva din cunoștința directa a limbii latine şi se 
aplică scrierii românești. 


18 Trebuie menţionat că niciunul din biografii lui Radu Tempea H: Candid 
Muslea, O dinastie de preoți şi protopopi Radu Tempea, Brasov, Edit. Astra, 1939; 
S. Dragomir, Istoria desrobirii religioase a românilor din Ardeal în secolul XUIII, 
Sibiu, 1920; A. A. Muresianu, Citeva dovezi vechi de viață si cultură romdneasci 
la Braşov, în „Țara Bîrsei“, IV (1932), nr. 3 (mai—iunie), n-au cunoscut această latură 
a activității lui. 

i? Documentele din Arh. Sf. Nicolae, Braşov, nr. 122/1724, 125/1724, 128/1724 sînt 
publicate de Dr. Sterie Stinghe, op. cit., sub numerele 42 (p. 109—110), 44 
(p. 115—116), 47 (p. 120). 

20 Arh. Sf. Nicolae Brasov, nr. 133/1724, 114/1724, 118/1724, 121/1724, 124/1724, 
126/1724 etc. 

21 Arh. Sf. Nicolae Brasov, nr. 115/1724, 116/1724, 117/1724, 119/1724, 120/1794. 

22 Pentru identificarea scriitorului am găsit mai multe elemente. În Arhivele Sta- 
tului din Braşov în fondul Acţiunilor românilor din Schei contra magistratului, fila 
535 este scrisă de Radu Tempea — fără să i se menţioneze numele — iar fila 536 este 
scrisă de aceeaşi mînă cu autorul neidentificat al scrisorilor lui Baran. Filele nu poartă 
nici o semnătură. În fondul Actele Magistrului nr. 59/1733 anexa 5, există o certificare 
scrisă cu caractere latine de Teodor Băran. Nu am putut face expertiza grafologică a 
acestor piese, dar făcînd aceasta, se va putea proceda la identificarea scriitorului necu- 
noscut, sigur preot la biserica Sf. Nicolae, care a redactat o parte din corespondența 
protopopului Băran. 

Litera e are două valori: e şi ă. 

Litera i are două valori : i şi î. 

Citeodata î este marcat prin litera e. 

Cea mai evidentă tendinţă fonetică a grafiei celor doi scriitori este 
redarea lui sot prin litera j. Diferentierea consecventă dintre i şi iot arată 
tendința lor vădit fonetică, ei redind prin semne distincte două sunete de 
valori deosebite din limba noastră, diferenţiere pe care ortografia actuală — 
desi fonetică — nu o face. 

Sunetul č este marcat tot fonetic prin grupa de sunete ts. Fonetic este 
redat si sunetul {, în grafia scribului neidentificat, prin grupa tz. Scrisul lui 
însă nu e consecvent. Uneori redă sunetul prin litera z. 

Radu Tempea foloseşte grupa cz. Sunetul ș este redat prin s, rar ss. 

Sunetul c este redat prin k. 

Sunetul s este redat sau Í („scharfes s“ = s ascuţit german), sau prin 
literele sz, uneori s. 

Sunetul 7 este transcris zs. 

Numele lunilor este redat în latinește. 

Din aceste exemple sumare reiese că cei doi scriitori erau cunoscători 
ai latinei, aveau o deprindere a scrisului românesc cu caractere latine şi 
pentru redarea unor sunete, neexistente în latină, au creat o grafie, pornind 
de la principiul fonetic, natural, influenţaţi si de grafia altor limbi moderne, 
care utilizau alfabetul latin. 

Din datele biografice ale lui Radu Tempea — cronicarul — și ale 
fiului său, preotul Radu Tempea (1720—1763), stim că amindoi erau cunos- 
cători ai limbii latine, iar acest fiu, preotit la Braşov in 1742, prin căsătorie 
va crea pentru urmaşii săi o legătură cu descendenţii unei alte familii strîns 
legată de evoluţia scrisului românesc cu caractere latine, la Brașov, cu fa- 
milia negustorului lene Lazăr. Anca 2 soţia lui Radu Tempea — fiul croni- 
carului — era soră cu Zamfira Lazăr, soţia lui lene Lazar. Fiii lu: Iene 
Lazăr : Pavel, Dumitru si Lazăr în mod succesiv logofeti ai magistratului din 
Braşov, împreună cu vărul lor Petru Popovici, fratele popii Radu Tempea, 
nepotul cronicarului — au continuat tradiţia şcolii de la Sf. Nicolae şi 
ne-au lăsat sute de documente scrise cu caractere latine. 

Multe familii româneşti braşovene din secolul al XVIII-lea, despre 
care Arhivele Statului din Brașov păstrează un imens material documentar 
— prea putin si prea sectar întrebuințat — înrudite prin căsătorii, sînt re- 
prezentate în această mișcare a scrisului românesc cu 'caractere latine. 

Înainte de a studia aportul fraţilor Lazăr și a celorlalţi logofeti, negus- 
tori si preoţi braşoveni care au scris româneşte cu caractere latine, trebuie 
să menţionăm logofetii din Țara Birsei, care au dezvoltat o activitate in- 
tensa în jumătatea a doua a secolului al XViII-lea. 


23 Anca preoteasa a răposatului preot Radu Tempea a fost soră cu Zamfira Lazăr, 
soția lui lene Lazăr. Ele au moștenit de la mama lor o dirsta. Anca lasă dirsta norei 
Marina şi nepotului diacon Radu daca va deveni preot. 20.1.1790. Arh. St. Brașov, 
fond IV F, vol. 53, p. 621. 

Din documentele aflate in Arhivele Statului din Brasov desprindem 
următoarele date biografice ale lui luon Costandin. Este născut în 1713 74, 
Pentru prima dată îl găsim menţionat ca logofăt în Zirnesti, în conscripția 
din 174625. Avea casa lui în Zirnesti 2%. Era dascăl 27, apoi birău %. Facind 
parte din dregătorii satului, luon Costandin s-a bucurat de stima oamenilor, 
pînă la moartea sa, întîmplată în 1792 °°. 

luon Costandin a desfășurat o vastă activitate de logofăt la Zirnesti. 
O jumătate de secol jalbele şi actele zirnestenilor sînt scrise de mina logo- 
fătului, cu o caligrafie foarte îngrijită, cu o ortografie neșovăitoare, simplă 
fonetică, actele redactate de el fiind scrise cu litere latine. Cunoscator al 
limbii latine, el data actele în latină. Grafia lui, pe lîngă influenţa școlii 
braşovene prezintă si o influență de provenienţă străină %, probabil o in- 
fluenta a școlii românești din Făgăraș #4, O deosebire fundamentală fata de 
scrisul şcolii braşovene este apariția literii a cu accent pentru sunetul a. 


Redăm sistemul ortografic al logofătului (Costandin: d = a, en = în, 
e =d, ss sau B (s ascuţit german) = s, 5 = 5, rr = r, ts = 6, cz = gi, 
u =i. Această scriere, cu mici variaţii, se impune în Țara Birsei și se 
generalizează. 


Fiul său, logofătul cu același nume, care îndeplinea funcţia de logofăt 
al satului încă din timpul vieţii tatălui său, nu s-a bucurat de același pres- 
tigiu ca bătrînul luon Costandin, pornindu-se în 1799 o mare campanie în 
Zirnesti, spre a-l îndepărta din funcţia de logofăt. Şi logofătul cel tînăr da- 
tează actele în latineşte, dar suprimă consoanele duble şi modifică sistemul 
ortografic. 


24 Dintr-un proces, în care figurează ca martor, reiese că la 19 aprilie 1751 era de 
38 ani (Arh. St. Brașov, fond. Act. Magistr. nr. 27/1752 anexa 4). 

25 Arh. St. Brașov, fond Conscripția din Zirnesti, f. 44. 

25 Arh. St. Brașov, fond Act. Magistr. nr. 27/1752 

27 Arh. St. Braşov, fond Act. Magistr. nr. 1358/1785. 

238 Arh. St. Braşov, fond Act. Magistr. nr. 382/1777. 

29 Arh. St. Braşov, fond Act. Judec. nr. 15/1792, relatează cheltuielile făcute de 
moștenitorii lui luon Costandin la inmormintarea tatălui lor. Deci data morţii stabilită 
de C. Stoide, op. cit, p. XVI, este greşită. 

%0 Nu cunoaștem unde a învățat descălul luon Costandin, dar desigur logofeţii din 
Tara Birsei au fost direct influenţaţi de şcoala din Făgăraș. 

Vezi: Nicolae Aron, Monografia bisericilor, scoalelor şi reuniunilor române 
din Făgăraş, Făgăraş, 1913, p. 207 si urm.; A. A. Muresgianu, Lucrări nouă din tre- 
culul românilor braşoveni Un dascăl braşovean necunoscut din veacul al XUII-lea, in 
„Țara Birsei*, III (1931), nr. 6 (nov.—dec.), p. 500 si urm. 

31 Jată ce zice Aurel A. Mureşian, op. cit., p. 502: „Văduva principelui arde- 
lean Gheorghe Rakoczy I, prietinul și aliatul lui Matei Vodă Basarab, n-a întemeiat în 
realitate o şcoală noua românească, sau chiar cea dintii scoala romînească a Făgărașului, 
precum credea răposatul Raţiu si cu dînsul si alţi istorici români, ci ea a reorganizat numai 
vechea școală românească a Făgărașului, asezind-o în imediata apropiere a școlii ungu- 
reşti, „pentru ca elevii români să înveţe ungureşte şi să se desprindă cu ușurință în scrierea 
maghiară și latineasca“.» 

Logofeţii şi dregătorii din Tara Birsei 


Cadrul acestei lucrări este prea strimt pentru a ne ocupa de toți logo- 
fetii şi dregătorii din Tara Birsei care au redactat actele lor cu caractere 
latine. Mulţi dintre ei ar putea fi obiectul unui studiu în sine. În primul 
rînd trebuie să-l semnalăm pe logofătul branean Ion Moldovenesc, caligrat 
minunat, ale cărui jalbe ca fond, stil și grafie cu litere latine ar merita să 
fie prinse în filele unei antologii a scrisului românesc din secolul al XVIII-lea. 

Amintim doar numele unora. În Zirnesti: Ion Bidu Corcodel, Petru 
Sperchez, Aldimir, Bratul Pişcu, popa Bratu Baiu. La Tohan : logofătul Stan 
Bran. La Cernatu : preotul Iacob Popovici. 

Acesta este aspectul Ţării Birsei în jumătatea a doua a secolului 
al XVIII-lea, în vasta acţiune de a practica scrisul românesc cu caractere 
latine, acţiune care s-a manifestat si în afara granițelor politice ale ţării. 

Scrisoarea vamesului din Rucăr, Jon Caranica 32, „diata“ lui Ion Sîrbu 
din Brașov, scrisă la Grozeşti %, jalba lui Nicolae Pop din Roman 3, sînt 
redactate cu caractere latine, desigur de reprezentanți ai şcolii din Tara 
Birsei. 


Braşovul în jumătatea a doua a secolului al XVIII-lea 


În Brașov, în jumătatea a doua a secolului al XVIII-lea, scrisul cu 
caractere latine ia un avint tot mai mare. Scrisul este practicat de reprezen- 
tantii bisericii, de logofetii magistratului, de negustorii de seamă din oraș. 
Protopopul Gheorghe Haines a redactat spre sfîrșitul secolului toată cores- 
pondenta oficială cu caractere latine. Dascălul Radu Duma 3%, „cîntăreţul 
bisericii Brașovului“ care „multe cărţi au tălmăcit si le-au scris latineste, 
grecește si sîrbeşte“, a redactat certificate cu caractere latine 3%. 

Negustorii Zaharia Nicolau, Mihai Petcovici, Constantin Geanli dau 
adeverinte, chitante scrise cu caractere latine. Logofetii magistratului : Pavel 
I. Lazăr, Dumitru I. Lazăr, Lazar J. Lazăr, Petru Popovici — fiul preotului 
Radu Tempea III — și Radu Ciurcu, redactează în calitatea lor oficială 
actele cu caractere latine. Desigur grafia lor nu este unitară. Filiera adop- 
tării acestui scris diferă de la unul la altul. Se resimte influenţa logofetilor 


32 Arh. St. Brasov, fond Act. Judec. nr. 264/1795. 

33 Arh, St. Brasov, fond Act. Judec. nr. 606/1798. 

34 Arh. St. Brasov, fond Act. Magistr. nr. 430/1793. . 

3% Despre Radu Duma ca literat a scris N. Iorga in Istoria literaturii române 
în sec. al XUIII-lea, vol. Il, p. 324. Duma a fost de două ori căsătorit. Soţiile: Ilinca, 
fiica părintelui Stefan, v. Condica Sf. Nicolae 1770 apr. 30 p. 7, si Maria lui Vasile 
Stinghe, v. Condica Sf. Nicolae 1775 iun. 2 p. 11. Nag i-a fost negustorul Zaharia Nico- 
lau — scriitor cu caractere latine — sora lui Paraschiva a fost căsătorită cu Vasi Nan. 
Arh. St. Braşov, fond Act. Judec. nr. 62/1776. 

3 Ash. St. Brasov, fond Act. Magistr. nr. 2486/1789 anexa A. 

din Tara Birsei, influența bucoavnelor oficiale, mai dainuesc reminiscente 
ale vechii școli braşovene. Influențele străine se accentuează, influenţa ger- 
mană, cea maghiară şi scrisul devine mai complicat. 

Fiecare din acești scriitori au fost personalităţi de seamă ale vieţii 
economice și culturale braşovene si biografia. lor constituie o pagina inte- 
resantă din trecutul framintat al poporului nostru. 


Contribuţia fraţilor Lazăr 


Cea mai mare importanţă au avut-o în continuarea tradiţiei create de 
scoala de la Sf. Nicolae cei trei fraţi Lazar, fii ai negustorului braşovean 
lene Lazar, logofeti ai magistratului din Brasov un sfert de secol. Ei întă- 
resc, prin cunoașterea limbii latine, curentul creat de dascălii și preoţii de 
la Sf. Nicolae şi introduc și o nouă influenţă în scrisul românesc, influența 
italiană. Pavel Lazăr, cel mai mare din fraţi, redactează — între 177537, 
cînd se intitulează „logofătul cetății Braşovului“, şi 1794 3, cînd se intitu- 
lează „otnogiu și tălmaci la cinstitul magistrat“ — toate actele românești cu 
caractere latine. 

El s-a născut la 22 august 1738 si a murit la 26 octombrie 1794 39. 
La vîrsta de 8 ani a fost trimis la Veneţia să înveţe negustoria si limbile. 
Conform unor mărturii dintr-un‘proces de mai tîrziu, a stat la Veneţia — 
cu unele întreruperi — opt ani 40. În calitate de reprezentant al tatălui său 
îl găsim pe Pavel semnînd italieneste +4. Tot în italieneste este redactată 
adeverinţa din 1782 %2, 

La moartea lui lene Lazăr, intimplata în 1773 43, se face împărţirea 
averii lui între văduvă şi cei cinci copii +. 

Între mamă și Pavel se va deschide un proces de revendicări bănești. 
Goana dupa capital, dobinzi oneroase și falimente catastrofale formează 
profilul secolului al XVIII-lea, secol în care negustorii români au îndurat 
funestele urmări ale apariţiei relaţiilor capitaliste. l 


37 Arh. St. Brașov, fond Reg. Div. M. 11 f. 62. 

38 Arh. St. Braşov, fond Act. Magistr. nr. 512/1779 anexa 16 f. 6. 

39 Condica Sf. Nicolae, nr. 12, f. 61: „La 26 oct. 1794 au murit Pavel Lazar otno- 
giul de ani 56, luni 2, zile 4“. 

4 Arh, St. Brașov, fond Act. Magistr. nr. 512/1779 anexa 16 f. 6. 

u „p (er) il mio padre Giovanni Lasaro, Paolo Lasaro“. Arh. St. Braşov, fond 
Acte Judec. nr. 20/1771. 

42 „jo affermo quanta di sopra“ Paolo Giov. Lazaro. Arh. St. Braşov, fond Act. 
Magistr. nr. 594/1782. 

43 Condica Sf. Nicolae nr. 12, fila 23: „febr. 21, 1773 au murit dumnealui jupin 
Enca Lazăr“. 

41 fiii: Lazăr de 18 ani, Dumitru căsătorit, Pavel căsătorit si fiicele: Sara minoră 
şi Zamfira de 14 ani. Arh. St. Braşov, fond IV F anul 1773. La moartea Zamfirei Lazăr 
în 1791, Sara este căsătorită cu luon Andrei și Zamfira cu Petru Alexandru. Arh. St. 
Brașov, fond IV F 9, p. 439. - 

În urma unui proces cu fratele său Dumitru, Pavel este închis. În 
acest timp semnează ca logofăt al Brașovului vărul său Petru Popovici 4. 
Eliberat, Pavel îşi continuă slujba de logofăt 46. Ultimul act semnat de el 
datează din 21 august 1794 47, două luni înainte de moartea sa. 

Scrisul lui Pavel Lazăr, modificat fata de scrisul lui Radu Tempea şi 
al celuilalt scriitor neidentificat din deceniul al 3-lea şi al 4-lea de la bise- 
rica Sf. Nicolae, revine iarăși pe linia tradiţională. Influentat de cultura 
latină — limba pe care o cunoștea 48 — introduce și elemente italiene în or- 
tografia românească. Deşi cunoștea buchile cirilice, el scrie aproape excluziv 
cu litere latine 4. Sistemul său ortografic este tot cel fonetic, cu ușoare 
influenţe italiene. 

Pe drumul deschis de Pavel urmează şi fratele său Dumitru Lazăr. 

Informaţiile biografice relative la viata și activitatea lui Dumitru 
sînt mai sărace decît cele privitoare la Pavel. 

El este al doilea fiu al lui Iene și al Zamfirei Lazăr 5. S-a născut prin 
anul 1741, dar nu-i cunoaștem data exactă a naşterii. 

Ca și fratele său Pavel a intrat în comerț alături de tatăl său, 

În 1788 este surprins la Tirgu-Ocna de războiul cu turcii și suferă mari 
pagube, nimicindu-i-se toată marfa 51. 

Nu știm cînd a murit, dar în 1792, Dumitru nu mai era în viaţă, iar 
văduva lui Paraschiva % pretinde despăgubiri pentru sticlăria distrusă la 
Tirgu-Ocna, sticlărie ce provenea de la glăjăria din Bodoc a contelui Miko- 
Miklosich 55. 

Desi n-a ocupat multă vreme funcţia de logofăt al Braşovului 5%, ne-a 
lăsat o mulţime de documente scrise cu caractere latine. Scrisul său îl tră- 


45 Petru Popovici, logofătul Braşovului din anii 1779—1780, era fiul preotului 
Radu Tempea III si frate cu preotul Radu Tempea IV. Aceste legături de familie sînt 
expuse de Pavel Lazăr într-un document din 24 august 1779. Vezi Arh. St. Brașov, fond 
Act. Magistr. nr. 894/1779. 

46 Relaţii despre timpul servit ca logofăt ne da Pavel într-o cerere pe care o 
adresează magistratului în 1786 pentru a obţine un atestat că a slujit 8 ani sub 3 judeti. 
Arh. St. Braşov, fond Act. Magistr. nr. 129/1786. În 1789 îl găsim interpretul genera- 
lului Mertheric. Act. Magistr. nr. 1193/1789. între 1791 şi 1794 este „otnogiu“ şi in- 
terpret al magistratului. Act. Magistr. nr. 189/1792 anexa 1, anexa 2. Act. Judec. 
nr. 50/1793, Act. Magistr. nr. 1657/1792 anexa 6, 14, 58. Act. Judec. nr. 181/1793, Act. 
Judec. nr. 68/1794. 

47 Arh. St. Braşov, fond Act. Magistr. nr. 2285/1794. 

48 În dosarul lui Pavel Lazăr se găsesc acte redactate de el latineste, instanței de 
judecată. Arh. St. Brașov, fond Act. Judec. nr. 239/1792. 

49 Arh. St. Brașov, fond Act. Magistr. nr. 512/1779 anexa 27. Litera s are valoarea 
lui ze =@i=ijiz=p,_k =c, cz =, 5 = s și ș, uneori ss = 5, are — Îl — inter- 
vocalic (Act. Magistr. nr. 894/1779, 350/1785). Grupa „gli“ pentru sunetul li, ex. „famiglia“. 
Act. Magistr. nr. 512/1779 anexa 25. 

50 Arh. St. Brașov, fond IV F, vol. 9, p. 439. 

51 Arh. St. Brașov, fond Act. Magistr. nr. 1657/1792. 

52 Dumitru Lazăr s-a căsătorit cu Paraschiva lui Petcu Inasoiu, naș fiind Pavel La- 
zăr în 1773. Condica Sf. Nicolae din 1773 febr. 2, p. 9. 

53 Arh. St. Brașov, fond Act. Magistr. nr. 1657/1792 anexa 7. 

54 Noi l-am găsit si în 1788 nu numai în 1790, cum arată Friedrich Stenner 
în Die Beamten der Stadt Kronstadt, Braşov, 1916. Vezi Arh. St. Braşov, fond Act. Ma- 
gistr. nr. 1192/1788. í 

dează pe omul instruit. De mîna lui, fără să se menţioneze numele logofă- 
tului, este scrisă în latineste o adeverinţă care poartă semnătura lui Petrus 
Ianko, nobilis de Zagon 5. 

Cunoştea, ca şi Pavel, limba germană, după cum reiese din actele 
redactate de el în germană 56. 

Are un scris frumos şi regulat, sigur, fără sovaieli. Ortografia lui 
diferă putin de a lui Pavel 5. 

Dumitru Lazăr a murit fără urmași 5, în 1780 îi murise unicul fiu 59. 

Drumul deschis de fraţii săi mai mari îl urmează şi fiul cel mai mic 
Lazăr I. Lazăr, care semnează în 1781 în calitate de logofăt al Braşovului ©. 


Dispariţia scrisului cu caractere latine în Braşov si Tara Birsei 


Evoluţia scrisului românesc cu caractere latine și utilizarea lui cu- 
rentă în ultimele decenii ale secolului al XVIII-lea în Brașov si Tara Birsei 
ar fi trebuit să ducă la răspîndirea acestui scris pe un teritoriu mai întins 
şi scrisul să continue și în secolul al XIX-lea. Această mișcare a fost însă 
întreruptă din motive politice. În urma unor măsuri oficiale, magistratul din 
Braşov nu mai primeşte jalbe și acte redactate în limba română. 

Intrată în vigoare această dispoziţie, se curma, brusc, la începutul 
secolului al XIX-lea, redactarea actelor în limba română cu caractere 
latine. Logofetii, preoţii, dascălii, nemairedactind acte în românește pe 
seama autorităţii, îşi pierd deprinderea acestui scris. Sfera scrisului româ- 
nesc se restringe, iar actele particulare continuă vechiul scris cu buchi 
cirilice. 

În urma politicii de maghiarizare a guvernului, mișcarea inovatoare 
braşoveană, dispare, luîndu-i locul Blajul, centrul școlii ardelene, care 
începe o nouă luptă pentru introducerea alfabetului latin, de pe alte poziţii. 

De astă dată este vorba de o mișcare ideologică, politică si naţională, 
condusă de marii cărturari ai vremii, care o dată cu dovedirea originii și 
continuității poporului român pe aceste plaiuri urmăresc introducerea scri- 
sului românesc cu litere latine, cu ortografie etimologică. 

Epilogul mișcării braşovene a produs un interesant incident în revo- 
lutia din 1848—1849. Între cuceririle — de moment — ale revoluţiei, ro- 
mânii obțin şi dreptul «de a înainta magistratului şi autorităţilor cereri si 
jalbe în limba română. 

În ciuda acestei dispoziţii a comitelui Salmen (dispoziţia nr. 619), ma- 
gistratul respinge o intimpinare a advocatului Bran de Lemenyi, scrisă în 


55 Arh. St. Brașov, fond Act. Judec. nr. 46/1778. 

56 Arh. St. Brasov, fond Act. Magistr. nr. 512/1779 anexa 1. 

57 Sunetul ă îl redă prin litera e, j este redat prin z, pentru ș utilizează şi s şi ss. 
Sunetul s este scris cu sz, c şi gi cu cs $i ts. 

5 Arh. St. Brasov, fond IV F, vol. 9, p. 439. 

58 Condica Sf. Nicolae 1780, f. 36. 

Arh. St. Brasov, fond IV U, vol. 10, f. 63. 

româneşte. Advocatul Bran se plinge comitelui, care la rîndul său trage la 
răspundere magistratul pentru neaplicarea ordinului 619. Magistratul se 
justifică în felul următor &!: El nu a respins cererea pentru că a fost scrisă 
româneşte, ci pentru că a fost scrisă cu caractere cirilice. Motivează că prin- 
ire funcționarii magistratuali sînt extrem de puţini cei care cunosc scrisul 
cirilic, iar în trecut aceste acte erau scrise cu ‘tere latine. Scrisul cirilic are 
o mulțime de semne și prescurtări specifice fiecărui scrib — sistem cunoscut. 
sub denumirea de scriere ciocoiasca (,,Csokojesten Schrift“), încît chiar ro- 
mânii ştiutori de carte trebuie să-l descifreze pentru a-l înţelege. De aceea 
magistratul cere comitelui să specifice în ordin că numai actele scrise în 
românește cu caractere latine să fie primite de magistrat. 

Magistratul reamintește o veche rezoluţie a forurilor bisericești româ- 
nesti de a redacta protocoalele numai cu caractere latine. 

Informaţiile cuprinse în această adresă a magistratului sînt extrem de 
prețioase. Adresa ne dovedește că la mijlocul secolului al XIX-lea românii 
au pierdut deprinderea scrierii cu caractere latine, iar — pentru a ieşi din 
necaz — magistratul recurge cu abilitate la amintirea vechii deprinderi bra- 
șovene de a scrie românește cu caractere latine. 


Concluzii 


Actele brașovene, scrise cu caractere latine în secolul al XVIII-lea, se 
încadrează în trei etape — fără să luăm în considerare actele românești scrise 
de străini care utilizează un sistem ortografic specific. 

Corespondenta protopopului Baran, adică documentele scrise de Radu 
Tempea [I şi de scriitorul neidentificat au o ortografie tradit'snala fone- 
tică, rezultat al școlii braşovene de la Sf. Nicolae, unde dascălii și preoţii, 
cunoscători ai culturii și limbii latine au scris românește cu caractere latine. 

Etapa a doua o formează scrisul logofetilor din Tara Birsei, care sub 
influenţa bucoavnelor oficiale şi poate a școlii românești din Făgăraș, pre- 
zinta o seamă de influenţe străine, în special semnul á pentru sunetul a. 

Influenţa acestora o întîlnim şi în scrisul unor negustori brașoveni în 
jumătatea a doua a secolului al XVIII-lea. 

Etapa a treia o formează logofetii magistratului din Braşov, care 
continua tradiţia de la scoala Sf. Nicolae si introduc si influenţa italiana în 
scrisul românesc, datorită lui Pavel Lazăr si a continuatorilor lui. 

Motive politice curma brusc la începutul secolului al XIX-lea aceasta 
răspîndită deprindere a curentului de scriere cu litere latine în Brașov şi 
Tara Birsei. 


‘1 Arh. St. Brașov, fond Actele privind revoluţia 1848/49, document din 29. XI. 1849. 

Fig. 1. Scrisoarea lui Radu Tempea din 15 iunie 172% către Cristofor Voicu 

la Viena, care a servit la identificarea unuia dintre scriitorii cu caractere latine a 

î.  «orespobdenţei protopopului Florea Baran (Arhiva Sf. Nicolae, Brașov, nr. 122/1724). 

Fig. 2. Scrisoarea protopopului Florea Băran din 11 mai 1724, scrisă cu ca- 
ractere latine de Radu Tempea — cronicarul (Arhiva Sf. Nicolae, Brașov». 

LIMBĂ ȘI STIL 


CU PRIVIRE LA UNELE PROBLEME ALE PROPOZITIILOR 
SUBIECTIVE, PREDICATIVE SI ALE REGENTELOR ACESTORA 


ECATERINA ALEXANDRESCU 


În ultimul timp, în lucrările de specialitate, de o deosebită atenţie s-a 
bucurat sintaxa proprozitiei și a frazei. Cea de a doua ediție a Gramaticii 
Academiei R.S.R., în care-au fost distinse noi parti ale propoziției și propo- 
zitii, a răspuns multor probleme. Unele dintre ele au rămas însă deschise. 
Printre acestea se află şi obiectul articolului de faţă în care vom prezenta 
cîteva puncte de vedere noi cu privire la: a) felul raportului dintre propozi- 
tiile subiective, predicative faţă de regentele acestora precum și valoarea 
celor din urmă ; b) consecinţele de ordin sintactic. 

Gramatica Academiei R.S.R., ediţia a Il-a! se ocupă de clasificarea 
propozititlor din diverse puncte de vedere: a) după scopul comunicării (în 
enuntiative, interogative) ; b) după calitate (aspectul pozitiv sau negativ) ; 
c) după structură (monomembre, bimembre, simple, dezvoltate etc.) ; d) dupa 
raportul gramatical în care se găsește o propoziţie fata de altă propoziţie 
(independente, coordonate, subordonate) ; e) după funcţie (subiective, predi- 
cative, atributive etc.) 2. 

Se ştie că subiectivele și predicativele sînt încadrate în categoria sub- 
ordonatelor, după raportul ce se stabilește între acestea și regentele lor, 
iar după funcţie, propoziţiile subiective au funcţia de subiect al predicatului 
regentei care este insuficientă din punct de vedere gramatical, iar propo- 
zititle predicative au funcţia unor nume predicative pe lîngă verbele copula- 
tive sau semicopulative din propoziţiile principale regente care, din această 
cauză, sînt insuficiente gramatical şi lexical. 

Includerea propozitiilor subiective şi predicative în categoria subordo- 
natelor se află în toate gramaticile româneşti si în majoritatea gramaticilor 


1 Gramatica limbii române, Edit. Academiei R. S. România, Bucuresti, ediţia a l-a, 
1963, vol. II, p. 21—43, 44—63, 64—73, 231—257. 

2 În analizele gramaticale, locul cel mai important îl dețin clasificarea în funcție 
de raportul gramatical ce se stabileşte între propozițiile unei fraze si clasificarea dupa 
funcția sintactică îndeplinită de propoziție în frază. 

străine (rusă 3, franceză 4, germană 5, engleză €), ou excepţia unor gramatici 
spaniole 7, care nu consideră predicativele drept propoziţii aparte. 

Afirmația care stăruie în paginile gramaticii Academiei şi ale altor 
lucrări 8, despre paralelismul dintre propoziţie si frază, necesită motivări 
privitoare la încadrarea propozitiilor subiective şi predicative în categoria 
subordonatelor, spre deosebire de corespondentele lor din cadrul propoziției 
care sînt considerate parti principale ale propoziției. 

Pe drept cuvînt se afirmă că „fraza este unitatea sintactică superioară 
propoziției, întrucît e constituită din două sau mai multe propoziţii“ şi că 
„între propoziţii şi frază nu există deosebiri esenţiale de conţinut, ci numai 
deosebiri de ordin formal ; din punctul de vedere al conţinutului fraza poate 
exprima o idee mai complexă decît propoziţia, dar poate exprima și același 
lucru ca o propoziţie (independentă), iar raporturile dintre propozițiile care 
alcătuiesc o frază sînt aceleaşi cu raporturile dintre părțile unei propo- 
ziții“ (s.n.) 9. 

De la aceasta regulă se face o derogare căreia nu i se aduce și moti- 
varea necesară. ,Corespondenta dintre propoziţiile subordonate şi părțile de 
propoziție are însă și unele limite, există și deosebiri între aceste două feluri 
de unități sintactice. 

O primă deosebire o constituie faptul că, în timp ce subiectul şi predi- 
catul ca parti de propoziţie sînt parti principale, propoziţia subiectivă si 
propoziția predicativă nu sînt propoziţii principale, ci propoziţii secundare, 
subordonate“ 1°, 

Întrebarea firească ce se naște aşteaptă un răspuns, pe care însă Gra- 
matica Academiei şi alte lucrări de gramatică românești sau străine nu-l dau. 
De ce sînt considerate subordonate astfel de propoziţii ? 

În ceea ce privește raporturile care se pot stabili între propoziţiile unei 
fraze, contrar afirmațiilor citate de noi mai sus (v. nota 9), se consideră ca 
există numai două feluri de raporturi posibile : de coordonare şi subordo- 
nare și, ca urmare, propoziţiile subiective și predicative se află în raport de 
subordonare fata de regentele lor. ` 

Încercînd să încadrăm propozițiile subiective şi predicative în cate- 
goria subordonatelor, conform definiției care se dă acestora, vom observa că 
subiectivele și predicativele nu pot fi clasificate în această categorie. Pro- 


3 Tpammamuka pycckozo A3bika, Tom II, MockBa 1960, p. 292 si 296. 

1 Maurice Grévisse, Le bon usage, Grammaire française, 1961, p. 971; 
I. Brăescu, M. Saras, Gramatica limbii franceze, Bucuresti, 1964, p. 338. 

5 Jean Livescu, Emilia Savin, Limba germană, I, 1963, p. 563. 

€ Alice Bădescu, Gramatica limbii engleze, Bucuresti 1963, p. 645. 

7 lorgu Jordan, C. Duhăneanu, Curs de gramatică a limbii spaniole, din 
care citez: „Altă surpriză este că nici Gramatica Academiei nici Gili Y. Gaya nu spun 
nimic despre propoziţiile predicative care nu se poate să nu existe în limba spaniolă (aşa 
cum există în alte limbi romanice). Dovadă, faptul că si Vasilievna-Svede si Stepanov le 
înregistrează dînd două citate...“, p. 200. 

8 Une proposition subordonnée est la transposition d'une phrase indépendante en 
terme de phrase (sujet, attribut, complément d'objet direct ou indirect, complement circon- 
stanciel)...“ (Bally, Linguistique générale et Linguistique française, § 242), apud M au- 
Tice Grévisse, Le bon usage, 1961, p. 124. 

* Gramatica limbii române, Edit. Academiei, ed. a Il-a, 1963, vol. II, p. 7. 

10 Ibidem, p. 255. 

poziţiile subordonate ale frazei, ca şi părţile secundare ale propoziției, se 
grupează în jurul altor propoziţii sau parti ale propoziției (fie principale, fie 
secundare), care devin regente, pentru a complini înțelesul sau pentru a 
adăuga diferite informaţii privitoare la elementul regent 11. Nu se poate spune 
acelaşi lucru despre propoziţiile subiective și predicative deoarece acestea 
aduc 'compliniri indispensabile din punct de vedere gramatical !? propozi- 
tiilor aşa-numite regente ale căror subiecte sau nume predicative sînt. În pro- 
poziţie sau frază există parti de propoziţie sau propoziţii cum sînt : apozitiile 
şi: propoziţiile apozitionale, atributele si propoziţiile atributive explicative, 
complementele şi propoziţiile circumstantiale de loc, de timp etc. care pot fi 
lasate la o parte fara ca intelesul fundamental al comunicarii facute printr-o 
propoziţie sau frază sa sufere. Astfel de parti ale propoziției si propoziţii 
pot fi numite secundare. Dar, spre deosebire de acestea, îndepărtarea propo- 
ziţiilor subiective și predicative face să nu mai avem comunicări complete 
deoarece lipsește subiectul despre care se face o comunicare sau numele 
predicativ prin care se face o comunicare despre subiect 13. Cu alte cuvinte 
nu mai avem, în acest caz, o propoziţie, conform definiţiei care se dă aces- 
teia şi anume că propoziţia este „cea mai mică unitate a sintaxei care poate 
apărea de sine stătătoare și care comunică o judecată logică sau o idee cu 
caracter afectiv sau volitional“ 14 (într-o propoziţie se stabileşte un raport. 
între un predicat şi un subiect), ci de o parte de propoziţie. Astfel în exem- 
plul: „Şi a ţinut veselia ani întregi, și acum mai tine încă. Cine se duce 
acolo bea şi mănîncă.“ (|. Creangă, Opere, 1953, p. 233) zisele regente 
bea şi mănîncă sînt numai predicate, iar în exemplul : „Singurul drept ce se 
da ţăranului rob era ca stăpînul lui să nu-i poată răpi după voinţă banii, 
vitele şi instrumentele de arătură.“ (N. Bălcescu, Despre starea socială 
a muncitorilor plugari), aşa-zisa propoziţie regentă „Singurul drept era“ are, 
de fapt, numai un subiect cu un determinant și un verb copulativ. 

Autorii Gramaticii Academiei afirmă de fapt același lucru cînd sptut 
că „există propoziţii regente care sînt insuficiente din punct de vedere gra- 
matical sau lexical pentru a realiza o comunicare fără întregirea printr-o sub- 
ordonată. În această situaţie sînt, de exemplu, orice regentă a unei subiec- 
tive sau a unei predicative şi cu atît mai mult o propoziţie redusă la un 
verb copulativ care este în același timp regentă a unei subiective si a unei 
predicative sau orice regentă care are ca predicat un verb semiauxiliar de 
modalitate sau de aspect“ 45. 


1 Cf. Maurice Grévisse, Le bon usage, Grammaire francaise, 1961, p. 124, 
„La proposition subordonnée (ou dépendante, ou partielle, ou secondaire) est celle qui 
est dans la dépendance d'une autre proposition, qu'elle complète“ (p. 124). 

12 Cf. Gramatica limbii române, Edit. Academiei, ed. a Il-a, 1963, vol. II, pp. 75, 
254—255 şi Al. Graur, Pentru o sintaxă a propozitiilor principale, în „Studii de gra- 
matică“, vol. I, Edit. Academiei R.S.R., 1965, p. 138. 

13 Astfel de propoziţii (subiective sau predicative ca și părțile de propoziţie cărora 
le corespund) pot să rămînă neexprimate cînd sînt subintelese, dar aceasta e altceva şi în- 
seamnă că le avem în vedere, le gindim fără să le exprimăm. În exemplul: — „Te duci 
în oraş? — E posibil“ e exprimată numai o parte a comunicării, iar cealaltă (să mă duc) 
rămîne subinteleasa. 

14 Gramatica limbii române, Edit. Academiei, ed. a Il-a, 1963, vol. II, p. 7. 

15 Ibidem, p. 257. 

În ceea ce privește insuficienţa unor propoziţii, credem că e necesar 
să se facă o distincţie netă între insuficiența de natură gramaticală şi cea 
lexicală pe care o întîlnim la verbele modale, de aspect și altele, 15 deoarece 
propoziţiile insuficiente lexical rămîn totuşi propoziţii, iar așa-zisele propo- 
zitii regente ale subiectivelor si predicativelor, prin faptul că sînt numai 
parti din propoziţii, au nevoie de subiecte sau de nume predicative pentru 
a îndeplini condiţia de a fi propoziţii. 

Corespondenta dintre părţile unei propoziţii si felurile propoziţiilor 
unei fraze, pe de o parte, si corespondenţa dintre raporturile existente în 
cadrul propozitiei şi al frazei, pe de alta parte, are importante consecinţe 
de ordin practic. Definiţiile şi descrierea categoriilor de propoziţii dupa 
funcţie $i raport fac mereu apel la elementele corespunzătoare ale propoziției. 
Plecînd de la acest punct de vedere vom observa că propoziţia așa-numită 
regentă a subiectivei, datorită componenţei și funcţiei pe care o îndeplinește, 
faţă de propoziția subiectivă, este un termen de propoziţie pe care noi îl 
vom numi termen predicativ. El cuprinde, de fapt, un predicat prin care 
se face o comunicare despre ceea ce exprimă propoziţia subiectivă. De aceea 
în exemplele : „Nu e frumos ceea ce e frumos, dar e frumos ceea ce e plă- 
cut“, „Să se culce cui i-e somn, fătul-meu !“ (I. L. Caragiale, Opere, 3, 
1962, Editura pentru literatură, p. 178), „e frumos“ şi „Să se culce“ s-ar 
putea numi termeni predicativi. Această denumire ar fi mai conforma cu 
realitatea. 

Propoziția aşa-zisă regentă a predicativei cuprinde” subiectul despre 
care se comunică ceva prin propoziţia predicativă împreună cu verbul copu- 
lativ, de aceea acest fel de propoziţii ar putea fi numite termeni subiectivi. 

Astfel în exemplele : „Obiceiul lui /Era să nu șeadă ziua niciodată“ ; 
„Ba sa-ti cauţi treaba, că maninci trinteala, /,S-a schimbat boierul, nu e 
cum îl ştii“ (Gr. Alexandrescu, Opere, 1957, E.S.P.L.A., p. 231), sin- 
tagmele „Obiceiul lui era“, „(boierul) nu e“, ar trebui considerate termeni 
subiectivi, iar propoziţiile : „să nu şeadă ziua niciodată“ ; „cum il ştii“ sînt 
propoziţii predicative (echivalentele numelor predicative). 

În categoria propozitiilor subiective vor intra propozitiile care au fost 
considerate şi pina acum subiective din exemple ca acestea : „Într-un tîrziu, 
cine vizita mânăstirea Țigănești putea vedea acolo o maică batrina, oacheşă. 
înaltă si uscată ca o stîntă...” (|. L. Caragiale, Opere, 3, 1962, E.P.L. 
Bucuresti, p. 124), „Cine fuge după doi iepuri nu prinde nici unul“ , şi vom 
avea termeni de propoziţie, pe care i-am numit termeni subiectivi, cînd 
există un subiect, însoţit sau nu de determinante, şi un verb copulativ, semi- 
copulativ, ca în exemplele : „Dar de la o vreme încoace,... te-ai făcut prea 
nu ştiu cum“ (|. Creangă, Opere, 1953, p. 251); „Lumea-i cum este...“ 
(M. Eminescu, Opere alese, Editura pentru literatură, Bucureşti, 
1964, p. 40). | 

În categoria propozitiilor predicative vor intra propoziţiile care sînt 
echivalente unor nume predicative şi apar pe lingă verbe copulative și semi- 
copulative ca în exemplul: „Cum poţi vorbi cu păcat? Fericirea mea e 


16 Ibidem, p. 237— 

să fii tu liber“ (Camil Petrescu, Bălcescu), iar predicatul, însoţit sau 
nu de determinante al cărui subiect este exprimat printr-o subiectivă ca în 
exemplul: „Nu-i rău, măi Stefane, să ştie baietul tău oleacă de carte“ 
(i. Creangă, Opere, E.S.P.L.A., 1953, p. 27) va fi considerat termen 
predicativ ". 

Dar ce fel de raport există între un termen predicativ si subiectiva 
lui sau între un termen subiectiv şi numele său predicaiiv ? 

În Gramatica Academiei şi în lucrarea Limba română contemporană 
a academicianului Iorgu Iordan se află indicii pe care ne putem baza pentru 
a arăta că subiectivele și predicativele nu se află în raport de subordonare 
fata de regentele lor. În lucrările citate se arată că raportul dintre subiect 
și predicat este de reciprocitate, de inerenta si nu de subordonare : „Subiec- 
tul şi predicatul nu se pot găsi unul fata de altul în raportul de subordonare, 
pentru motivul că sînt independente (fiecare fata de celălalt, și, evident, 
fata de alte parti ale propoziției, care stim că se numesc „secundare“ și pentru 
că sînt subordonate celor „principale“ adică subiectului și predicatului). 

Raportul logic dintre subiect și predicat este un raport de ,inerenta“ 
sau de „atașare“, „alipire“, „încorporare“, „cuprindere“ t8, 

În Gramatica Academiei, desi ma: putin hotărît, se afirmă că ,ra- 
portul dintre cele două parti principale de propoziţie se încadrează tot în 
categoria raporturilor de determinare sau de subordonare deși acest raport 
se găseşte într-o situaţie destul de deosebită : determinarea dintre subieci şi 
predicat este oarecum reciprocă, ea are aspectul unei corelaţii de înerenţii, 
(s.n.) ceea ce se oglindește și în modul de definire a părţilor de propoziţie 
respective“ 19, 

Existenţa celui de al treilea raport, de inerenta, între părţile princi- 
pale ale propoziției, implica prezenţa aceluiași fel de raport în cazul în 
care aceste părţi (subiectul şi predicatul) sînt exprimate printr-un termen de 
propoziţie şi o propoziţie, și ne îndeamnă să ne întrebăm în ce măsură este 
justă clasificarea propozitiilor subiective și predicative, în funcţie de ra- 
portul care se stabileşte între ele şi așa-zisele lor regente, în categoria subor- 
donatelor sau a propozițiilor secundare, din moment ce niciodată şi în nici 
o gramatică, subiectul si predicatul n-au fost considerate parti secundare ale 


17 Într-un articol recent apărut, P. Dumitraşcu, relerindu-se numai la propozițiile 
predicative echivalentele numelor predicative şi regentele lor, consideră că „în aceste 
situații s-ar putea susține existența unui predicat complex așa cum se acceptă în alte 
limbi”. Oricare dintre cele două soluţii propuse ar fi acceptată, în ceca ce privește pro- 
poziția predicativă echivalentă a numelui predicativ, ar rezolva mai în acord cu realitatea 
problema raportului dintre propoziţiile predicative echivalente ale unor nume predicative 
şi verbul copulativ, pe de o parte, si faţă de subiectul la care se referă, pe de alta parte, 
în sensul că nu ar mai fi considerate subordonate. Vezi Pompiliu Dumitrașcu, În 
legătură cu predicatul multiplu şi cel complex, în „Cercetări de lingvistică“, ianuarie—iu- 
nie 1964, p. 65. 

5 Iorgu Iordan, Limba română contemporană, ed. I, Bucureşti, 1954, p. 552 
şi D. P. Gorski si P. V. Tanavet, Logica, Bucuresti, 1957, p. 89, 125—131. 

19 Lucr. cit, ed. a Il-a, 1963, vol. II, p. 78—79. Problema raportului dintre subiect 
si predicat a fost discutată și argumentată de D. D. Drasoveanu în articolul Despre 
natura raportului dintre subiect şi predicat, în „Cercetări lingvistice“, III, Cluj, 1958, 
p. 175—182. 

propoziției. — Părţile principale ale propoziției se presupun una pe alta, 
avîndu-se în vedere rolul uneia faţă de cealaltă în sensul că însăși noţiunea 
de subiect o presupune sau o implică pe cea de predicat. — În aceeași 
situație se află si propoziţiile subiective si predicative. Chiar numele aces- 
tora arată că ele sînt indispensabile unor „propoziţii insuficiente“ din punct 
de vedere gramatical 2, 

Rolul propoziției predicative pe lingă verbul copulativ sau semicopula- 
tiv, anume acela de echivalent al unui nume predicativ, pe de o parte, şi 
rolul propoziției subiective pe lîngă un predicat, pe de altă parte, determină. 
încadrarea acestor propoziţii în altă categorie decît aceea a subordonatelor. 

După funcţia pe care o au propoziţiile subiective si predicative fata. 
de predicatele ale căror subiecte sînt sau fata de subiectele si verbele copu- 
lative ale căror nume predicative sînt, se stabileşte și felul raportului între: 
aceste propoziţii și termenii cu care se află într-un raport necesar. Propozi- 
title subiective si predicative nu sînt secundare, subordonate, deoarece ceea. 
ce este nume predicativ și „ceea ce poate fi subiect nu poate fi subordo- 
nat“ 21, Ele au un loc aparte în frază ca element constructiv, indispensabil 
unui predicat (în cazul subiectivelor) si unui subiect însoţit de un verb copu- 
lativ insuficient gramatical si lexical pentru a comunica ceva (în cazul pre- 
dicativelor) și, ca atare, ele n-ar trebui să fie numite propoziţii secundare: 
sau subordonate, ci propoziţii care se află într-un anumit raport, de ine-- 
renta, fata de termenii ai căror subiecte sau nume predicative sînt. Aşa- 
zisa propoziţie, subliniată, din următorul exemplu n-ar constitui o comu- 
nicare fără propoziţiile subiective numerotate cu 1, 2, 3 „Dar ţi-a fost dat (1) 
Să fii deasupra / Acestor inimi seci si strimte / (2) Si tu să-nduri toată 
durerea / Pe care lumea n-o mai simte / (?) Să plingi tu plînsul tuturora...“ 
(Al. Vlahuţă, Poezii, 1959, E.S.P.L.A., p. 45). 

La fel este situaţia așa-ziselor propoziţii, subliniate, din exemplele ce: 
urmează, care sînt considerate principale regente fără propoziţiile care fac 
comunicarea propriu-zisă (şi care sînt echivalentele unor nume predicative) “... 
dar mâine albii cavaleri, / Despodobiti de-atitea graţii, ce le-mprumută luciul 
lunii, / Vor deveni ce-au fost de-a pururi : caisii, zarzării şi prunii, / Banalii 
pomi din fata casei, ce-i știu de-atitea primăveri“ (Dimitrie Anghel, 
În grădină, Biblioteca şcolarului, 1963, p. 90) ; ,... Îl ştiu, e vestitorul / De: 
rău, ce face pe-atot ştiutorul / Și vede prăbuşirea la tot pasul. / E cel ce 


20 Propoziţiile subiective sînt cerute uneori de anumite predicate ale căror acţiuni: 
sau stări nu fac posibilă existența unor subiecte exprimate prin cuvinte nominale (fără a 
modifica și înţelesul comunicării) adică a unor nume de ființă sau de lucruri (decît numai 
un substitut al acestora, cu un conţinut vag, aceasta). Astfel în exemplul: „Se pare cum 
că alte valuri / Cobor mereu pe-același vad / Se pare cum că-i altă toamnă, / Ci-n veci: 
aceleași frunze cad“. (M. Eminescu, Opere alese, Editura pentru literatura, Bucuresti, 
1964, p. 200) propoziţiile subiective ar putea fi înlocuite cu pronumele aceasta. Conţinutul 
subiectului: cere să fie exprimat mai concret şi mai precis printr-o propoziţie ca în exem- 
plele : „Nu e greu să pui în lanțuri / Oamenii cu mina goală / Si trecînd prin iatagane | 
Pruncii, să zimbesti cu fala“. (Eugen Jebeleanu, Bălcescu, Biblioteca scolarului,. 
1963, p. 119); „Dacă strămoșii tăi cu tine semăna, / Negreşit erau proşti cifi lor se în- 
china / Răspunse tigrul meu;“ (Grigore Alexandrescu, Opere, 1957, Edit. de 
stat pt. lit. și artă, p. 212.) 

2 Albert Sechehaye, Essai sur la structure logique de la phrase, Paris, 
1926, p. 184. 

împotriva ta conspiră“ (Al. Vlahuţă, Poezii, 1959, E.S.P.L.A., Biblio- 
teca pentru toţi, p. 196). 

Se ştie ca, prin substituire, lăsînd la o parte predicatele, conjunctiile, 
pronumele, adjectivele sau adverbele relative, putem avea echivalentele 
propozitiilor subiective si predicative. Subiectiva din exemplul: „Cui i-e 
foame visează codri“ poate fi înlocuită cu un substantiv cu aceeași funcţie 
„Flămiîndul visează codri“. 

Propozitiile predicative (echivalente numelor predicative) pot fi sub- 
stituite prin adjective, substantive cu funcţie de nume predicative. Propo- 
zitia predicativă din exemplul : doar să te porţi de-acum tare bine să 
mai fiu ce-am fost peniru tine“ i. Creangă, Opere, ES.P.L.A, 1953, 
p. 51), poate fi substituita prin adjectivul bună sau substantivul mamă cu 
funcţie de nume predicativ. 

Prin substituirea propozitiilor subiective și predicative, este pus în evi- 
denta și mai mult faptul că raportul dintre propoziţiile predicative sau 
subiective fata de așa-zisele lor regente nu e de subordonare. Se poate 
spune ca exista deosebire in privinta raportului ce se stabileste intre predi- 
catele : e ușor, e greu și subiectele exprimate prin verbe la infinitiv sau su- 
pin din exemplele : „E uşor a scrie versuri“ (M. Eminescu, Opere alese, 
București, 1964, p. 222); „De văzut e uşor, de explicat e greu“ faţă de 
aceleași predicate, dar ale căror subiecte sînt exprimate prin propoziţii 
avînd aceleași verbe la conjunctiv ? Răspunsul, după părerea noastră, nu 
poate fi decît negativ. 

Subiectul cu subiectiva și numele predicativ cu predicativa nu sînt ter- 
meni comutabili și, prin urmare, se află în situaţia de variante, nu de 
invariante. 

Lipsa unui raport de subordonare între propoziţiile predicative sau 
subiective și așa-zisele regente ale acestora este concludentă, credem, cînd 
un predicat poate avea două subiecte în raport de coordonare copulativă 
dintre care unul este exprimat printr-un substantiv, iar altul este exprimat 
printr-o propoziţie subiectivă ca în exemplele : „Casa şi ce mai era prin curte 
ramineau lui“ ; „Se cunoaşte pregătirea ta superioară si că dorești să reali- 
zezi fapte marete“ și cînd unul dintre mai multe nume predicative atribuite 
unui subiect poate să fie exprimat printr-o propoziţie predicativă ca în 
exemple: „Tu să-mi fii frate, rudă, ce-i vrea“ (V. Alexandri, Cu- 
legere de proză, Biblioteca pentru toţi, Bucuresti, f.d., pp. 81—82) ; „Şi să 
ştii de la mine că Dumnezeu n-ajută celui care umblă cu furtușag, fie lucru 
de purtat, fie de-a mâncării, fie ori de ce-a fi“. (|. Creangă, Opere, 
E.S.P.L.A., 1953, p. 39) (fie că furtuşagul e lucru de purtat, fie de-a mîncării, 
fie ori de ce-a fi). 

Cum putem convinge pe cineva că două subiecte ale aceluiaşi predicat 
sau două nume predicative de pe lîngă același verb copulativ se află în 
raporturi diferite fata de predicat sau fata de verbul copulativ și subiect și 
că unul dintre ele, subiectul sau numele predicativ, este partea principală, 
iar cel exprimat-prin propozitie subiectiva:sau predicativa e parte secundară 


şi subordonată ? 

Se pare că prezenţa elementelor jonctionale (pronume, adjective, ad- 
verbe relative sau nehotarite, conjunctii) ar constitui singurele argumente 
în justificarea încadrării propozitiilor subiective si predicative în categoria 
subordonatelor. Dar este recunoscut faptul că nu totdeauna felul elementelor 
de legătură determină felul raporturilor, ci funcţia pe care o are partea de 
propoziţie fata de determinat 2. Analizind felul elementelor de legătură 
care apar între propoziţiile subiective, predicative și așa-zisele regente, con- 
statăm că acestea nu au alt rol decit acela de a face legătura între propo- 
zitii, fără a le subordona ”. 

Ar exista prin urmare trei tipuri de raporturi posibile în propoziție sau 
frază : 1) de inerenta, 2) de coordonare, 3) subordonare, iar părţile propozi- 
tiei sau propoziţiile unei fraze ar putea fi numite : 1) inerente, 2) coordonate, 
3) subordonate. 


Propozitiile subiective, predicative și termenii predicativi sau subiectivi 
constituie, în egală măsură, părţile principale ale unor unităţi sintactice 


2 În ceea ce privește conjunctia că, s-a arătat în articolul Ecat. Teodorescu, 
Adverbe predicative ?, în „Limba romana“ nr. 5, 1964, p. 431, că ea nu introduce numa: 
subordonate, ci poate stabili și „relaţii de coordonare, precedă propoziţii independente (că 
bine-ti mai sede! Că rău te-ai mai făcut), stabileşte, în sfîrșit, legături între cuvinte fara 
să le subordoneze...“ O trăsătură comună referitoare la forma propozitiilor subiective si 
predicative este aceea că acestea se construiesc cu pronume, adjective relative sau neho- 
tarite si cu adverbe relative care au funcţie sintactică în propoziţie, iar conjunctiile : 
că... să, să, dacă, de au un conţinut abstract, introducind mai multe feluri de propoziţii. 

23 Din punctul de vedere al gramaticii structurale, nu se face deosebire între subiect 
și complement sau subiective și subordonate completive, considerîndu-le actanji („les ac- 
tants sont les personnes ou choses qui participent 4 un degré quelconque au procès“, 
p- 105), demonstrindu-se astfel: „Mais il se trouve que la proposition qw Alfred a raison 
peut aussi jouer dans la principale le rôle de prime actant, c'est-à-dire de ce que la 
terminologie traditionnelle appelle un sujet: il est stir qw Alfred a raison. La grammaire 
traditionnelle n'a pu méconnaitre que, dans un cas comme dans Fautre, la subordonnée 
était de même nature, et elle a étendu en conséquence Vemploi du terme de complétive. 

C'est ainsi qu'elle a été amenée à dire que, dans la phrase: il est stir qu Alfred a 
raison, la proposition qw Alfred a raison est une complétive sujet, ce qui este proprement 
une contradiction, puisque dans la même terminologie le sujet est précisément l'opposé 
du complement. 

Cetie contradiction disparaît si Pon veut bien considérer que, comme, nous avons 
essayé de la montrer plus haut, le sujet est un complement comme les autres. l 

L'identité ainsi formulée est purement structurale. Elle repose sur la constatation, 
que, prime actant ou second actant, il s’agit toujours d'un actant donc d'un substantif (O) 
subordónné immédiat du verbe. 

Aussi éviterons-nous, dans cette étude structurale, de faire ressortir l'oppositon 
sémantique entre le prime actant et le second actant pour mettre l'accent sur l'identité 
structurale, des deux subordonnée en ne retenant que le caractère d'actant qui leur est 
commun. Et c'est pourquoi nous appellerons les propositions subordonnées résultant d'une 
translation I > O des subordonnées actancielles. 

Cette terminologie a un double avantage. En premier lieu elle nous permet d'éviter 
le terme de complétive sujet avec la fâcheuse contradiction qu'il comporte.“ (Lucien 
Tesnière, Éléments de syntaxe structurale, Paris, 1959, p. 546—-547). 

foarte strînse încît pot fi echivalentele unor propoziţii *4. Astfel de unităţi 
sintactice pot fi : 

a) independente : ,Cine-mparte barte-și face“ ; „Cine-ntreabă nu gre- 
şeşte“ ; „E bine să învăţăm“ ; „Obiceiul lui era să nu şeadă ziua niciodată“ 
(Gr. Alexandrescu, Opere, 1957, E.S.P.L.A., p. 231); 

b) în raport de coordonare ca în versurile : „Şi-acum, bărbaţi, un fier 
şi-un scut! E rău destul că ne-am născut ; | Dar cui i-e frică de război / E 
liber de-a pleca-napoi, / lar cine-i vînzător vîndut / să iasă dintre noi!“ 
(G. Coşbuc, Versuri, 1961, Editura pentru literatură, p. 212) ; 

c) regente (a) unor (unei) subordonate ca în exemplul: „Aveţi ceva 
morţi ? ne întrebară. Avem, dar pentru că au murit de mult, e de prisos să-i 
pomenim“ (Gr. Alexandrescu, Memorial de călătorie, Biblioteca 
pentru toți, 1961, p. 225). Propoziția subordonată „pentru că au murit de 
mult“ din exemplul de mai sus, depinde de unitatea sintactică „E de prisos 
să-i pomenim“. Dam şi un alt exemplu : „E destul să te gândeşti ce poți face 
cu banii, ca să și gusti bucuria lucrului pe care nu l-ai cumpărat“ 
(B. Şt. Delavrancea, Nuvele si povestiri, 1955, p. 93); 

d) în raport de subordonare faţă de o altă propoziţie ca în exemplele : 


„Însă tu îmi vei răspunde că e bine (1) ca în lume 
Prin frumoasă stihuire să pătrunză al meu nume, 
19) Să-mi atrag luare-aminte a bărbaților din ţară, 
(3) Să-mi dedic a mele versuri la cucoane, bunăoară, 
(4) Si dezgustul meu din suflet să-l impac prin a mea minte“ 
(M. EMINESCU, Opere alese, E.S.P.L.A., Bucureşti, 1964, p. 141) 


Unitatea sintactică formată din termenul predicativ „că e bine“ şi propozi- 
tiile subiective (numerotate cu 1, 2, 3, 4) se află în raport de subordonare 
fata de propoziţia regentă „Însă tu imi vei răspunde“. De asemenea, unitatea 
sintactică subliniată din exemplul : „Oameni ca dinsul sînt atît de rari, încât 
e de mirare cum de se mai găsesc încă“ (C. Negruzzi, S, I, p. 224) se 
află în raport de subordonare fata de regentă, avînd funcţia unei circum- 
stantiale consecutive. 

Unitatile sintactice de felul celor din exemplele de mai sus se comporta, 
în cadrul frazei, ca propoziţii obișnuite. 

Pe lîngă unităţile sintactice discutate mai sus, care sînt formate din 
cite un termen predicativ si o subiectivă sau un termen subiectiv şi o predi- 
cativă, există unităţi sintactice care sînt formate din două propoziţii $i un 
termen de propoziţie insuficient gramatical şi lexical. În exemple ca acestea : 
„Şi dacă ramuri bat în geam / Si se cutremur plopii / E ca în minte să te 
am / Si-ncet să te apropii / Şi dacă stele bat în lac / Adincu-i luminindu-l. / 
E ca durerea mea s-o-mpac / Înseninîndu-mi gîndul“ (M. Eminescu, 
Opere alese, I, Bucuresti, 1964, p. 190); „Dacă îţi zimbeste, înseamnă că te 
primește ucenic“ (M. Sadoveanu, Mitrea Cocor, 1959) verbele a fi şi a în- 


24 Din punctul de vedere al conţinutului, astfel de unităţi exprimă un conţinut 
identic cu al unei propoziţii. cf. Gramatica limbii române, Editura Academiei, ed. a Il-a, 
1963, vol. II, p. 229 („E cu neputinţă să mai stea“, Vlahuţă, N. 31) (o singură judecată). 

semna nu au alt rol decit acela de a lega propozitiile subiective de cele predi- 
cative. Așa-zisele propoziţii reduse la verbele copulative : a fi, a deveni, a 
ieși etc., care nu mai formal sînt propoziţii, ar putea fi numite termeni de 
propoziţie recfionali (jonctionali sau copulativi), avînd în vedere rolul lor 
într-un context dat, anume acela de a stabili legătura între două propoziţii 
dintre care una e subiectivă, iar alta este predicativă. 

Întrucît unitățile sintactice, pe .care le-am avut în vedere și le-am ana- 
lizat în paginile anterioare, sînt, dintr-un anumit punct de vedere și anume 
acel al comunicării, echivalentele unor propoziţii, dar a căror structură se 
deosebește de a propozitiilor propriu-zise care au un singur predicat, pro- 
punem să fie numite, deși recunoaștem că este cu totul convenţional, pro- 
poziții cu subiect complex și propoziții cu nume predicativ complex sau mai 
propriu propoziţii — fraze. Acestea pot fi formate din două propoziţii dintre 
care una să fie subiectivă, alta predicativă şi un termen jonctional (rectional 
sau copulativ), ca în exemplul: „Dar ce e mai frumos, e că n-am sfant, 
monșer“ (|. L. Caragiale, Schițe, 1, 1962, p. 268), dintr-un termen 
predicativ și o propoziție subiectivă ca în exemplul: „E adevărat ca, la 
Malu, legea împroprietăririi nu s-a aplicat decît în parte...“ (M. Sado- 
veanu, Mitrea Cocor, București, 1959, p. 209) sau dintr-un termen subi- 
ectiv și o propoziţie predicativă : „Așa că soarta mea e să mă duc la Jiga- 
nești“ (M. Sadoveanu, Mitrea Cocor, Bucuresti, 1959, p. 65). 

Fiecare membru (subiectiva sau predicativa, termenul predicativ sau 
subiectiv) al unei proprozitii-fraze se poate afla în raport de coordonare 
față cu un membru similar. Numărul propozitiilor-fraze va fi determinat de 
numărul propozitiilor predicative (echivalente ale numelor predicative) sau 
al termenilor predicativi. 

O propoziţie-frază poate fi formată din două propoziţii subiective în 
raport de coordonare și un termen predicativ ca în exemplul: „De aceea 
una-mi este mie / De ar vorbi, de ar tăce“ (M. Eminescu, Opere alese, 
Bucuresti, 1964, p. 204). În exemplul creat de noi: „Ar fi nedrept si e de 
necrezut să se spună așa ceva despre noi“ se află două propozitii-fraze, 
deoarece există doi termeni predicativi prin care se fac două comunicări 
despre aceeași subiectivă. În exemplul: „Cine se duce -acolo bea şi mănîncă. 
lar pe la noi, cine are bani bea şi mănîncă, iară cine nu, — se uită şi rabdă“ 
există șase propozitii-fraze, iar în exemplul : „Lumea toată este cum o vezi, 
și cum o ştii“ există două propozitii-fraze, deoarece se află două propoziţii 
predicative echivalente ale unor nume predicative prin care se fac, de ase- 
menea, comunicări deosebite. 

În cadrul unei propozitii-fraze numai termenii subiectivi şi subiectivele 
pot fi mai multe. Mai multe propoziţii predicative, termeni predicativi în- 
seamnă mai multe propozitii-fraze. 


În lucrarea de fata am încercat să arătăm ca: 
a) între cele două unități sintactice, propoziţia și fraza, există nu 
numai .o identitate de -categorii sintactice (în sensul că subiectului îi. cores- 

punde o propoziţie subiectivă, atributului o atributivă etc.), ci si o identitate 
de raporturi sau relaţii ; 

b) propoziţiile subiective şi predicative, datorită funcţiei pe care o 
au ele faţă de așa-zisele propoziţii ale căror subiecte sau nume predicative 
sînt, n-ar trebui să fie încadrate în categoria subordonatelor, ci ar trebui să 
constituie o categorie aparte care să fie numite propoziții inerente ; 

c) ar fi necesar să fie modificată părerea privitoare la propoziţiile 
așa-zise regente ale propozitiilor subiective și predicative ; acestea nu sînt 
propriu-zise propoziţii, ci termeni de propoziţii, termen predicativ şi termen 
subiectiv, deoarece numai împreună cu propoziţiile subiective sau predicative 
formează unităţi sintactice prin care se fac comunicări depline ; 

d) propoziţiile inerente sînt părţile principale ale unor unităţi sintac- 
tice pe care, datorită structurii lor complexe, le-am putea numi propozifii- 
fraze. Propozitiile-fraze pot fi independente, în raport de coordonare, re- 
gente, subordonate ; 

e) așa-zisele propoziţii insuficiente care se reduc la verbele copulative 
ar putea fi numite termeni rectionali (jonctionali sau copulativi), deoarece 
printr-un astfel de termen se realizează o unitate sintactică prin care se 
comunică ceva ; 

f) propoziţiile-fraze pot fi formate din două sau mai multe propoziţii 
subiective în raport de coordonare si un termen predicativ, un termen subi- 
ectiv si mai multe propoziţii predicative. Numărul propozitiilor-fraze este 
determinat de numărul propozitiilor predicative (echivalente ale numelor 
predicative) şi al termenilor predicativi. 


ASPECTE ISTORICE ALE UNEI SINONIMII 


Cuvint — rezon — motiv — rațiune 


ANA GOLDIS-POALELUNGI 


Urmărind influenţa limbii franceze asupra lexicului limbii române 
pînă în jurul anului 1860, putem desprinde unele observaţii, în legătură cu 
rolul pe care l-au avut traducerile franceze în formarea şi dezvoltarea limbii 
literare româneşti t. 

Neologismele de origine franceză au contribuit la îmbogățirea voca- 
bularului limbii române cu numeroase cuvinte sau au determinat schimbări 
de. sens la unele cuvinte deja existente în limba noastră. 

În articolul de fata ne preocupă lupta dintre sinonime provocată de 
cauze externe (împrumut), care au determinat pe de o parte schimbări de 
sens ale termenilor din fondul traditional, prin pătrundesea neologismelor, 
pe de alta parte, o concurenţă fie între termenii vechi si noi (cuvint „mo- 
tiv“ — rezon ,motiv“), fie chiar între termenii noi (rezon „motiv“ — motiv 
„motiv“). Problema fiind mult mai complexă şi cu implicaţii de semantică 
diacronică, vom discuta aici numai neologismele rezon (cu derivatele lui) și 
motiv împrumutate din limba franceză. | 

La aceste neologisme, venite în concurenţă cu termenul cuvint „mo- 
tiv“ 2, care aparţinea fondului principal lexical al limbii române, se observa : 

a) mai întîi, în perioada de început a traducerilor, o frecvenţă foarte, 
mare a lui cuvînt cu sensul amintit ; 

b) pătrunderea lui rezon și a familiei lui cu sensuri asemănătoare ; 

c) dispariţia treptată a sensului „motiv“ al romanescului cuvint gi dis- 
paritia lui rezon ; 

d) incetatenirea și generalizarea unui alt neologism, tot de origine 
franceză : motiv (<< fr. motif) şi păstrarea lui pînă în zilele noastre, alături 
de sinonimul lui, rațiune. 

a) Urmărind istoria sensului „motiv“ cristalizat în termenii cuvint, 
rezon, motiv, rațiune, vom încerca să demonstrăm în ce măsură se resimte 
intervenţia elementului francez în procesul evolutiv al sensului amintit. 


1 Notele de faţă reprezintă un fragment dintr-o lucrare mai amplă, în curs de 
redactare, privitoare la influența franceză asupra limbii române. Pentru abrevieri, vezi, 
la sfîrşit, lista scrierilor consultate. 

2 Amintim că termenul cuvânt, pînă în a doua jumătate a secolului al XIX-lea, era 
polisemantic, însemnînd „motiv, rațiune, rost, bază, justificare, dreptate, pricină, cauză“, 
si că apărea într-o serie de expresii comune limbilor albaneză, bulgară și neogreacă, cu 
care româna constituie „uniunea lingvistică balcanică“. Cf. Al. Rosetti, Balcanica, 
Consideraţii csupra „uniunii lingvistice“ balcanice, SCL, IX (1958), 3. p.303—308. 

Vom lua in discutie, rind pe rind, termenii amintiti in ordinea atestarii 
lor indicate de izvoare. 

CUUINI 3 „motiv“ este prima dată atestat în textele noastre, începînd 
cu secolul al XVII-lea, mai ales în limbajul juridic şi administrativ, fără a 
avea o frecvenţă prea mare î. Circulaţia în secolul următor, și ea sporadică, 
este legată de același sens. În secolul al XIX-lea, și în special la începutul 
secolului, sensul în discuţie a fost promovat de numeroasele traduceri din 
limba franceză, care s-au facut în epoca respectivă ; simțindu-se o afinitate 
semantică între cuvînt „motiv“ şi raison „motiv“, ultimul apare frecvent tra- 
dus prin cuvint 5. 

În evoluţia funcţiei sale semantice, termenul românesc începe să fie 
concurat de cuvîntul corespunzător din limba franceză, adaptat formal în 
românește rezon și, în cele din urmă, de motiv şi rațiune ; acest proces a fost 
favorizat si de înrudirea semantică dintre cele trei neologisme de origine 
franceză. 

Deci, din istoria lui cuvânt se observă, pe de o parte o opoziţie prin 
raportare la sensurile fundamentale, cînd e vorba de alte semnificaţii în 
interiorul polisemiei lui, iar pe de altă parte, o opoziţie cînd ne raportăm 
la sinonimele neologice de origine romanică, în cazul nostru, de origine 
franceză. 

Pornind de la cercetarea traducerilor din limba franceză făcute pînă 
la 1860, se observă că originea conţinutului cognitiv a lui cuvint „motiv“ 
trebuie căutată în influenţa directă a traducerilor din limba franceză. Chiar 
dacă el a apărut sporadic în secolele al XVII-lea şi al XVIII-lea, după cum 
am văzut, traducerile au contribuit la incetatenirea și dezvoltarea lui în 
toate stilurile limbii. Acest fapt îşi găsește o explicaţie şi în aceea că, în 
perioada respectivă de dezvoltare a limbii române, se simţea nevoia unor 
termeni abstracti necesari evoluţiei societăţii românești. Așadar, fenomenul 
acesta corespunde si unui anumit stagiu de dezvoltare a limbii şi a vieţii 
materiale și culturale a poporului nostru. 

În traducerile cercetate de noi se observă că termenul cuvint cores- 
punde consecvent fr. raison, atât în același text, cit si în alte texte traduse de 
persoane diferite, ceea ce demonstrează că avem de a face cu un sens curent 
(în epocă) al lui cuvînt, sens impus si de traduceri prin calchierea sensului, 


L. 


3 Cuvint este păstrat din lat. conventum. 

4 „De va avea cuvînt a grăi, să dzică c-au făcut pentru cutare lucru...“ Prav. 994 
{D A, s.v.). 

Acelaşi termen se întrebuinţează in aceeaşi perioadă si cu sensul de „mărturie, 
declaraţie“ : „Cuvântul copilului nu va arăta la giudet gresala sodomiei, iară face mare 
prepus cum să fie vinovat“ (CR Î 144). 

5 „Cuvîntul pentru care s-a făcut dania“ (an. 1717, Uricariul, IV, 334, D A). 

„Să nu aibă alt cuvint de răspuns“ (an. 1752, Uricariul, X, 188, ib.) 

6 Frecvența mare a lui cuvânt e demonstrată si de intrebuintarea cu același sens 
în textele juridice traduse din grecește: „atunce pentru aceasta să dee cuvînt în curgerea 
de patrusprezece zile...“ (p. 149; cf. gr. mpémet va SHON TOV A6YOv Tii¢ TAPALTHGEms Tov 
sic Sonia, Codul Calimach, Ed. Acad. R.P.R., Buc., 1958); „Căci lucrul ce nu era mai 
înainte supt stăpînirea cuiva, după firescu cuvânt, se cuvine apucătorului...“ (p. 235; cf. gr. 
KATE, TOV MLOIKOV AOYOV (cuvint este calchiat după gr. Moyog). 

pînă la pătrunderea neologismelor franceze sinonime. De exemplu, în tra- 
ducerile dintre anii 1800 şi 1840: 

„lumea are cu cuvint a răspunde pentru sine“, „il a raison de répondre 
de soi“ (MDC, p. 53; cf. p. 18) 7. 

„pentru cuvînt, domnule, că n-avem de cit proză și versuri pentru vor- 
bire“, „par la raison, Monsieur, qu'il n'y a pour s'exprimer que la prose ou 
les vers“ (M B V, p. 31; cf. p. 19) 8. 

Între anii 1840 și 1860, constatăm că traducerea lui raison prin cuvînt 
are aceeași frecvenţă ; o întîlnim și în traducerile frantuzesti prin filieră 
grecească : 

„nu pociu împăca atîta amor cu atîta cuvînt drept (MC B, p. 355; 
cf. pp. 345, 368) sau în traduceri făcute direct: 

„tot pentru acelaşi cuvînt naturalisti călători cata a avea grijă“, „c'est 
pour la même raison que les naturalistes voyageurs doivent avoir soin“ 
(RC B , p. 412; cf. p. 569, 533), „aveam cuvint cînd cugetam“, „j avais 
bien raison quand je pensais (D D B, p. 46; cf. p. 18, 105, 131, 128, 261). 

„acest aparat este mult mai simţitor decit cel precedent pentru două 
cuvinte“, „cet appareil est beaucoup plus sensible que le precedent, pour une 
double raison“ (P N M, p. 302 ; cf. p. 159, 304) °. 

În unele traduceri am întîlnit cu o frecvență mult mai mică fr. pré- 
texte, tradus prin cuvint, de exemplu : 

„pe care le-a părăsit sub cuvînt de slabă sănătate“, „qu'elle a quitté 
sous pretexte de mauvaise santé“ (D A H, p. 75) 10. „Gîte odată se făcea stă- 
pinii unei ţări cu cuvânt de moştenire“, „quelquefois ils se rendaient maîtres 
d'un pays sous pretexte de succession“ (M M C, p. 63). 

În alte traduceri, cuvînt corespunde fr. cause : 

„Fără cuvînt nu să zbirceste frunte mea“, „ce n'est pas sans cause que 
la gravité ride un front“ (B M A, p. 92) „ascunzind sub interesul amiciei 
adevăratul cuvînt al vizitei“, cachant sous l'intérêt de l'amitié la véritable: 
cause de la visite“ (D D B, p. 54; cf. şi p. 254). 

Ceea ce ni se pare și mai interesant pentru discuţia noastră în legătură 
cu relevarea tendinței spre individualizarea termenilor, este faptul că cuvânt 
traduce chiar fr. motif, adică chiar sensul pe care îl pierde cuvint în favoarea. 
lui motiv : 


1 Exemplele pe care le folosim păstrează fonetismul epocii în transliteratia inter~ 
pretativă, dar cu actualizarea ortografiei. i 

8 Cf. de asemenea: B S R, p. 11, 8; R N E, pp. 24. 37, 54, 68; L M P, p. 49; 
PFD, p. 65; H AD, p. 98; MSR, pp. 98, 15, 112, 122. 

9 Cf. şi G P C, p. 3, 32, 50; L T O, p. 123, B C M M. p. 126, CD F R, p. 173; 
M D M, p. 123; M D C, p. 52; BE F, p. 6, 21; R M B, p. 4, 36; F T C, p. 282, 
474; BF Í, p. 15,42; M M S, p. 37, C P P, p. 15, 49; M M G, p. 32, 111, 122, 187 etc. 

10 Sub cuvînt că, sub orice cuvint, sub care cuvint, cu drept cuvint sînt de fapt 
expresii calchiate după fr. sous prétexte: „Clermont sous prétexte de vouloir entendre: 
mieux la musique“, „Clermont sub cuvint că voiește să auză mai bine muzica“ (G P C, p. 28). 

„Sous quelque prétexte que ce soit, ne laisse entrer personne“, „Subt orice cuvint 
nu lăsa să intre nimeni“ (H A D, p. 113). 

„Il me refuse, et savez-vous sous quel prétexte ?*, „mă refuză, scii sub care cuvint ? 
(D D B, p. 18); i 

„d'autres personnes préfèrent avec juste raison le blanc d'œuf“, „alţii preferă cu 
drept cuvint albuşul de ou“ (R C B, p. 60). 

„aceasta este o simplă: conventiune, nu este mai mult cuvint spre a 
asigura curantului această direcție“, „c'est une simple convention il n'y 
a pas plus de motifs pour assigner au courant cette direction“ (P N M, p. 290). 

In unele citate cuvint ore unde fr. mot, parole, teri mé şi Cie 
(deci mult mai apropiat de sensul lui vechi păstrat și astăzi) ` 

Alături de seria aceasta -de sinonime (raison, pretexte, cause, motif) 
şi de traducerea mult mai apropiată de sensul de astăzi (moi, parole %,' 
terme, discours) am întîlnit, într-o serie de texte; unii termeni francezi cu 
diferențieri semantice mai apropiate sau mai depărtate (titre, sujet, phrase, 
sermon, expresia avoir tort) ti radusi tot prin cuvint. Le-am socotit corespon- 
dente cu totul intimplatoare, aici, traducătorul, la impas, recurge la o tra- 
ducere liberă folosind termenul cuvînt care, devenind polisemantic, avea o 
circulaţie mare în perioada aceasta 3. 

În jurul anului 1800, în perioada primelor traduceri, sfera sinonimelor 
era şi mai mare, deoarece, la început, predominînd traducerile libere, nu se 
fixaseră încă corespondentele românește ale termenilor francezi !1. 

Din analiza corespondentelor de mai sus, constatăm că evoluţia terme- 
nului cuvînt este mult mai complexă de cum o înregistrează lucrările noastre 
lexicografice. Sensul „motiv“, existent sporadic în limbă, a fost întărit de 
influenţa franceză după cum se observă în traduceri pînă în jurul anu- 
lui 1860. lacepind cu anul 1840, datorită dezvoltării culturii, simțindu-se tot 


: u Nu vom da exemple cu acești corespondenţi, pentru care cf: H A D, p. 32; 
ET O, p88; 3 BH, p. 31; FTC, p. 52; L DF L, p. 52: V ZS, p 29; DAH, 
p. 15; DOB, p. 

2 Am nie E locutiunea calchiată : Ai ține (da) cuvintul corespunzătoare locu- 
tiunilor franceze : 
Ă „ŞI de nu voeşte să-și lie cuvintul cu îi vestesc război“, „sil ne veut pas ¿enir sa 
parole je iui déclare la. guerre“ (M M C, p. 189). 

ziyi finuse cuvintul“, „elle avail tenu parole“ (D D M, p. 185). 

Sau locuţiunea adjectivală om de cuvint : 

„Eşti un om de cuvînt“, „vous &es un homme de parole“ (C D F R, p.-112). 

1 Tata câteva exemple: 

„am cuvînt de a fi prea tristă“, „J'ai sujet détre bien triste“ (D D B, p. 167). 

„tot sgomotul] vorbelor de acoio îmi pare un singur cuvînt rezis de sute de glasuri“, 
„il me semble que toutes ces paroles qui bourdonnent ne sont qwune seule phrase répétée 
par cent voix (DA H, p. 93). 

,cuviniul — le sermon“ (C D F R. p. 42). 

i lată cum apar termenii raison, motif într-o traducere de la 1800 (M U M): 

„ce ne-ar folosi infelepciunea fără de înoire că prin aceasta facem meargerea ina- 
inte ca pre nişte trepte către norocirea societății ?“, „à quoi nous servirait la raison dont 
les progrés successifs doivent tendre au bonheur de la société“ (p. 47; cf. p. 68, 83, 98). 

„lată aici mijloacele cele principuitoare ale acestii minunate statornicii“, „voici 
peu-&i tre les principales raisons de cette stabilite merveilleuse“ (p. 79). 

„aceasta ne invata... să urmăm minții noastre cei sănătoase“, „ils doivent nous 
apprendre à user ce notre raison“ (p. 57—58). f 

„un fel de îndemn are mai mult parte la aflarea mestesugurilor ... decît gindirea şi 
socetirea îndelung”. „une espèce instinct plutôt que le raisonnement a produit les arts 
de néċessité (p. 51). 

„cum să deprindea în virtute“. „comment on exerçait la raison“ (p. XIX); 

„averea era temeiul cel mişcător spre vitejie“, „leur propriété était un motif de 
courage (p. 26: cf. p. 57). 

„însă noi vom afla încă si alt feliu de noroade, care in rindul acesta ori din lipsa, 
sau din alte pricini”. „nous verrons des peuples inhumains a cet égard, sans aucun scrupule 
soit par la difficulté de la subsistance, soit par d'autres motifs“ ‘(p. 32; cf. p. 55). 


x 

mai mult nevoia în limbă de termeni noi, intră un mare număr de neolo- 
gisme ; această influență se realizează tot prin contact direct, adică prin 
traduceri, care devin un instrument de îmbogăţire a lexicului și de precizare, 
de delimitare a unor sfere semantice, ca în cazul nostru. 

b) Făcînd o comparaţie între. cazurile in care cuvînt apare cu sensul 
„motiv“ si echivalentele româneşti ale fr. raison, aşa cum le întîlnim în pri- 
mele traduceri din limba franceză, se observă că, dintre numeroasele sensuri 
ale lui raison care pătrund în vocabularul limbii noastre, sensul „motiv“. 
influenţează sfera semantică a lui cuvînt „motiv“ în aga fel încît termenul 
cuvint ajunge să fie înlocuit, treptat, pretutindeni, de termenul neologic 
rezon. Aceasta își are explicaţia în faptul. că numeroasele sensuri ale lui 
cuvînt au venit în concurenţă producînd confuzie în mintea ascultătorului : 
în acest caz, limba a recurs la restrîngerea sensului, fără ca tenmenul în dis- 
cutie să dispară. Mijlocul acesta este evident mai ales cu ocazia împrumutului, 
fiind o expresie a luptei dintre nou și vechi. 

Asistăm la o perioadă de coexistenta a acestor doi termeni, cuvînt si 
rezon cu sensul „motiv“, deoarece prezenţa cuvîntului nou aşa cum apare în 
traducerile de pînă la 1860, este motivată chiar de individualitatea sa seman- 
tică, deosebită de a celorlalți termeni. Termenul raison (<< lat. rationem) 
are în limba franceză numeroase sensuri : „rațiune, judecată, argument, ar- 
gumentare, cauză, motiv, seamă, socoteală, cont, dreptate, firmă, raport“ 15. 

Dintre acestea, o parte din sensuri au pătruns și se întîlnesc în tradu- 
cerile făcute din limba franceză în primele decenii ale secolului al XIX-lea, 
altele ca de exemplu: „argument, seamă, socoteală, cont, raport“ nu apar 
de loc, fie pentru că în limba română existau sinonimele corespunzătoare 
(seamă, socoteală), fie pentru că nu pătrunseseră încă în limbă termeni ca 
argument, cont, raport etc. 

Constatăm că cea mai mare frecvenţă în textele cercetate o are fr. 
raison tradus prin judecată : 

„însă judecata început a veni dinpreuna cu vîrsta“, „mais la raison 
vint avec l'âge“ (M E E, p. 1). E 

„pe care judecata poate să-l învingă cu trecerea vremii“, „que la rai- 
son peut vaincre à force de temps“ (R N E, p. 11) 1% 

În alte texte, fr. raison este tradus prin rațiune, dar acest corespondent 
apare după 1842. În locul termenului rațiune, mulți scriitori pînă în jurul 
anului 1830 apelează la termenul cuvint. Faptul a. fost remarcat și de 
Popovici, care mai arată că rațiune a fost identificată şi cu cuvintul evan- 
ghelic, apoi cu însuși lisus Hristos, conform’ Evangheliei lui loan. Tenmenul 
cuvînt are sigur acest sens în expresia dreptul cuvînt „dreapta rațiune“, 
„dreapta judecată“ 17, 


15 Cf, Dictionarul francez-romdn, Bucuresti, 1959. 

16 În textele excerptate de noi am mai întîlnit si alte exemple; în unele cazuri 
verbul raisonner apare tradus cu a judeca. (Cf. M.V.R., p. 78; N M C, p. 171; D J H, 
p. 28 etc.). 

7G Ivănescu, Formarea terminologiei filozofice româneşti moderne, în „Con- 
tributii la Istoria limbii române literare în sccolul al XIX-lea“, vol. I, Bucuresti, 
1956, p. 176. 

: Ceea ce socotea G. Ivănescu ca probabil (s.n.) în jurul anului 1842, este sigur pentru 
‘noi; termenul rațiune apare foarte des: la Laurian: „În copilăria unui neam ca și în 

Probabil Laurian a întrebuințat actuala forma rațiune (ca şi pasiune, 
deci forma in — iune) în jurul anului 1842 (cf. G. Ivănescu, op. 
cit., p. 186). 

În același an am întîlnit si noi termenul rațiune într-o traducere: 

„vei întrebuința toate mijloacele ce dreapta judecată şi cuvântul (ra- 
țiunea) te povatuesc ca să întorci pe om la viata (F M C, p. 98). 

După acest an, atît substantivul rațiune, cit și verbul a rafiona se în- 
tilnesc in mod curent. 

„mărturisesc că ati avea o aparinta de rațiune cu atît mai mare ca să 
faceţi aceasta“, „j avoue que vous pourriez le faire avec d'autant plus d'appa- 
rence de raison“ (F T C, p. 424). 

„prin aceeași rațiune, toţi monticulii sînt loviți“, „par la même raison 
tous les monticules sont frappés (P N M, p. 514) 18. 

„e un abis între motivul sau instinctul irefles și motivul rational şi 
deliberat, „il n'y a qu’un abime entre le mobile ou instinct irréfléchi et le 
motif rationnel et délibéré“ (D M T, p. 117). 

„ea își petrece zilele, sau a rafiona asupra virtuții pe care nu o pune 
în lucrare, sau a urma plăcerilor ei în zgomotul lumii“, „elle passe ses jours 
ou à raisonner sur la vertu sans pratiquer, ou à suivre ses plaisirs dans le 
tourbillon du monde (C G C D, p. 47). 

Fr. raison l-am înregistrat tradus şi prin dreptate : 

„Şi dacă odată esti desfrinat îți ai dreptățile dumitale“, „et si vous ne 
croyez rien, vous avez vos raisons“ (M D C, p. 13; cf. p. 18). 
„ce mai dreptate, ca să-l faci liber“, „la belle raison pour le mettre 
en liberté“ (D F L, p. 215) 1%. 
Sau fr. raison tradus prin pricină : 
„şi pentru care pricină 2“, „et par quelle raison?“ (M S R, p. 76) 


copilăria unui individ e mai puternică fantasia decit rațiunea“ (p. 6). „Aristotele se stra- 
duieste să aducă principiile rațiuni...“ (vezi Cuvîntul Academicu pronuntiat de A. Treb. 
Laurian, iulie 1845, Bucureşti). 

Că problema aceasta trebuie privită în mișcare o atestă coexistenţa variantelor. 
Astfel, doar după un an, în 1846, acelaşi autor (Laurian) împreună cu N. Bălcescu, utili- 
zează numai forma nație (nu națiune, dar rațiune, nu rafie, ceea ce însemnează că începuse 
diferenţierea sensului prin sufixele -ie si -zune, rafie este altceva decît rațiune, pe cînd 
nație şi națiune aveau același sens) alături de erudiție, colecție (cf. A. Treb. Laurian 
şi N. Bălcescu Cronicarii Țării Românești, tomul I, Bucuresti, 1846, pass.). 

18 Din familia fr. raison am întîlnit și forme mai mult sau mai putin adaptate fone- 
tismului românesc, ca de exemplu: 

„0 persoană atit de rap:onabilă“, „et toutes les suppositions raisonnables“ (D D B, 
p. 195). 

„raționamentul acesta cuprinde toată invenţia baloanelor“, „ce raisonnement contient 
toute invention des ballons“ (P N M, p. 100). 

19 Am înregistrat și locutiunea a avea dreptate, „avoir raison“: „ai dreptate, să 
coperim cu umbră toate“, „vous avez raison mettons de l'ombre sur tout“ (H A D, p. 88). 

„aveți dreptate, vara iubesc mai bine a merge pe jos“, „vous avez raison, et en été 
Jaime mieux aller à pied“ (C C F R, p. 162). 

Sau tradus mai liber : 

onegresit |“, „il a raison!“ (M T M, p. 26) 

„ai puţintică răbdare, domnule !“, „vous avez quelque raison“ (M V R, p. 26), pre- 
ludiu parcă la replica lui Trahanache din O scrisoare pierdută. 

„0 femeie pe care am luat-o pentru pricină de familie“, une femme 
a laquelle je me suis laissé marier pour des raisons de famille“ (H A D, p. 83).. 

Se observa ca, in toate cazurile, termenul pricină are sens de ,motiv“.. 

Fr. raison este tradus şi prin îscălitură, firmă : 

„iscălitura unei companii, firma“, „la raison de commerce“ (P F D, p. 19).. 

lată un exemplu în care substantivul raison este tradus printr-un ad- 
verb, infelepteste, redînd sensul corect : 

„Vorbeşte înțeleptește“, „Parlez raison“ (B C M M, p. 131). 

De multe ori corespondentul românesc al fr. raison nu este un sinonim: 
perfect cu el si atunci traducătorul recurge la un cuvînt aproximativ 20. 

Adaptat potrivit sistemului ortografic românesc, fr. raison apare curent 
în traduceri, rezon : 

„drumul cel drept al rezonului“, „le droit chemin de la raison“ 
(M S R, p. 58). 

„un rezon, stupid ca toate rezoanele de onoare“ 21, une raison stupide- 
comme toutes les raisons d'honneur“ (D F L, p. 216; cf. p. 42). 

Am înregistrat și cazul cînd rom. cuvînt, din cauza polisemiei nu poate 
exprima sensul dat de text. În acest caz se face apel la o sintagmă în care- 
intervine un determinant de natură adjectivală, dar din aceeaşi sferă seman- 
tică. De exemplu : 

„Cuvintele cele mai raționabile“, ,m’apporter des raisons“ (P IB, p. 34).. 

fntrebuintarea inegală a diferiților termeni româneşti care traduc fr. 
raison se explică prin zpropierile semantice dintre cuvinte, chiar şi atunci 
cînd nu au nici o legătură etimologică între ele. Aceasta demonstrează că. 
între cuvinte se stabilesc anumite relaţii semantice fie prin asemănări, fie- 
prin contrast. 

Iată derivatele care au susținut cuvîntul rezon şi familia lui în limba. 
epocii, unele dintre ele conservate pînă azi, altele care au dispărut: rezo-- 
nabil, rezonare, a rezona 22, rezonament 25 şi chiar rezonirui 24 : 


20 De exemplu, fr. raison, sau derivatele lui, sînt traduse prin chibzuire, cunoştinţă, - 
minte, cuviință, rafie, scopos : 

„Am vorbit prea tare in chibzuirile ce făceam singur“, „Jai parlé haut en raison-- 
nant tout seul“ (M S R, p. 22). 

„de multe ori este destul un cuvînt ca s-aducă pe un om la cunoștință“, „il suffit: 
quelque fois d'un mot pour ramener un homme 4 la raison“ (H A D, p. 103). 

„are mai multă minte decît mine“, „veut avoir plus de raison que moi“ (MT M, p. 8). 

„pentru cuviinţă noi le vom trece sub tăcere“, pour les raisons, nous les passerons. 
sous silence“ (P F D, p. 70). 

„Condiția de echilibru este ca înălțimea suprafețelor libere d-asupra nivelului de 
unire să fie în ratie inversă...“, „la condition d'équilibre est que la hauteur des surfaces. 
libres au-dessus du niveau de jonction soit en raison inverse“ (P N M, p. 55; cf. 63).. 

„scoposul stării de obşte“, „la raison Etat“ (I Z, p. 2). 

21 În texte, grafia oscilează, cuvîntul apare fie reson, fie rezon. 

22 Se observă că verbul a rezona a fost împrumutat posterior substantivului şi ad-- 
jectivului din aceeași familie. Situaţia aceasta confirmă afirmaţia acad. Iorgu Iordan (cf. 
Sufixe romåneşti de origine recentă (neologisme), în „Buletinul Institutului de filologie- 
română, Alex. Philippide“, vol. II, 1939, p. 12—13). 

23 După cum se observă, acestea intră mult mai tîrziu in limbă, după 1840. Asupra. 
adaptării fonetice și morfologice vom reveni într-o lucrare mai amplă, pe care am anunţat-o. 

24 Înregistrat o singură dată la Țichindeal F. 61: „Ce rezoniruieste el, el zice“ 
(D A ms., sv.). 

„dar nu este rezonabil ca să supere astfel pe nobili“, „mais il n'est pas 
raisonnable qu'il offense impunément des gentils-hommes* (M D C, p. 60). 

„plecîndu-se la evidența acestei rezonări... nu se cumpani a se primi | 
cererea puterilor apusene” (C P P, P. 71). 

„am rezonat asupra răului“, „j'ai raisonné sur le mal (M D C, p. 52 
cf. p. 12). 

„convinsă de acest rezonament logic“, „convaincue par ce raisonnement 
plein de logique“ (D F L, p. 59; cf. p. 4). 

O parte din derivatele lui rezon adaptate pe teren românesc se asi- 
milează lexicului limbii noastre, cu toate că cuvîntul de bază, rezon, n-a mai 
rămas ; este cazul lui a rezona 2 (cu varianta a resonirut) şi rezonabil. Deri- 
vatele de mai sus demonstrează cum se manifesta interdependenta dintre 
conţinutul cuvintelor în cadrul aceleiaşi sfere semantice (e vorba de termeni 
abstracti). 

lată cîteva din primele atestări în care rezon, pastrind sensul din 
franceza, apare in mod frecvent in transcriere fonetică românească ; prima 
atestare apare în 1809: 

„orice pricinuire să vă arăta, va fi pri imită în rezon“ 

(Doc. Ec., 1809, 83 ap. D.A. ms.). 

„Tot acea diferenție care este între toate terminile consecutive a unei 
progresii aritmetice, 'să numește rezonul (rafia) progresii“ (Asachi, E.I., 120, 
ap. DA ms). 

„Căci aceasta mai cu seama fu rezonul (= motiv, n.n) cel mai mare” 
(Alexandrescu, P, 265, ap. DA ms.). 

»-caci arta este așa de întinsă și variată, frumosul are atîtea nuanse 
delicate şi fugitive, lucrările imaginaţiei atîta trebuinté de ale rezonului 
(= rațiune n.n.) ca să poată ajunge ţinta lor, care este frumosul ideal sau 
strălucirea adevărului...“ (Gr. Alexandrescu, Opere, E.S.P.L.A., Bucu- 
regti, 1957, p. 66). 

c) Coincidenţa sau apropierea dintre unele sensuri ale lui rezon i-a 
determinat concurența cu neologicul motiv (fr. motif.) 

În scrierile literare posterioare anului 1860, cuvintul rezon nu mai are 
o frecvenţă atît de mare si începe, treptat, să cedeze din teren lui motiv şi 
lui rațiune; Această dispariţie treptată a lui rezon se explică şi prin evo- 
lutia lexicului românesc. În ceea ce priveşte sensul, el apare fie utilizat ca 
element de jargon, cu intenții ironice (ca la eroii lui Caragiale) % și cu 
sensul figurat de „dreptate, cuvînt“, fie cu sensurile avute chiar în perioada 
pătrunderii în limba noastră. 

lată cîteva exemple din prima categorie : 

„Jupîn Dumitrache — Eu am ambit, domnule, cînd e vorba la o adică 
de onoarea mea de familist... Ipingescu: Rezon!“ (Caragiale, Opere, 
vol. I, E.S:P.L.A., Bucuresti, 1959, p. 14). 

„Zic! nu cunosc la un așa rezon fără motiv“ (Caragiale, O, I, 21). 


25 Chiar şi acestea, destul de rar. 

% Vezi Iorgu lordan, Un Dicţionar de neologisme românești din anul 1862, 
(în) SCL, I, 1950, p: 77; idem, Limba eroilor lui 1. L. Caragiale, Societatea de Științe 
istorice şi Filologice , Bucureşti, 1957, p. 11 şi urm. 

În cazul acesta avem de a face cu rezon şi motiv care, din foste sino- 
nime pe teren românesc, au devenit independente printr-un proces de diver- 
genta semantică, sau e posibil ca personajul să nu fi cunoscut exact sensul 
celor două cuvinte ”. 

În opera lui Carag iale rezon apare ca o formulă fixă pentru a marca 
„distincţia și cultura“. Cred că termenul era în epoca. El circula graţie unei 
mode sau unui detaliu trecător în evoluţia neologismelor româneşti. Că aşa 
stau lucrurile o dovedeşte traducerea operelor lui Caragiale in limba fran-: 
ceză (vezi |. Caragiale, Œuvres, Bucureşti, 1962) în care nu apare 
raison cum ne-am aștepta (fiindcă atunci n-ar avea valoare ironică), ci o 
construcţie mult mai expresivă : „très juste“ în replica lui ipingescu (Une 
nuit orageuse, p. 50), iar replica lui Chiriac din scena a II-a, actul I „nu 
cunosc la un așa rezon fără motiv“, „je prends pas en considération de 
telles raisons dépourvues de motifs? (op. cit., p. 56). 

Din a doua categorie : 

„Să arunce manusa lui Gavrilă Tontoroi pentru simplul rezon că 
Toader, mai întîi, n-are mănuși“ (Hogas, D.M. II, 190, ap. DA ms.). 

Este interesant de remarcat că rezon a supraviețuit doar în limba vor- 
bită, în special a moldovenilor, mai mult sau mai puțin instruiți, în expresia : 
„a pune la rezon“, prin analogia cu locutiunea „a pune la respect“ 

„(Gherasim Tulbure) din cîte îmi spui mata, dudue, văd că a nebunit. 
‘Am să-l pun la rezon.“ (Sadoveanu, O. XIV, 57, ap. DA ms.). 

Apariţia frecventă a cuvîntului rezon şi a familiei lui în traducerile 
din limba franceză este consemnată şi de dicționarele vremii °°. 

Urmărind corespondentii francezi ai românescului cuvint „motiv“, s-a 
putut observa că frecvenţa cea mai mare o are fr. raison „motiv“. Așadar, 
după toate probabilitățile, polisemia lui raison si a derivatelor cu care a 
pătruns, a determinat, la început, o circulaţie mai mare în epoca a terme- 
nului cuvint „motiv“ din cauza influenţei traducerilor franceze. 

Prin interdependenta care există între acești termeni, sub raportul evo- 
luţiei semantice, sferele lor, uneori, coincid, ducind la limitarea. frecvenţei 
în texte a lui cuvînt „motiv“ si, treptat, la dispariţia. totală a acestuia, care 
rămîne doar în cîteva expresii, ca, de. exemplu : cu drept cuvînt, sub (nici-un, 
cuvînt *9, 


-+ 


27 Nu este vorba de o alăturare conştientă, ci de ignoranta personajului care, din 
această cauză, „încurcă“ termenii. 
| 238 Jată cum apare raison în principalele dicţionare ale vremii: raison — cuvînt, 
rendre raison — a da cuvînt, avoir raison — a avea cuvint, dreptate (V J A V) 
a avea dreptate, a avea cuvint; pricina ; raison d'Etat, raison de famille, „pricini, cuvînt 
pe care-l cere interesul statului, al familiei (VP A BH). 

Raison — ration,-rezon, înţelegere, minte, judecată, sau facultatea omului ‘de a 
cunoaște, de a judeca si de a dcosebi binele de rau; parler raison — a vorbi cu minte; 
dreptate, cuvînt; avoir raison — a avea dreptate, a avea cuvint, dovada prin vorbe; 
cuvint, pricină (D P A H). 

29 Cu drept cuvînt apare atestat prima dată în 1820: „nu cu drept cuvint popririn- 
du-se...“ (Uricariul, IV, 217/13, ap. DA, «v.). Într- -o traducere din 1857 am întîlnit drept 
cuvint : anit fără drept cuvint” A „de Jortes raisons” (P I B, p. 97). 

„Cînd locuiai în otelul d-tale, ai respins propunerile mele sub cuvint că crai EE 
de amicia contelui și că nu doriai nimica mai mult* (V. Alecsandri, Opere com- 
plete, Proză, cd. Minerva, Bucuresti, 1916, p. 171).- 

Încercînd să determinăm sferele semantice ale termenilor în discuție, 
observăm că, în timp ce rezon a intrat in limbă cu o bună parte din deri- 
vatele sale, cuvînt, pe lîngă faptul că pierde sensul „motiv“ (astăzi avînd alte 
semnificaţii) nu s-a dezvoltat decît adjectivul cuvintat în sintagma bine: 
cuvântat „bine motivat“ avînd numai sensul juridic sau în unele expresii ca: 
cu drept cuvînt, sub nici un cuvînt. Acest sens, care se explică prin influența. 
neologismului francez motiv și a expresiilor discutate în nota 2, s-a adăugat: 
după slavonicul blagoslovi, care multă vreme a fost puternic, dar astăzi este: 
pe cale de dispariţie. 

În textele cercetate de noi am întîlnit : 

„Celimena — însă dumitale-n fata îţi spun c-am păcătuit de-mi gä- 
testi o răzbunare, este bine cuvintată“. „Celimene — Mais je tombe d'accord 
de mon crime envers vous, votre ressentiment sans doute est raisomnable“ 
(MMS, p. 89). 

„aceştia cînd se pling, se pling cu adevărat cu tot dreptul cuvint“, 
„plus on est sûr, quand ils se plaignent, qu'ils se plaignent avec raison“ 
(M B A M, p. 136). 

d) Un fapt deosebit de important trebuie subliniat la începutul seco- 
lului al XIX-lea: apariția tenmenului de origine franceză motiv (< fr. 
motif) 3°. 

Prima atestare a lui motiv o gäsim cu sensul „ocazie, prilej“, în 1817 
(deci a apărut mult mai tîrziu decît cuvînt „motiv“ şi decît rezon). De 
exemplu : 

„Ear de nu, tot vom läsa motiv luminatilor domni... ca să desavir- 
şească lucrul nostru“ (1817, Uricariul, IV, p. 308—309). 

În traduceri fr. motif este tradus cu cauză, pricină, temei (cf. E P S, 
pp. 26, 33, 29, 20 ; F M C, pp. 102—103 ; M U M, p. 160). 

lată un exemplu de la 1846 : 

„adjectivul care o caracterizează vrea numele de termin mare de tot 
de aceleași motive“, Vadjectif qui la caractérise prend le nom de grand 
terme pour les mêmes motifs“ (D M T, p. 93) 3t, 

În limba actuală termenul motiv, care era întrebuințat rar în primele 
decenii ale secolului al XIX-lea, s-a substituit treptat lui cuvint „motiv“ și 
lui rezon „motiv“, care a căpătat nuanţă ironică (vezi Caragiale), avînd 
circulaţie foarte mare în limba literară şi cea populară. Deci, în concurenţa 
dintre elementele vechi și împrumut, se observă că acesta din urmă pătrunde 
mai ușor în lexic (deoarece evoluţia societăţii reolamă inovaţii, într-o mă- 
sură mult mai largă în sistemul semantic al unei limbi mai mult decît în 
celelalte compartimente ale ei), 

Sensurile multiple ale lui raison au determinat concurența cu motiv 
(<< fr. motif) şi rațiune care aveau sfere semantice mult mai limitate, impu- 


30 În privinţa etimologiei cf. DA, CADE, DLRM, care pun la originea lui fr. motif. 
Pentru explicarea grafiei cu v in loc de f, DLRM nu exclude comparatia cu latinescul 
motivus ; s-ar putea invoca si it. motive, dar primele traduceri sînt din franceză şi nu din 
italiană, deci rămînem la soluţia dată de DLRM. 

31 Am întîlnit și verbul a motiva: 

„Această împărţire e o necesitate didactică... fără a se motiva stiintificeste“, „Gette 
division est une nécessité didactique, sans ctre scientifiquement motivée (D M T, p. 7). 

nîndu-se și raminind astfel în limba noastră. Deci, la un moment dat, au 
existat trei sinonime (rațiune intrind mai tîrziu): cuvint „motiv“, rezon 
„motiv“ şi motiv „motiv“, care s-au diferențiat apoi ca sens continuind să 
fie utilizate în mod independent unul de celălalt. 

Urmărind evoluţia semantică a acestor termeni, observăm că direcţia 


de deplasare a cîmpului semantic se reprezintă astfel: cuvint „motiv“ —> 


rezon (fr. raison) — (motiv (fr. motif). 

Pentru a exprima noţiunea generală de „motiv“, constatăm că, pina 
în jurul anului 1860, a existat, în traducerile din limba franceză, o serie de 
sinonime propriu-zise, altele intimplatoare, iar altele care nu pot fi interpre- 
tate decit ca simple greşeli de traducere, din insuficienta cunoaştere a limbii 


-din care s-a tradus. Fără îndoială acești termeni au determinat ambiguitatea 


lui cuvînt „motiv“ şi apoi, treptat, restringerea sensului amintit, prin interde- 
pendenta lui cu celelalte neologisme franceze (rezon, motiv), ca, după aceea, 
cam prin a doua jumătate a secolului al XIX-lea, să fie substituit de neolo- 


„gismele franceze amintite. 


a 


Rezon treptat dispare si el din limbă fiind înlocuit de motiv şi rațiune. 
Cauza trebuie căutată si în sufixul -on neproductiv în limba română, fata 
de -iune (rațiune, noţiune, naţiune etc.), productiv și astăzi. Chiar în perioada 
cercetată de noi derivatele în- (ijon (ocazion, provizion, nation, ambition, 
rezon) nu aveau o frecvenţă prea mare ; cu timpul ele au ieșit din uz fiind 
înlocuite, in cea mai mare parte, de derivate cu sufixele -ie și -iune (ocazion, 
ocazie, ocaziune ; pasion, pasie, pasiune). Unele dintre aceste forme coexista 
şi astăzi, dar cu diferențieri semantice : rezon, rafie, rațiune. 


Scopul lucrării a fost de a pune în evidenţă concurenţa dintre sensul 


termenilor cuvînt „motiv“, rezon „motiv“, motiv „fr. motif“ şi rațiune. 


Urmărind din punct de vedere semantic noţiunea cuvint, nu numai pe 


"baza semnificației etimologice, ci și pe baza valorilor sale raportate diacronic 
la faptele de împrumut, observăm ca: 


CUVINT îl găsim înregistrat cu sensul „motiv“, apoi întrebuințat cu 


„acelaşi sens, dar sinonim cu rezon, pentru ca, treptat, să cedeze locul său lui 
motiv. Trebuie să vedem, în această substituire, tendinţa limbii de a renunța 


la tot ceea ce este ambiguu sau de prisos, de a reduce lexicul la ceea ce este 
inteligibil pentru toți vorbitorii unei colectivităţi, de a elimina posibilitatea de 


„confuzie si, în același timp, caracterul instabil al termenului, de a ceda îm- 
-prumuturilor care nu desemnau obiecte sau relaţii noi. 


Termenii discutati de noi sînt abstracti, ei corespund unei anumite etape 
în evoluţia societăţii în care viata inteleciuală si progresul cultural au impus, 
cu mai multă stringenta, adoptarea de termeni noi atunci cînd mijloacele 


‘interne ale limbii nu satisfăceau în întregime cerinţele vieţii. În asemenea 


momente, cel mai sensibil este sistemul semantic al unei limbi, lexicul în 


„general. 

D A — Dicţionarul limbii române, Academia Română, Bucuresti, 1913, ș. u. 

F T C — Fénelon, Aventurele lui Telemac, trad. A. I. Cretescu, Bucuresti, 1852. 
GP C — M-de de Genlis, Prinţesa Clermont, Bucuresti, 1842. 

H A D — V. Hugo, Angelo, trad. D. K. Negreutti, Bucuresti, 1837. 

I Z — Istoria lui Altidalis şi a Zelidiei, trad. 1783. 

L ME — Lamartine, Meditaţii poetice, trad. I. Eliad, 1830. 

M L P — Marmontel, Aneta si Luben, trad. G. Plesoianu, 1829. 

M B V — Molière, Badaranul boerit, trad. Cap. Voinescu, Bucureşti, 1836. 

M B S M — Marmontel, Belisarie, trad. Simion Marcovici, București, 1843. 

M B A M — Marmontel, Belisarie, trad. Alex. Maghieru, Bucureşti, 1844. 

M D M — Mabli, Dialogurile lui Focion, trad. Paharnicul Simeon Marcovici, Bucu- 
resti, 1844. 

M D C — Molière, Don Juan, trad. M. Costescu, București, 1846. 

M F E — Marmontel, Femeia bună, trad. I. Eliad, Bucureşti, 1832. 

M U M — M. Millot, Zstoria universală, trad. loan Molnar, Buda, 1800. 

M M S — Molière, Misantropulu, trad. G. Sion, Iaşi, 1854. 

M M C — Montesquieu, Mărirea si decadința Romanilor, trad. D. C. Constanti- 
nescu, Bucureşti, 1859. 

M S R — Molière, Sgircitul, trad. Ruset, Bucuresti, 1836. 

M T M — Marmontel, Tripodul Elenei, trad. M. Mavrodi, Iaşi, 1838. 

M C B — Marmontel, Trei cuvinte din cele moraliceşti tălmăcite, adecă despre 
limba frantozeasca de dumnealui Marele paharnic Papazoglu. 

M V R — Molière, Vicleniile lui Scapin, trad. D. Rasti, Bucuresti, 1836. 

N MC — Noel şi Sansal, Mica gramatică franceză, trad. T. Codrescu, Iasi, 1841. 

P F D — Frumoasele dialoguri franţezo-româneşti întocmite de G. Pleşoianu, 1830. 

C P P — Pressa franceza şi Principatele române, Articole extrase de T. Codrescu, 1855. 

PIB — Decanul Prevos, Istoria Manonii Lesko şi a Cavalerului de Grio, trad. 


St. Bâjescu, Bucureşti, 1857. 


P N M — D. Pouillet, Noţiuni generale de fizică, trad. A. Marin, Bucuresti, 1857. 

P P — Pastratorul prunciei şi tinereţii sau mijloace de a se întrebuința la creşterea co- 
piilor de la naşterea lor pînă în vîrsta de pubertate, tălmăcit din limba fran- 
tozeasca în cea românească spre folosul românilor, 1835. 

R C B — Raspail, Curs elementare al agriculturii, trad. I. Brezoianu, Bucuresti, 1850. 

R N E — Rousseau, Noua Eloise, Bucuresti, 1837. 

RMB — Raspail, Manualul sănătății, trad. I. Brezoianu, Bucuresti, 1852. 

SR D — George Sand, Mont-Revéche, trad. A. Dertman, Bucuresti, 1854. 

VMA — Voltaire, Meropa, trad. Gr. Alexandrescu, Bucureşti, 1847. 

V JA V — Vocabular purtăreț rumânesc-franțozesc şi frantozesc-rumdnesc, urmat de un 
mic vocabular de omonime de J. A. Valian, Bucuresti, 1839. 

V PAH — Vocabularul franțezo-românesc, după cea din urmă ediţie a dicționarului de 


academie franţozească, cu adăogare de multe ziceri culese din deosebite dic- 
tionare de P. Poenaru, F. Aaron si G. Hill, Bucuresti, 1840—1841. 
V Z S — Voltaire, Zaira, trad. G. Sion, Iasi, 1854. 


EVOLUŢIA LEXICULUI IN POEZIILE LUI GRIGORE 
ALEXANDRESCU 


N. VASILESCU— VĂLENI 


Am urmărit în lucrarea de faţă evoluţia lexicului în opera poetică a lui 
Grigore Alexandrescu. În acest scop am cercetat, pe baza ediţiei I. Fischer, ! 
toate poeziile în care autorul a operat modificări în ediţiile succesive publicate 
în timpul vieţii sale 2. Este foarte semnificativ faptul că, din vasta sa opera 
poetică, doar o singură poezie a rămas neschimbată sub raport lingvistic de la 
o ediţie la alta 3. ' 

_ Perioada publicării edițiilor poeziilor dui Alexandrescu se suprapune 
unui grabnic proces de modernizare a vieţii noastre publice si culturale. De 
la Regulamentul organic la marile reforme ale lui Kogălniceanu, tara noastră 
trece prin adinci prefaceri social-culturale. Realitatile noi, cuceririle științei 
şi artei în ţările dezvoltate din Europa, care pătrund masiv acum la noi, re- 
clamă îmbogățirea și înnoirea lexicului prin cuvinte care să le denumească. 
Un mare număr de termeni, în special de proveniență romanică, apare în aria 
Lexicală a limbii române, termeni care, prin activitatea presei, a teatrului, a 
învăţămîntului, a societăţilor culturale, ca și a celor mai de seamă scriitori ai 
vremii, se impun cu repeziciune, înlocuind termeni mai vechi grecești, tur- 
cesti sau slavonesti £. 

Acest amplu proces ce caracterizează o epocă în care limba noastră 
— ca formă a culturii nationale — suferă adinci transformări, se va oglindi 
constant și în felul cum se schimbă coloratura lexicală a poeziilor lui 
Alexandrescu în ediţiile publicate în timpul vieţii. 

Se constată că un prim aspect al problemei îl dau înlocuirile de termeni 
sinonimi operate de poet de la o ediţie al alta, înlocuiri ce merg în două 
sensuri : 

1. Cuvinte din fondul vechi al limbii sînt eliminate din textul poeziilor, 
autorul introducînd în locul lor, în același context, neologisme, în majoritatea 
lor de provenienţă franceză. Este o dovadă a dialogului cultural cu Franţa 


1 Gr. Alexandrescu, Opere, I, Poezii, ediție critică, note, variante şi biblio- 
grafie de I. Fischer, studiul introductiv de S. Iosifescu, E.S.P.L.A., 1957, in —8°, 602 p. 
Toate trimiterile care apar fără altă indicație decit pagina se referă la această ediţie. 

2 Ediţiile au apărut in: 1832, 1838, 1842, 1847, 1863. 

3 Este vorba de poezia Frumuseţea. D-nei, p. 95. 

a Cf. Despina si N. A. Ursu, Observaţii privitoare la adaptarea neologis- 
melor în limba română, în „Limba română“, XV (1966), nr. 3, p. 245. 

care este atît de roditor în epocă 5. Procedeul este frecvent si la alti scriitori ai 
vremii. Îl vom întâlni încă din secolul al XVIII-lea, tlustrind, alături de 
alte tendinţe, așa-zisa „fază de tranziţie spre epoca modernă“ ê de dezvoltare 
a limbii literare româneşti. 

Analizînd paralel textul poeziilor lui Alexandrescu, așa cum apare în 
diferitele ediţii publicate în timpul vieţii sale, observăm că aceste înlocuiri 
merg de la primele publicări în presa vremii? (sau de la primele ediţii), 
la ultimele ediții — cele din 1847 şi 1863. Notăm în continuare, în ordinea 
frecvenţei, exemple care ilustrează schimbările aduse de autor materialului 
lexical în sensul menţionat, al înlocuirilor sinonomice cu neologisme : 


Nădejde-speranţă : 


„Aicea am nădejde să aflu mulţumire ;“ 
(C, 1832, 1842) 
„Aicea am speranță să aflu mulţumire ;“ 
(1863) 
(Adio la Tirgoviste, p. 250) 
sau : 


„De visurile voastre, nădejdi amăgitoare, 
Acum peste măsură mă văz îndestulat;“ 
a (C, 1832, 1842) 
„De visurile voastre, speranfe-amagitoare, 
Acum peste măsura mă văz îndestulat ;“ 


(1863) 
(Idem, p. 252) 8 


Slobod-liber : 


„Ziceai că în viaţă cea mai plăcută stare 
E a omului slobod de orce-nsarcinare,* 
| (1842, 1847) 
„Ziceai că în viata cea mai plăcută stare 
E a omului liber de orce-nsărcinare ;* 


(1863) 
(Epistolă D. V. II, p. 180)* 


5 Cf. G. Călinescu, Gr. M. Alecsandrescu, în „Studii şi cercetări de istorie 
literară și folclor“, IV (1955), t. 4, p. 496 şi urm. 

e Cf. Al. Rosetti — B. Cazacu, Istoria limbii române literare, vol. I, Ed. 
ştiinţifică, Bucureşti, 1961, p. 367. 

7 Pentru poeziile publicate in periodicele vremii și incluse apoi în volume, am fo- 
losit siglele ediţiei citate: C = „Curierul românesc“ ; D = „Dacia literară“ ; Ref. = „Re- 
forma“ ; Rom. „Românul“ etc. 

8 Cf. alte înlocuiri identice la p. 112, 118, 124, 137, 147, 149, 153, 154 etc. În total 
apare schimbarea de 15 ori. 

Cf. exemple similare la p. 87, 130, 134, 160, 168, 171 etc. Se înregistrează aceasta 
înlocuire de 11 ori. 

Ceas-oră : 


„E locul pentru cină ? e ceasul de plăceri, 
Pe un pămînt de doliu, în ziua de dureri ?“ 
(Ref.) 

„E locul pentru cină ? e ora de plăcere, 
Pe un pămînt de doliu, în ziua de durere?“ 
(1863, Rom.) 
(Corbii şi barza, p. 317) ® 
Veac-secol : 


„Dacă nu după zile, ci după suferinţe 

Pentru care ani, veacuri si lume şi ființe 

Nu sînt nimic — ştii singur citi ani aș avea eu!“ 
(1842—1847) 

»Daca nu dupa zile, ci dupa suferinte 


Pentru care ani, secoli si lume si fiinte 
Nu sînt nimic — ştii singur citi ani aș avea eu!“ 


(1863) 
(Minglierea, p. 154) 


sau : 

„A ! Cât de mult amară 
Viaţa o să-mi pară ! 
Minuturile veacuri o să le socotesc“. 

(1838, 1842, 1847) 
„A ! Cât de mult amară 
Viaţa o să-mi pară ! 
Minuturile secoli o să le socotesc“. 

(1863) 


(Inima mea e tristă, p. 146)™ 
Duh-spirit 2 : 
„Apoi vine cugetarea. P-al meu duh îl întreb : Ştii 
Daca tu în felu-acesta ești născut sau nu să scrii ?“ 
(1838, 1842, 1847) 
„Apoi vine cugetarea. P-al meu spirit întreb : Ştii 
Dacă tu în felu-acesta ești născut sau nu să scrii ?“ 
(1863) 
(Epistolă D. V. Il, p. 177)” 
Cinste-onoare : 
pa . Paris răposatul, 
„Care bărbat de cinste, om plin de bunătate, 
Făcea versuri de-acele ca din topor lucrate,“ 
(1842, 1847) 


io Cf. alte exemple la p. 71, 75, 119, 142, etc. în total de 10 ori. 

11 Cf. Substituiri similare la p. 67, 73, 170, 179, 186 etc. În total găsim această: 
înlocuire de 9 ori. 

12 Termenul duh este inlocuit alte ori cu termenul geniu (p. 170). 

13 Cf. alte 6 exemple la p. 129, 190, 192, 196 si 204. 

pee ee . Paris raposatul, 
Făcea versuri d-acelea ca din topor lucrate,“ 
Care bărbat d-onoare, om plin de bunătate, 
(1863) 
(Epistolă D. V. 11, p. 183) i 
Fire-natură : 
„Spune-mi prin ce mijloace poci firea a-mi preface 
Și zilele ca alţii să le petrec în pace“. 
(1842) 
„Spune-mi prin ce mijloace natura-mi poci preface 
Și zilele ca alţii să le petrec în pace.“ 
(1847, 1863) 
(Epistolă D. V. II, p. 180) 
sau: 
„Păşeşte lin, o barcă, pe unda adormită ! 
Respectează-al firii răpaos trecător ;“ 
(1832, 1842) 
„Păşește lin, o barcă, pe unda adormită ! 
Respectează-al naturei răpaos trecător ;“ 
‘Oo (1847, 1863) 
: (Barca, p. 122) 5 
Slavă-glorie : 
„Prin ştiinţe si prin arte nafiile înfrăţite 
În gîndire și in pace drumul slavei îl găsesc“ 
(P, 1847) 


În gîndire si în pace drumul gloriei găsesc“ 
(1863) 
(Umbra lui Mircea. La Cozia, p. 73) 1$ 


În două cazuri cuvîntul „slavă“ este înlocuit cu neologismul corespun- 
zător în cadrul unor sintagme : !7 


„Slava strămoşească pe strămoși cinstește : 


În zadar nepotul cu ea se făleşte,“ 
(1842, 1847) 


„Gloria străbună pe strămoși cinstește 
În zadar nepotul cu ea se făleşte,“ 


(1863) 
(Pisica sălbatică şi tigrul, p. 212) 


„Culcat p-aste ruine, sub care adincită 


E slava strămoşească şi umbre de eroi“ 
(C, 1832, 1842) 
E gloria străbună şi umbra de eroi“ 
(1863) 
(Adio, La Tîrgovişte, p. 249) î3 


14 Cf. exemple similare la p. 117, 136, 161, 173 și 236. 

15 Cf. schimbări similare, în alte poezii, la p. 168, 187, 207. 

16 Cf, alte exemple la p. 104 și 186. 

17 O notă a ediţie: Fischer, p. 414, ne informează asupra unor înlocuiri identice 
la E. Rădulescu de la ed. 1830 la cea din 1861. 

18 Cf. si înlocuirea „Slava strămoșească“ — „Vechea strălucire“, p. 83. 

Pomenire-suvenire : 


Crai-print : 


Neamuri-naţii : 


„Şi mă gîndeam la vremea care in veci n-apune 


În pomenirea mea. 
(1842, 1847) 


„Şi mă gîndeam la timpul care în veci n-apune 


În suvenirea mea. 


(1863) 
(Te mai văzui odată, p. 148)” 


„Văzind bietele oi că toate o să piară, 
După lungi chibzuiri s-aleseră o sută 
Si merseră la crai izbăvire să ceară“ 
(1842, 1847) 
» 
Si merseră la prinț izbăvire să ceară“ 


(1863) 
(Elefantul, p. 198)» 


„Căci războiul e bici groaznic, care moartea îl iubeşte, 


Şi ai lui singerati dafini neamurile împletesc ;* 
(P) 
Si ai lui singerati dafini nafiile împletesc“ ; 
(1847, 1863) 
(Umbra lui Mircea. La Cozia, p. 73) ® 


Răsplătire-recompensă : 


Sau: 


„Spune-mi cum poci de rimă, de muz-a mă desface, 


Şi eu, drept răsplătire, o satiră ţi-oi face“. 
(1842, 1847) 
Si eu, drept recompensă, o satiră ţi-oi face.“ 


(1863) 
(Epistolă D. V. II, p. 184) 


»De morti, de singiuiri sta ocolita ; 
Apara dreptul, legea, credinta, 
Și răsplătirea-i e nemurirea.“ 
(R. F. 1838, 1842, 1847) 


Şi recompensa-i e nemurirea.“ 


(1863) 
(Fericirea, p. 164) 


19 Alte exemple la p. 81, 88, 112. 
20 Cf. Aceeaşi substituire la p. 199, 241, 242. 
21 Cf. Alte exemple de înlocuiri similare la p. 73 şi 84. 

Norod-popor : 


„Fiice ale acelor vestite legioane, 
Care între noroade un nume ne-au lăsat“, 
(1847) 
Care între popoare un nume ne-au lăsat.“ 
(1863) 
(O impresie, p. 84) 
sau: 
»Decind lumea e lume, ce carte omenească, 


Putu de fapte rele pe oameni să oprească, 


Pe hoţi să-i îndemneze cu cinste să trăiască, 
Si citi judec norodul să nu-l năpăstuiască ?* 
(1842, 1847) 
Si citi judec poporul să nu-l năpăstuiască ?“ 
(1863) 
IER (Epistolă D. V. II, p. 181)? 
Ziditor-creator : 


„Al totului părinte, tu, a cărui voință 
La lumi nenfiintate ai dăruit ființă, 
Stăpîne ziditor !“ 
(1838, 1842) 
» in as a ae 
Stapine creator !“ 
i (1847, 1863) 
(Rugăciunea, p. 125) % 


În unele cazuri, un cuvînt moștenit ia locul altui cuvînt, de asemenea 
traditional. In general un termen slav este înlocuit cu unul romanic : 


Ureme-timp (v. şi p. 197 isus) : 


„În linişte, tăcere, văz lumea adormită 
Ce uită-n vremea nopţii necazuri și nevoi.“ 
(C, 1832, 1842) 
Ce uită-n timpul nopţii necazuri şi nevoi.“ 
(1863) 
(Adio. La Tîrgovişte, p. 249) 
sau : 
„Astfel ziceau, si vremea un pas a mai făcut, 
Si chiar acele iesme azilul şi-au pierdut !“ 
(1847) | 
„Astfel ziceau, și timpul un pas a mai făcut, 
K 


(1863) 
(Trecutul. La Mindstirea Dealului, p. 69) * 


22 Cf. altă înlocuire similară în prefaţă, p. 414. 
23 Cf. alte exemple identice la p. 186 şi 242. . 
24 Cf. exemple identice la p. 73, 140, 150 etc., in total de 7 ori. 

Sfint-sint : 


»La ziua unui sfint, cind preotul citea 
Şi propoveduia,“ 

(1842, 1847) 
„La ziua unui sînt, cînd preotul citea 
Şi propovăduia.“ 


(1863) 
(Lupul moralist, p. 219) 5 


Faptul este valabil și pentru unele cuvinte mai noi de origine slavă 
pătrunse probabil în perioada Regulamentului organic şi care, o dată cu 
noua organizare administrativă, sînt înlocuite cu termeni noi : 


Delă-dosar-condică : 


„Şeful ei, un guzgan mare 
Între dele lăcuieşte.“ 
| GR, C) 
„Şeful ei, un ghiscan mare 
În dosare locuieşte,“ 


(1863) 
(Răzbunarea soarecilor, p. 287) 4 


Urmărind felul în care Alexandrescu a lucrat asupra materialului 
lexical al poeziilor sale de la o ediţie la alta, desprindem numeroase înlo- 
cuiri efectuate o singură dată : 


A hrăni (1842, 1847) — a nutri (1863), p. 173 
Mestesuguri (1838, 1842, 1847) — arte (1863), p. 179 
Obstesc (1842, 1847) — comun (1863), p. 155 

Pildă (1838, 1842, 1847) — esemplu (1863), p. 208 
Prieten (R.C.) — amic (1863), p. 290 

A răsufla (D, 1842, 1847) — a respira (1863), p. 87 
A săpa (C.) — a sculpta (I,R, 1863), p. 259 

A scorni (1842) — a inventa (1847, 1863), p. 196 
A sluji (R,) — a servi (1863), p. 264 

Spovedanie (1) — confesiune (1863), p. 293 

În veci (C, 1832, 1842) — etern (1863), p. 251 
Urednic (1842, 1847) — demn (1863), p. 234 


Majoritatea acestor înlocuiri şi-au dovedit viabilitatea, fiind consacrate 
de uzul actual al limbii 27. Desprindem de aici efortul meritoriu al poetului 
de a fi în concordanță cu spiritul veacului, cu normele mai noi ale limbii 
literare impuse de evoluţia societăţii noastre. 


25 Alte exemple la p. 265, 205 etc., vorbesc de orientarea latinista. 

26 Cf. un exemplu similar: delă — condică, p. 287. 

27 Nu ne referim numai la valenţele stilistice pe care poetul le-a avut, desigur, 
în vedere. ` 

Puţine sînt cazurile cînd inlocuirile merg în sensul schimbării formei 
cuvintelor. Constatarea e valabilă în special pentru ultima ediţie, care nu e 
străină de influenţa latinismului : 


inger-angel, p. 148 
mânăstire-monastire, p. 75 şi 259 
demizeii-semizeii, p. 79 
razboi-resbel, p. 186 

riga-regele, p. 76 

oltarul-altarul, p. 120 etc. 


E de observat ca substituirile din aceasta prima categorie nu se fac 
totuși în mod consecvent, ceea ce arată că norma lexicală nu se consolidase. 
Uneori poetul menţine, din consideraţii prozodice sau stilistice, în toate 
redactiile, termenul consacrat, traditional : % 

2. În al doilea rînd redactările succesive ale poeziilor sale ne oferă 
exemple inverse cînd unele neologisme considerate pretentioase si neadec- 
vate fondului operei — și aceasta se întîmplă mai ales în fabule — sînt sub- 
stituite cu sinonime corespunzătoare din fondul traditional al limbii : 


Chestie-pricină : 


„Prezidentul le zise : „Domnilor senatori ! 
S-aminam chibzuirea, 
Chestia cum se vede, e foarte delicată.“ 


(Ref.) 


poe ‘ʻe 
Pricina cum sa vede, e foarte delicată.“ 

(1863) 

"(Lizeja, rata şi gisca, p. 328)” 


Renumit-vestit : 


»La un zugrav mult renumit mergind din intimplare, 
Portretul meu îl comandai; . . . . . .® 
(ms) 
„La un zugrav foarte vestit, mergind din întîmplare, 
Portretul meu îl comandai; . . . . .* 
(R, 1863) 
(Zugraval şi portretul, p. 324) ® 
Arunoînd o privire de ansamblu asupra categoriilor de cuvinte ce su- 
feră înlocuiri, vom observa că poetul nu abuzează de neologisme. Este oare- 
cum supărătoare astăzi folosirea exagerată, în situații care nu obligau la 
aceasta, a unor termeni ca: june, a nutri, suvenire, etc., În epocă ele erau 
curente în vorbirea oamenilor instruiți, dar folosirea lor pentru termenii 
corespunzători : tînăr, a hrăni, pomenire, nu a fost confirmată de evoluţia 


28 Cf. ex. duh, p. 191, slavă, p. 177, 179 etc. Faptul se explică prin conţinutul poe- 
ziei care nu permitea prezența unor termeni pretenţioşi. 

29 A putut interveni si deprecierea cuvintului chestie. 

30 Cf. şi alte înlocuiri ce merg în același sens: faimos-vestit p. 290, fiu-făt, p. 322. 

ulterioară a limbii literare. În rest, toate substituirile operate de poet sînt. 
consacrate de uzul limbii literare actuale, așa cum s-a arătat mai sus. 

S-ar putea invoca, pentru categoriile de modificări stabilite, necesități 
de versificatie. Însă poezia lui Alexandrescu ne oferă exemple în care, din: 
dorinţa de a înlocui termenul mai vechi, se restructurează însuși versul, ceea. 
ce arată că neologismele deveniseră atunci o normă lexicală a limbii literare: 
în continuă transformare și înnoire : 


„Pot să întoarcă vremea si ceasurile sfinte 
Care sînt al tău dar,“ 
(1842, 1847) 
„Pot să întoarcă timpul ş-acele ore sfinte . 25 


(1863) 
(Te mai văzui odată, p. 150) 
Sau: 

„Prin ştiinţe, meşteşuguri, neamurile înfrăţite 
În gîndire și în pace drumul slavei îl găsesc.“ 

(P) 

„Prin ştiinţe și prin arte, nafiile înfrăţite 
În gîndire și în pace drumul gloriei găsesc“ 


(1863, 1847) 
(Umbra lui Mircea. La Cozia, p. 73) 


Poetul efectua deci aceste modificări, fiind conştient de faptul că. 
limba trebuie să ţină pasul cu dezvoltarea rapidă a societăţii, cu cerințele 
mai noi ale culturii românești, în contextul larg al vieţii europene de atunci. 

Semnificative pentru sensul intervențiilor sale în textul poeziilor, de 
la o ediţie la alta, sînt şi eforturile autorului de a adapta cuvintele noi la 
sistemul fonetic al limbii române, la „tipul limbei“ cum se spunea atunci %. 
Se constituise în epocă un uz specific, un fel de normă de adaptare fonetică. 
a neologismelor. 

Multi scriitori ai vremii au lucrat în această direcţie, cistigind în ma- 
terialul lexical neologistic un bun al limbii române. S-au stabilit astfel lega- 
tuni de sistem între cuvintele noi si cele tradiţionale, artiștii cuvintului folo- 
sind toate posibilităţile limbii pentru a exprima colorat și viguros o idee, un 
sentiment. 

Ilustram prin cîteva exemple efortul scriitorului în acest sens : 


ammira (1847) — admira (1863), p. 74 

atelagiu (R) — atelajul (1863), p. 311 

devuez (R) — devotez (1863), p. 265 

fiziognomie (1838) — fizionomie, (1842, 1847, 1863), p. 206 
indulginta (C) — indulgență (1863), p. 273 

nuansă (1847) — nuanță (1863), p. 66 

objet (V.F.) — obiect (1847, 1863), p. 84 


31 Cf. la p. 170 înlocuirea: „Acum acestea pe noi nimic nu ne folosesc / Iar: 
duhu-{i nemărginit e singur ce pizmuesc“ (1842, 1847) —,..... lar geniul tău sublim e 
singur ce pizmuesc“ (1863), 

2 Cf |. E. Rădulescu, Scrisoare către C. Negruzzi, în Pagini alese, Ed. ti-- 
neretului, f.a., p. 193. i 

soțietate (R) — societate (Rom.), p. 529 
termin (1838, 1842, 1847) — termen (1863), p. 188 33 


Studiul substituirilor efectuate de poet în pasaje identice, pe parcurs 
‘de aproape patru decenii, completează metodic urmărirea evoluţiei lexicului 
.de la o perioadă la alta a secolului trecut 34. 

Cercetarea ne pune la îndemînă exemple pentru a ilustra un proces 
«complex, în plină desfășurare la jumătatea secolului trecut, de modernizare 
generală a lexicului limbii române literare, de îmbogăţire și rafinare a 
„acestuia, acţiune la care scriitorii vremii au contribuit efectiv. Ediţiile Ale- 
xandrescu demonstrează pînă la evidenţă acest lucru. În cadrul acestei ten- 
‘dinte generale am desprins o predilecție pentru termenii latino-romanici, 
fapt explicat prin legăturile culturale cu Apusul Europei. 

Sa nu credem deci că retușările de text efectuate se datoresc numai 
unui scrupul artistic, de ordin estetic, ci să vedem în ele și dovada unui 
curent general care cîștigă tot mai mult teren în epocă și care va avea drept 
fericită consecință o limbă literară îmbogățită și nuanţată, capabilă să ex- 
“prime ‘si artistic noutăţile veacului: 

S-a urmărit pe plan lexical modul în care Alexandrescu a revizuit 
substanţial textul poeziilor sale de la o tipărire la alta. Această revizuire 
este rodul unei aplecări atente şi competente asupra limbii artistice, al unei 
munci continue de selectare si judecare a elementelor şi posibilităţilor expre- 
sive ale limbii române. Astfel am constatat că poetul se încadrează în efor- 
tul salutar al generaţiei sale de a pune limba română în concordanţă cu 
“noile realităţi ale vremii. 

Majoritatea inlocuirilor efectuate sînt în consonanta cu evoluţia fi- 
rească a limbii, fiind consacrate de uzul actual. Se vede în acest fel, în pri- 
mul rînd, evoluţia modului de a scrie al poetului, acțiunea permanentă a 
unui scrupul lingvistic care l-a caracterizat fără indoială. În același timp 
constatarea este valabilă și pentru evoluţia artistică a operei sale. Alexan- 
-drescu contribuie efectiv la îmbogățirea și subtilizarea stilului poetic româ- 
nesc, realizind un progres sensibil al versificatiei noastre. 

Toate retuşările de text ilustrează o tendință generală în epocă, acti- 
vitatea scriitorului în acest sens încadrîndu-se efortului general de desavirsire 
a limbii literare, realizare care rămîne un titlu de glorie al scriitorilor din 
secolul trecut. 


33 Formele diferitelor cuvinte ne trimit, evident, la originile diferite din care provin 
în limba română (cuvinte franceze, grecești, etc.). 

34 Majoritatea cercetărilor definesc perioada 1830—1840 ca o perioadă de trecere 
spre o limbă mult îmbogăţită, fapt confirmat și de evoluţia lexicului poeziilor lui Alexan- 
-drescu de la primele ediţii la cele din 1847 si 1863. 


FOLCLOR 


DOINA „DE DRAGOSTE“ IN MUSCEL* 


AL. I. AMZULESCU 


Cintaretii populari din Muntenia si Oltenia, ţărani şi lăutari, denumesc 
obișnuit, prin tradiţie, drept „de dragoste“, sau chiar simplu „dragoste“, un 
anumit tip de cîntare, de fapt o specie a doinei, caracteristică pentru folclo- 
rul din această parte a ţării. Confuzia care pluteşte în genere în delimitarea 
din punct de vedere literar a doinei a lăsat deopotrivă în umbră şi cerce- 
tarea si conturarea ca atare a tipului „de dragoste“. Culegerea și publicarea, 
în covirsitoare majoritate, de „texte“ poetice fara melodii explică şi în acest 
caz neputinta de a deosebi și considera aparte aceasta specie-a doinei din 
Muntenia și Oltenia, „textele“ respective publicîndu-se si ele amestecate — 
după criteriul „tematic“ — printre alte creaţii lirice si lirico-narative, din 
domeniul doinei si al cîntecului „propriu-zis“. Nu se poate însă tăgădui chiar 
ocolirea evazivă, ostracizarea sistematică a „diagostei“ din publicaţii! A 
existat negresit o anumită reticenţă, în numele une: false pudori, o anumită 
teamă a „purismului“ culegătorilor și editorilor de folclor, în faţa prejude- 
catii că doina „de dragoste“ ar fi prin excelenţă cîntec „lăutăresc“, prin 
care s-ar strecura în ,decenta“ precumpănitoare a liricii ţărăneşti o oarecare 
doză — presupusă nefirească — de limbaj şi stil îndrăzneţ, ba chiar și de 
temperament şi moravuri care n-ar corespunde viziunii — idilice — despre 
satul „românesc“, „dragostea“ fiind mai curînd efectul influenţei tirgului 
şi orașului, dacă nu întru totul manifestarea unei... alterări a folclorului tre- 
cut pe seama cintaretului ţigan. Este neîndoielnic că, între altele, și doina 
„de dragoste“ reprezintă unul din temeiurile celor care au evitat şi — de 
fapt — au minimalizat, dacă nu chiar au disprețuit cu vehementa, în genere 
cîntecul lăutarilor !. Netemeinicia și limitele acestei atitudini vor rezulta din 
cele ce urmează, după ce se va pune în lumină în ce măsură doina „de 
dragoste“ este totuşi înainte de toate creaţie specific țărănească, cu conținut 
si caracter aparte, integrindu-se în orice caz patrimoniului folclorului nostru, 
ca una din formele sale cele mai proprii $i autentice. 


* Elaborat pe baza cercetării monografice asupra foclorului din Muscel întreprinse 
în cadrul unui colectiv de muncă din Institutul de etnografie şi folclor al Academiei R.S.R., 
între 1954 și 1964. 

1 Pentru atitudinea antilăutărească și antitiganeasca, vezi cele citate și dezbătute 
pe larg de G. Ciobanu, Muzica lăutarilor din Clejani (Studiu în manuscris la Institu- 
tul de etnografie si folclor al Academiei R.S.R.). i 

Ca și în cazul doinei „de codru“, culegerea şi cercetarea de adincime 
a folclorului muscelean ne îngăduie ca, mai întîi pe baza părţii muzicale, 
să detașăm și să considerăm separat materialul poetic al doinei „de dragoste“, 
cuprinzind 55 de variante grupate — pe baza începutului de text — sub 32 
de titluri. Structura motivica și deci arhitectura aglutinanta, ca o trăsătură 
proprie întregii creaţii lirice, dar operînd îndeosebi în domeniul vechilor 
creaţii de formă prin excelenţă „liberă“, prin combinarea largă de mici 
unități motivice, se dovedește a fi proprie și doinei „de dragoste“ în aceeași 
măsură ca și doinei „de codru“ 2. Prin profilul său tematic, literar, doina 
„de dragoste“ ocupă însă o poziție mai greu de delimitat si definit poate 
chiar decît cea a doinei „de codru“. Dacă doina „de codru“ se poate situa 
oarecum la un capăt al liricii, iar la capătul opus se situează cîntecul „pro- 
priu-zis“, doina „de dragoste“ se așază la mijloc, avind atingeri şi amestec 


atît cu doina „de codru“ cit si cu cîntecul, iar — prin acesta — şi cu cînte- 
cele vocale la joc (mai cu seamă la Sîrbă), ba — prin unele particularități 
de atmosferă stilistică — chiar și cu cîntecele „de lume“, în felul în care 


acestea au fost mai adînc studiate şi mai bine definite în ultima vreme, prin 
contribuţiile lui O. Papadima la cercetarea operei lui Anton Pann 3. Poziţia 
astfel plurivalentă a doinei „de dragoste“ face ca delimitarea și definirea ei, 
ca. specie literară, să fie cu atît mai anevoioasă fără sprijinul laturii muzicale 
care rămîne, în orice caz, o constantă concretă în acest complex de fire şi 
legături, prin care doina „de dragoste“ se află la o raspintie a liricii. Chiar 
dacă lucrul este anevoios, el nu este însă și imposibil ! 

Mai întîi informatorii înșiși vorbesc despre „de dragoste“ ca de o cate- 
gorie folclorică distinctă : „Asta ie diferită, şi la viers şi la vorbe, de cintecu 
„de codru“, şi se cîntă mult prin Muscel, mi-l cereau mult oamenii! — 
declară, spre pildă, lăutarul Licu Anghel (58 ani), din Cîmpulung, și adaugă : 
— ... În cântecu ăsta merge bine numai vorbe de dragoste, cite vrei și le ai 
în cap!“ 4 „Să cinta! Să cerea la mese: — Zi o dragoste!“ — afirmă şi 
Al. Cercel (74 ani) 5, iar Gică Nitoi (55 ani), din Bughea de Sus, relatează 
şi el: „Să cînta mult, la nunţi și la petreceri, iera pus pa rol înto'dauna ! 
Da, lăutarii ; mai cinta si din oameni, cînd avea dispoziţie, da lua la 
măsea... Se cerea, şi mai mijlocași, și bătrîni. Îl mai cîntăm, mai puţin. 
Mai să găsește câte unu: — Fa-m’ o dragoste o leacă !...“ 6 

Terminologia populară e astfel cu desăvirșire tranșantă pentru a de- 
numi un tip special de cîntare, caracteristic înainte de toate prin melodia 
lui, dar nu mai putin și prin specificul poetic, care se deosebește, spre pildă, 
de cel al doinei — deși si aceasta cuprinde multe „vorbe de dragoste“, — 
prin aceea că „în cintecu ăsta merge bine numai vorbe de dragoste“, nu- 


2 Vezi şi Observaţii introductive la cercetarea cintecului „propriu-zis“, „Revista de 
etnografie și folclor“, t. 11 (1966), nr. 2 p. 97—108 şi Doina „de codru“ în Muscel în 
Limbă şi literatură (Buletinul Societăţii de ştiinţe istorice și filologice), t. 12, p. 481—497. 

3 Cf. O. Papadima, Anton Pann si „cîntecele de lume“, în Studii şi cercetări 
de istorie literară şi folclor, IV (1957), p. 563—593. Idem, Anton Pann, „cântecele de 
lume“ şi folclorul Bucureştilor, Bucuresti, Edit. Academiei R.P.R., 1963. 

4 Cf. mg. 2428 d (Nu mai poci dă ostenit). 

5 Cf. mg. 1108 o (lubitu mi-a scos barba). 

® Cf. mg. 484 a (Fusei pă unde-am iubit). 

meroase motive specifice, „cîte vrei şi le ai în cap“. În felul acesta, limitativ, 
trebuie înţeleasă și declaraţia, mai puţin explicită a lui Al. Cercel, care cu 
alt prilej afirma şi el: „Puneam orice vorbe, cite îţi vin în cap!“7 La 
delimitarea sugerată de lăutarul Licu Anghel, contribuie şi declaraţia, atît 
de sugestivă, a inf. Anica Gligore (61 ani), din Nucşoara, fiică de lăutar, 
care, în legătură cu textul „de dragoste“ „Vezi, afurisito, vezi“, observă: 
„Nu să loveşte fitece vorbă la or'ce cîntec, cîntecu să-l cinti cum ie iel !... 
Așa, să stai o zi, să le tingui ca lumea!“ 5 

Construcţia motivică e atestată și ea în unele declaraţii ca acestea : 
„Nu să începe dupa regulă, la fel înto'deauna ; ce-ţi vine întîi!“ — după 
cum arată același Licu Anghel °, sau: „Covintili n-are început, o iei da unde 
vrei, ie multe parti!“ — cum zice şi Al. Cercel 20. 

Pentru aderenţa cu melodica de joc, cităm numai două mărturii. Despre 
binecunoscuta „dragoste“ „Şapte văi și-o vale-adîncă“, spre pildă, Al. Cer- 
cel afirmă : „Lot dă la tatăl meu. Să cîntă si acuma. Si tineretu îl cere, îl 
cîntăm și-n sirba, şi-n horă, Hora mare!“ iar I. Chitulescu (33 ani), din 
Jugur: „De la sora lu’ taticu, batrina, cînd ieram ieu mititel. Am auzit si 
lăutarii cintind, da’ nu-l cîntă așa, iei îl bagă în joc!“ ™ Se înţelege ca 
folosirea unor motive din doina „de dragoste“ în muzica de joc nu se face 
fără adaptarea laturii melodice la necesităţile ritmice ale dansului. Feno- 
menul este însă cu atît mai interesant pentru complicatia pe care o creează 
cercetătorului, cînd acesta este silit să delimiteze și să definească cît mai 
de aproape ce este doina „de dragoste“, pînă unde se întinde ea, şi care 
sînt trăsăturile ei proprii, cele mai specifice. 

Procedind, ca și în cazul doinei „de codru“, la analiza motivica a celor 
55 de variante de texte poetice înregistrate pe melodii de doină „de dra- 
goste“ (sau indicate ca atare de înșiși informatorii de la care s-au cules, în 
cazul in care, nefnregistrindu-se cîntat, textele au fost notate direct după auz 
și inventariate la categoria „material informativ“), am obţinut un total 
de 149. de elemente motivice. Dintre acestea, 10 dovedesc o frecvenţă cres- 
cută, repetindu-se între 3—11 ori în cadrul celor 55 de variante. Acestea 
sînt : Și ţi-am zis, mândro, ţi-am zis (frecvența 11); Șapte văi şi-o vale- 
adincă (frecv. 8) 13 ; D-aici pin’ la mândra mea (frecv. 5) 14 ; Cin’ nu ştie dra- 


7 Cf. mg. 1097 f (Nici o boală nu e grea). 

8 Cf. i. 15788 (Vezi, afurisito, vezi). 

9 Cf. nota 4. 

10 Cf. nota 3. 

11 Cf. mg. 1099 c si i. 16801 (Sapte văi şi-o vale-adinca). 

12 În şapte variante, în forma: ...Să nu-ți faci iia cu flori: mg.: 429 i, 1108 k, fg. 
8816 a, i.: 14778, 14997 — în poziţie inițială şi mg. 484 b, i. 4741 (leşi, mindruto, la căr- 
bune) — în poziţie mediană ; în patru variante, în forma: ...La mine să nu te uiţi: mg. 
484 b — în poziţie iniţială ; mg. 1108 k, fg. 8816 a — în poziţie mediană; i. 14778 — în 
poziţie finală. 

La acestea s-ar putea adăuga si varianta motivică : ...Și ţi-am zis, mindro, odată/Să 
nu-ți arunci ochii-ndată, a. mg. 1108 k final. 

13 Cf. mg.: 1099 c, 1738 dd, fg. 8812 c, i.: 15793, 16801 — în poziţie initiala ; 
mg.: 519 n, 1031 e si fg. 2036 (D-aici pin’ la mindra mea) — în poziţie med. 

14 Gf. mg. : 519 n, 1031 e, 1096 i, fg. : 2036, 2061 a — în poz. init. 

gostea (frecv. 4) % ; Cînd eram tînăr copil (frecv. 3) 15 ; Cit e Argesu de mare 
(frecv. 3)17; Fusei pe unde-am iubit (frecv. 3)18; lubii fete şi neveste 
(frecv. 3) 19; Nici o boală nu-i mai grea (frecv. 3) 2% ; Și tînără, si bătrînă 
(frecv. 3) 21. 

Considerînd conţinutul tematic predominant și atmosfera stilistică pre- 
cumpanitoare, care se degajă din majoritatea covirsitoare a motivelor ce 
intră în alcătuirea celor 55 variante, se pot contura următoarele trăsături 
specifice de conţinut și stil, caracteristice pentru poezia doinei „de dragoste“ : 

Este o poezie prin excelenţă masculină, al cărei „erou liric“ e mai cu 
seamă bărbatul în puterea vîrstei adulte, sau în preajma batrinetii amenin- 
tatoare, fiind destul de rare cazurile cînd cuvîntul celui ce vorbeşte liric 
aparţine fetei sau tinerei neveste, mai niciodată batrinei. Poezie a virilitatii 
mature, care privește dragostea ca un joc şi ca o luptă, amor ludens — amor 
pugnans. Eroul liric este de fapt curtezanul experimentat, în acelaşi timp 
Don Juan înflăcărat și Rodomonte lăudăros. Rodomontadele sentimentale, 
în care flutură în permanenţă preocuparea şi plăcerea de „aventură“, sînt 
ale unui veritabil maestru în Ars amatoria, dar care, fiind un om din popor, 
devine mai ales un fel de Stan patitul, care. ştie și poate spune multe din 
bogata lui experienţă. Caracteristică îi este comunicativitatea şi necesitatea 
confidentei cu o prefăcută naivitate. În cele din urmă, mai ales dacă se iau 
în considerare numeroasele reflexii enunțate aproape sub forma de precept, 
această poezie se înfățișează ca o nouă „Artă a amorului“, un fel de cod al 
dragostei alcătuit cu mijloacele și de pe poziţia omului din popor, care de- 
clină si conjugă fără răgaz, la toate formele flexiunii, verbul a iubi şi sub- 
stantivul dragoste, și mai cu seamă, sub o anumită undă — ce nu poate fi 
tăgăduită — a influenţei tirgului şi oraşului (despre care va mai fi vorba 
mai departe), versiunea neologistică amor, regenerată și încărcată de poten- 
tele si de suculenta resurselor semantice ale graiului popular, cu formele 
preferate : amant, amurează, amurezat, fără a suna totdeauna fals, preţios 
sau vulgar, ba dimpotrivă aducînd oarecare prospeţime, departe de vulgari- 
tatea acceptiunii decăzute a cuvîntului ! Poezie care urmăreşte, în felul său, 
evoluţia tribulatiilor amoroase, de la începutul neașteptat si discret, la văpaia 
aprinsă si, in cele din urmă, la focul stins, sau care mocneste încă pilpiind 
de dorinţă, în faţa neajutorării vîrstei înaintate ori a părăsirii pline de re- 
gret. Amestecul de seriozitate gravă si de atmosferă glumeata este atît de 
subtil, încît cu greu se poate deslusi unde este sinceritatea în procesul atît 


15 Cf. mg. 484 a (Fusei pe unde-am iubit), mg. 1108 o (lubitu mi-a scos barba), 
mg. 1097 f (Nici o boală nu e grea), fg. 2010 b (Si ţi-am zis, mindro....) — în poz. med. 

15 Cf. fg. 8833 (De ce, doamne, nu muream), mg. 1097 f (Nici o boală nu e grea), 
mg. 2428 d (Nu mai poci de ostenit) — în poz. med. 

17 Cf. fg.: 8718 a, 8819 b, i. 15791 — în poz. init. 

18 Cf. mg. 484 a, i. 16063 — in poz. init.; fg. 8833 (De ce, doamne, nu muream) 
— in poz. med. 

19 Cf. fg. 8833 (De ce, doamne, nu muream), mg. 1108 o (Iubitu mi-a scos barba) 
— in poz. med.; mg. :1097 f (Nici o boală nu e grea) — în poz. fin. 

2% Cf. mg. 1097 f — în poz. init.; mg. 1108 o (Iubitu mi-a scos barba), mg. 482 m 
(Pe vale, Leano, pe vale) — în poz. med. Ă 

21 Cf. i. 15063 (Fusei pe unde-am iubit), mg. 1097 f (Nici o boală...), mg. 2428 d 
(Nu mai poci dă ostenit) — în poz. med. 

de nuantat de trecere şi de transformare a seriozitatii în glumă. Este o poe- 
zie plină de senzualitate răscolitoare, care cheamă la trăire intensă, expri- 
mind în permanenţă dorul pătimaș de viata. Patima eroului liric este aci: 
aproape de însăși suferinţa fizică, sub stăpînirea unui mărturisit erotism 
carnal si obsesiv. „Carpe diem“ e parcă refrenul principal ce stăruie în at- 
mosfera hedonistă a unui climat sufletesc ardent, legat prin mii de fire oa- 
recum de Mediterana și Orientul apropiat. Sub zodia unui temperament ge-. 
neros, debordant de energie ce se cere cheltuită, nu se fac concesii simțului 
de economie în marea risipă pasională care se degajă din mai fiecare vers.. 
Neastîmpărul domnește pretutindeni căutînd și chemind aventura si procla-. 
mind cu seninătate lauda ei zgomotoasă. Se poate urmări cu ușurință însăşi 
evoluţia maturizarii, în procesul dragostei, de la vîrsta primei tinereti, mai 
putin prezente, la maturitatea înfloritoare si batrinetea care pîndește cu: 
sleirea puterilor. Lauda frumuseţii capătă pe alocurea accente de odă entu- 
ziastă, manifestind fără rezervă o adevărată brutalitate fata de „urît“. Lauda. 
şi portretul „curtezanei“ se produc în accente mîngîioase, de un evident: 
senzualism : 


pu. Nevestică tinerica, 
Cu capu de păsărică, 
Cu limba de turturică, 
Te-au mîncat amantii friptă !...* 22 


Cochetăria feminină, cu aspectele ei vestimentar si cosmetic, e una dim 
cerințele cele mai stăruitoare ale îndrăgostitului : 


„ŞI ţi-am zis, mîndro, ţi-am zis, 

Și ţi-am zis de mii de ori 

Sa nu-ti faci iie cu flori, 

Pa mine să mă omori, 

Să-ţi faci iie, ca o iie, 

Cu mătase stinjenie, 

Să-mi fii dragă numai mie; 

Ţi-ai facut iia cu verde, 

Să fii dragă cui te vede; 

Ţi-ai făcut-o dă fuior, 

Să fii dragă tutulor !“ 23 
Sau: 

„Doamne, ce să mă fac eu, 

Că m-a urft puiul meu, 

Nu m-a urît de urîtă, 

M-a găsit nepremenită, 

Cu iia nefiruită !“ 24 


22 Cf. i. 14856 (Ascultati, băieţi, la mine). 
2 Cf. mg. 1108 k (Si ţi-am zis...). 
* Cf. mg. 429 i (ibid.). 

Sau : 
„+: Şortu tău, cu bagadele, 
Mi-a secat zilele mele; 
Tia ta, cu doi boboci, 
Ah, mindruto, nu mai poci !* 25 
‘Si: 


„e. — Maritico dă la munte, 
Trage-ti paru du pa frunte, 
Că ţi-a ieșit vorbe multe !...“ 26 


Chemarea insistentă, invitaţia patimasa la dragoste, se fac cu un întreg 
cortegiu de sfaturi și îndemnuri la discreţie, care sînt în același timp semnul 
‘precautiei si al convenției ascunse de ochii celor care stau împotrivă : 


„Le jurai, mindruto, bine 

Că vii asear’ pe la mine, 

Pe potecă, prin grădină, 
Usuind cîte-o găină, 

Mincind cite-o bolbotină, 

Să nu-ţi bage mă-ta vină...“ 27 


‘Sau (și mai interesant pentru atmosfera de epocă, mai veche) : 


„leşi, mindruto, la cărbune 
Cu toporasu pe mina, 
Usuind...* 28 


Rivalitatea capătă uneori contururi sociale mai transparente : 


„Geaba ai casă de sticlă, 
Și n-ai nici o ibomnica !“ 29 


„Duşmanul“ — fiind în genere cel care se opune dragostei : familia, 
vecinul iscoditor și pizmaş, ulița, satul, „lumea“ ! — este evitat, înfierat şi 
adeseori blestemat cu înverșunare. Nu lipsește nici momeala darurilor, mo- 
deste dar ispititoare : 


„Aseară plecai la tine 
C-un buzunar de alune...“ 30 


Numeroase sînt însă prilejurile iscate: din „querelles d'amour“, de 
unde clamarea mecazului, printre reprosuri si lamentatii, uneori cu iz de 
văicăreală prefăcută. Rare sînt în această poezie, preponderent bărbătească, 


25 Cf. mg. 524 r (Iubeste, lele, bărbatu). 

26 Cf. i. 14997 (Și ţi-am zis,..). 

27 Cf. mg. 2423 i (Te jurai, mîndruţo,...). 

28 Cf. i, 4741 (leşi, mîndruţo,...). ` 
29 Cf. fg. 2010 b (Şi ţi-am zis...). 

30 Cf. i. 15981 (Aseară...). 

reproșurile femeii. Amintirea vie a dragostei apuse e mai adesea tratată cu 
un dur dispreţ şi rareori umbrită de o ușoară nostalgie. Nostalgia regretului 
e mai potrivită pentru deplingerea vigoarei trecute. Un val de experiență, 
îmbietoare dar amară, acoperă totul, într-o atmosferă cvasilucretiana... Buna 
dispoziţie pornită spre umor este, în pragul batrinetii, tulburată în senină- 
tatea ei, de amintirea încă vie a „păcatelor tinereţii“, retrăind în gura unui 
moșneag sugubat. 

Din punctul de vedere al genului si stilului, doina „de dragoste“ este 
o poezie lirico-narativa, stăruind cu precădere pe monologul amplu, hiper- 
trofic, care consumă adesea întrega desfăşurare poetică a unor variante de 
„dragoste“. Monologul se adresează de cele mai multe ori unui interlocutor 
pseudo-prezent, evocînd de obicei partenerul dragostei recente sau pe cel, 
de mult îndepărtat, al dragostei de altădată : 


„Și-am zis verde mărăcine, 
Ascultati, băieţi, la mine 

Să vă spui d-o amintire 
D-acu' doo luni de zile... 
Aseară, cînd dete luna, 

Mă dusei și io la una, 

Cum să duce toată lumea...“ 31 


»Afurisita-a fost mă-ta, 

Nu te-a putut lapada 

Cînd a fost cu tine grea?! 
Cine mă puse pă mine 

Să fac dragoste cu tine, 

Cu tine, c-o slută mută, 
Toţi nebunii te sărută ?...“ 32 


E o poezie optimistă, s-ar putea spune mucalită, în care umorul și 
ironia — împinsă citeodata pina la vehementa caustică a sarcasmului și a 
cinismului anti-sentimental — constituie poate nota dominantă, ca o expresie 
artistică foarte spontană a ceea ce am numi — dacă se ţine seama de limi- 
tarea ei exclusivă la zona Munteniei si Olteniei — „spirit valah“, în felul 
în care acest „spirit“ regional a fost explicit urmărit și analizat în Moro- 
meții ! E mai mult o poezie colturoasa, aspră, străduindu-se necontenit să 
se tina departe de lirismul rotunjimilor blinde ale dragostei eterice, de o 
serafică puritate, care abundă în unele gingașe motive ale liricii ardelene, 
apropiindu-se mai curînd de patosul măscării libertine din „strigăturile“ la 
joc ale ciobanilor sud-ardeleni. Amestecînd dulceata imputinata a liricii cu 
piperul satirei corozive si acidul invectivei înfocate şi al'răzbunării zgomo- 
toase, „dragostea“ nu e un produs hibrid ci efectul alchimiei suculente a unui 
dozaj original, polivalent, plin de farmecul pestrit al vieţii trăite epicureic, 
cu neprecupetita, totală dăruire euforică, de un temperament arzător. „În- 


3i Ct. mg. 417 a (Ascultati, baieti,...). 
3 Cf. i. 4695 (Afurisită-a fost mă-ta). 

drăzneala“ frecventă, fără perdea, din evocarea unor „situaţii“ lirico-nara- 
tive ca şi din unele cruditati de limbaj, ar putea face din „dragoste“ parca 
0... lecţie pentru a sublinia cu deliberată, neîntrecută savoare, plăcerile și 
neajunsurile iubirii. S-ar putea spune că „dragostea“ — cu „îndrăznelile“ 
sale — derivă oarecum din aceeaşi substanţă lingvistică și stilistică din care 
se alimentează și unele elemente care fac farmecul frondei poetice arghe- 
ziene. lar dacă e vorba de „filon“ folcloric al marelui maestru contemporan, 
Arghezi e negresit mai curînd consîngean cu spiritul îndrăzneţ al „dragostei“ 
valahe decît cu dramatismul reţinut, catifelat si sobrietatea angelica, paradi- 
siacă, a Mioriţei ! Este de subliniat absența cvasitotală a notei elegiace. În 
schimb umorul gras, minuit cu o neîntrecută arta a observaţiei si apropoului 
celui mai adecvat, se desfăşoară cu o deosebită vervă satirică şi retorică, bu- 
curîndu-se de o fluenta firească si alertă pînă la poanta care știe să fie 
uneori prelungită pentru a transforma începutul de zîmbet în explozia de 
ris în cascadă. Eroul liric monologhează el însuși ca un „povestitor“ hitru, 
ușor locvace, de taclale cu haz. Tonul facetios si spinitual se apropie mult de 
al pataniilor si isprăvilor trăite aievea si evocate cu un mare simţ realist. 
Eroul este plin de neastimpăr, poznas, șăgalnic, flecar și zeflemist cu multă 
savoare şi inegalabilă suculenta. Este o poezie sănătoasă si dură, clocotitoare 
de viata, exultantă, plină de exuberanta risului si a batjocurii. Povestirea 
lirico-narativă se produce în cadrul unei anumite detasari a eroului, care 
domină cu luciditate faptele și peripetiile sale, vorbind parcă totuși mai 
putin din însuși miezul faptelor cit din latura lor exterioară, privindu-le ca 
patanii și întîmplări aproape fireşti şi altora. De aci si posibilitatea — acci- 
dentală — a tonului aforistic, sententios, al celui care a patit multe şi enunţă 
învăţătura de minte, mai curînd totuşi pentru alţii decît pentru sine ! Carac- 
teristică este proclamarea, fatisa, cu franchete și limbutie, a celor bune ca și 
a celor rele, darea în vileag cu curaj, direct, fără ocolisurile unei false pu- 
dori. Tonul capătă uneori nuanţa unei violenţe tunătoare, vorbind cu duri- 
tate si chiar cu brutalitate de cele trecute ca si de prezent. Dincolo de — to- 
tuși — rarele ieşiri sententioase, prin robustetea și sănătatea ei cuceritoare, 
doina „de dragoste“ este o adevărată variantă populară a unui „Spital al 
amorului“ care se situează tocmai la antipodul celor ce se arată în intitularea 
„către cititori“ a „finului Pepelii“ : ,... în coprinderea-i nu veţi vedea decît 
plîngeri de inimi rănite, suspinuri de piepturi săgetate, tînguiri de dureri 
cumplite, ohtari si tot felul de vaitari din pricina Amorului... veţi vedea 
mulţime de nenorociti tînguindu-se în dureri, pe carii nedefăimîndu-i sa 
luaţi aminte patimile lor și să vă paziti a nu încăpea intrinsele !“ 33 Dim- 
potrivă, doina „de dragoste“ este, sub acest raport, mai curînd o laudă 
fără rezerve a atotputerniciei dragostei, izvorită dintr-o sănătoasă încredere 
în tăria pornirii pătimașe, copleșitoare şi cuceritoare, infatisindu-se — dupa 
cum s-a mai sugerat mai sus — mai degrabă ca un cod popular de învăţă- 
tură a dragostei şi o irezistibilă chemare spre ispita ei. 

Aceasta nu înseamnă că tonul patimas ar fi cu totul lipsit de nuantare. 
Prin numeroase elemente pline de delicateţe, discreţie și decenta, doina „de 


3 Cf. A.Pann, Scrieri literare, Bucuresti, Ed. pentru literatură, 1963, vol. III, 
p. 322—323. 

dragoste“ se împletește cu gravitatea doinei, iar în ciuda nenumăratelor note 
îndrăzneţe, se apropie de cele mai alese trăsături de fragezime și gingăşie 
din lumea cintecului „propriu-zis“, a celui mai înaripat. 

O trăsătură specifică, dominantă, în poezia doinei „de dragoste“ este 
o anumită efervescenţă laică, telurica, de unde numeroase accente anti-reli- 
gioase şi anti-clericale. Pretinsa „invocare“ a celor sfinte, si chiar a lui 
Dumnezeu, se face în numeroase contexte care, fiind adevărate... luări ale 
numelui Domnului în desert, pot fi unul din temeiurile pentru care, sub 
pana călugărului-cronicar, au fost cîndva, din treacăt, înfierate cu cucernică 
scîrbă tocmai „cîntecele curvesti de iuboste“ : 


pu. Cin’ nu ştie dragostea, 
Dumnezeu să nu i-o dea, 

Să n-aibe parte dă ea, 
Dumnezeu să mi-o dea mie, 
Că știu ce să-i fac pa lume !... 


“ 


p... Bate-l, doamne, și-l trazneste, 
Care-n lume nu iubește |...“ 


„+... De ce, doamne, nu muream 
Cînd eram copil d-un an 

Si suiam la 'tale-n deal, 
Legam calu de tufan...“ 


„- Dumnezeu sa te ferească 
De dragostea femeiască !... 
Du-mă, doamne, du-mă, du-mă 
Unde e. rachiu de prună 

Si bărbatu-i natarau...“ 


».Fa-ma, doamne, bob dă mei 
Si m-aruncă-ntre femei...“ 


pu. Fereşte-mă, doamne sfinte, 
De grădina cu cucute, 
De omu cu mindre multe !.., 34 


Detasarea de normele invataturii religioase tinde catre promovarea. 
unei adevărate filozofii, sau măcar intelepciuni populare, în cadrul căreia. 
se proclamă dorul fierbinte de viata şi se produce o anumită dominare iro- 
nică asupra morţii, într-o atmosferă de crîncenă parodie bisericească : 


». Toate trec, toate se duc, 
Toate rămîn la pămînt, 
Ce-am iubit, nu pot să uit 
Pînă m-o băga-n paniint, 


34 Cf. mg. 484 a (Fusei pe unde-am iubit) ; fg. 2010 b (Şi ţi-am zis...); fg. 883% 
(De ce, doamne,...); mg. 421 n (Piatra-i piatră...) ; i. 15981 (Aseară plecai la tine); i. 
20385 (Rădina nenii, Rădină). 

D-o trage pămînt pe mine; 
Nici atuncea nu i bine, 
Cînd mi-o suna scîndura 
Popa, cu cadelnita : 

„Aici zace răposatu, 

Care mă iubea, săracul...“ 35 


10 


Din unghiul unei depline seninatati a „păcatului“ — sau mai curînd 
lipsit de conștiința acestuia —, însăşi moartea este privită cu o robustă seni- 
nătate, cu umor, fără teama patimilor si a ispasirii extra-terestre, insuflate 
de biserică. Dorul puternic de viata paminteasca se afirmă ca o răzbunare 
asupra morţii. Departe de paloarea vieţii $i a morţii în asceză, seva vieţii 
trăite din plin, cu generozitate, lasă prea putin loc pentru căinţă si mai de- 
grabă mai mult pentru regretul de a nu fi fost destul de ,pagin“. Pentru 
aceasta se invocă, cu o vizibilă tendință de demascare socială, însăși pilda 
unora dintre slujitorii celor sfinte : 


„+„.Bine e pe lumea-alaită, 
Te dă dracii-n judecată 
Si dracii sînt precupeti, 
Și te bagă-ntr-un cotet, 
Şi cotetu nelipit, 

Să te saturi de iubit |... 


« 


„+. Din partea iubitului, 

Io sînt talpa iadului, 

Cit oi trăi, tot iubesc, 

Că dacă mor, putrezesc 

Și nimenea nu mai-ntreaba 
Cita lume mi-a fost dragă !... 


« 


»... Potropop, dă-i potropop, 
Și tot are şapte-opt, 
Dar un tinerel, ca mine, 


Să n-am șapte-opt pe lume !....“ 36 


În această atmosferă laică, susținută, se poate invoca însăşi 


spre păcat : 


» Petrişor, cînd s-a născut, 
Trei zile ita n-a supt, 
Socoteam să iasă sfint, 

Si Dumnezeu nu l-a vrut !...“ 37 


35 Cf. mg. 417 a (Ascultati, băieţi, la mine). 
36 Cf. mg. 1102 1 (Ce mi-e mie drag pă lume); i. 16063 (Fusei pă unde-am iubit); 


ang. 482 m (Pe vale, Leano,...). 


37 Cf. mg. 519 n (D-aici pin’ la mindra mea). 

Se poate astfel vorbi de o adevărată descatusare pămînteană de cele sfinte, 
ca o răzvrătire pasională care pretinde compensație telurică în această poezie. 
a păcatului ridicat la rangul de dogmă și normă de conduită socială. 

În ciuda unor calităţi poetice de netăgăduit, care cu greu pot fi găsite 
în celelalte specii ale liricii populare, în concentrarea dozajului de con- 
ținut si stil arătate mai sus, nu se pot trece cu vederea unele însușiri, oricum 
negative, ale doinei „de dragoste“. Principalele slăbiciuni ale acestei poezii 
a naturii umane, lipsite de friu, situează doina „de dragoste“ mai aproape 
de dezlantuirea instinctuala și de nivelul emoție: copleșitoare, intense, decît 
de expresia sentimentelor purificate de obsesia carnală. „Eroului“ liric nu-i 
trebuie mult, în acest sens, pentru a deveni ușuratic, rostindu-si cu ostentatie 
si emfază roadele aventurii, vorbind cu lipsă. de cavalerism, în numele unei 
răzbunări ingrate, în care ciuda împinge adesea la clevetire, iar invectiva la 
platitudine si blestem trivial. Prin unele însușiri ca acestea, doina „de dra- 
goste“ devine o poezie damnată, a lipsei de castitate și onestitate, nefiind 
departe de elogiul desfriului și al adulterului. Promiscuitatea nu este însă 
totală. În ciuda relațiilor familiale laxe, în cadrul cărora adulterul com- 
pletează fățiș matrimoniul, poezia doinei „de dragoste“ este totuși o poezie 
domestică, în care familia rămîne o instituţie dar în care se produce, în 
numele naturii, o anumită critică a căsătoriei. 

În faţa unor fireşti semne de întrebare ce se pot ridica cu privire la 
proveniența acestei poezii, analiza atentă, comparativă, a textelor este con- 
vingătoare despre atmosfera aproape exclugiv rurală, evocind cu destulă 
prospețime satul, cu ulițele, răscrucile, casele, curţile și oamenii săi. Nu este 
nici pe departe satul literaturizat și înfrumusețat, văzut din afară, ci dinlăun- 
tru, dezvăluind tocmai micile sale cancanuri și nimicnicii de-o clipă, care nu 
pot pune însă în cumpănă robustetea rosturilor vieţii sănătoase, tradiţionale 
ale așezării sătești. Eroul si creatorul acestei poezii este în primul rînd să- 
teanul însuși, cu toate calităţile si cusururile sale, contribuţia lautarului 
nefiind decît aceea de a fi preluat normele acestei poezii, cărora le-a putut 
adăuga, prin indeminarea cîntăreţului profesionist, pe lîngă o anumită stra- 
lucire si cristalizare poetico-muzicală, și unele. fireşti efecte de falsă strălu- 
‘ire, dar care pot fi tot atît de lăutăreşti cit și ţărăneşti! Abia cîteva ele- 
mente de atmosferă suburbană si tirgoveata — care pot fi mai ușor puse pe 
seama intervenţiei lăutărești — pot fi identificate în cele 55 variante de 
doine „de dragoste“ muscelene, ca spre pildă : 


»lubeste, lele, barbatu, 
Lasă la naiba amantu 
Ca-ti dau foc, si-ti arde satu! 
— Eu deja că l-am iubit, 
Și el tot m-a părăsit !...° 
Sau, mai ales: 
pu. — Pardon, dragă, si mă iartă, 
C-o mai fi timp s-altadata !* 

Si, poate : 
»--Ma iubesc zapcii dă plasă, 
Scriitorii, dă la masă, 
Negustorii nu mă lasă ; 
M-a tăcut maica frumoasă, 
Să stau cu boieri la masa !“ 38 


În ce privește legăturile strinse între doina „de dragoste“ şi celelalte 
principale specii ale liricii, cu. doina „de codru“ mai întîi doina „de dra- 
goste“ se întrepătrunde mai cu seamă în cadrul ciclului de motive pe care 
le-am socotit că ar aparţine în genere cîntecului liric. Din cele 130 motive 
ale doinei „de codru“, socotite a proveni din cântecul liric, 12 se regăsesc 
aidoma în cele 55 variante de doine „de dragoste“ culese din Muscel. Pe 
lîngă acestea, cel puţin încă alte 34 motive ar putea aparţine stilistic doinei 
„de dragoste“, cu care numărul motivelor provenind din doina „de dragoste“ 
în doina musceleană, „de codru“ s-ar ridica la aprox. 50 din totalul de 130. 
(Celelalte 80 ar putea fi socotite ca provenind exclusiv din cîntecul „pro- 
priu-zis“.) De asemenea s-ar putea socoti foarte apropiate de motivica pro- 
prie doinei „de dragoste“, unele. motive ale doinei „de codru“, dintre cele 
care vorbesc de cuc si primăvară %. Nu se atestă însă în Muscel larga dez- 


38 Cf. mg. 524 ¢ (Iubeste, lele, bărbatu); mg. 2423 i (Te jurai, mindruto, bine); 
i. 14997. (Si ţi-am zis, mindro,... 

39 Cele 12 motive gasite aidoma in doina „de codru“ si „de dragoste“ sînt: Că 
dușmanu să nu-l lași (a. Codru : mg. 2468 | — Bate vintu virfurile, mg. 1102 k 
dictat — Vara, vară, primăvară ; a. Dragoste: fg. 2038 — Zice lumea că iubiesc) ; Ce 
cati,, mindro, pe muscel (Codru : i. 4666 — Ce cati, mîndro,...; Dragoste: mg. 
1111 d, 1486 c, 2459 h, i. 4698 și 14991 — Ce cati, dragă,... si mg. 482 m — Pe vale, tato, 
pe vale) ; Ce mi-e drag pe lumea asta (mi-e mie drag pe lume) 
(Codru: fg. 2026 a — Ge frumos vara-n pădure, fg. 8805 a — Drag mi-e să trăiesc pe 
lume, fg. 8710 a — Ce mi-e..., mg. 2455 v — Ce mi-e mie, ; Dragoste : mg. 1102 1 — Ce 
mi-e mie); Dac-ar fi dupa dușmani (Codru: fg. "8764 — Oltule, Oltetule; Dra- 
goste : fg. 8792 — Doamne, dusmaneii miei, i. 15782 — Bate-l doamne, și ia-l, drace) ; 
De urit m- as duce-n lume (Codru * fg. 8792 a dictat — Tuturor le pare bine, 
i. 4688 — Urit mi-a fost uritu; Dragoste: fg. 2133 — N-am o cale să mă duc); 
Doamne, dușmăneii mei (Codru: mg. 2468 1, i. 4667 — Bate vintu virfurile, 
mg. 514 k I — Cucule, haiducule, fg. 2003 dictat — Oltule, _Oltetule, mg. 1102 k dictat — 
Vară, vară, primăvară ; Dragoste : fg. 8972 c — Doamne,..., i. 15745 — Am să las cu jură- 
mint, 1.. 15782 — - Bate-l, doamne, și ia-l, drace, i. 14673 — Bate vintu virfurile) ; Dra- 
gostca vine pe apă (Codru: fg. 8792 dictat — Tuturor le pare bine, fg. 8793 e 
— ‘Vara, vara, vara noastră ; Dragoste : fg. 2010 b — Si ţi-am zis, mindro,...); Fusei pe 
unde-am iubit (Codru : fg. 8999 b şi i. 4727 — Fusei...; Dragoste: mg. 484 a, i. 
16063 — Fusei..., fg. 8833 — De ce, doamne, nu marcam); Oftează, mindro, of- 
teaza (Codru: fg. 8999 b — Fusei pe unde-am iubit, i. 4688 — Urit mi-a fost urftu ; 
Dragoste : fg. 8833 — De ce, doamne, nu muream, mg. 484 a — Fusei pe unde-am iubit); 
Pe vale, Leano, pe vale (Codru: fg. 2003 — Oltule, Oltetule; Dragoste: mg. 
1101 d, 482 m — Pe vale,..):; Sapte vai şi-o vale adinca (Codru: mg. 512 e 
— Luncă, luncă,... : Dragoste : mg. 1099 cl 738 dd, fg. 8812 c, i. 16801, i. 15793 — Sapte 
vai... mg. 519 n, fg. 2086 — D-aici pin’ la mindra mea) ; Urit mi-a fost uritu 
(Codru : i. 4688 — Urit...; Dragoste : fg. 2183 — N-am o cale să mă duc. 

Celelalte 34 de motive din doina „de codru“ care ar putea proveni din: „dragoste“. 
s^nt: Am iubit s-am să iubesc; Am să chem la moartea mca; Am să las cu jurămînt; 
Astăzi lumea este hoaţă : Azi e timpu-mpotrivire ; Că-mi vine gindurile ; Ce-o avea lumea 
<u mine; Ce-o fi asta, doamne, doatane ; Cine ti-o mai zice lele; Cita dragoste pe mine; 

voltare pe care „Cuculeţul“ o capătă în folclorul din cimpia Dunării, unde, 
îndeosebi în zona Teleorman — Vlașca — Ilfov, ajunge să fie recunoscut 
ca atare drept o categorie specială a poeziei obișnuite pentru un anumit sub- 
tip de doină „de dragoste“. Amestecul și întrepătrunderea — care pot pre- 
spune chiar o anumită filiatie — între unele motive ale doinei „de drogoste“ 
şi doina „de codru“ din Muscel, se verifică chiar şi în tematica haiducească, 
din care unele elemente apar vizibil „prelucrate“ în spiritul doinei „de 
dragoste“, ca spre pildă : l 


„de codru“ „de dragoste“ 


„+. Cînd eram tînăr voinic, p+. Cînd eram tînăr copil, 
Urcam dealu ca şi-un lup...4* Ma băgau fetili-n sin...“ 4 


.. Cât oi fi s-oi mai trăi, pu Cit oi fi şi-oi mai trăi, 
La nimeni n-oi căciuli... 22 Fată mare n-oi iubi...“ 43 

.. Infrunzeste, codre, bine » la-nfrunzeste, codre, -bine 
Caci ca miine intr-un tine Căci ca miine intru-n tine 
Cu doispre’ce după mine Cu puicuta după mine !...* 45 


Îmbrăcaţi și-narmaţi bine !“ 44 


Trecerile si întrepătrunderea între doina „de dragoste“ și cîntecul 
„propriu-zis“ sînt cu mult mai numeroase. În această privință, pe de o parte 
elementele motivice care trec din doina „de dragoste“ în cîntec se pierd în 
marea. diversitate tematică a cîntecului, care absoarbe, ca un burete veşnic 
receptiv, elemente din toate celelalte genuri și specii; pe de altă parte, 
motivele —.cu mult mai puţine — care pot proveni din cîntec în doina „de 
dragoste“ nu ajung să dilueze și să modifice simţitor conţinutul principal și 
stilul specific al poeziei doinelor „de dragoste“, în felul în care acestea au 
fost arătate mai sus. Printre motivele care pot proveni, cu totul accidental, 
din cîntec în doina „de dragoste“ sînt, spre pildă : Jelui-m-aș si n-am cui ; 
M-a pus maica la cernut ; Pune-mă, jandar, călare ! +6 | 


Cum să fac ca să te-aduc; Dar eu n-oi fi nebunit ; De-aș iubi cit’ mi-a fost dragi; Des- 
pagubeste-ma, lele; De te-aș prinde undeva; Doamne, să nu mă omori; Drag mi-e să 
trăiesc pe lume; Duşmană-i lumea pe mine; Duşmanii mă dușmănesc; Du-te neică, 
duce-te-ai; Eu pe lume cît am fost; Geaba beau, geaba mănînc; Iarta-i, doamne, păcatu ; 
la vezi, lelea mea cea curvă ;... Iubitu e oprit; La lacu cu liliacu; La luncă, dragă, la 
luncă ; Nevastă. cu doi bărbaţi; Nu ştii moartea cînd vine; Puica cu dinţii mărunți; 
Să ne-ngroape pe-amindoi ; Să te bată, mîndro, bată ; Toată noaptea io mă zbat; Tuturor 
le pare bine. i 

40 Cf. mg. 1738 cc (Cînd eram iînăr copil). 

41 Cf. fg. 8833 (De ce, doamne, nu murcam). 

42 Cf. mg. 1833 a dictat (De-ar veni luna Jui mai). 

13. CF mg. 421 n (Piatra-i piatra...). 

a Cf, ma. 477 'c (Haideti, băieţi, după mine). 

45 Cf. fg. 8865 a (Sase“zile din aprile). ~ | 

46 Cf. i. 15788 (Vezi, afurisito, vezi), mg. 2423 i (Te.jurai, mindruto, bine), fg. 8793 a: 
(Rade-te, neică, mai des). = pazei da eas ve i 

Urmărind, pe baza observaţiei directe şi a informaţiilor culese o dată 
cu înregistrarea variantelor, problema circulației și, în genere, „biologia“ 
contemporană a doinei „de dragoste“ în Muscel, se impune din capul locului 
constatarea esenţială că, deși lautarul este unul dintre agenţii însemnați ai 
acestei specii lirice, doina „de dragoste“ s-a bucurat totdeauna de o largă 
bază activă a circulaţiei în rîndurile cântăreților ţărani, bărbați si femei. 
Informatori bătrîni, ca Şt. N. Ion (82 ani), din Boteni, sau Gh. Pasol (71 ani), 
din Slatina, afirmă, respectiv despre varianta la „Doamne, dușmăneii miei“ : 
„Dă cînd era lupu căţel, ieram flăcău !“ si despre „Aseară plecai la tine“ : 
„De cin’ ieram flăcău !“ 47. Dintre cei în puterea tineretei, C. Dumitrana 
(37 ani), din Văcarea, declară despre varianta sa la „Şase zile dîn aprile“ : 
„Cam du p-aicea l-am auzi! şi io, da la un frate al meu“, iar I. Chitulescu 
(33 ani), din Jugur, spune despre „Şapte văi și-o vale-adîncă“ : „De la sora 
lu’ taticu, batrina, cînd ieram ieu mititel... Sora lu’ taica a murit acu’ cinci 
ani, în vîrstă de 75 de ani. De multe ori îmi amintesc, stătea lîngă mine 
şi ma-nvata, că jera greu. Prima dată ia m-a-nvatat cintecu ăsta !“ #8. Ca și 
celelalte specii ale liricii, și doina „de dragoste“ se poate deprinde aşadar 
din cea mai fragedă tinereţe și din mediul familial cel mai apropiat. Situaţia 
este aceeaşi și în ce priveşte informatoarele femei : „Dă cînd ieram mică co- 
pila!“ si „Dă cînd ieram mică, io toate cîntecele le ştiu dă cînd eram 
mică !“ — declară inf. Maria Serban (40 ani), din Nucșoara, şi Maria Moto- 
cescu, din Dragoslave, despre unele dintre variantele de doine „de dragoste“ 
pe care le-au cîntat 49. Virstnice, sau chiar tinere, femeile declară : „Dă la 
maica. Cintam în cracii mărului !...“ (Veta Zipis, 67 ani, din Jugur) ; Asta-i 
iar da mult, e-he, ieram ieu nemaritata! Ai mai bătrîni îl cunosc, iei îl 
cînta atunci la câte-o petrecere !“ (Victoria Ghinescu, 56 ani, din acelaşi sat) ; 
„Dă cin’ eram si io fata!“ (Alexandrina Păunescu, 37 ani, din Boteni); 
„De la ’mica (mama), de la mama-mare, din alta parte nu l-am auzit... De 
cînd ieram mică, da’ ca să-l învăţ bine-asa, de 4—5 ani!“ (Viorica Tefeleu, 
21 ani. din Slatina) 50. 

Deosebit de interesante sînt cîteva din mărturiile inf. Maria Cârstoiu 
(76 ani), din Slatina, una dintre cele mai de seamă deţinătoare ale stilului 
specific de interpretare al cîntecelor muscelene, care declară, despre varianta 
sa la „Ioana din Valea-Mare“, accentuind că nu o ştie de la lăutari: „Ăsta 
l-am priceput așa, din cite cineva, așa, nu din lăutari, to’ du pin noi, din 
batrinete. Ieram fată, știi, mai iortomană, nu tomnai mnică de tot, mergeam 
la lucru !“ 51. Intervenţia cu pretenţii de „proprietate“ artistică se intreza- 
rește din această mărturie, din anul 1936, a aceleiași informatoare, despre 
varianta sa la „N-am o calle să mă duc“: „Cântecu ăsta-i al meu, dă inima 
mea, făcut dă mine !“ În 1955, inf. revine asupra acestei afirmaţii declarind : 
„Îl ştiu de fată, de la mama, că nu prea știa lumea, așa, să cînte. Că mama 


47 Cf. fg. 8972 c (Doamne, dușmăneii miei) şi i. 15981 (Aseara...). 

48 Cf. fg. 8865 a (Şase zile din aprile) și i. 16801 (Şapte văi...). 

1 Cf. mg. 517 h-i (N-am o cale să mă duc) si fg. 8718 a (Cit e Argeşu de mare). 

50 Cf. i. 14997, mg. 429 i, fg. 8816 a (Si ţi-am zis, mindro...), mg. 519 n (D-aict 
pin’ la mindra mea). 

51 Cf.. fg. 2037 a şi i. 15937 (Ioana din Valea-Mare). 

ne-nvăţa : — Sa-l duceti asa, să- l intoarceti aşa! Nu-l mai cîntă nimenea,, 
do'r cite-un lăutar, to’ vechi !“ 5 

Numeroase alte mărturii atestă. pe lingă circulaţia doinei „de dragoste“ 
în mediile ţărăneşti, și prezenţa lăutarilor în procesul de circulaţie. Inf. Veta. 
Zipiș (67 ani), din Jugur, declară despre varianta sa la „ŞI ţi-am zis, min-- 
dro,...“: „To d-acasă-l știu p-ăsta (de fată)... Dă la maica mea, cînta ia. 
asa, cînd avea curaj. Îl cînta fetele, si lăutarii !“ Asemanatoare este și măr- 
turia lui Aurel Machedon (40 ani), din acelaşi sat, despre „Piatra-i piatră...“ 
„Leste auzit din bătrîni, din sat d-aicea, îl cînta la petreceri. leram de 15 ani,. 
cînd l-am învăţat. Îl cînta si lăutarii !“ 5 După cum, Lucia Buicliu (23 ani), 
din Rucăr, declară şi ea, despre varianta sa la „Om cu nevastă frumoasă“ 
„L-am auzit pa la fete. Am auzit si pă lăutari, îl băga la sîrbă. leu ştiu: 
du pă la fete. Şi băieţii îl cînta mult... Ne-adunam fete la horă și cîntam ; 
în pauza de joc cintam !“ 5 

În ce priveşte lăutarii, reamintim mai întîi mărturia lui Gică Nitor 
(55 ani), din Bughea de Sus, utilizată și mai înainte, despre cintarea doinei 
„de dragoste“ la nunţi şi petreceri, unde doina „de dragoste“ era „pă rol’ 
înto'dauna“, lăutarul arătînd că „mai cînta şi din oameni, cînd avea dispo-: 
ziţie, dă lua la măsea !“ 5. 

O declaraţie a tinarului lăutar I. Badea (29 ani), din Geabelea-Mi- 
hăești, dovedește ca nu numai țăranii ascultă și învață doina „de dragoste“ 
de la lăutar, ci și acesta poate învăţa de la țărani. Despre „Ascultaţi, băieți, 
la mine“, I. Badea declară : „Dă vr-un an dă zile, tot du pă la Jugur, si am: 
mai complectat-o noi. De pă la băieţi, du p-acolo !“ 56. Pe lingă menționarea: 
circulaţiei de la țăran la lăutar, această mărturie e prețioasă și pentru subli- 
nierea intervenţiei active a lăutarului la cristalizarea unei variante („am mai 
complectat-o noi !“). De altfel I. Badea arată despre aceeași doină „de: 
dragoste“ că o cîntă „la masă, duminica seara“, iar varianta i. 14856, notată 
tocmai cu prilejul unei nunţi, demonstrează cit de departe si de adînc poate: 
merge, în acest caz concret, însăși „complectarea“ lăutarului. 

Cele mai multe dintre declaraţiile lăutarilor arată însă că doina „de: 
dragoste“ se deprinde în genere, în mediul lăutăresc, ca majoritatea reper- 
toriului, din copilărie şi tinereţe, de la maeștrii mai virstnici. Informaţiile: 
obţinute de la lăutari sînt interesante și pentru observaţiile concrete privi-- 
toare la restringerea procesului de circulaţie al unor anume texte care au: 
fost cîndva mai mult cerute, dar care sînt astăzi mai puţin cunoscute și 
cerute de tineret. Despre varianta sa la „Pe vale, Leano, pe vale“, batrinul 
Al. Cercel (74 ani), din Cîmpulung, spre pildă, declară că o știe: „Dă mult, 
ieram dă vr-o 15 ani. Să cînta mult atunci, atunci nu ierau atîtea cîntece! 
De 10—15 ani nu să mai cîntă, ăştia tinerii nu-l ştiu !“ 57. Despre varianta la 
„Şi ţi-am zis, mîndro...“, același declară : „Tot de la tată-meu, dă cînd ieram 


s2 Cf. fg. 2133 (N-am o cale, să mă duc). 

5 Cf. i. 14997 (Şi ţi-am zis, mîndro,...) şi mg. 421 n (Piatra...). 
™ Cf. mg. 1999 u (Um cu nevastă frumoasă). 

55 Cf. nota 6. 

55 Cf. mg. 417 a (Ascultati, băieţi, la mine). 

57 Cf. mg. 1101 d (Pe vale, Leano,...). 

ieu tînăr, de 15 ani. Îl cînta toți lăutarii...“ 58. Şi lăutarul N. Enache (56 ani), 
din Bughea de Sus, declară despre al său „Te jurai, mindruto, bine“ : „Îl ştiu 
de la Neculaie Mirsanu bătrînu, dă cînd ieram mic, dă 12—13 ani... îl 
cînta mult, iera la modă p-atunci. Nu s-a mai cântat da ani dă zile. Nici nu-l 
ştie tineretu !“ 5, lar Gică Nitoi, despre varianta lui la „Şi ţi-am zis, min- 
dro...“ : „le vechi, ie vechi și ăsta, îl știu dă mic copil, dă cînd eream dă 
12 ani. Dă la nea Nae și dă la tata-l știu. Sa cinta mult, și la nunţi, şi la 
chefuri... Să cîntă și acuma, mai scăzut, îl mai cere la cite-o nuntă, la tara, 
tot oameni mai în vîrstă, mai bătrîni, ăștia tinerii nu dau fuga după astea, 
dau fuga după floricele d-astea, ieșite acuma. Păi n-are rost! N-apuci să 
termini două vorbe: — Fa p-ailantă ! Te zapaceste !...“ © 

Pe lîngă cîntarea la petreceri si ospete, declaraţiile lăutarilor arată 
cum doina „de dragoste“ se obişnuia și la alte prilejuri. Despre varianta sa 
la „Pe vale, Leano...“, Gică Niţoi afirmă : „Cînd mergeai pă drum cu nunta 
iera veritabil ! Sa cînta si la chefuri, îl băga şi la sirbe ; cînd îl cerea omu, 
îl cîntai. Atunci, cînd să -cînta, treceai prin toate. Acum vr-o 25—26 ani 
(prin 1930) să cînta zdravan! Azi îl cînt ieu, cîte unu mai bătrîn îl cere; 
care a fost pasionat dă iel, îl mai cere !“ © 

Informaţiile culese de la lăutari dovedesc astfel că „funcţia“ doinei 
„de dragoste“ ca si evoluţia repertoriului, apropie mult această specie lirica 
de rostul cîntecului „propriu-zis“, cu observarea că, în accepțiunea tradiţio-: 
nală de cîntec „de ascultare“, doina „de dragoste“ este totuşi un cîntec mai 
vechi, preferat și astăzi de cei virstnici. Aceasta este o dovadă în plus pentru 
ipoteza despre filiatia, cel putin în parte, a cintecului „propriu-zis“ și a 
cîntecului vocal „la joc“ din doina „de codru“ si mai cu seamă din doina 
„de dragoste“.. 

Unele informaţii sînt foarte sugestive pentru evocarea unui anume stil 
specific de interpretare lăutărească a doinei „de dragoste“. Despre varianta 
sa la „Vezi, afurisito, vezi“, inf. Anica Gligore (61 ani), din Nucşoara, fiică 
de lăutar, declară: „Aoleo, cum îl cînta tata, pă legănate! Acu’ lăutarii 

Pe , pă =: aea x are : 
cinta pe ’oteste !“ iar. Veta Zipis (67 ani), din Jugur, în legătură cu varianta 
ei la „Şi ţi-am zis, mindro...“ ; „Îl cînta și lăutarii. Pe Asta, nu in sirba, la 
masa-mare ; bătea cobza si cînta, bătea cobza pă dos, de atenţie! Cantica: 
Boieru (lăutar din Stilpeni) îl cînta. Sa legăna, aşa, cînd cînta. După raz- 
boi (1916—18), cam atunci, pe la război !“ 62. 

Informaţiile atestă că, si în cazul doinei „de dragoste“, perioada de 
după primul război mondial a accentuat tendința de părăsire a vechiului 
repertoriu. În legătură cu varianta sa la „la taci, cuce...“, inf. Maria Pasol 
(64 ani), din Nucşoara, declară: „Pînă-n războiu al mare s-a mai cîntat. 
Apăi, după aia s-a stricat socoteala. De atunci nu mai sînt cînteceie alea, 
au venit altele !“ 6 Aceasta confirmă, spre pildă, și mărturia lautarului Gică 


Cf. mg. 1108 k (Si ţi-am zis. mindro,...) © 
59 Cf. mg, 2423 i (Fe jurai, mimdruto, bine). 
60 Cf. mg. 484 b (Si ţi-am zis, mindro,...). 

f 
[9 
i 
f 


si Cf. mg. 482 m (Pe vale, Leano....). | | 
62 Of, i. 15788 (Vezi, afurisito, vezi) si i. 14997 (Şi ti-am zis...) 
$3 Cf, mg. 513 k (Ja taci, cuce, nu mai cînta). i 

Niţoi despre varianta sa la „Fusei pă unde- am iubit“ : „Îl mai cîntăm, mai 
putin. Mai sa gaseste cite unu: — Fa-m’ o „dragoste' o leacă !:Cîte-un om 
dă 40—50 dă ani, care mai ştie dă iel !...“ 64 

Deşi doina „de dragoste“ este încă destul de „vie“ și de activă în pro- 
cesul de circulaţie al folclorului din Muscel, dovedindu-se atît de strîns le- 
gată de forma specific locală a doinei „de codru“ şi de marele repertoniu al 
cîntecului „propriu-zis“ şi al cîntecelor vocale la joc, cunoscut fiind că zona 
de cea mai intensă circulaţie și astăzi a doinei „de dragoste“ — și poate 
chiar zona de leagăn a acesteia — este cîmpia Dunării, există în informaţiile 
culese dovezi care pot pleda pentru ipoteza că, pe lingă unele creaţii. de 
acest gen, proprii zonei subcarpatice, din epoca de plină înflorire a genului, 
doina musceleană „de dragoste“ rămîne datoare, pentru o bună parte din 
motivica ei poetică, zonei sudice, din care s-a alimentat și s-a împrospătat în 
permanenţă, pînă și în ultima vreme. Dacă unele dintre motivele atestate 
printr-o frecvenţă sporită (şi îndeosebi Și ţi-am zis, mindro, ţi-am zis), pot 
fi considerate ca apartinind zonei subcarpatice, în care se înscrie şi Muscelul, 
majoritatea motivelor ce întră în alcătuirea celor 55 de variante muscelene 
de doine „de dragoste“ sînt elemente de largă circulație în doinele „de 
dragoste“ din zona Munteniei și a Olteniei de jos. Cîteva mărturii ale in- 
formatorilor arată concret proveniența. din acele parti, a unora dintre doi- 
nele „de dragoste“ culese din Muscel. Despre „Nici o- boală nu e grea“, spre 
pildă, lăutarul Al. Cercel declară : „Asta mai mult să cîntă în părţile de jos, 
prin 'Vlașca. Să cinta şi p-aici, dă mult, că o cîntam eu. De cerut, nu mi-o 
cerea. Pe alti lăutari, n-am auzit p-aici. Cînd era cîte-un chefliu, cîntam...“ ©. 
Acelaşi afirmă ŞI despre „Lubitu mi-a scos barba“ : „Aici, în Muscel, nu să 
mai cere. Nu să cînta p-aici, n-o știa nici femeile, nici oamenii. N-am mai 
cîntat-o din 1920. Numai cînd mi-o cerea oamenii care fuseseră pîn partea 
cîmpului şi auzeau lăutarii, p-acolo. Să duceau cu oili la iarbă, după po- 
rumb 1...” 65 Aceste informații atestă mai întîi colportajul lăutăresc, care 
poate depăși — îndeosebi în cazul celor mai buni, și deci al celor mai solici- 
taţi — orizontul stilistic şi de repertoriu al unei anumite zone, iar prin mobi- 
litatea specifica a lăutarului, care trebuie să facă fata cît mai multor și mai 
diverse „cerinţe“ de cîntec, acesta îmbogățește orizontul zonal cu aluviuni 
de pe alie meleaguri. Pe de altă parte, după o bogată experienţă a vîrstei 
înaintate, lăutarul scoate în relief ş și faptul că însăși circulația ţărănească, în 
scopuri utilitare, ajunge adesca să sporească limita cerinţelor, dupa cele 
văzute și auzite aiurea. ‘ 

Să amintim, fn acest sens, numai două mărturii ex plicite despre col- 
portajul țărănesc, în privi inta unor doine „de dragoste“, deprinse de aseme- 
nea din „părțile de jos“, ale Teleromanului şi chiar ale Olteniei. Despre 
„iubește, lele, bărbatu“, iînăra inf. Viorica Tefeleu (21 ani), din Slatina, 
declară : „De la Zimnicea, cînd am fost la vale, la cules (porumb), pă 
anu’ 54. Îl cînta o femeie, Petruta, pana-n 30 de ani. Atunci l-am cîntat 
mereu, da’ d-atuncea-ncoace nu l-am mai cîntat!” Informatoarea explică, 


64 Cf mg. 484 a (Fusei pă unde-am iubit). 
8 CF. mg. 1097 f (Nici o boală nu c grea). 
6 Cf. mg. 1108 o (lubitu mi-a scos barba). 

in felul sau, paliditatea acestei aluviuni folclorice, prin ratiuni de gust si de 
orizont stilistic schimbat, pe care nu și-l poate însuși: „Melodia «e plictisi- 
toare, adică foarte prelungită, aşa !...“ 67 O mărturie, in multe privinţe ase- 
mănătoare, e si cea a inf. [. Stanca (36 ani), din Văcarea, despre „Rădina 
nenii, Rădină“ : „Dă vr-o cinci ani, am auzit un oltean,... la Constanţa! 
Melodia în special este d-acolo, iară vorbili le-am mai tradus eu! Le-am 
tradus asa, din minte. Am conceput numai cam dăspre ce e vorba, da’ numai 
cu alte cuvinte... Nu-l mai cîntă nimeni aici !“ 68 

Mulțimea informaţiilor concrete, culese o data cu înregistrarea reper- 
toriului cîntat şi transcrise după fiecare variantă de doină „de dragoste“, 
atată cu destulă certitudine ce poate fi socotit ca apartinind efectiv circulaţiei 
în folclorul muscelean şi ce este de fapt numai accident şi aluviune întîmplă- 
toare. Sprijinul părţii melodice rămîne însă hotaritor pentru putinţa de a 
fi delimitat doina „de dragoste“ cu mai multă precizie decît au făcut-o ve- 
chile colecţii ca, spre pildă, cele ale lui C. Rădulescu-Codin, pentru Muscel, 
Gr. G. Tocilescu, în genere pentru Muntenia, sau Fira-Ciaușanu-Popescu, 
pentru „Vîlcea si împrejurimi“, în care textele poetice ale doinelor „de 
dragoste“ se află amestecate în masa celorlalte creaţii lirice. 


57 Cf. mg. 524 r (Iubeste, lele, bărbatu). 
s Cf. i. 20385 (Rădina nenii, Rădină). 


TEXTE ŞI DOCUMENTE ——— 


GEORGE TOPIRCEANU 
IN LUMINA CORESPONDENTEI SALE INEDITE 


NICOLAE LIU 


La 20 al lunii lui Mărţişor, cînd „primăvara care ştie tot / va risipi 
prin iarbă dimprejur / scîntei de-azur / albastru miozot / şi dintre foi tivite 
cu argint / vor crește ciucuri albi de mărgărint“ — George Topîrceanu, au-. 
torul acestor versuri ar fi împlinit 80 de ani. Soarta a vrut însă altfel. În 
anul ce vine se împlinesc trei decenii de cînd firul vieţii fiului ţesătoarei și 
al cojocarului din Nămăeşti s-a rupt pe neașteptate. Au rămas în urmă un 
roman neterminat — poate capodopera creaţiei sale în proză —, un ciclu 
de fabule de-abia început şi alte multe proiecte si încercări. $i un interes me- 
reu mai viu în publicul cititor pentru autorul Parodiilor originale şi al Ba- 
dadelor vesele si triste +. 

Cu toate acestea, in viata și activitatea lui Topîrceanu persistă impor- 
tante aspecte necunoscute sau insuficient explicate. De alfel, nu o dată s-a 
subliniat extrema discreţie a scriitorului în ce priveşte amănuntul biografic 2. 

În asemenea condiţii, corespondenţa trimisă sau primită de George 
Topîrceanu constituie un document de prim ordin, ea avind indirect va- 
loarea unei confesiuni personale, superioare ca obiectivitate jurnalului intim 
sau memoriilor altora și în acelaşi timp oferind prin dialogul angajat posi- 
bilitatea cunoaşterii nemijlocite a încadrării scriitorului în epoca sa. 

De aceea, ne-am propus în cele ce urmează să dezvăluim admiratorilor 
autorului Baladei munţilor, al Baladei chiriasului grăbit si al altor opere de 
neuitat vesele și triste în care retrăiesc ecourile plaiurilor argeșene sau mol- 
dovenesti, viata citadina, ororile războiului si farmecul naturii, — trăsăturile 
principale ale imaginii lui George Topîrceanu — omul și scriitorul — aşa 
cum se desprinde ea din cercetarea celor aproape trei sute de scrisori în co- 


1 Numeroase reeditări, două monografii publicate de Al. Săndulescu şi C. Ciopraga, 
alte cîteva studii și descoperiri de arhivă apartinind între alţii lui G. Călinescu, Perpessicius, 
Gr. Botez, C. Jalbă sau Augustin Z. N. Pop, precum şi paginile de memorialistică semnate 
de Otilia Cazimir, M. Sevastos, Demostene Botez etc., au căutat să răspundă în anii din 
urmă acestui interes public. 

Vezi în acest sens si monografiile amintite: Al. Săndulescu, G. Topîrceanu. 
Viaţa şi opera, [Buc.], 1958, p. 8 şi urm. si Const. Ciopraga, G. Topîrceanu. [Buc.], 
1966, p. 17 şi urm. 

vîrşitoarea majoritate inedite și care formează azi cel mai bogat fond de 
corespondenţă trimisă sau primită de poet 3. 

Majoritatea acestei corespondențe, păstrate în colecţiile Bibliotecii 
Academiei, a fost purtată cu scriitorii de seamă ai vremii — de la Mihail 
Sadoveanu, Octavian Goga, Liviu Rebreanu, Panait Istrati și Tudor Arghezi, 
la C. Stere, N.N. Beldiceanu, Ion Pillat, Corneliu Moldovanu, Paul Zari- 
fopol, Lucia Mantu sau Tudor Muşatescu. 


Altă parte constă din scrisori de familie — cu părinţi, surori, cum- 
nati, frate, nepoți. 
Restul sînt scrisori diverse — către oameni politici, ca dr. C. I. Istrati 


(privind un discurs la Cameră din martie 1914) ; către Societatea scriitorilor 
români (privind cotizatii, permise și sărbătorirea Lunii cărţii) ; scrisori de 
serviciu, scrisori privind publicarea unor manuale școlare ; scrisori de la si 
către prieteni sau admiratori ; solicitări sau răspunsuri din partea unor re- 
dactii etc. 

Cele mai vechi scrisori datează din 1905—1906, ultimii ani petrecuţi 
pe băncile liceului internat Sf. Sava din București și primii ani de activitate 
literară, ultimele, din 1937, cu puţin înainte de moarte 4 


Preocupări materiale și raporturi familiale 


Din dorinţa de a se dedica cu totul artei sale și de a-și păstra indepen- 
denta spirituală, fire timidă si mîndră, obişnuită de timpuriu cu renuntarile 
de ordin material, Topîrceanu a trebuit să se limiteze adesea la satisfacerea 
modestă a celor mai elementare nevoi de trai. Ceea ce a determinat pe multi 
dintre cei ce l-au cunoscut să conchidă că „el nu mai urmărea ca printr-o 
muncă suplimentară sau prin alte mijloace să cîştige mai mult“, sau că. 


3 Se cunosc pînă azi din corespondenţa lui George Topîrceanu numai cca. 90 de 
scrisori din diverse colecţii, multe prin simple menţiuni. Al. Săndulescu e primul care sem- 
nalează existenţa unor scrisori din corespondeta lui Topîrceanu la Biblioteca Academiei, 
reproducînd în monografia sa o scrisoare din timpul cînd scriitorul își făcea stagiul militar, 
către un destinatar neidentificat : o scrisoare a fostului comandant al poetului în luptele de 
la Turtucaia, Anastasie D. Zaharia, despre soarta acestuia către Ralita Iliant ; o scrisoare 
a lui Tudor Arghezi către Topîrceanu, din 25 ianuarie 1928 ; un fragment dintr-o scrisoare 
a lui Mihail Sadoveanu ; un scurt pasaj din scrisoarea adresată de O. Cazimir la 3 aprilie 
1937 Raliţei Iliant, precum si ultima scrisoare trimisă de G. Topîrceanu lui Mihail Se- 
vastos, împreună cu o scrisoare deschisă în apărarea lui Mihail Sadoveanu, ambele apărute: 
mai întîi în „Adevărul literar si artistic“ din 23 mai 1937 (cf. Al. Săndulescu, op. 
cit., p. 62, 63, 168, 174—175 şa., si studiul introductiv la Topîrceanu, Opere alese, 
vol. I. Bucuresti 1959). Apărută între predarea la tipar şi publicarea studiului nostru, mo- 
nografia lui .C. Ciopraga atrage pentru a doua oară atenţia asupra fondului de corespon- 
dență G. Topîrceanu de la Biblioteca Academiei, mentionind pentru importanța documen- 
tară 20 de scrisori noi fata de cele publicate de Al. Săndulescu (cf. Const. Ciopraga, 
op. cit., p. 40, 211, 214, 223, 243, 244, 250. 251, 254). 

4 Cea mai mare parte din corespondenţa aflată la Cabinetul de manuscrise al Aca- 
xxvm Si STxxx | e scrisori primite) ȘI 5 Li XIX 


(119 scrisori trimise de Topîrceanu), la care se adaugă citeva grupe mai mici, cum sînt 
corespondenţa către Liviu Rebreanu sau către C. Manolache (achiz. 155/1965). 


demiei se găseşte sub cotele S 

„rar am întîlnit un.om mai putin subjugat dorințelor materiale. Asta îi da 
libertatea si independenţa păsărilor cerului“ 5. 

Corespondenta de care ne ocupăm infirmă această viziune edenică. 
Mai mult, preocupările de ordin material constituie uneori pentru scriitor o- 
adevărată tortură morală. Mai ales după primul război mondial cînd exis- 
tenţa sa va fi o continuă goană după mijloace de trai pentru sine şi familie. 

Urmind exemplul lui Mihail Sadoveanu și al altor puţini dintre scrii- 
torii vremii, G. Topîrceanu e unul dintre primii noștri scriitorii profesioniști. 

Colaborarea sa la „Viaţa românească“ începută cu spiritualul Răspuns: 
al micilor funcționari dat Caleidoscopului lui A. Mirea, avusese tocmai darul 
să-i ofere posibilitatea unei vieți modeste de boem din produsul muncii lite- 
rare, eliberîndu-l astfel de obligaţiile de copist la Casa bisericii. 

Dar după război si in special în ultimii ani ai vieţii, constrins de împre- 
jurări, va căuta mereu o slujbă de stat stabilă şi cît mai putin acaparatoare, 
dîndu-şi seama ca încă nu există create condițiile unui trai omenesc numai 
din scris. 

În acelaşi timp, discretia proverbiala a lui Topîrceanu asupra copilă- 
riei și adolescenţei sau asupra raporturilor sale de familie, care i-a determinat 
pe memorialisti să conchidă că scriitorul „era un om închis“ € avea tot mo- 
tive materiale în ultimă instanţă. Fire timidă şi mîndră, Topîrceanu prefera. 
să păstreze în societate o pudică tăcere asupra trecutului de copil sărac și 
asupra posibilităţilor precare ale familiei sale modeste. Izbucnirea plină de: 
sarcasm pe care o are în una din scrisori la adresa celor din „lumea bună“ 
ce-l compătimesc la întoarcerea in lași în urma publicităţii nedorite făcute: 
bolii mamei sale, pornește din aceeași mindrie, precum și din discretia bă- 
nuitoare a unui umorist care avea oroare de ridicol: „Aici au anunţat în: 
jurnal și cînd am plecat şi cînd m-am întors, aşa ca tot tirgul — ba şi bucu- 
reştenii — știau că mi-s părinţii bolnavi. Si să vezi întrebări şi condoleanţe: 
şi duduci afectate cu ochi rotunzi şi gura pungă sau popou de găină cum mă 
căinau de delicat şi mă consolau la un festival la care am cetit versuri“ 
(Scrisoarea din 1 februarie 1924 către sora sa, Ralita). 

Majoritatea corespondenţei păstrate la Academie cu părinţii si cele-- 
lalte rude e plină de relaţii atît asupra raporturilor de familie cit si asupra 
dificultăților de tot felul de care se lovea scriitorul profesionist la noi între 
cele două războaie. 

Cei care l-au cunoscut intim pe G. Topîrceanu vorbesc de extrema sen- 
sibilitate a poetului. Scriitorul însuşi se considera pe sine ca și Caragiale 
mai mult un sentimental decît un umorist. Alături de aplecarea atentă în 
propria sa creaţie asupra universului floral, asupra lumii gizelor si in general 
a micilor necuvîntătoare, corespondenţa atestă și ea această trăsătură de 
caracter. Şi mai atestă ceva — dragostea puţin comună pentru locurile copi- 
lăriei si adolescenţei sau pentru părinţi şi fraţi şi permanentul sprijin acordat 
familiei din Argeş, chiar cînd posibilităţile sale erau precare şi aceasta im- 
plica efortul dureros al unor concesii artistice. 


5 Cf. Demostene Botez, Amintiri despre un prieten drag, în „Flacăra“. 
1956, nr. 6, p. 9—10. , 
6 Mihail Sevastos, op. cit, p. 322. 

Sprijinul era material si moral. Din scrisorile către și de la părinți 
aflăm că pe lîngă plata chiriei și a altor obligaţii, le trimitea împreună cu 
fratele său Jon sume din ce în ce mai mari pentru întreţinere 7. 

La începutul anului 1923, pentru a face fata propriilor dificultăţi ma- 
teriale și întreţinerii familiale după „cearta“ cu Editura „Viaţa românească“, 
se hotărăște chiar, într-o scrisoare către Ralita, la propunerea extravagantă 
a unei „afaceri“ în genul proiectelor utopice ale lui Balzac. Era vorba să se 
-ocupe Împreună cu sora sa si cu Tudor Arghezi de sericicultură și tesatorie. 
folosind un capital împrumutat. „Aş fi vrut mereu să-ţi scriu, ca să-ţi fac 
o propunere de afaceri. Dar niciodată nu ţi-am știut adresa precisă... Arghezi 
îmi punea capital la dispoziţie, iar eu împrumutul pentru partea mea de la 
‘Coandă, pentru ca, cu un capital de vreo 60 000 să începem în tovărășie — tu, 
Arghezi si eu — un atelier de ţesut şi sericicultură, aici în Moldova, undeva 
la fara — probabil ia Mircești. În Mircești toate femeile cultivă gindaci, vind 
borangicul ieftin, dar nu-i nici un fel de tesdtorie în sat. Eu cred că am fi 
izbutit de minune, dacă am fi găsit războaie de ţesut sau material din care 
să le construim. Vom mai vorbi noi despre asta“ (Scrisoarea din 6 martie 1923). 

„Afacerea“ nu s-a realizat între altele datorită căsătoriei Raliţei cu 
inginerul Ermil [iant de la Minele de cărbuni din Lonea. 

În 1929, cînd boala mamei — care peste puţin îi va aduce moartea — se 
“accentuează, G. Topîrceanu pleacă la prima chemare la Nămăiești, pentru 
:a-i asigura îngrijirea, cheltuind în acelaşi timp pentru părinți, soră (Titi) 
si soţie (Victoria) cu fiul lor Gheorghe, toţi banii de care dispuneau. În con- 
secinta, reîntors în lași, e nevoit să accepte cu stringere de inimă redactarea 
suplimentului umoristic la cotidianul „Lumea“ pe gustul ieftin al cititorilor 
acestuia „Oricât ar fi de dureros pentru noi — scris el la 1 februarie Ralitei 
— trebuie să ne aşteptăm la orice și să fim gata — să n-o lăsăm pe biata 
Titi singură cu toate greutățile pe cap. Nu-ţi închipui ce milă mi-i de Titi, că 
a fost si este silită să trăiască anii cei mai buni în acea situaţie. M-as duce 


7 Astfel, la 9 noiembrie 1924 tată! îi aminteşte că nu are bani; la 20 iunie 1926 
mulțumește „din suflet“ pentru 5 000 de lei și-l înștiinţează că „a venit Gică pe la mine 
si mi-a spus că le-ai trimis si lor tot 5000, dar că Victoria a ipotecat casa“; la 15 mar- 
tie 1927 mulțumește pentru 1000 de lei trimiși de poet și-l anunţă că a făcut parastasul 
mamei ; la 1 iulie 1929 că a primit 1000 lei, dar nimic de la Ionică. Într-o scrisoare 
nedatata își exprimă îngrijorarea că nu va mai putea fi ajutat fiindcă a aflat din ziar! 
de desființarea a 43 de posturi de inspectori teatrali, printre care şi cel al lui George 
“Topîrceanu. La 20 octombrie 1930 îi cere să-și aducă aminte de chirie și îl anunţă că 
Victoria și-a pierdut postul de învăţătoare ; la 3 februarie 1931 că e bolnav și „nu mai 
văd să mai lucrez“: la 28 martie 193] că a primit 1000 de lei, dar că e pe cale sa 
piardă 3 000 depusi ca acţionar la cooperativa pe care „Popa Nae a dat-o de rîpă“ și 
la cea condusă de Popa Motocanu care „e pe drojdie“; la 3 octombrie/noiembrie 1931 
mulțumește pentru 1000 de lei cu care şi-a cumpărat o căruță de lemne, după ce la 
2 octombrie înștiinţindu-l de primirea a 3000 de lei pentru chiria caselor, îi comunicase 
hotărîrea sa de a se retrage la mînăstire, fiindcă „văd că aveţi mari cheltuieli cu mine“; 
la 13 decembrie 1931 mulţumeşte pentru 2000 de lei trimişi respectiv la 1 noiembrie şi 
7 decembrie ; la 18 aprilie 1932 pentru doctorii și îi cere bani; la 19 aprilie pentru 
1000 de lei: la 1 iunie 1932 îl anunţă că a primit pachetul, iar la 15 iunie 1932 că 
proprietarul îi scade din chirie 1000 de lei. Tot din aceeași corespondenţă aflăm și de 
tentativa poetului şi a fratelui său în 1927 de a răscumpăra casele în care locuiesc soția 
şi tatăl său, la care au renunțat din cauza preţului ridicat. 

eu să stau în permanenţă cu ea, dacă n-ar fi și mai mare nevoia să stau aici 
pentru bani. Am fost grozav de impresionat cind am găsit-o așa de slăbită. 
Scrie şi tu să se hrănească bine — să bea lapte. Eu i-am cumpărat garderobă 
(fară oglindă) şi multe lucruri (farfurii, pahare etc.) pentru gospodărie. Biata 
„criminală“ ! Mai tîrziu, dacă mă aranjez, o voi lua la mine — că a fost cea 
mai oropsită din toţi. 

Eu am ajuns aici mahmur și fără nici un ban. Tot am dat — acasă și 
Victoriei — nu mi-am oprit decît de drum. Vă trimit si vouă primul supli- 
ment umoristic pe care l-am scos la cîteva zile după sosire — ca să vedeţi 
cum poate cineva să zîmbească și să scrie porcării pentru porcul de public 
cititor, în starea sufletească în care eram eu !“ 

După moartea mamei greutăţile familiale se vor accentua. Mai ales 
că în 1929 începe să se facă simțită criza economică. În aceste condiţii, sin- 
gura salvare i se pare lui Topîrceanu scrierea unei reviste teatrale pentru 
compania „Cărăbuş“, așa cum făcuse cu 10 ani înainte, aflat fără resurse de 
trai în capitala ocupată de germani, sau in 1923 „pentru o grădină de cabo- 
tini“, pe cînd se plingea Ralitei ca „Viaţa românească“ merge prost. 

În lipsa sălii corespunzătoare, planurile poetului eșuează. „Şi mai trist 
— scrie el surorii sale Titi — e că vremurile sînt grele şi banii se câștigă tare 
greu acuma“. (Scrisoarea din 23 octombrie 1929). lar Ritei: „Noi aici ne. 
zbatem cum nu-ţi închipui cu atîtea greutăţi, cu copiii de la Craiova, cu 
Titi si cu tata — iar eu am și pe Victoria... Revista mea pînă la vara isi 
pierde actualitatea si nu-mi mai da inima brinci sa fac alta — ca e munca 
grea şi nesigură.“ (Scrisoarea din 9 martie 1930). 

Dar grija pentru familie nu se manifestă numai prin ajutorul material, 
pentru care acceptă chiar cele mai dureroase sacrificii pentru un scriitor. 
Scrisorile către tatăl său, căruia îi plătește întreţinerea, sînt plirie de sfaturi 
medicale, gospodăreşti etc. și de îndemnuri pline de afecţiune. De asemeni, 
surorilor, nepoatelor si nepoților le dă pe lîngă cadouri și ajutoare 'substan- 
tiale materiale sau sprijin pentru studii și intrarea într-o funcţie ?, sfaturi 
preţioase de viaţă. 

Că se obișnuise ca sfatul său să fie ascultat încă din adolescenţă o 
dovedește și corespondenţa din 1905 cu sora sa mai mare Ralita, proaspăt 
instalată ca maestra de tesatorie în comuna Pogoanele din judeţul Buzău. 
Poetul, elev intern pe atunci în capitală, îi da consilii terapeutice şi morale 
pe ton de glumă. „Mai esti bolnavă ? Îngrijește-te, arată-te la doctor, dacă 
există şi prin noroaiele de pe acolo doctor ! Vezi sa nu prea faci cunoștințe 
cu cei cu basma roşie la git ci numai cu „neveste“ de funcţionar.“ (Cartea 
poştală din 13 noiembrie 1905). 

Optsprezece ani mai tîrziu — la vestea căsătoriei aceleiași surori — 
după ce urează soţilor „trai tihnit si viata mulţumită“, dă sfaturi amănunțite 
în legătură cu cununia si comportarea în căsnicie. (Scrisoarea din 6 mar- 
tie 1923). 


8 Silvia şi Emil Bădălicescu, nepoţii poetului. 

® Vezi corespondenţa cu sora sa Alexandrina, cu familia Bădălicescu etc. Multu- 
mind pentru ajutorul permanent, Silvia si Ermil Bădălicescu îi urau în aprilie 1937, din 
Craiova şi respectiv Calafat, grabnică însănătoşire. 

Pina si prietenii sau cunoscutii familiei din Argeş apelează la sfatul 
sau concursul scriitorului cu suflet sensibil. 

Uneori solicitarea e de ordin literar ca în cazul chiriasului din 1924 al 
soției lui G. Topîrceanu: „Aseară, duminică, — scria la 9 noiembrie Jon 
Topîrceanu — tatăl — am fost la Victoria. Mi-a cîntat cică din vioară 
Balada chiriasului grăbit, acompaniat/a/ de băiatul Stoica, care e în gazdă 
la ei, acesta din urmă cu vocea, dar e foarte frumoasă. Ci-că a găsit notele 
ja librărie cu 10 lei. Ti-as mai ruga un lucru, dacă ai timp, să-i faci o 
critică la nişte versuri acestui Stoica — mi se pare un băiat foarte cumse- 
cade. E orfan de război şi de mama si de tată. Te rog răspunde-mi“. Ras- 
punsul a fost dat direct „bătatului“ cu indicaţii de artă literară si încurajări, 
după primirea versurilor. 

Dacă profesiunea de scriitor îi asigura o independenţă relativă, nu le 
asigură însă — cum am văzut — lui Topirceanu și familiei sale — întot- 
deauna existenţa. De fapt cîtă vreme nu dispuneai de alte mijloace mate- 
riale, ca scriitor erai la discretia redactorilor si editorilor. Am amintit de 
cearta cu Editura Viaţa românească. Nici colaborarea cu alte edituri nu e 
mai multumitoare. „În mai scot la Editura Ciornei — scrie el în martie 1930 
familiei — un volum de proză de la care am și încasat banii. Şi mi-am achi- 
tat datoriile“. Afirmația ne ajută să datam prima ediţie de Scrisori fără 
adresă. Dar în curînd Topîrceanu se plinge că si Ciornei i-a înșelat încre- 
derea, scotind supliment de tiraj fără să-l anunţe. (Scrisoarea din 20 mar- 
tie 1931 către tatăl său). 

De aceea, îl găsim pe Topîrceanu, mai ales după război, acceptind nu- 
mirea în diverse funcţii de stat. 

În legătură cu tribulatiile sale ca inspector în Direcţia educaţiei po- 
porului, numit și menţinut prin sprijinul lui Liviu Rebreanu şi al lui Corneliu 
Moldoveanu, într-un moment în care începeau să se pună în aplicare curbele 
de sacrificiu, ne oferă o imagine concludentă, corespondența sa cu Ma- 
rilena Girleanu, văduva scriitorului Emil Gârleanu, care lucra pe atunci in 
cadrul direcţiei din B-dul Elisabeta (azi Gh. Gheorghiu-Dej) numărul 97. 
În prima scrisoare, datată lași 28 martie 1930, Topîrceanu o roagă insistent 
să se intereseze de trimiterea lefii pe luna în curs prin intendent, „ca lui 
Emil Isac“ si de diurna sa pentru deplasări. În a doua, din 7 iunie 1930, 
să-l instiinteze dacă va fi totuşi trecut pe statele de plata din iunie, iar în 
a treia reclamă la 11 mai 1931, leafa pe aprilie pe care n-a primit-o cu 
toate asigurările lui Popovici de la ordonanţare : „De atunci a trecut aproape 
o lună si... cum n-ai primit dumneata leafa Mitropolitului, asa n-am primit-o 
nici eu pe-a mea pe aprilie (ce să mai vorbim de mai!) Dacă poţi să dai 
cinci minute din viata dumitale unui coleg umoristic, te rog informează-te 
exact cum stau lucrurile şi scrie-mi două cuvinte. A uitat d-l Popovici să-mi 
facă ştatul ?' Sau l-a facut... dar... n-a avut cine-l iscali ? Sau ce ?“ 

Curînd însă situaţia devine atît de nesigură, încît Topîrceanu e nevoit 
să facă apel la sprijinul marelui său prieten Mihail Sadoveanu, pe atunci 
preşedinte al Senatului. Acesta îl anunţa într-o scrisoare din 16 noiem- 
brie 1931 că a vorbit cu Al. Mavrodi, directorul general al teatrelor, care i-a 
comunicat că „totul este in buna rînduială, ai fost încadrat $i trecut în buget“. 

De fapt situaţia lui Topîrceanu nu se reglementează din acest punct de 
vedere decît din 1933. Raspunzind la 24 martie îngrijorările legitime ale 
familiei din Nămăiești, poetul îşi anunţă triumfător tatăl că „nu numai că 
n-am fost suprimat din slujbă, cum te temeai tu, dar am ieşit întărit, căci 
am fost definitivat luna trecută în postul meu de inspector teatral al Mol- 
dovii... E drept că n-am cine ştie ce leafa mare, dar cit să ne-ajungă să 
trăim tot este. Şi mai iau şi de pe la edituri și de la cîte-o conferinţă. Sint 
invitat mereu la București să ţin conferinţe...“ 

Din corespondența sa, în calitate de inspector teatral din anii 1934—1937 
cu Gh. Popovici din Ministerul Educaţiei Naţionale (aceeași persoană cu 
Popovici de la ordonantare din 1931 ?) amator de picanterii si pasionat al 
curselor de cai, pasiune pe care i-o va insufla la un moment dat şi lui Topir- 
ceanu, aflăm date noi despre greutățile materiale și în acelaşi timp despre 
dificultatea cu care continua să-și primească scriitorul salariul cuvenit în- 
tr-o funcţie care, departe de a fi o sinecură, datorită zelului și scrupulozitatii 
pentru aplicarea justă a instrucţiunilor de la centru, nu numai că i-a răpit 
mult din timpul rezervat creaţiei literare, dar i-a atras, adăugîndu-se la 
celelalte necazuri, altele noi — cu organele locale militare sau civile, cu 
deţinătorii de localuri care au muzică sau program artistic, cu sindicatul 
artiștilor sau cu orchestre, trupe de revistă, tarafuri etc. 

Desigur că toate aceste preocupări erau în fond mărunte și exterioare 
literaturii. Ele l-au împiedicat pe scriitor nu o dată de la marea creaţie. 

Topîrceanu era conștient de aceasta. Dar el le-a acceptat ca o fatali- 
tate inexorabilă într-o societate care nu-i oferea alte perspective pentru a 
face fata nevoilor vieţii. 


Sfirsitul 


Ultimii ani de viata ai lui G. Topirceanu au fost intunecati de o boala 
neiertatoare, agravata de activitatea intensa, amaraciunile si de unele negli- 
jente ale vieţii de boem. 

Datorită corespondenţei cu familia, cu Mihail Sadoveanu sau Lucia 
Mantu (Camelia Nădejde) sau a corespondenţei de serviciu, evoluția rapidă 
a boalei poate fi urmărită în toate etapele. 

Scriitorul caută la început să nu se lase învins — sînt anii apariţiei vo- 
lumului Pirin Planina şi ai muncii la romanul Minunile Sfîntului Sisoe. 
Încearcă să-şi ţie corespondenţa la zi, să răspundă solicitărilor de tot felul 
şi în același timp să fie la curent cu viata literară și să-şi îndeplinească 
conştiincios obligaţiile de scriitor sau de director si colaborator al revistei 
„Însemnări ieșene“, (El dăduse titlu revistei, iar la 12 mai 1936 scrie lui 
G. Popovici : „Mi-a murit un papagal albastru şi am dat la „Însemnări ie- 
sene“ capitolul al doilea din Minunile sfântului Sisoe. Te sfătuiesc prieteneste 
să-l citeşti, să nu pierzi ocazia“). 

Numirea lui Topîrceanu ca director al Teatrului National din lași 
„prin delegaţie“ la 13 decembrie 1933 (scrisoarea din 24 decembrie către 
tatăl său) se dovedise efemeră. 

Alegerea sa ca membru corespondent al Academiei în martie 1936, la 
propunerea lui Sadoveanu „e o mare cinste, dar nu-mi aduce nici un ban“. 
(Scrisoarea din 3 iulie către sora sa Titi). | 

Marele succes al conferințelor în capitală nu-l determină să renunţe la 
exigenta. „Le fac greu si pe încetul, ca să-mi fie bune și să-mi păstreze re- . 
numele“ — mărturisea el la 24 martie 1933 tatălui sau. 

Nici colaborarea la manualele şcolare scoase împreună cu Mihail Sa- 
doveanu nu contribuie decît accidental la rezolvarea problemelor materiale 
ale lui Topîrceanu, desi fusese încredințat de coasociatul său că și-ar putea 
asigura „cu puţină muncă“ un venit sigur, o rentă de cîteva zeci de mii de 
lei anual, Fiindcă numai două din aceste manuale apar, unul în 1932, altul 
în 1936 ; în schimb poetul are de făcut fata unor griji şi neplăceri noi din 
pricina concurenţei, a implicării în procese de proprietate literară, a dificul- 
tatilor obținerii de aprobări. (Scrisoarea către C. Stan din 12 septembrie 1930 ; 
scrisorile de la M. Sadoveanu din 9 septembrie sau 31 octombrie 1935). 

Salariul de inspector teatral rămîne astfel pe mai departe pentru G. To- 
pirceanu singurul venit mai sigur, cu caracter de permanenţă si regularitate. 

Dar boala evoluează rapid. „Am fost tare boinav — scrie Topîrceanu 
autoironizindu-se și multumind pentru leafa pe luna în curs lui Gheorghe 
Popovici — la ficat, la intestin, la muşchi, la nas şi la inimă. M-am dus la 
doctor, mi-a făcut radiografia şi mi-a dat nişte doctorii scumpe, din care 
era să mi se tragă moartea“. Şi își propune să vină cit de curînd în Capitală 
„să ne mai consultăm reciproc la un pahar de vin“. 

Trei luni mai tîrziu, renuntind de astă dată la orice glumă, îl anunţă 
îngrijorat pe acelaşi că un consult de trei medici a hotărit spitalizarea sa 
neintirziata — în urma radiografiilor — și că poate va fi nevoie de operaţie. 
În consecință, întreabă dacă poate cere concediu medical fără să- şi pericli- 
teze situaţia la serviciu. (Scrisoarea din 14 ianuarie 1937). După, o săptămînă, 
interesîndu-se îngrijorat dacă e adevărată numirea „peste mine“ a încă unui 
inspector al teatrelor anunţă că în una din cele 8 radiografii „era o pată ca 
de cancer“. Incredintat însă că „a fost numai o părere a radiologului tîmpit“, 
instiinteaza despre oscilatiile diagnosticului actual între congestie la ficat, 
colită dureroasă sau ciroză. (Scrisoarea din 20 ianuarie 1937). 

Ultima scrisoare, înainte de plecare la Viena, privește — ca răspuns 
la aceea lui Gheorghe Popovici din 18 februarie, înscrierea poetului la „Casa 
corpului didactic“ şi reflectă disperarea nedisimulată a autorului Balade: 
morții. Multumind, Topîrceanu arată că împrumutul va fi făcut în numele 
său de Mihail Sadoveanu, fiindcă „boala nu mai rabdă întârziere, orice zi 
cistigata fiind prețioasă“ (Scrisoarea din 19 februarie 1937). 

În legătură cu sprijinul fratesc acordat de Mihail Sadoveanu priete- 
nului său aflat i în suferinţă cităm și ultimele trei scrisori din corespondenţa 
lor privind procurarea banilor pentru călătorie, prima anuntindu-l la 4 fe- 
bruarie de un ajutor din partea guvernului de 20 000 de lei, celelalte adre- 
sate la Viena la 15 și 16 martie tnsotind alti 35 000 de lei. 

Ultima grijă a poetului înainte de a pleca din tara e să trimită bani 
familiei ca și cum nimic nu s-ar fi întîmplat. Prelungindu-se șederea în 
străinătate, se grăbeşte să împrăștie neliniştea rudelor printr-o carte poştală 
ilustrată reprezentind Praterul si anuntind după o lună, la 15 martie 1937 

sorei sale Titi că se află la Viena „unde am fost trimis pentru niște furnituri 
teatrale. Peste cîteva zile mă întorc la Bucuresti, unde voi rămînea de ase- 
menea 2—3 zile“, 

De-abia atunci cînd după reîntoarcerea in tara boala continua să se 
agraveze, Otilia Cazimir, prietena și tovarășa sa de viata, îi anunţă familia, 
fără ştirea lui, despre adevărata stare de lucruri. 

Despre consultul de la Viena şi reîntoarcerea la lași a poetului scri- 
soarea Otiliei Cazimir către Ralita Iliant din 17 aprilie 1937 oferă amănunte 
preţioase. La Viena l-au consultat cei mai reputați specialişti de acolo, lagic 
și Porges. „I-au făcut tot soiul de analize și de reacţii, l-au chinuit sărăcuţul 
în tot chipul. Au pus la urmă „ciroză hipertrofică a ficatului“ — ca să. 
creadă el. Dar eu am văzut bine că ei nu cred asta, deşi ar fi fost destul de 
grav şi așa. E slab, de nerecunoscut... Are dureri oribile si doctorii se tem 
să-i dea calmante prea tari la starea lui de slăbiciune“. Şi, ca o mărturie a 
delicatetei și a pudorii unei firi mîndre, trăsături care nu ]- au părăsit toată 
viața „nu suferă pe nimeni lîngă el“, locuind singur, și trimitind-o pe Otilia 
Cazimir să se odihnească la ea acasă. 

Toate încercările de a-l salva rămîn însă fără rezultat. 

Contemporanii au consemnat mistuitoarea agonie a poetului — asemuin- 
du-l cu Dante în Infern. Ea s-a încheiat atunci „cind au înflorit liliecii în 
dulce tirgul Tesului — cum spune Ionel Teodoreanu — trimitindu-i tufe 
mari chiar la fereastra chiliutei lui de pe strada Ralet“ +°. 


Despre creatie si exigenta 


Corespondenta de care ne ocupăm nu contribuie numai la elucidarea. 
unor probleme privind viata și activitatea publicistică a lui G. Topîrceanu 
sau raporturile sale cu contemporanii ci oferă și date la fel de prețioase pri- 
vind creaţia $1 concepția sa literară. 

Multe sînt risipite prin diverse scrisori. cu conținut divers sau strict 
biografic. Am amintit dintre ele pe cele mai semnificative în limitele spa- 
tăului. Ne oprim aci asupra cîtorva care reflectă exclusiv concepţia artistică, 
şi elaborarea creaţiei scriitorului. 

Prima dintre ele în ordine cronologică — pe care am mai amintit-o în. 

treacăt — demonstrează extrema exigenta a poetului fata de opera sa pînă. 
la înfăţişarea ei în haina tiparului. Ea se referă la publicarea în numărul 
din 1 aprilie al „Adevărului literar si artistic“ a poeziei Rapsodi de primă- 
vară din ciclul Baladelor vesele şi triste şi a fost expediată din lași vineri 
16 martie 1928 lui Mihail Sevastos, directorul revistei : 
„lubite Sevastos — îți trimit aceste Rapsodii de primăvară, fără pretenţii 
bănești exagerate (să mi le platesti ca pe o poezie de Otilia Cazimir), dar 
cu rugămintea frăţească să te angajezi, înainte de a le publica, la următoa- 
rele condiţii ușor de îndeplinit : 


w Cf. Ionel Teodoreanu, Masa umbrelor. Întoarcerea în timp, [Buc., 
1957], p. 28. 

1. Să publici poezia pe pagina I, fără nici o greșeală de tipar, cu aer 
suficient între versuri, între strofe și între coloane. 

2. Tiparind-o în două coloane, s-o rupi în două, exact acolo unde am 
notat eu cu creion roșu (nu cu un vers mai sus sau mai jos, că se strică — 
am avut eu grijă să o despart în două parti egale). 

Atit. 

‘Daca nu-ţi convine n-o publica. Fara nici o supărare. 

Dacă ai de gînd s-o publici, aș fi tare mulțumit s-o pui cît mai degrabă, 
adică în primul număr după primirea acestor rînduri. lar dacă nu poți, 
necesități tipografice sau redactionale silindu-te să-i amîni publicarea — 
te-aș ruga să-mi scrii două cuvinte, fiindcă, poate as mai face unele schim- 
bări în versuri. 

Încă odată, mi-ar părea bine să apară mai repede ca să-ţi pot trimite 
și alte bucăţi si să pot începe o colaborare mai asiduă, cu articole, notițe, 
traduceri etc. 

Nu înțeleg de ce nu vrei să anunti măcar Baccilul lui Koch ? Enigma ! 
Esti supărat pe mine ? Pentru ce? 

Îți string mina cu dragoste, — Topîrceanu 
P.S. Dacă este nevoie să viu însu-mi la Bucuresti pentru corectura, voi veni. 
Unele versuri au dinadins imperfectiuni tehnice, ca să nu mi se mai spună 
că sînt scamator“. 

Un grup întreg de corespondenţă, constituit dintr-un schimb de cinci 
scrisori si datind din 1932 se referă la o încercare eșuată și necercetată pina 
azi a poetului umorist de a scrie o piesă serioasă împreună cu colonelul 
C. Manolache, traducătorul dramei l'Asglon, autorul unor lucrări în proză 
cu subiect cazon si al biografiei romantate a Iuliei Hașdeu. 

Piesa urma să fie o dramă si să se intituleze probabil Nina Valu, 
Prințul sau Vanin. Subiectul, nedefinitivat, trebuia să împletească lupta 
pentru revendicări politico-sociale cu drama pasională, declanșată de con- 
fruntarea dintre raţiunea de stat, cauza revoluţionară si dragostea dintre 
soţia procurorului Valu si conducătorul revoluţionar Vanin. 

Eșecul acestei încercări trebuie căutat, într-o măsură, în conglomeratul 
de preocupări eterogene ale lui George Topîrceanu din acea epocă : „În 
momentul de fata eu sînt angajat în redactarea unui interviu literar — scria 
el la 7 iunie 1932 — care am 'mare interes, pentru vînzarea noilor mele 
ediţii de versuri, să apară în Adevărul Literar“. lar în scrisoarea din 18 iu- 
nie 1932: „A doua zi m-a prins un virtej de afaceri mărunte (inspecții pe 
care trebuia să le fac imediat unor trupe teatrale din localitate, cenzurări de 
„reviste“, comisie teatrală, rapoarte la centru, interviu-articol pentru semi- 
centenarul lui Petrovici etc.) şi nu m-am liberat complet nici pînă acum. Vezi 
şi dumneata că „nu sînt vremile sub om ci bietul om sub vremi“ — și iartă. 
Alaltăieri m-am trezit si cu o rudă din Craiova, sosită aici pentru trei zile“. 
În sfîrșit, în scrisoarea din 1 noiembrie autorul Baladei chiriasului grăbit 
anunţa ca s-a mutat în strada Ralet ar. 7: „Ştii ce însemnează o mutare, cîtă 
bătaie de cap si de picioare, cînd nu-i de mutat un simplu geamantan, ca-n 
alte vremuri. M-am mutat fiind în același timp şi bolnav destul de grav, de 
o boală care cere cheltuială şi căutare zilnică si care mi s-a agravat din ră- 


il GEORGE TOPIRCEANU 231 


ceala şi osteneala unei călătorii de cîteva zile, făcută cu vreo trei săptămîni 
în urmă în tovărășia conului Mihai la vinatoare... Îţi închipui că în asemenea 
condiţii, dată fiind şi. nesiguranța în care trăiesc „putînd fi suprimat“ de azi 
pe mîine mi s-a stins de citiva vreme orice inspiraţie literată si bună dispo- 
zitie pentru scris.“ 

Cauza principală a renunţării la proiect pare-se că trebuie totuși cău- 
tată în talentul precar al colonelului scriitor în cunoașterea insuficientă a 
mediului descris, deosebirile de concepție si în exigenta bine cunoscută a 
lui G. Topîrceanu. Din acest punct de vedere corespondența sa cu C. Ma- 
nolache e un document preţios despre concepţia realistă în teatru şi literatură 
în genere a poetului. 

Discutia dintre cei doi coautori are loc pe marginea textului actului I 
redactat şi refăcut de C. Manolache în urma unor observaţii anterioare ale 
lui Topîrceanu. (Scrisoarea din 7 iunie 1932). Dar cu toate felicitările de 
rigoare, poetul se arătă în fond si acum nemulțumit hotărîndu-se să-l scrie 
singur din nou tt, pentru a face din el o piesă de sine stătătoare. (Scrisoarea 
din 18 iunie 1932). Mai mult, meditînd asupra textului își dă seama de pro- 
priile lacune de informaţie. De loc mulțumit şi de data aceasta, după ce 
reface prima scenă, îi propune într-o ultimă scrisoare colaboratorului său al- 
ternativa unei amînări sau a terminării piesei de unul singur de către acesta 
sub numele unui singur autor, el renuntind la orice drepturi „deoarece 
numai o parte din subiect este contribuţia mea“ (Scrisoarea din 1 noiem- 
brie 1932). 

De la început Topirceanu subliniază importanţa actului IJ, fiindcă „o 
dată hotărît trage şi pe celelalte după el mai ușor“. 

Nu de mai mică însemnătate i se pare stabilirea numelor personajelor. 
Cu acest prilej umple, după propria-i mărturie, „un caiet întreg de nume 
proprii“ 12, declarîndu-se de acord prin aceasta cu „marii creatori literari de 
viata — Balzac, Flaubert, Caragiale şi Sadoveanu“ şi făcînd totodată „des- 
coperiri si constatări interesante, absolut inedite, în ce privește legătura dintre 
nume si caracterul personajului, psihologia lui, soarta lui chiar“. Numele, 
— subliniază Topîrceanu — trebuie să fie „caracteristic, evocator, să. nu fie 
bizar pentru un personaj obișnuit, $i nici prea poetic — cînd tipul e burghez 
prozaic, să nu aibă aerul că e căutat — și să fie „de acolo“ adică foarte 
potrivit, să fie maniabil în dialog“. Tintnd seama de aceste consideraţii, un 
nume la care s-a oprit „din sute de nume cercetate“ este Sandu Oteleanu : 
„Ce zici ? Tipul e muntean, poate de prin Bucuresti — deci — eanu... oțel 
este aluzie la caracterul lui tare, omul datoriei, aşa cum l-am conceput noi. 
Sandu e foarte maniabil în dialog (Sandule !) si nu-i diminutiv. Nici prea 
neobișnuit. Simion nu era rău — dar prima impresie, a mea și a altora — 
subliniază Topîrceanu cu gîndul la eroul lui Caragiale din O noapte fur- 
tunoasă 'şi la psihologia spectatorului, cu alte cuvinte la felul în care reac- 
ționează acesta la numele intrate în uz pe scena românească — este că are 


u S-a păstrat începutul acestei versiuni în arhiva lui G. Topîrceanu, azi la Bi- 
blioteca Academiei (mapa II. ms. 6). 

12 Vezi Arh. G. Topîrceanu, mapa II, ms. 20. La p. 1 a caietului intitulat Nume 
proprii, oameni, localităţi, profesiuni, ultimul nume e Ofeleanu (Angela). 

o nuanta de comic, care nu ne trebuie, nu se potriveste cu intentia noastra. 
Adu-ti aminte că, deși mi-a părut bun am ris si eu cînd mi l-ai spus întîi”. 

Cele mai numeroase și mai pertinente observații privesc tehnica și ve- 
rosimilul acţiunii. Acţiunea primului act se petrece în casa unui procuror. 
Se punea deci problema dacă poliţia ţine la curent imediat pe procuror sau 
pe judecătorul de instrucţie cu ,descinderile și capturile ei“. În ultimul caz 
procurorul ar trebui înlocuit cu un judecător de instrucţie. În plus, lipsa 
gardianului aflat de obicei la poarta unui procuror, precum și faptul că po- 
litia urmărește aci delicte politice ar putea nedumeri pe spectatori: „Pe 
cunoscătorii din sală i-ar soca şi le-ar strica impresia de verosimil în tot 
timpul spectacolului“. 

Acţiunea din primul act se petrece noaptea, după masa de seară. 
Dar — observă Topîrceanu — „dacă Nina abia a venit de la plimbare ; gä- 
seste musafiri ; bărbatu-su pleacă imediat după aceea ; servitoarea e trimisă, 
te întrebi : Cînd au stat la masă oamenii ăștia ? Se culcă nemincati ?... D-aia 
ziceam eu că acţiunea trebuie să înceapă imediat dupa masa de seară și fara 
musafiri — numai în trei... Sandu, Nina, Tedy — plus Tecla“. În urmă, 
pentru a nu încurca acţiunea, Tedy „trebuie expediat la plimbare, în oraș, o 
dată cu Sandu sau imediat dupa“. Altfel „soră-sa trebuie să-l strige în ajutor 
(de ce nu chiamă pe frate-său? s-ar întreba spectatorul)” atunci cînd ar 
pătrunde în casă revoluționarii. În sfîrșit, „cine deschide lui Sandu (şi sub- 
înţeles lui Tedy) cînd vine din oraş noaptea? Nu acum, că pentru data 
asta am aranjat noi, ci de obicei? Tecla. Cînd aude soneria. Deci trebuie 
s-o culcăm într-o odaie (a ei) la capătul coridorului. Cînd ai bine hotarit în 
minte planul casei si toate amănuntele astea umile — lucrul merge mai ușor 
şi din dialog iese în chip natural spectatorul — bine lămurit”. 

În sfârșit, pentru asigurarea autenticităţii trebuie înlăturat ,conventio- 
nalismul teatral cam forţat“ din comportarea si limbajul personajelor, care 
trebuie adecvate psihologiei fiecăruia în parte precum și momentului, înlă- 
turîndu-se orice poetizare artificioasa. 

Aceeaşi concepţie realistă si aceeași atenţie pentru autentic o dezvăluie 
Topîrceanu — poate și cu mai multă pregnanta — în destăinuirile sale pri- 
vind elaborarea volumului memorialistic despre primul război mondial şi 
captivitatea bulgară — Pirin Planina. 

Mărturisirile au fost ocazionate autorului de o recenzie a cărţii sale 
în presa bulgară, subtilă analiza critică, semnată de dr. I. S. Penakoff din 
Sofia ‘3. Topîrceanu se crezuse obligat să-i răspundă personal, dar scrisoarea 
din cauza bolii si a morţii sale a rămas neterminată si neexpediată. 

„Mult Stimate Domnule Doctor, — scria scriitorul român — tin să vă 
mulțumesc pentru interesantul dv. articol despre cartea mea Pirin Planina. 


18 Recenzia lui I. S. Penakoff apreciind realismul, profundul umanism şi caracterul 
de protest antirăzboinic al cărţii a apărut în „La parole bulgare“ din 4 mai 1936 la numai 
u lună după publicarea volumului recenzat. În nota care însoțea traducerea ei făcută de 
Sandra Cotovu şi Otilia Cazimir în „Adevărul literar si artistic“ din 10 octombrie 1937, 
amintindu-se de tăcerea criticii românești, se sublinia marea satisfacţie a lui Topîrceanu 
la lectură acestor aprecieri ale unui străin în legătură cu o lucrare la care tinea „mai. 
mult decît la celelalte“. Singura observaţie critică a recenzentului se referea la posibile 
denaturări de amănunt privind viaţa de prizonier, unde autorul „poate că exagerează uneori, 
ca orice om care a suferit“. 

Mi-a facut o deosebita placere acest ecou departat din tara dv. de unde 
am rămas cu atîtea amintiri, pe care vremea le-a estompat îndeajuns ca să 
mă pot apleca acum asupra lor numai cu melancolia uşoară stirnita în noi 
de mirajul anilor tineri — şi uneori cu duioşie. 

Am recunoscut în acel articol vocea gravă și cam tristă a poporului dv., 
de care mă leagă o adinca simpatie. Popor laborios, cu spirit realist, serios 
și atent, — obișnuit mai mult sa examineze decît sa contemple și deprins sa 
considere latura practică a lucrurilor mai curînd decît aspectul lor estetic 
(Poate că împrejurările istorice, nu rasa, l-au obligat să fie așa). 

Această trăsătură etnică apare putin chiar $i în articolul dv. unde in- 
teresul national, desigur legitim şi firesc la orice om, v-a înclinat să relevati 
din povestirea mea, mai cu seamă acele pasagii pe care vi s-a părut că este 
mai util, din punctul de vedere politic si national să le relevati si 
subliniati. 

Eu, însă, cînd am început să scriu aceste amintiri de captivitate, n-am 
avut nici o rezervă mintală. și nici o altă preocupare decît să fac din ele o 
operă literară. Deci, așadar, dacă pe lîngă interesul lor estetic, ele prezintă 
$i un interes istoric sau documentar, — aceasta a rezultat numai din natura 
subiectului, nu şi din intenţia mea practică.“ 

După ce explică acest punct de vedere, fiindcă se adresează „unui om 
de luptă“, pornind de la atitudinea lui Ibrăileanu împotriva tezismului în 
artă, conchide pronuntindu-se pentru „o operă vie, sinceră, umană, care să 
folosească si umanităţii și patriei imbogatindu-i patrimoniul spiritual“ îm- 
potriva „producţiei hibride, care nu folosește nimănui și nu convinge pe 
nimeni“. 

„Lucrarea mea este veridică — subliniază Topîrceanu — povestirea e 
sinceră. Deşi ca literat nu-mi cunosc în această privinţă altă obligaţie decît 
sinceritatea artistică, pot totuși să vă mărturisesc că toate episodurile evocate 
sînt riguros autentice. 

Singurul loc unde am exagerat (si am făcut-o numai ca să-mi agremen- 
tez povestirea cu zimbetul unui capitol picant, fără nici o intenție dusma- 
noasă) a fost acolo unde vorbesc de conduita sestrelor din spital. De prisos 
să vă spun ca, în realitate, conduita sestrelor cu prizonierii a fost ireproșa- 
bilă din punct de vedere al moralității. Şi că am plecat din tara dv. noi, 
prizonierii toţi, cu o ideie cum nu se poate mai bună despre curăţenia mora- 
vurilor şi despre femeia bulgară. Cel puţin pe această cale particulară (dacă 
n-am făcut-o în carte) mă simt obligat să aduc virtuţilor ei admirabile, cele 
mai sincere și respectuoase omagii. 

În orice popor se găsesc oameni și buni și răi. În privinţa asta, nici 
popoarele occidentale (mai marii noștri) nu fac excepţii...“ 


Pagini literare 


Multe pagini din aceste documente — așa cum am amintit la începu- 
tul studiului nostru — prind viata, corespondența lui Topîrceanu prezentînd 
calităţi literare prin ea însăși și scriitorul făcînd — cum s-ar spune — artă 
fără să vrea. 

Două sînt în special strunele care vibrează în scrisorile sale — umorul 
şi poezia naturi. 

Umorul se reflectă fie în cuvinte de spirit, fie în anecdote, fie în re- 
latarea unor întîmplări personale sau zugrăvirea unor caractere. lată cum 
schiteaza Topirceanu portretul moral al unui alter-ego al „amicului Lache“ 
din cunoscuta schiță a lui Caragiale, într-o scrisoare către Marilena Gir- 
leanu, din 1931: 

„Trebuie să scriu un referat, pentru niște cheltuieli de deplasare. Eram 
în biroul ordonantarii, la ora 1 fără un sfert şi mă temeam să nu scap trenul 
de 1 şi un sfert. 

Domnul X din acel birou îmi întinde un petecut de hîrtie şi-mi zice : 

— Fă o ciornă la repezeală... O s-o transcriu eu şi-o s-o iscălesc în 
locul dumitale... Pleacă fără grijă. 

Iau creionul şi scriu ciorna de referat pe un petecut de hîrtie, cu ster 
sături — si i-o dau. 

— Să n-ai absolut nici o grijă zice el. Peste cîteva zile vei primi banii 
O transcriu eu pe curat... Au revoir ! 

Plec la gară si mă culc pe urechea aia. 

A doua zi, amicul se prezintă la seoretarul general (Moldoveanu) cu... 
ciorna mea, netranscrisă, măzgălită cu creionul pe acea mică fleandură de 
hîrtie... Ca să zică ministrul : Uite cum ne tratează Topirceanu ! 

Vezi, stimată prietenă, că există pe lumea asta oameni cu psihologie 
de vierme sau de rima. — D-aia îmi plac mie mai mult cucoanele și ma 
adresez lor de preferinţă, cînd e vorba de afaceri serioase“. 

Relatarea deraierii acceleratului din care George Topîrceanu scapă 
neatins ca prin minune după o vizită făcută familiei în vara lui 1933 ca şi 
a întregii călătorii e un tablou tragicomic ; demn de creaţia literară : 

„În tren au fost călduri cumplite, fum, scrum, praf de pe drum şi mai 
nu știu cum, un fel de parfum ! 

Dacă plecam cu o zi mai tîrziu ar fi fost minunat : furtuni, răcoare pe 
tot drumul si la lași idem. Si aș fi scăpat și de deraiere. Dar se vede că ma 
trăgea aţa să plec numai în ziua aia. 

Înainte de Copșa Mică era să mă opresc o noapte — că-mi intrase ceva 
în ochi, vreo scînteie şi mă jena grozav. De la Petroşeni am mers în acelaşi 
compartiment cu un colonel civil de pe la Galaţi (Grigorovici ?) care zicea 
că vine săptămînal la Petroşeni din partea societăţii. Ne-am împrietenit şi 
ne-am învoit ca, la Simeria să ne suim iar în același compartiment la acce- 
lerat, să putem dormi pina la Bucuresti. Dar la Simeria l-am pierdut din 
vedere la restaurant și cînd a venit acceleratul, el s-a urcat într-un vagon 
mai aproape de locomotivă, iar eu în unul mai spre coadă, unde am găsit pe 
cucoana unui maior cu un băiețel. După Medias ne-am culcat. Si, pe la 6 
dimineaţa, la Bușteni, aproape de intrarea în gară — buf! si iar buf! și ho- 
doronc-zdronc ! S-a ciocnit trenul nostru cu o maşină, care l-a lovit din 
coastă și i-a, zdrobit trei vagoane. M-am trezit jos de pe canapea, cu cucoană 
în braţe ca şi-n celalt rînd, cînd am mai deraiat. Tipete, scandal — peste tot. 
Am văzut trenul rupt în două bucăţi, vagoanele sfărmate dintr-o coastă — și 
răniţi, între care şi colonelul meu, cu sînge la o mina gi la piept. Am rămas 
în gara Bușteni pînă pe la 10. M-am dus la un doctor, care m-a recunoscut 

imediat şi mi-a scos aia din ochi. O mulţime de lume mă cunoştea acolo în: 
Buşteni şi-n tren. 

La Bucuresti am ajuns pe la 11, mi-am făcut treburile pe o arșiţă gro- 
zavă şi la 1 şi jumătate am pornit cu acceleratul spre Iaşi, tot pe arsita, 
scrum, fum, praf de pe drum și un fel de parfum...“ (Scrisoarea din 21 au- 
gust 1933 către Ermil și Ralita Iliant). 

Trei ani mai tîrziu, o scrisoare către o prietenă din Constanţa, alături 
de informaţii despre preocupările cinegetice și de pescar sau despre pasiunea. 
de excursionist a autorului Baladei călătorului, reda imaginea unui colţ de 
natură din Munţii Neamţului cu capriciile sale meteorologice, zugrăvit din 
cîteva trăsături, fără policromia lirică sadoveniană, nici hiperbola homerică. 
a lui Hogas, dar cu sensibilitatea plastică și zimbetul familiar caracteristice: 
artei prozatorului Topîrceanu : 

„Află că după plecarea ta din Agapia, ne-a plouat 18 zile în sir — 
pînă m-am îmbolnăvit de nervi, de şciatică şi de inimă rea din cauza tutu- 
nului, pe care trebuia să-l fumez, ţigară după ţigară, pentru trecerea de 
vreme (...) 

După plecarea ta, m-am mai plimbat foarte putin pe pirtu la deal, am 
mai împușcat o veverita şi cîţiva sturzi. Si cînd s-a întîmplat vr-un ceas de 
acalmie, m-am dus pe punte si-am prins pestisori cu undita din pirtu — nişte: 
scîrbe mici cît acul, mai mult oase și mate era de capul lor. Dar degeaba, 
nu mai aveam chef de natură, ca pe vremea cînd ne plimbam amindoi, pînă 
la „baia fetei“ de lîngă poiana cea mare din fund, trecînd pe la busteanul 
cu cheia, pe lîngă tufa cu veverița şi locul cu mierla — îţi mai aduci 
aminte ? 

Într-o după-amiază, cînd părea că se face vreme frumoasă, am luat 
doi cai să ne ducem în excursie la Sihla. Dar ce să vezi ? După vr-un ceas 
de ia plecare, cînd trecusem de poiana lui Pahomie şi ne găseam în nişte 
locuri grozav de rele, de prăpăstioase şi întunecate, — s-a pornit o ploaie: 
mare cu piatră şi cu trăznete, de urlau toate văile şi pădurile de-am crezut 
că ne prapadeste Dumnezeu ! Ne-am adăpostit sub brazi, ne-a udat leoarca, 
pînă la piele, ș-am pornit îndărăt înainte de a sta ploaia — care ne-a pisat 
pina acasă — iar pe drum din pricina lunecusurilor, era să ne ducem cu. 
caii în prăpastie. lac-aşa !“ (Scrisoarea din 7 septembrie 1936 către Maria 
Holban). 


Roman epistolar al unei epoci și dramă a unui destin literar, cores- 
pondenta lui George Topîrceanu prezintă în același timp valențe docu- 
mentare şi artistice. 

Ea are pentru noi rostul vestigiilor arheologice ale unei vieţi îngropate 
în timp, dar și misiunea lentilei măritoare care apropiind aspecte ale unui 
univers puţin vizibile pînă acum, le redă valoarea reală. 

Zimbetul ironic, dar rareori sarcastic, lirismul duios si miniatural, tra- 
tarea glumeata a problemelor serioase care caracterizează cea mai mare parte 
a operei lui Topîrceanu — ascundeau în realitate cu delicateţe o viaţă agi- 
tată si un suflet framintat. În spatele perfecțiunii si naturaletii expresiei sau 
a usurintei versificatiei se află de fapt — asa cum intuise Rebreanu de la. 


236 NICOLAE LIU 16 


apariţia primelor volume — artistul exigent cu sine și cu alții, preocupat 
pînă şi de amănuntul tipografic. 

Raporturile sale de familie sînt pline de grijă si afecţiune. Raporturile 
sale cu publicaţiile sînt vaste si multilaterale. Chiar si legăturile sale cu 
cercul „Vieţii românești“ sînt mai ample și mai profunde de cît se știe în- 
deobște, ecouri ale concepţiei estetice a lui G. Ibrăileanu strabatind pînă si 
în scrisorile din ultimul an al vieţii poetului, iar prietenia criticului, a lui 
Mihail Sadoveanu, a Otilie: Cazimir, a Luciei Mantu şi a altor membri de 
seamă ai acestui cerc însoţindu-l pînă la moartea sa sau a lor. Alături de 
aceștia, corespondenţa include în rîndul prietenilor lui G. Topîrceanu pe 
Tudor Arghezi, pe Liviu Rebreanu, pe Panait Istrati (care îi scrie prieteneste 
la 8 noiembrie 1925 din Nisa), pe Octavian Goga (care îl felicită călduros 
la 17 ianuarie 1934 pentru numirea ca director al Teatrului National din 
Iasi, considerind că prin această numire teatrul „va merge pe un drum al 
bunului simț si al marii conștiințe artistice“), pe Tudor Muşatescu (care în 
numele unui grup de admiratori din Cîmpulung-Muscel își exprimă entu- 
ziasmul faţă de creaţia sa poetică la 7 ianuarie 1936). Ea dezvăluie cît de 
mare era popularitatea poetului încă din timpul vieţii în cele mai diverse 
medii — de la elevele și cadrele didactice ale Şcolii normale din laşi, sau 
membrii Asociaţiei studenţilor tutoveni, la medicii din conducerea Societăţii 
pentru profilaxia tuberculozei. 

Larga preţuire de care se bucură azi autorul Parodiilor originale şi al 
Baladelor vesele şi triste are, cum se vede, tradiţii temeinice. 

„Prietinul nostru — scria Mihail Sadoveanu la moartea lui G. Topfr- 
ceanu — a avut dreptate să zîmbească şi să creadă. N-a murit întreg și-l 
vom avea între noi pînă ce se va așeza deasupra noastră întrebarea înfrico- 
sata din Balada morții. Va rămîne după aceea și între alții care vor veni 
după noi si care, în timpul lor tot așa de scurt, vor simţi sunînd cu dulceaţă 
în inima lor versurile acestui mare poet“ 14, 


“Cf. Mihail Sadoveanu, Mărturisiri, [Buc.], 1960, p. 297. 


GLOSE 


GH. ASACHI ȘI MANUSCRISELE LUI 
ION BUDAI-DELEANU 


În Studii şi cercetări de bibliologie, p. a Il-a, din 1957, Aurora Ilies în articolul 
Gh. Asachi şi manuscrisele lui Budai-Deleanu dă unele informaţii documentare despre 
contribuţia lui Gh. Asachi la achiziţionarea de către statul român a manuscriselor auto- 
rului Țiganiadei. În cele ce urmează, aducem cîteva completări la istoricul achiziţionării 
manuscriselor lui Ion Budai-Deleanu, între care si epopeea Jiganiada, prima și cea mai 
valoroasă din șirul de încercări de epopee din literatura noastră. 

Ion Budai-Deleanu este o figură reprezentativă în cultura Ardealului de Ja sfîr- 
şitul secolului al XVIII-lea şi începutul celui de-al XIX-lea, alături de Samuil Micu, 
Gh. Şincai si Petre Maior. Desi autor al mai multor opere — Dicţionariu romdn-german, 
Gramatica română prelucrată latineste, Temeiurile gramaticei româneşti, De originis 
populorum Daciae si multe altele, faima sa a făcut-o epopeea Țiganiada, operă descon- 
siderată multă vreme; la inventarierea manuscriselor scriitorului, Țiganiada a fost tre- 
cută printre ultimele, probabil unde era vorba de ţigani. 

Cei dintii care i-au sesizat valoarea si au atras atenţia asupra ci sînt Gh. Asachi 
si Aron Deususianu, autorul epopeei Negriada. 

Jon Budai-Deleanu a trăit multă vreme, începînd din 1788, in Polonia la Lem- 
“berg, ocupind funcţia de secretar de tribunal provincial, mai apoi pe aceea de sfetnic 
chesaro-crăiesc pe lingă Curtea de apel. Avînd o situație bănească precară, nu și-a putut 
vedea opera tipărită, dacă nu toată, cel puţin în parte. Are în această privință situația 
contemporanului său Gh. Şincai, autorul cunoscutei Hronici. 

După moartea scriitorului întîmplată în august 1820, manuscrisele rămîn moştenire 
fiicei sale Suzana, măritată cu Ludovic Lewandowski. E 

În 1833, Gh. Asachi, care studiase în Polonia şi era cunoscut în lumea intelectuali- 
tatii poloneze, cunoaşte în orașul Stanislav pe ginerele scriitorului, care, aflind cine este, 
fi oferă spre cumpärare manuscrisele socrului său. Familia ducea lipsuri materiale după 
cum se constată dintr-o scrisoare a lui Ludovic Lewandowski din 1837 către Gh. Asachi, 
prin care-i aminteşte întîlnirea lor din 1833 la Stanislav și-i solicită din nou achizitio- 
narea manuscriselor lui Budai-Deleanu. 

Se vede că st&ruintele lui Asachi pe lîngă cei în drept rămăseseră infructuoase 
pînă la acest an 1837, după cum infructuoase vor rămîne încă multă vreme de aci înainte. 

Cărturarul moldovean a cărui faimă era cunoscută nu numai în ţară, ci și peste 
hotare, își dă seama de la început de valoarea literară a moştenirii si, insufletit de un 
sentiment patriotic, se hotărăște să achiziţioneze manuscrisele pe seama statului român, 
ferindu-le de înstrăinare. De la intenţie a trecut la faptă. De aci, urmează ani dezzile, 

în scopul propus, o serie de demersuri pe lîngă autorităţile de resort — guvern, Ministe- 
rul Cultelor si Instrucțiunii — dar patimile politice, egoismul, invidia și indiferența fata 
de fenomenul cultural zădărnicesc bunele intenții ale lui Gh. Asachi. 

De-abia in 1868, cînd în fruntea Ministerului Cultelor și Instrucțiunii vine poetul 
D. Gusti, prietenul său și unul din membrii „Institutului Albinei“, Asachi găsește inte- 
legerea pe care i-o refuzaseră înaintașii acestuia. 

La 3 iunie 1868, Asachi! solicită ministrului D. Gusti, achiziţionarea manuscri- 
selor Budai pe care familia nu le înstrăinase încă : 


Domnule Ministru, 


La Leopol, în Galiţia, au vietuit pe la începutul seculului corent 
românul transilvănean Ion Buday — consilier gubernial. Pe lîngă funcţiile 
postului, acest bărbat a compus un lexicon si un poem epic umoristic, inti- 
tulat Ziganiada, în care a descris usurile și anecdotele acestei ginte nomade. 

După trecerea sa din viaţă, a lăsat fiicei sale, măritate cu D. Le- 
wandowski, acest manuscript interesant. La mai multe guverne care s-au suc- 
cedat, am propus acest interesant uvragiu, însă fără rezultat dorit. Înaltul post 
care ocupați şi plecările ce aveţi a favora literatura română, mă încredin- 
teaza că veţi căpăta de la guvernul actual autorizaţia de a consacra toate 
ostenelile spre a afla zisul manuscript. În acest caz, eu mă oblig a cerceta 


la Leopol sau aiurea, pentru aflarea acestui odor literar, după care să se 
poată tipări operele la Institutul Albinei, supt a mea priveghere. 


Sperînd de a avea un răspuns favorabil vă rog a primi încre- 
dintarea osebite: consideratiuni. 


Gh. Asachy 
Iassi, 3 aprilie 1868 


Din această solicitare desprindem: stăruința lui Asachi în sprijinul achiziţionării 
manuscriselor, pe lîngă diferitele guverne care s-au succedat la cîrma ţării, prețuirea Țiga- 
niadei pe care o numește odor literar, precum şi dorinţa lui de a tipări operele lui Budai- 
Deleanu în Institutul Albinei. 

Ministerul, binevoitor de astădată, îi încredinţează lui Asachi misiunea de a cum- 
para pe seama statului manuscrisele si de a le imprima la Jasi în Institutul Albinei. 

În 7/19 august 1868, ministerul răspunde lui Asachi care evaluase manuscrisele la 
200 de galbeni. 


Domnule, 


Bărbatului a cărui junete și bărbăţiă au consacrat-o invatamintu- 
tului și culturei Române, nu i se poate refuza acum la batrinete o propunere 
ce reprezintă toţi anii vietei sale; Ministerul dară cu plăcere v-a si înaintat 
mandatul de două sute galbeni şi vă roagă a face achisatiunea litterariă Budai 
fiind mingaiat că si în zile bătrîne mai puteţi contribui la lucrul început încă 
din tinereţe. 

Primiti, Domnule, asecurarea deosebitei mele consideratiuni. 


Ministru, D. Gust? 
Dlui G. Asachi la fassi 


1 Toate manuscrisele inedite citate se găsesc în posesia autorului. 

Pentru meritele deosebite culturale și pentru interesul ce-l depusese pentru achizi- 
¢ionarea manuscriselor, statul român îi acordă o recompensă naţională la propunerea lui 
D. Gusti, de care Asachi se interesează „dacă s-au sancţionat acea Recompensie“ ; totodată 
dă şi unele referinţe despre manuscrisele Budai : 


Iassi, 16/28 octombrie 1868 


Domnule Ministru, 


La ocazia mergerei Doamnei Gurite la Bucuresti care au binevoit 
a se interesa relativ la Recompensia mea, Vă rog să binevoiti a-i dă lămu- 
rire de s-au sancţionat acea Recompensie de M. S. Domnitoriul din ziua vo- 
tărei Camerei, sau din ziua votărei Senatului, şi dacă această sanctionare s-au 
trimes Ministeriului de Finansu spre a da ordin cătră casierie pentru agi- 
tarea (sic) mea avîndu mari nevoi. La asta am onoare a va instiinta cum că 
fiul meu va veni curînd în Bucureşti cu actile și un raport al meu relativ la 
interesantele manuscripte a lui Buday, printre care am găsit si o hartă a 
Românii publicată înaintea răpirei Bucovinei. 

Binevoiti vă rog D-le Ministru a primi încredințarea osebitei 
mele consideratiuni. 


Ramiind a Dvostru 
Servu G. Asachi 


Dsale 


Dlui Ministru Dimitrie Gusti Ministru Cultului şi instructiunei 
publice 


În urma concluziunilor corpurilor legiuitoare, prin Decretul nr. 1749 din 6 noiem- 
brie 1869, i se acordă lui Gh. Asachi o recompensă naţională de 8888 lei noi sau 24000 lei 
vechi pe an, pentru însemnatele servicii ce-a adus ţării de la 1813 pînă la 1862, dupa 
cum graieste adresa Ministerului Finanţelor nr. 7733 din 21 februarie 1869, iscalita de 
Grigore Bengescu. 


În cele din urmă, manuscrisele care stirnisera atitea discuţii și demersuri, precum 
şi respingătoare patimi politice — opoziţia acuza guvernul de cheltuieli inutile — au fost 


achiziţionate la suma de 2350 lei noi, în care sumă sînt incluse și cheltuielile de deplasare 
ale lui G. Asachi în Polonia. Manuscrisele intră în posesia Ministerului Cultelor si Instruc- 


fiunii care le predă Bibliotecii centrale, spre cercetare de oameni competenţi, raminind 
ca, din lipsă de fonduri, tipărirea lor să se facă mai tirziu, după cum reiese din adresa 


din 22 mai 1869 a ministrului Al. Creţiescu, îndrumată către Gh. Asachi, care solicitase 
tipărirea lor în Institutul Albinei. 


Ministerul Cultelor 

şi al Bucureşti, 22 mai 1869 
Instructiunei Publice 
Divisiunea Scoalelor 

Nr. 6399 

Am onoare a răspunde la hirtia ce ati adresat Ministeriului că, 
As a Ă . . , . , 
pînă cînd Statul va putea dispune de fonduri, pentru imprimarea și scoatereá 
la lumină a operilor reposatului Ion Buday, a cărora desmormîntare o datorim 
cu recunoscință numai ncobositului Dvoastră zel şi activităţi, acele precioase 
manuscrise s-a depus în Biblioteca centrală din Bucureşti, spre a se consulta 
de eruditii si literatii care se ocupă cu scrutări limbistice şi istorice în enteresul 
limbei şi Istoriei naționale. 


Ministru, Al. Cretiescu, 
Domniei sale 
Dlui G. Asachi la Iassy 


De la Biblioteca centrală, manuscrisele au trecut în 1903 în posesia Academie} 
Române. 

Dintre operele lui Budai-Deleanu, Jigeniada s-a bucurat de o faimă deosebită. Este 
meritul lui Gh. Asachi de a o fi remarcat primul, numind-o „odor literar“. Ea a văzut 
lumina tiparului de-abia în anii 1875 și 1877 în revista „Buciumul român“ a lui Th. Co- 
drescu, iar în volum apare în 1900 la Brașov, fiind editată de vrednicul dascăl Virgil 
Onit, profesor la liceul ortodox din localitate, care o numeşte: Tiganiada sau Alexandria 
ai țigănească. 

Ion Nicola 


CELE DOUĂ VERSIUNI ALE „LUCEAFĂRULUI“ 
ŞI TITU MAIORESCU 


În articolul Trei variante manuscrise eminesciene, publicat în Limbă şi literatură, 
vol. XI, 1966, am adus în treacăt dovezi că în vremea cînd Maiorescu alcătuia volumul 
de poezii ale lui Eminescu, în lipsa poetului care era bolnav, criticul editor nu poseda 
aşa-zisa ladă cu manuscrise ale lui Eminescu, în posesia căreia a intrat abia după apa- 
ritia volumului și că deci el n-a putut folosi de acolo nimic pentru ediţia întîi din 
decembrie 1883. În lumina acestui fapt putem înţelege mai bine următoarea afirmaţie a 
lui Maiorescu din scurta sa prefaţă la acea ediţie: „Colecţia de faţă cuprinde toate 
poeziile lui Eminescu publicate în „Convorbiri literare“ de vreo doisprezece ani încoace, 
precum și cele aflate pînă acum numai în manuscript pe la uncle persoane particulare...“ 
Așadar vom spune că ediţia întîi a poeziilor lui Eminescu întocmită de Maiorescu repro- 
duce poeziile publicate de poet în „Convorbiri literare“ și un număr însemnat de poezii 
inedite. De unde a luat editorul textul poeziilor tipărite în „Convorbiri“ ? Evident, din 
revistă. Dar textul poeziilor inedite? Tot aşa de evident este că Maiorescu a luat textul 
acestor poezii din singurele manuscrise pe care le poseda, cedate de poet pe măsură ce 
le citise în ședințele „Junimii“, căci din așa-zisa ladă cu manuscrise el nu le putea lua, 
devarece nu era în posesia ei. 

Ramine însă deschisă întrebarea cu privire la textul Luceafărului, care fusese pu- 
blicat de Eminescu în Almanahul societății „România Juna“ din Viena. Maiorescu nu l-a 
reprodus de acolo şi nici nu pomenește de acest prim izvor, desi îl cunoştea. Nu l-a 
reprodus nici din „Convorbiri“, unde fusese retipărit după îmbolnăvirea poetului. Criticul 
editor a socotit că nu e necesar să dea nici un fel de lămurire cu privire la textul 
Luceafărului din ediţia sa, deși este evident că acest text prezintă unele deosebiri esenţiale 
fata de textul din Almanah şi deci si fata de cel din „Convorbiri“. Dar Maiorescu era 

în perfectă cunoștință despre procesul de creaţie a poemului lui Eminescu, fapt care 
rezultă din propriile-i mărturisiri : „Sîmbătă 17/29 aprilie (1882)... Seara „Junimea“ la 
mine. Puţină lume, numai 12. Citit frumoasa legendă de Eminescu, „Luceafărul“ (7nsem- 
nări zilnice, vol. II, p. 58, editura Socec, 1939). 

În ce stadiu se găsea la această dată textul Luceafărului ? Probabil în forma pe 
care o cunoaștem din manuscrisul 2261, f. 198—212, datat 10 aprilie 1882 (Cf. Perpes- 
sicius, M. Eminescu, Opere, vol. II, 1943, p. 418). O a doua lectură a Luceafărului a 
avut loc după o săptămînă, într-o „Junime“ mai cuprinzătoare (loc. cit, p. 61). După şase 
luni de zile, Eminescu a socotit că este util să-şi citească poemul Luceafărului din nou, 
de data aceasta într-un cadru restrins, precum vedem în însemnările criticului: „Vineri 
8/20 oct. 82... Seara Luceafărul lui Eminescu, cu el si Anette şi familia mea, citit, co- 
rectînd“ (loc, cit., p. 127). Ce înţelegea Maiorescu prin cuvintele „citit, corectînd“ ? Faptul 
care ne poate da înţelesul just al acestor cuvinte este relatat tot de Maiorescu, puţin timp 
după 8 octombrie 1882 la 28 octombrie /9 noiembrie 1882, cînd criticul spune că a avut 
loc o şedinţă mare a „Junimii“, la care au participat 23 de persoane, în frunte cu Alec- 
sandri. După ce înșiră numele participanţilor, între care si Eminescu, Maiorescu afirmă 
că s-a citit „o frumoasă nuvelă a lui Gane, pentru Almanahul studenţilor de la Viena, 
4 poezii de Nenitescu, o scrisoare a lui Slavici din Italia, si frumosul ,Luceafar“ al lui 
Eminescu șlefuit. Apoi Alecsandri povestit din viata sa şi în special din Montpellier. 
Pînă la ora 1 noaptea. Încîntătoare seară,“ încheie Maiorescu (loc. cit, p. 182—133). 
Cuvîntul șlefuit din ultima însemnare a lui Maiorescu trebuie pus în legătură cu citit, 
corectind de mai înainte. Ceea ce corectase poetul împreună cu criticul la 8 octombrie, 
avea sa desăvîrşească poetul singur, acasă, timp de trei săptămîni, prin suprimare de strofe 
întregi, prin acordarea între părțile rămase după această suprimare. Satisfactia criticului 
si perfectul său acord cu poetul rezultă din cuvintele: „frumosul Luceafăr al lui Eminescu 
șlefuit“. | 

Întrebarea este : Pe ce temă s-a purtat lectura și corectarea Luceafărului, între cri- 
tic și poet în seara de 8 octombrie ? Este de bănuit că nu pe chestii mărunte, ci pe pro- 
bleme mari, cum este aceea privitoare la esenţa geniului, și tare constituie însăși tema 
Luceafărului. În varianta datată 10 aprilie 1882, tatăl ceresc întîmpină cererea lui Hy- 
perion, de a i se acorda: calitatea Omenească, printr-un refuz clar exprimat. Acest refuz 
însă era argumentat, dar argumentele invocate de Demiurg conţineau o contradicție pe 
care si poetul si criticul au căzut de acord s-o înlăture. Ea se poate observa în strofele: 


„Vrei să dau glas acelei guri 
Ca dup-a ei cîntare 

Să se ia munţii cu păduri 
Şi insulele-n mare ? 


Vrei poate-n faptă să arăţi 
Dreptate şi sărie ? 

Ti-as da pămîntul în bucăţi 
Să-l faci împărăție 


Îţi dau catarg lingă catarg 
Ostiri spre a străbate 

Pamintu-n lung si marea-n larg 
Dar moartea nu se poate.“ 


A-i acorda lui Hyperion toată puterea omenească fără însă a-i conferi și moartea, 
adică tocmai ceea ce constituie esența umană, înseamnă a te contrazice în argumentare, 
înseamnă în realitate a nu-i ceda nimic. Chiar retorismul acestor strofe ne dă de gîndit 
asupra nonvalorii lor logice. De aceea s-a spus că Maiorescu, spirit eminamente logic, a 
sugerat suprimarea acestui pasaj din Luceafărul, ceea ce Eminescu şi-a însușit. 

La această corectare și șlefuire se referă deci Maiorescu în însemnările sale de 
la 8 zi 28 octombrie, 1882. Dar o asemenea operaţiune, menită să dea o ţinută înaltă, 

filozofică, temei Luceafărului, nu se observă nicidecum in textul pe care apucase poetul 
să-l trimită la Viena, în urma stăruitoarelor solicitări, ale urmașilor săi de la „România 
Jună“. Deci înţelegem că nu la acest text se referea Maiorescu în notele sale mai sus 
citate. Poetul şi criticul operau modificarea asupra unui text manuscris ulterior celui din 
Almanah, text care a rămas în mîinile lui Maiorescu, precum rezultă precis dintr-o altă 
însemnare a acestuia: „Duminică 31 oct. 82. La ora 10 dimineaţa, cu Clara și Livia la 
Stirbey, la Buftea, acolo prinzit si cinat... Le-am citit „Luceafărul“ lui Eminescu... 
Se înțelege deci că manuscrisul Luceafărului „șlefuit“, cum îl calificase Maiorescu cîteva 
zile mai înainte, se adăugase la stocul de poezii manuscrise, cedate de poet după lectura 
lor în „Junimea“. 

Nu este singurul caz cînd Eminescu își revizuia textul unei poezii trimisă la tipar 
sau chiar tipărită. Asa a procedat Eminescu, mai înainte, cu poezia Făt-Frumos din tei, 
care, după publicarea ei în „Convorbiri literare“ din 1 februarie 1875, a fost retipărită 
în aceeași revistă după trei ani (1 martie 1878), într-o formă vădit schimbată, sub titlul 
Povestea teiului. Faptul că Maiorescu reproduce în colecţia sa, a poeziilor lui Eminescu, 
din decembrie 1883, numai textul ultim al acestei poezii este un indiciu că criticul cunos- 
tea bine intenţiile intime ale poetului. De asemenea poeziile S-a dus amorul, Cînd amin- 
tirile, Adio, Ce e amorul? Pe lingă plopii fără sof, Și dacă..., cedate de Eminescu lui 
Iosif Vulcan în primăvara anului 1883, pentru a fi publicate în „Familia“, unde au și 
apărut, au fost reproduse de Maiorescu după un text vădit superior, modificat de poet 
si încredinţat criticului. Maiorescu n-a putut reproduce aceste poezii, cu un text diferit 
de cel tipărit în „Familia“, decît din manuscrisele lăsate, în păstrarea lui de Eminescu 
şi nu din lada poctului, pe care nu o poseda încă. 

Este neîndoielnic faptul că Maiorescu, neapelind la Almanah pentru textul Lucea- 
fărului, a reprodus în ediţia sa singurul text pe care-l avea definitivat de poet (șlefuit, 
cum spune criticul), care se găsea în manuscrisul rămas la el, ca toate celelalte 26 de poe- 
zii „aflate pînă acum numai în manuscript pe la unele persoane particulare“, reproduse 
în volum alături de cele din „Convorbiri“. 

Tata deci problema Luceafărului redusă la forma ei cea mai simplă, aşa cum re- 
zultă din textul celor cîteva documente ce posedăm, citate mai sus, și din prefața ediţiei 
Maiorescu. Posedăm deci două versiuni ale Luceafărului : una în Almanah şi alta în edi- 
tia Maiorescu a poeziilor lui Eminescu, cea dintîi mai veche și deci inferioară, și cea 
de-a doua, mai nouă și deci superioară, ambele însă deopotrivă eminesciene. Dar unii 
cercetători au pus în discuţie paternitatea eminesciană a versiunii Luceafărului din ediţia 
Maiorescu. După părerea lui Ibrăileanu „Eminescu a reluat Luceafărul după publicarea 
lui în Almanahul de la Viena și l-a corectat (Şi această a doua versiune corectată a 
avut-o Maiorescu...) Poate l-a corectat chiar în urma observaţiilor lui Maiorescu...“ 
(Edițiile poeziilor lui Eminescu, în „Viaţa românească“, nr. 5 și 6 din 1929). 


Să reținem că fără să fi cunoscut Însemnările zilnice ale lui Maiorescu apărute 
numai după moartea sa, cel mai de seamă comentator al edițiilor lui Eminescu, Ibrăi- 
leanu, a intuit o realitate pe care documentele de mai tîrziu au confirmat-o. Astfel, ana- 
lizind varianta Luceafărului din ediţia Maiorescu, Ibrăileanu credea că strofele absente 
“în această ediţie fac ca ea să fie esteticeste superioară celei din Almanah. Dar dacă s-ar putea 
afirma cu greu că suprimarea lor s-ar datora lui Maiorescu și nu lui Eminescu, apoi cele 
două versuri din versiunea Maiorescu: „Tu ești din forma cea dintii, / Eşti vecinică 
minune“, absente în Almanah, fiind versuri de mare poet, nu le-ar fi putut face Maio- 
rescu. „Nici un alt poet român de oricînd n-ar fi putut să le scrie“, încheia Ibrăileanu 
argumentarea sa. | 

D. Caracostea însă, care în cursul său universitar din anul școlar 1931—1932 
recunoscuse că Eminescu însuşi a renunţat la strofele ce lipsesc în versiunea Luceafărului 
din Ediţia Maiorescu (cf. Gr. Scorpan, M. Eminescu, Poezii, laşi, 1943, p. 259), 
schimbindu-si mai tîrziu părerea, pune în circulaţie legenda că modificările operate in 
versiunea din ediţia lui Maiorescu a Luceafărului se datoresc editorului însuşi, care ar 
fi făcut aceste modificări pe considerente de „consecvență raţionalistă“ (Arta cuvîntului la 
Eminescu, Bucureşti, 1938, p. 348). După această dată însă au apărut Însemnările zilnice, 
vol. II, şi este de presupus că D. Caracostea a putut lua cunoștință că la 8 octombrie 
1882 Eminescu a avut cu Maiorescu o seară de confruntare asupra Luceafărului şi, ca 
urmare, la 28 octombrie același an Eminescu și-a citit în „Junimea“ un Luceafăr „șle- 

fuit“. Nemaifiind motiv ‘de presupuneri eronate, Caracostea ar fi putut reveni asupra 
părerii exprimate în Arta cuvîntului la Eminescu. Dar D. Caracostea a ignorat însem- 
narea lui Maiorescu si a repetat afirmaţia de mai înainte: „De ce lipsesc aceste strofe 
în ediţia Maiorescu? Avem un caz de intrusiunea criteriului logic, acolo, unde domnește 
altceva decit principiul consecventei raţionaliste“ (Creativitatea eminesciană, Bucuresti, 
1943, p. 215—216). 

Un caz similar prezintă D. R. Mazilu, care a formulat părerea că nu se poate- 
atribui lui Eminescu versiunea Luceafărului din ediția Maiorescu atîta timp cît nu se va 
lămuri dacă Maiorescu a făcut modificările din acea versiune cu consimtimintul poetului 
(D. R. Mazilu, „Luceafărul“ lui Eminescu, Institutul de istorie literară şi folclor, 
Cartea Românească, Bucuresti, 1937. p. 30—31). Dar si Mazilu era dator să-și revizuiască 
poziţia in lumina Însemnărilor zilnice ale lui Maiorescu, din care rezultă perlecta inte- 
legere dintre poet si critic la datele de 8 si 28 octombrie 1882. N-a făcut-o însă. 

Este important însă să vedem cum au înţeles editorii poeziilor lui Eminescu să se 
comporte fata de cele două versiuni ale Luceafărului, Unii dintre aceştia (Saraga, Scurtu 
si alţii) au reprodus în ediţiile lor un text al Luceafărului, combinind ambele versiuni 
(din: Almanah şi din ediţia Maiorescu). Ibrăileanu, Botez și alţii au reprodus textul Lu- 
ceafărului din ediţia Maiorescu, dînd în note varianta din Almanah. Editorul actual al 
operelor lui Eminescu, Pespessicius, pornind de la ipoteza că versiunea Luceafărului din 
ediția Maiorescu este opera arbitrară a acestuia, reproduce în ediția proprie numai ver- 
siunea din Almanah : „Discuţia, ce s-a urmărit mai sus, zice Perpessicius, a dus la în- 
cheierea că textul Luceafărului, așa cum a fost modificat de Maiorescu în ediția sa, 
acceptat, după aceea, de mulţi dintre editori, nu are nici un temei să fie admis. Singura 
versiune valabilă e aceea a Almanahului, pe care o reproduce ediţia de faţă...“ (M. Emi- 
nescu, Opere, vol. U, 1943, p. 454). G. C. Nicolescu însă, în articolul său Contribuţii 
eminesciene : Problema autenticei versiuni a „Luceafărului“, în „Gazeta literară“, nr. 22 
din 28 mai 1964), are următoarea părere în această problemă controversată: „Se pune 
atunci întrebarea : a făcut oare Maiorescu însuși, si singur, această eliminare, așa cum 
cred unii cercetători ? Mărturisesc că nu pot crede un asemenea lucru......“ Invocînd apoi 
unele argumente cunoscute, d-sa devine si mai categoric: ,... Sint toate temeiurile lo- 
gice şi psihologice să admitem că eliminarea făcută de Maiorescu n-a avut loc decît pe 
baza unui prealabil acord cu Eminescu“. Neoprindu-se asupra nici unui argument care a 
putut fi invocat mai înainte în defavoarea versiunii Maiorescu, G. C. Nicolescu încheie : 

Căci încă o dată, Maiorescu totuși nu poate fi bănuit de o intervenție insolita, cu de 
la sine putere... tocmai în această capodoperă a cărei valoare el o sesizase de la început“. 
Cu G. C. Nicolescu crește numărul cercetătorilor care nu admit acuzaţia ce s-a aruncat 
lui Maiorescu de a fi modificat Luceafărul lui Eminescu, după îmbolnăvirea şi fără con- 
simțămîntul poetului. 

Și noi avem credinţa că opinia potrivit căreia versiunea Luceafărului din ediţia 
Maiorescu este tot atît de eminesciană ca şi versiunea din Almanah este conformă cu 
tradiţia noastră literară și că această versiune nu poate lipsi dintr-o ediţie a poeziilor 
lui Eminescu. 


Ion Creţu 


N. PETRASCU SI Dr. C. ISTRATI 


Revista „Literatură și artă română“ a grupat în jurul său un mănunchi de cola- 
boratori valoroși care, dacă nu i-au marcat un profil atit de distinct ca al altor publicaţii 
cu tradiție, i-au conferit cel putin un preştigiu ridicat în epocă. În paginile revistei se 
întîlnesc semnăturile lui 1. L. Caragiale, G. Coșbuc, Gala Galaction, D. Anghel, Radu 
Rosetti, lonescu-Gion, numele arhitectului Mincu, al pictorilor Grigorescu, Andreescu, 
Mirea, Şt. Popescu, G. Petrascu etc. Pentru arta și stăruința cu care criticul. N. Petraşcu, 
directorul revistei, ştia să-şi atragă colaboratorii e semnificativă o scrisoare adresată doc- 
torului C. Istrati, savant celebru, fost ministru, la data de 5 mai 1900: 


„Scumpe Domnule Ministru, 


Vă trimit, alăturat, cliseele ce aveţi binevoit a. pune la dispoziţia revistei, împreună 
cu afectuoasele mele mulțumiri. 

Numărul din urmă al revistei a făcut o buna impresiune, o excepţională impresiune 
în public, graţie cîtorva nume distinse între care şi numele Dv. 

Multi cititori mi-au făcut complimentele lor. Între alţii gazeta ,L’Independance 
Roumaine“ de astăzi care, sub titlul „litere, științe, artă“, are elogii la adresa noastră. 
Vă alătur acest număr al gazetei frantuzesti împreună cu „Vocea Tutovei“ de alaltăieri, 
unde găsesc un articol just și frumos la adresa Dv. spre a le păstra ca relique: două 
gazete liberale să vorbească de bine asupra unor oameni care nu-s liberali pot fi consi- 
derate nu numai ca rarae aves, dar ca niște miracole ! 

Aveţi articolul despre care îmi vorbeati acum citeva zile? 

V-as raminea îndatorat dacă l-aţi remite trimisului meu. Să nădăjduiesc şi din 
parte-vă, pentru vacantie, o biografie a lui Asachi? V-aş fi recunoscător. E aşa de 
frumos lucru ca un ministru de Instructiune să scrie în o Revistă, în timpul funcţionării 
sale ca ministru !... 

Cu Grigorescu, vă rog, ce faceţi ?... 

Respectuoase omagii familiei, Dvs, stimă și devotament Dv. 

N. Petraşcu“ 


Biografia lui Asachi, amintită de Petrașcu în scrisoare, a constituit într-adevăr o 
preocupare pentru dr. Istrati, care a publicat peste cîţiva ani o pagină dedicată ei 
(Dr. C. Istrati, Din trecutul nostru. Una sută de ani de cînd G. Asachi s-a dus la 
Roma, Cimpina, 1909). 

G. Sorescu 

